
PREDGOVOR 


»Križari« me zamoliše još god. 1938., i ponovno 1942., 
da im sustavno prikazem njihovog uzomika Dr. Ivana 
Merza, kako bi ga mogli sliediti u vježbama kršćanskoga 
života i savršenosti. Prvi put me zadržala teža bolest, 
a ovaj puta je bolest samo nešto zategnula. Glavni je 
uzrok otezanja u okolnosti, što je veliko štovanje bla¬ 
goga pokojnika t mnoga uslišenja, koja se pripisuju nje¬ 
govu zagovoru, potaklo misao, da se crkvene vlasti za¬ 
mole za proces njegovog proglašenja blaženim. Ne traže 
se dakle sada samo pobudne crtice iz njegova života, 
nego dokazalima t svjedočanstvima obrazloženo ju¬ 
naštvo njegovih kreposti. 

Prema crkvenom pravu, (C. 1757. §3. n. 2. te 2027 
§2. n. 1) ne mogu kao njegov izpovjednik svjedočiti o 
stvarima, što sam ih doznao u izpoviedi; mogu ipak 
govoriti o njegovim nakanama i radu, u koliko mi je to 
izvan izpovjedne prigode bilo od njega bilo od drugih 
poznato. 

Pošao sam za to u Banju Luku i u Zagreb k njego¬ 
vim znancima, druge sam opet prijatelje pismeno za¬ 
molio, a isto tako i protivnike za njihove uspomene i 
mišljenje. Svi se nisu odazvali, no iz sabrane grade iz¬ 
bija dosta sigurna i jasna slika savršenog kršćanskog 
muža, koji je dapače i u junačkom stupnju vršio sve 
kreposti. Da pružim što podpuniji sustav njegovih na¬ 
zora i duhovnog života, pročitao sam gotovo sve, što je 
on sam po raznim časopisima pisao 1 i što se o njemu pi¬ 
salo, 2 pa nastojim svagdje njegovim mislima i riečima 
govoriti, te onda iznieti svoj vlastiti sud o tim nazorima 

i djelima prema izpravnoj nauci katoličkog ćudoređa. 
Za to i nisam iz književno dotjeranog životopisa Dr. Dra¬ 
gutina Knieivalda prepisao niti jedne izreke. Ali zato 
i »til izlazi neJto tvrd. No kako se Ivan za volju veće 
kreposti odrekao književnih prednosti, tako će i čitatelj 
tu tvrdoću rado pregorjeti, te pažljivim čitanjem pro- 
drietl do sladke sadržine vječne Istine i Dobrote u tvr¬ 
doj lupini. 

Navode sam Dnevnika i drugih vrela, o čijoj se iskre¬ 
nosti i točnosti ne može sumnjati, izporedio s izvorni¬ 
kom, te ih prema njemu i pijem. No, zbog sada propi¬ 
sanog pravopisa i zbog jedinstvenog odgoja u njemu, 
služim se ovim i u tim navodima. Tuđe pak rieči za- 
mienio sam hrvatskim, koje, ako i koji puta ne kažu 
sve, ipak će manje naobraženima više koristiti nego one 
u izvorniku. A za tom duhovnom korišću se i ide. 

Za temelj razporedbi uzeo sam »Istinu, Pravdu i Lju¬ 
bav«, kojima je sv. Otac Pijo XI. češće jezgrovito ozna¬ 
čivao uvjete osobnog i međunarodnog mira i napredka. 
Čini to i današnji naJ Sv. Otac Pijo XII. Ivanu su to 
bile najveće vrjednote, pa će im izprositi od Gospodina 
blagoslovni utjecaj. 

V poglavlju o Ivanovu obnoviteljskom javnom radu 
morao sam se, zbog postojeće crkvene zabrane prepirka 
o Katoličkoj Akciji, ograničiti samo na graditeljski rad 
Ivanov bez protivnih sjena, pri čemu dakako ne odskače 
tako svietlo njegove veličine. Misaoni će čitatelj ipak 
znati procieniti te 5-godišnje i naporne usluge sv. Crkvi 
izkazane, kako cieni i tehnika djelo inžinira, koji je 
tiekom 25 godina izmienio ruševni temelj štrazburške 
katedrale, stavljajući komad po komad novi betonski 
temelj, i tako spasio cielu umjetninu, a da se sam taj 
ogromni posao zapravo i ne vidi. 

Uzornik, kao Jto je Ivan, svagda nam je dobro došao, 
a ima mnogo razloga, da hrvatska mladost baj sada u 
njega upre oči, kad su joj nevoljama vremena tako 
težko ugroženi ideali. Zatrovala ju je sumnjičavost i 
suho računanje; pretjerano naglašivanje osobnih prava 

na Štetu zajednice; razplinula se u polovičnosti i me- 
koputnosti. Proti tome novi čovjek teži za stalnim mi¬ 
šljenjem i za bitnoSću stvari; u svemu, pa i u odgoju i 
vjeri, novi čovjek mrzi pretvaranje i nestvamost, a cieni 
jednostavnost i puninu života; traži djelo ne praznu 
rieč; neograničeno je predan u službi svoje životne 
vrjednote; rado preuzima odgovornost i ne pazi na obzir 
ljudski; voli raditi, pa makar i s pogrješkama. Novi čov¬ 
jek teži za zajednicom, narodnom i vjerskom; cieni obće 
dobro nad osobnim, prema tome i ugled nad svojim vla¬ 
stitim sudom. 

Sve te ideale novog čovjeka nalazimo u Ivanu, samo 
dakako izdignute u vrhunaravni, milostni red, koji »m 
i jedini zajamčuje ostvarenje. BaS zato, jer je to Ivanu 
uspjelo ostvariti, pokazat će on i prava sredstva hrvat¬ 
skoj mladosti, da ih i ona postigne 

Kako će ta naravna i milostna sredstva upotriebiti, 
spomenuto je uz dotične vježbe i kreposti Ivanove, pa 
može životopis poslužiti i kao priručnik duhovnog života. 

Dnevnik i spisi Ivanovi nisu svakomu pristupačni, a 
kakva su vremena, mogu i propasti. Da to ne bude na 
uStrb slave Božje i Časti dragog pokojnika, izjavljujem 
kao svjedok, koji je Ivana najbolje poznavao, da se sve 
slabosti, što ih o sebi spominje, mogu protumačiti bez 
njegovog osobno težkog grieha. On govori, kako govore 
velike duše, kandidati svetosti, a ne kao skučenjaci i ra¬ 
čunan s pustim ljudskim vrjednotama i obzirima. 

Životopis od Dr. Kniewalda u ničemu ne pobijam nego 
nadopunjujem i ob jašnjujem, kao što se i ovaj mora 
onim nadopuniti, naročito u pogledu Širine Ivanove na¬ 
obrazbe i težine organizacijske borbe. Treći životopis 
moše još bolje izcrpsti Ivanovo književno blago, te 
osvietliti njegovu umjetničku nadarenost. Četvrti će tek 
iza crkvenih procesa i društvenih previranja moći iz¬ 
meti sve poviestno zbivanje. Svu ljepotu i veličinu Iva¬ 
nove duše vidjet ćemo tek, kada u Gospodinu ugledamo, 
kako je svojom stvarnošću odrazio njegovu vječnu za¬ 
misao. 

Mere je bio radnik, ratnik, patnik i u svem trojem 
Bolji poklonik, fer je molitvom svemu naJao pravu 
»vrhu, snagu i mjesto. Kao pravi vitez Kristov svojim 
j» nadćovječnim naporima u kobno doba tako pomogao 
Hrvatskom narodu obraniti svoje vječne svetinje i 
uljudbene vrjednote, te je izpisao list dostojan najljepših 
•tranica njegove poviesti. Zahvalni naraštaj već ide 
njegovim putem. To čini se, i namjerava Providnost; 
zato moli Gospodina Boga on, a to želi i 

17 Sarajevu, 10. svibnja 1943. 

Josip V rb an ek D. 1. 

DIETE BOŽJE 


■>Kako li je sladka ljubav roditeljska! 

Ljubav je snažnija od mrlnje i straha .« 

Dnevnik, 19. VII. 1914. 

MILJENIK DOMA 

Već je više velikih Hrvata poteklo iz obitelji, koje su 
druge narodnosti i nisu baš dugo boravile u našoj domo¬ 
vini. Tako veliki biskupi Bauer, Lang, Stadler, štrosmajer, 
a i toliki drugi. Jest to neka nagrada Božja za one 
žrtve, što ih te obitelji prinose ostavljajući svoju grudu, 
da po volji Božjoj žive i množe se drugdje. Ovakovi su 
neobični ljudi dokazi i širitelji onog vrhunaravnog brat¬ 
stva, koje bi po volji Božjoj trebalo vladati među naro¬ 
dima. No ta pojava očituje također, da i Hrvati imadu 
ne samo liepu i plodnu domovinu, već i plemenita svoj¬ 
stva i uljudbu, kojima oni privuku doseljene, te se ovi 
snađu kao na domu i srastu se s njima kao rođena braća. 
To se zbilo i s našim Dr. Ivanom Merzom. 

Rodio se Ivan 16. XII. 1896. u Banjoj Luci od otca 
Mavre, rodom Niemca iz češke i majke Terezije. Otac, 
častnik, bio je glavar željezničke stanice u Banja Luci, 
pa se Ivan tako od djetinjstva kretao u otmjenijem druš¬ 
tvu. Ovo doduše nije bilo prožeto vjerskim duhom, ali je 
pokazivalo puno naravne plemenitosti: starije se pošti¬ 
valo, služba se savjestno vršila, s podložnicima se postu¬ 
palo pravedno, s patnikom se sučustvovalo, a mnogo se 
puta i prinosile žrtve. Ove se kreposti odrazile i na ma¬ 
lome Ivanu. — Kako je majka pri njegovu porodu obo¬ 
ljela, i on ostao jeđinac, pazili ga i tetošili, sve mu je 
moglo biti. Njegove ćudi to ipak nije izkvarilo, jer se u 
uzgoju nije zaboravilo na strah Božji, a i ljubav se Božja 

kratkom jutarnjom i večernjom molitvicom u srdce usa¬ 
dila. Kad mu je jednom majka đoniela kavu u krevet, a 
ova bila prevruća, stao se Ivan nešto mrgoditi. Otac ga 
upozori, kako mora biti zahvalan Bogu, što je opet ugle¬ 
dao Božji dan, a ne mrgoditi se. Ivo je to tako dobro za¬ 
pamtio te nije nikada više prigovarao. — Primjer rodi¬ 
teljske dobrote prema sirotinji razvijao je u njemu druž- 
bovni osjećaj i ljubav prema bližnjemu. Nekom zgodom 
bilo mnogo odličnih gostiju za stolom, na kome je Ivan 
ugledao nekoliko torti. Za čas ga nestane, a domalo se 
opet vrati sa četom malih drugova, koje je pozvao na 
kolače. Gosti se rađostno nasmijali, a mališi su sebi do- 
mala podielili torte.* 

Dobrom uzgoju pomogle su i Častne Sestre Klanjate- 
ljice Predragocjene Krvi, kojima je mali Ivan, po običaju 
boljih obitelji, polazio u zabavište, a i neke početke u 
glazbi kod njih sticao. Prvu sv. Pričest primio je Ivan 22. 
travnja 1906., a spomen-sliku na to držao je do konca 
života nad svojim pisaćim stolom. Sv. Potvrdu podielio 
mu je sliedeće godine na Duhove biskup Fra Marković, 
a uzeo je na potvrdi ime Viktor, po kumu. 

Svoje je roditelje Ivan od malena ljubio, štovao i 
slušao. 

»Išli smo na šetnju — pripoviedala je Ivanova majka 
S. Rafaeli — idemo ulicom, no Ivan se, nakon moga ma¬ 
log ukora, povrieđen iztrgne iz ruke i potrči napried. Ipak 
se obazire ne ću li ga zvati natrag. Ja to kao da i ne 
vidim. Na uglu ulice najednom se zaustavi, razširi obje 
ručice i čeka. Dolazim i upitam ga, što je, a on će: »Evo 
idu krave, i ja čekam, da te obranim, ako bi htjele nava¬ 
liti na te.«* 

Pišući kasnije svoj Dnevnik, zabilježio je u praznicima 
1914. svoje osjećaje: »Poljubim se s mamom i tatom. 
Kako li je sladka ljubav roditeljska! Ljubav je snažnija 
od mržnje i straha... Dobio sam 100 kruna od tate, a 
tajno 10 kruna od mame. Poslala mi je, da mi što bolje 
ide. Dobra mama! Tako dobar ne ću nikad moći biti.« 
Pa ipak je Ivan bio dobar sin. Uzpoređujući svoju ljubav 
prema drugovima i roditeljima, veli ponešto na đački na- 


12 



čin: »Ja roditelje milijun puta više volim nego drugove.« 
Kad se bolje razvio u kršćanskom životu te opazio koji 
manjak katoličkog shvaćanja na starijima, znao bi gdje¬ 
god opomenuti, ali je počitanje tako zadržao, te je otac 
ponosno gledao, kako je Ivanu njegov ugled prvi na svi- 
etu. Kad bi gdjekad zakasnio doći na vrieme k stolu, 
čedno bi se izpričao. Tako je jednom, kad mu je bilo deset 
godina odletio na dvokolici, a da roditeljima nije ništa 
rekao. U vrieme objeda i još dulje velikom su ga tjesko¬ 
bom izčekivali i već mislili policijom ga tražiti. Kad eto 
on se sav znojan pojavi mašući već izdaleka majci, koja 
ga s prozora izgledala. »Ja znam, da me ne ćeš kazniti, 
jer se veseliš, da sam ovdje živ i zdrav!«, klikne on, čim 
je pred nju stupio, te se izpriča, jer nije imao kod sebe 
sata. Razoružana nije ga majka kaznila, prem je to s 
otcem bila prije odlučila. I u drugim bi zgodama, kad ga 
je htjela udariti, uhvatio njezine ruke i smješeći se re¬ 
kao: »Sada ću dobiti mjesto batina — poljubac!« Kod 
njega takav odgoj nije promašio. Dobrota rađala je do¬ 
brotom. 

Pred drugovima bi se na sveučilištu znao našaliti i sa 
slabom vjerom majčinom, ali ju je uviek vrlo cienio zbog 
naravne njezine plemenitosti, bistrine, naobrazbe, odluč¬ 
nosti i brižljivosti za dom. To cienjenje je temelj iskrene 
ljubavi. Podsjetio bi je kadkada na petak i svetak i druge 
vjerske vježbe, a nju to ne bi vrieđalo. Kasnije ćemo još 
vidjeti, kako je spasonosno djelovao na roditelje, da savr¬ 
šenije s Crkvom žive. Međutim čujmo već sada ganutljivi 
izljev otčeva srdca, iz jednog pisma 12. X. 1938.: »Bili 
smo doduše još za života Ivanova sviestni, kako nam je 
liepi dar Stvoritelj u tom djetetu dao. No tek iza smrti 
sinula nam je njegova duhovna veličina, i mi na koljenima 
zahvaljivasmo Gospodinu Bogu za toliku milost, što nam 
je nevriednima u tom djetetu izkazao. Sva čežnja naša 
išla je od onda za tim, da se uživimo u njegovo vrhu¬ 
naravno shvaćanje, pa ako ga i ne možemo dostići, da mu 
se barem donekle u nebeskom domu približimo.« 

Jest, svako je diete ponajprije Božje, a onda roditelj¬ 
sko, povjereno im da ga odgoje za nebesku domovinu. 

POUĆUIV ĐAK I MIO DRVO 

Iza pućke škole polazio je Ivan od g. 1900. do 1914. 
realku. Učio Je l&hko i rado, a u vladanju bio čedan i fin. 
Gospođica Danica Latas, kojoj je u nižoj realci dolazio 
na satove posebne pouke i vježbe u francuzkom jeziku,, 
sjeća se još i danas Ivanove čednosti, nadarenosti i mar¬ 
ljivosti. Samo joj je bio za svoju dob preozbiljan. Dok je 
njegove drugove vidjevala toliko puta na ulici u veseloj 
igri, njega nikada. Cienili su ga profesori i drugovi, pa 
ga na pr. odabrali da francuzki pozdravi odličnog gosta 
iz Pariza, profesora Blondela, kad je taj posjetio zavod. 
Ivan je vrlo rano i oštro razlikovao zlo od 
dobra i baš s toga gledišta prosuđivao je profesore i 
drugove, a najviše sama sebe. U školi mu se više toga 
nije sviđalo, napose u predavanju i vladanju nekih slobo¬ 
darskih profesora. Držao je, da ga počitanje veže, te im 
se javno ne uzprotivi; ali je pred drugovima znao poka¬ 
zati svoje negodovanje. Još deset godina kasnije tužio 
se je: »Utuvili su mi u glavu toliko laži, da ih se možda 
još ni sada nisam otresao.« Tuga bi ga zahvatila kad je 
gledao, kako stariji jedno uče, a drugo čine, pa je i to 
jedan od uzroka, da mu je manjkalo pobožnosti; da je 
dapače prestao polaziti sastanke Marijine kongregacije,’ 
kojoj je bio pristupio. 

»Slušao sam, šta su djeca radila i što još rade u nižoj 
realci. Rade užasne stvari. Roditelji čine zločin, ako 
djecu od sebe u takve škole daju, gdje učitelj samo pre¬ 
daje i kad iz razreda izađe, zaboravi da je još učitelj. To 
je upravo strašno.« 22. XII. 1914. Nije čudo da je i Ivan 
u sedmoj realci slavio geslo francuzke revolucije: »slo¬ 
boda, bratstvo, jednakost!« Kraj svega toga Ivan nije iz¬ 
gubio onog temeljnog dobrog razpoloženja poučljivosti, 
što resi plemenitu mladež, željnu znanja i oplemenjenja. 
U njega nije nikad bilo one nastrane umišljenosti kao 
da može sam sve steći ili da mu je naravna dobrota dosta 
za život, kako to često bogatiji i darovitiji misle. 

Vjerska je načela Ivan i u to vrieme ne samo cienio 
nego i branio. Tako se nešto mlađi drug, gosp. Božo 

Jović, još i danas živo sjeća, kako se Ivan jednom na* 
slonjen na zid kraj vrati ju risaone neobičnim mirom bra¬ 
nio od nasrtaja dvaju slobodarskih drugova, koji mu 
predbacivali, da ne razumije napredak vremena... »Ja 
stojim na principima!« govorio je Ivan. Ova na¬ 
čelna sigurnost j Btaložena borbenost Ivanova tako se 
usjekla u dušu našemu Boži, te ga prati kroz čitav život. 
Nitko ga nije mogao tako uvjeriti o vrhunaravnoj koristi 
redovničkog zvanja njegove braće za narod, kako Ivan. 
»Velik je naš Ivan — veli on danas — jer je svojim pri¬ 
mjerom od nas slabih stvorio ljude. Kad se njega sjetim, 
tako mi je, kao da sam skupa s njime u nekom oblaku, 
koji me nosi više. Ne bi mi bilo težko pasti pred njime 
na koljena i pokloniti mu se.« 

Ivan je volio drugove i družtvo, no ne da ih izrabi samo 
za svoju zabavu, ili da se iztakne među njima, već je i 
svoj dio prinosio skupnoj radosti i njihovu napredku u 
školi i izvan nje. »Gledat ću, da nas nekoliko, koji dobro 
znademo, dadnemo rieč, da ćemo drugima izraditi — za¬ 
daću za izpit zrelosti — prije nego li sebi... No jesam li 
pravo učinio? Tišti me. Kao kolega dužan sam da pođ- 
pomognem, ali jesam li ja dužan, da toliku lienost podu¬ 
pirem?« 5. m. 1914. Ivanovo dakle drugarstvo nije pusto, 
naravno, već ga nadzire savjest, koja mu ne da mira i on 
odmah odlučuje, da će se izpovjediti. Slično se događalo, 
kada je išao s drugovima na koju đačku pustolovinu, na 
pr. pjevati podoknice. Iza takovih zgoda piše: »I ja sam 
za pustolovine, nisam kukavica, ali poštenje ide 
preko svega...« 5. HI. 1914. »U ponedjeljak je bila 
u školi svađa poradi vjere. K. je plitko na nju navalio. I 
ja sam se razpalio ...« 21. V. 1914. »Bože, što sam vidio! 
Gad i gnjusoba! Jadnici, sami ste si krivi... Kolege, do 
kojih sam više držao... Tako mora biti, kad ste živo¬ 
tinje. Uviek govoriti o idealima, a valjati se u blatu...« 
13. VI. 1914. »Bože, kako je gadan onaj, koji tuđe uvje¬ 
renje ne zna cieniti... Kad smo se vraćali, mislio sam, 
da će pjevati, a nisu... Kad su katolici sami, to smo svi 
rekli, ide sve liepo. Inače, osim iznimaka, postaje gadno.« 
16. VI. 1914. 

Za sada Ivan svoje neugodne dojmove puno ne izka- 
zuje već se više tihom nevoljkošću povlači postrance. Ta¬ 
ko je sačuvao u jednu ruku svoj ugled, a u drugu bratsku 
ljubav u tihoj sućuti s nedotjeranima. »Drugovi su ta¬ 
kođer Ivana voljeli radi njegova dobrog odgoja, radi nje¬ 
gova milog bića i uslužnosti, a osim toga bio je najmlađi 
među njima« — veli Dr. Maraković. Kod pismenih nje¬ 
mačkih i francuzkih radnja za izpit zrelosti doista je Ivan 
pomagao desetorici drugova. Iza izpita teškim se srdcem 
razstali, no s mnogima je ostao u saobraćaju, a svima u 
miloj uspomeni. 


TRZAJI MLADOSTI 

Kao svaki mladić, doživljavao je i Ivan duševno previ¬ 
ranje. Čezne da doživi onu ljepotu i dobrotu, o kojoj čuje 
i uči. I kad joj se približi, ona mu ili izmakne ili se u njoj 
razočara, a plemenito mu srdce ostaje prazno. Tako je 
i Ivan mislio naći sreću u idealnoj ljubavi djevojke, kako 
se to u romanima opisuje. U šestnaestoj godini upoznao 
je u obiteljskom saobraćaju darovito i liepo djevojče, 
kćerku šumarskog savjetnika. S njome se često sastajao, 
skupa bi čitali i razgovarali o književnosti i poviesti. 
Ivan ju je vrlo cienio i baš zato štovao i zavolio, a na¬ 
gonska bi uzbuđenja sviestno svladavao, stideći se sam 
sebe, ako bi mu se požuda prema njoj pojavila. Bila je 
to đačka ljubav, koja čezne više za ljepotom i prijatelj- 
tvom. »Volila me je, jer je znala, da u njoj ne nalazim 
samo žensku nego i čovjeka i nazivala me je prijateljem. 
Ova ljubav se smije nazvati idealnom...« — misli Ivan. 
9. m. 1914. 

No ta sirota djevojka nije bila baš tako idealna, kako 
je Ivan mislio. Bila je protestantske vjere, a i u toj slabo 
poučena. Puna života i snage, a nemajući pojma o pravoj 
svrsi života; željna ugodnosti, a ne misleći da je ta samo 
odšteta za ženiđbene žrtve, pala je u šake jednom odlič¬ 
nom »obožavatelju« nekatoliku, koji ju je zavaravao i 
napustio. Razočarana tolikim nepoštenjem očajala je i 
otrovala se u Travniku g. 1913. Viest o toj nesreći saob- 

ćila je Ivanu njegova majka, i to ga je do u dno duše 
potreslo. »Kada sam saznao za njezinu smrt, nastao je 
prielom u mojoj duši, ne odjednom nego vremenom... 
Želim iz dna duše da je tamo — na drugom svietu — 
vidim* To što za nju osjećam, ne mogu ja da kažem, nego 
suze moje, koje teku. Moja mladost je, kako mi se čini, 
s njom u grob legla. Svi se mogu smijati iz dna srdca, ja 
ne mogu. Gledam djevojke, sviđaju mi se, ali pomislim 
li na nju, sve drugo izčezne. Jedinu utjehu nalazim u 
umjetnosti, koju silno volim, i u prirodi.« 16. III. 1914. 

»Zanešen divnim skladom u prirodi mislim na prvu 
ljubav. Koliki pad iz Vječnosti u prolaznost. No što je 
na tome bilo zlo i prolazno, nestalo je; ono uzvišeno i ple¬ 
menito dalje živi... Duša se njezina otresla prolaznosti 
i otišla je. Kamo? U vječnost! Ali, Bože, groza me hvata, 
kada pomislim, da si je život sama uzela. Život je borba 
za Istinom, a ona kukavno odustaje od te borbe. Diete 
je dvadesetoga vieka, laganih nazora. Da je sada živa, 
možda bi bilo sve drugčije, ili možda ne. Možda bih i ja 
još bio diete dvadesetoga vieka. Tko zna? Svevišnji naj¬ 
bolje uređuje... Nije znala zašto živi. Nije možda ni 
znala da ima vječnost, i da sve divote svieta, sva priroda, 
dovode do spoznaje, da je to od neizmjernog Duha, od 
Ideala čovječanstva, od Istine, Dobrote i Ljepote. Prošlo 
je, a proći ću i ja, a i sve ovo, ali mi ćemo svi biti. Možda 
je — strah me hvata kad pomislim, — da je Vječnost 
izgubila. Bože, predobri Bože, saslušaj molitvu slabašnog 
crvića, koji se straši da Te pogleda, kom e vrag srdce 
otruje, daj Bože Vječni, daj joj vječnost. Oprosti i meni 
sve zlo ipokaži mi put pravde. Vratimo se k lju¬ 
dima. Život je borba za Istinom i promotrimo 
ga.« 4. VII. 1914. 

»Prielom«, što ga Ivan spominje jest ne samo ozbilj¬ 
nije gledanje na »ljubav«, nego i uobće na život. Priznaje 
da je Bog gospodar života, pa mu je čovjek i odgovoran 
za svoje čine. A on je eto izvrgavao sebe i djevojku grješ¬ 
noj pogibli; sudjelovao je dakle makar i nesviestno u 
kvarenju i nesreći njemu tako mile duše. Ono što je Ivan 
u njoj najviše cienio, djevičanstvo njezino, vidio je sada 

tako okrutno od drugoga pogaženo. To mu još poveća i 
sućut s nesretnicom i grižnju savjesti. Da se namjerio 
na dobrog izpovjednika, kako je čeznuo, bio bi mu ovaj 
pomogao da odkrije tajnu i uputio ga, da nije odgovoran 
za ono, što nije nikako predvidio, niti kanio. Kako pak 
o kreposti čistoće uobće nije bio dosta nj poučen, pa mu 
ni savjest nije prije čina one nježnosti spočitavala kao 
grieh, to se može uzdati, da nije barem težko sagriešio. 
Ivan se u ostalom kajao koliko je bio kriv, a pomisao na 
ljubljenu djevojku poslije ga je neprestano poticala, da 
tjelesnim trapljenjem zadovolji za nju i za sebe, a svoj 
nagon da podpuno zatomi. To je dakako išlo težko i tok 
raztreznjenja trajao je više godina. Podpuno se smirio 
tek vanrednim utjecajem Marijinim u Lurdu i zavjetom 
vječne čistoće, kako ćemo to kasnije vidjeti. Sada mu je 
bilo još izdržati i druge posljedice duševnog poloma. 

Njezina nesreća, njegov gubitak te tolika pakost za¬ 
vodnika, sve je to izazvalo u Ivanu težku potištenost, koju 
nije doduše toliko pokazivao, ali je to bolnije u sebi pro¬ 
življavao. Izbijala su mu pitanja o smislu ljubavi i života, 
o pravdi i kreposti, o samoj istini i vjeri. Toliki prigo¬ 
vori protivnika vjere dobivali su u njegovoj duši snagu 
i dnevni su mu gosti. Svi mu se ti pojmovi pojavili na 
duševnom obzorju u strahovitoj životnoj zbilji, na kakvu 
još nije bio navikao. Ivan se našao u zamagljenoj šikari, 
u kojoj mu se opet ukaza ruka nebeskoga Otca, šaljući 
svojem djetetu provodiča. 

UČITELJ I VOĐA 

U petoj realci dobio je Ivan za profesora hrvatskog je¬ 
zika Dr. Ljubu Marakovića, jednog od najodličnijih po¬ 
bornika tadanjeg katoličkog gibanja među mladeži. U sed¬ 
mom razredu predavao mu je isti i njemački, a u osmom 
još i uvod u filozofiju. Baš najpovoljnije prilike, da ple¬ 
menito utječe na mladež. Dr. Maraković je te prilike pu¬ 
nom mjerom i izkoristio šireći duševno obzorje poletnim 
narodnim i družtvovnim mislima, razplamćujući srđca na 
požrtvovnost za obće dobro, privikavajući, napose pri 

ocjenjivanju književnih djela, na sustavan rad te upuću¬ 
jući na sredstva i načine osobne izgradnje značaja, kao 
na primjer pisanje dnevnika. Ne samo velikom spremom 
znanja i postupka nego i životom katoličkog značajnika, 
koji je podržavao čestom sv. Pričesti, tako ih je sve osvo¬ 
jio, da su realku zbog njega cienili, a katolici ga upravo 
ljubili i sretni bili, kad im je u družtvu držao koje preda¬ 
vanje. 

Još u sedmom razredu zamolio je Ivan Dr. Marakovića 
za koji njemački književni časopis. Kad mu je on dao 
katolički »Gral« i »Književni Pregled«, ubrzo mu Ivan 
povrati »Gral« kao »suviše katolički«, moleći ga samo za 
onaj bezbojni. Razumljivo je, ljubav protestanskoj djevoj¬ 
ci učinila je bila svoje, kad je i zbog nje bio počeo polaziti 
i na protestanske propoviedi. Sada nakon njezine smrti, 
u onoj duševnoj potištenosti, rado prihvaća »Gral« i pre¬ 
ko druga Milanovića (7. IV. 1914.) i izravno od Dr. Mara¬ 
kovića. Ovo štivo i razgovori, koje je s time u vezi s pro¬ 
fesorom vodio, udarilo je Ivanu smjer života. »Gral« do¬ 
nosio je radove Kola njemačkih književnika Bicherta, 
Kralicka, Hladkya, Muckermanna i dr., koji se okupljali 
u »Gralbundu«, a u svom se stvaranju držali strogo kato¬ 
ličkih smjernica, pa bili zato i pohvaljeni od Pija X. po¬ 
sebnim pismom. Odatle uzima Ivan svoju mladenačku lo¬ 
zinku: »Živjeti Istini, Dobroti i Ljepoti«, 
koju »Gral« već od prvog broja g. 1906. postojano iztiče, 
a sveti Otac je svojim ugledom kao smjernicu umjetnič¬ 
kog stvaranja potvrđuje. Iz krasnih članaka i slika u 
»Gralu« osvježuje i dobiva Ivan svoje životne ideale: 
Euharistiju, Mariju i Crkvu. Živa vjera u ova otajstva, 
što je u Dnevniku već u osmom razredu toliko puta izra- 
zuje, odjek je, dapače i samim izrazima, onog dubokog 
uvjerenja katoličkih književnika, koji ova otajstva prika¬ 
zuju kao činjenice i sile, kao stvarne životne vriednosti. 
Neka je Ivan o tim vjerskim istinama prije i stoput čuo, 
na njega su tek sada pravo djelovale, jer ih čuje iz usta 
i pera tako glasovitih književnika. Ta, srednjoškolcu je 
književnik najveći ugled. »Gral« sam čitao. Broj je tako 
liep i sve ću još jednom pročitati, jer unutra ima toliko 

novog i liepog, da misli moram da proživi m« — 
veli na pr. 8. XII. 1914. Dakako da je Dr. Maraković na 
čestim Šetnjama s Ivanom o svim pitanjima razpravljao, 
prilike mu javnog života i uljudbe, domaće i strane, tu¬ 
mačio u katoličkom svietlu i tako ga dušom priveo kato¬ 
ličkom pokretu. Davao mu je domaće i strano štivo, raz¬ 
vijao umjetnički ukus, upozoravao na pogibli, a što je 
najviše: dao mu je u sebi primjer, da se uistinu može 
plemenito kršćanski živjeti. To uvjerenje stiče brzo i Ivan, 
pa se u njegovim zapiscima odmah opaža povišena samo- 
sviest i otmjeniji izražaj mladića, koji sazrieva ne samo 
za odlično družtvo nego i za više životne zadaće. »Čitam 
»Gral« i sve se uživljavam i uzdižem. Katolicizam čim više 
upoznajem tim više vidim, da je neizcrpljiviji. Već želim 
da primim Tielo Njegovo:* svrha i zadnji uzrok čo¬ 
vječanstva. Kolika je ljubav njegova kad On, Neizmjer- 
nost, koga ne možemo da shvatimo, On koji ravna sve¬ 
mirom i svakom travkom, i koji zna i gleda na prepira¬ 
nja ljudskog sićušnog roda, daje nama malenima i nizkim 
Sebe na blagovanje. Malo ih znade otajstvo ljubavi, ćute 
glad i vječnu žeđu Večere, ali njezin božanski smisao osta¬ 
je sjetilima zagonetka ...« (Novalis) 26. IV. 1914. 

Tako Ivan proživljava mladenački sukob i dvojbe. Kao 
kroz oblake mu sievnu novaLjubav:Isusu Euha¬ 
ristiji, Isus u Crkvi, jedno i drugo po Mariji. 
Ovi mu ideali pomažu suzbiti napasti i daju mu vedrinu 
života. »Kod kupanja — u Opatiji 22. VII. 1914. — nagon 
jako na me djeluje. Vidim da je zao, gadan, da bi svu 
moju ideologiju — životno naziranje — mogao da baci u 
blato i svejedno se uviek pojavi. Kad pozovem u pomoć 
Djevicu, pomogne mi mnogo, ali opet se javi.« 

»Napasti navale užasno, no molitva me drži. U sve¬ 
tinji nad svetinjama (Rabindranat Tagora) — u srdcu 
mom je nepokolebiva Vjera. Sumnje ima. Vječiti je boj. 
Znam da nisam savršen, ali griesi me bodu, a ne znam 
koji su. U času kad zlo učinim, vidim da je zlo, ali kasnije 
opet zaboravim i isto učinim. Da j e ovdje kakav naobra- 
žen izpovjednik, da mu se saobćim, da me on razu¬ 
mije i da me upozori. Gledat ću da odem na izpovied prije 

polazka i da primim T i e 1 o, za okrepu u budućem ži¬ 
votu.« 30. VIH. 1914. 

Mnogo će još proći, dok će ovi ideali postati Ivanova 
jedina ljubav, no velika je zasluga profesora Marakovića, 
da je svog učenika ovako usmjerio. On ga posebnom paž¬ 
njom prati i dalje, dopisuje s njime i upozorava na do¬ 
bre knjige. Tako na »Umjetnost molitve«, 7 koja je Ivanu 
dala dublje misli o saobraćaju s Bogom i o duhovnom 
životu. Dr. Maraković ga u duševnim patnjama vojne aka¬ 
demije tješi i bodri te s podpunim povjerenjem gleda u 
njegovu budućnost: »Vidim da život ozbiljno shvaćate, a 
to sam i od prije znao i veselio se Vašem razvoju. Znam 
da se ne ću prevariti.« 

Ivan tu ljubav i povjerenje uzvraća visokim štovanjem 
i privrženošću; traži savjeta i često piše, makar i ne do¬ 
biva odmah odgovora; srdačno je zahvalan, te čini protu¬ 
usluge nabavljanjem knjiga, obaviestima i raznim po¬ 
sredovanjima. Zadržaje ipak samostalnost prosuđivanja i 
prema svom odličnom uzoru, kako to baš njemu već ni 
punu godinu dana iza izpita zrelosti piše: »Došao sam do 
toga, da ništa ne primam bez misli«. Profesor Maraković 
bio je time ipak zadovoljan, sviestan sebi, da je postigao 
u Ivanu svrhu odgoja, kad se gojenac plemenito služi 
svojom slobodom. 


ZVANJE 

Sav blagotvorni utjecaj profesora-vođe na Ivana sa¬ 
žeo se u jedno, kad. mu je on u srdcu ostavio klicu svo¬ 
ga zvanja. Koji su Ivana gledali, kako spretno popra¬ 
vlja dvokolicu ili pravi nacrte, rekli bi: bit će dobar 
i nžinir ; koji bi ga vidjeli jašiti i odrešito nastupati, 
rekli bi: rođen častnik; koji bi slušali, kako prosuđuje 
pisce i filozofe, rekli bi; izvrstan profesor; a i kate¬ 
heta je već u pučkoj školi rekao majci: Ivica će biti 
svećenik. Svestrano nadaren i razvijen, imao je Ivan ši¬ 
roki izbor. No srdce je njega vuklo za onim, što mu se 
najviše svidjelo u mladosti: profesor, prijatelj mladeži. 
To je i doista najviše odgovaralo njegovim sposobno- 

stima: velikoj duševnoj nadarenosti, jakoj radinosti, fi¬ 
no iztančanom ukusu te ljubavi za umjetnost i mla¬ 
dež. Trebao je doduše u tu svrhu još položiti izpit iz 
latinskoga, koga nije u realci učio. No to će on već lako 
svladati. Samo da ga sigurnije pripuste na sveučilište, 
nastojao je da položi izpit zrelosti s odlikom; a to mu 
je i uspjelo 11. VII. 1914. Prema tomu je bio njegov 
ideal: »Hoću da živim za svoju milu struku, pa makar 
bio vječni siromah, a ne gnjaviti se mašinalnim radom, 
zasluživati novaca i kao velepoštovani skučenjak dizati 
nos, držati se pametnim, ozbiljnim i uzvišenim, kad to 
nisam... »Živila umjetnost!« Tako osjeća Ivan za vri- 
eme izpita zrelosti 17. VI. 1914. 

No roditeljskom ukusu više je odgovarao vojnički 
stalež po otcu, a nadali su se, da bi se *liepim svojim 
sposobnostima i visoko uzdigao u glavnom stožeru. K to¬ 
me su oni računali i sa slabim njegovim vidom, jer je 
već od pučke škole dvostruko vidjevao; svako oko do¬ 
nosilo mu svoju sliku, a nisu se obje skladale u jednu. 
Zato su mu i branili mnogo čitanje, pa je često već u 
krevetu, kad su roditelji zaspali, ponovno zapalio sviet- 
lo i kriomice čitao ili Dnevnik pisao. To mu je dakako 
dvostruko škodilo, pa ga je majka koji puta jako ko¬ 
rila. Išla je s njime k liečnicima u Zagreb i u Beč, no 
bez pravog poboljšanja. Čitajući mnogo, mislili su ro¬ 
ditelji, izgubit će na sveučilištu još i ono vida, Što ga 
ima. Kao častnik pak ne treba toliko čitati. K tome je 
buknuo rat, pa bi i on morao skoro u boj, a polazkom 
više častničke škole to bi se barem zateglo, dok rat svr¬ 
ši. Sve u jednu: roditelji odluče, da ga pošalju u vojnu 
akademiju u Bečko Novo Mjesto. 

Ivanu je to bila velika žrtva. Poslušao je ipak, da 
ne ožalosti roditelje. I tako odputuje onamo 12. rujna 
1914. Odmah sjajno položi prijamni izpit i bude prim¬ 
ljen među pitomce. Na razstanku je otca tako tužno 
pogledao, da se on tog pogleda još iza njegove smrti s 
bolju sjećao. U vojnoj akademiji bio je Ivan na velikoj 
kušnji. Učiti, vježbati se i red držati nije mu bilo po 
sebi težko. Težki su mu bili grubi i nećudoredni dru- 

govi, koji su mu vrieđali vjeru i poštenje; težko mu je 
bilo, što će sav život morati provesti u poslu, za koji 
nije imao volje. Bolnu svoju dušu povjeravao je naj¬ 
prije svom Dnevniku, a onda pismom i roditeljima. Eto 
samo nekih dojmova: 

»Pošto sam stupio u vojnu akademiju, znači, da 
moram postati dobar vojnik. No sa mnom je to sasvim 
drugačije. Volju za vojničtvo nisam nikad imao, ali da 
olakšam roditeljima život, stupio sam ovamo. S ovim 
sam postupkom izabrao dvie dužnosti, koje ću bezuvjet¬ 
no činiti. Moje daljnje književno i umjetničko izobra- 
žavanje, te vršenje vojne dužnosti... Ovdje nisu pravi 
vojnici. Ideal nije njima nikakova nedostiživa stvar, nego 
život za cara. Da car radi krivo, oni bi bili njegovo 
oružje. Njima ideal nije Bog. Uobće, oni preziru vjeru, 
i to je naravna stvar, jer je ne poznaju... Već sam 
mnogo pisao, i neke su karte izpunjene mržnjom na ovo. 
Vjera moja, misao na ono liepo, uobće vjerski život, 
izgleda da slabi. To je zato, što nemam družtva. Hoću 
da se s višim stvarima zabavljam. Izpovied, koju bih 
toliko želio, kao ni Pričest ne mogu ovdje primiti. Sam 
ovdašnji svećenik je nedubok... Dugo nisam pisao. Ni¬ 
kako se nisam nadao, da može biti ovakovih ljudi... 
Zgrozio sam se i plakao... Iza ove gnjušne okolice bilo 
mi je ugodno i toplo, kad sam sa K. pohodio grob Zrin- 
skog i Frankopana... Slava vam, pošteni Hrvati, i ka¬ 
meno će srdce procviliti kad vidi, kako dobri ljudi stra¬ 
daju ... Mama ima danas imendan. Dobra mama i do¬ 
bri tata! Vole me, a volim i ja njih, i iskreno sam im 
svoj položaj opisao. Ne spominju, da će me odavle iz¬ 
vaditi. Ja ću uteći...« 

»Evo me u zatvoru. Baš me neki kapetan izružio, 
što sam mu rekao, da je dozvoljeno ovdje jezike učiti. 
Brane mi čitati, no svejedno opet sam ih nasamario, 
jer u hlačama imam knjižicu »Umjetnost moljenja« i 
čokolade. Tim se baviti nije mnogo dva dana Moliti 
se i sjediniti se s Bogom, to je djelo či¬ 
tavog života...« Ivan je bio u kućnom zatvoru, jer 
je nehotice zakasnio sa izleta u Beč... »Svejedno, tr- 

pit ću malo, i neka pretpostavljeni na mene navaljuju, 
ostat ću u duši svejedno veseo. Jedino se raztužim i tež- 
ko mi bude, kad nešto zlo učinim. Bože moj, da se tako 
što ne dogodi!... 

A šta mi radi moja mila Hrvatska? Narod Hrvatske, 
te Bosne, još je nepokvaren. Dobri i pošteni ljudi . 

Ali gradovi su Hrvatske i Bosne pokvareni... Pokva- 
renost će iz gradova ući u sela, i zbogom Hrvatska! 
Ne! U crven-bieli-plavi, ako upletemo go¬ 
rući križ, koji će sve zlo uništiti, onda će 
Hrvatska svoju ulogu u svjetskoj po- 
viesti izvršiti. Daj Bože! Svjetska poviest ne 
uči, da zdvojno gledamo, i ako vidimo samo jedan vjer¬ 
ski borbeni poticaj: Borba za pravednost i istinu, borba 
za i protiv Boga, borba zlog i dobrog počela... Kako 
je tielo biedno! Iza ova četiri zida se nisam ni makao, 
i toliko sam toga doživio! Duh je kril ima slobode lepr¬ 
šao do neizmjernosti... Danas je Bezgrješno Začeće. 
Ujutro sam bio u crkvi. Opet je bila propovied za ka¬ 
tolike, a ne za ljude, koji ne vjeruju. Naravno, da se 
propovjedniku rugaju...« 

»Bože, Bože! Nek mi se rugaju, neka rade sa mnom 
što hoće, sam sam kriv; samo daj Bože, da se drugovi 
promiene i neka budu, ko što su rieči, a ne djela moja. 
Majko moja, dobra, najveća, molim Te, napuni dušu 
moju liepim osjećajima, plemenitim mislima, i uviek mi 
označi pravi put, ako mi ga i bude težko sliediti! ... 
Dnevnik završujem i molim Svevišnjega, koji je odre¬ 
dio put suncu i zviezdama, smjer svakoj stabljici i za¬ 
daću svakom mravu, da i meni pokaže put čistoći, ve¬ 
likoj umjetnosti, svemu najvišemu i vječnomu!« 21. 
prosinca 1914. 

Božične praznike proveo je Ivan u Banjoj Luci, gdje 
mu je živom rieči uspjelo uvjeriti roditelje, da nije za 
čas trnka. Oni to u vidješe pa mu uslišaše molbu i pu- 
stiše ga na sveučilište u Beč. Ipak se morade majci za 
volju upisati ne na filozofiju nego na pravo. Time da¬ 
kako pitanje Ivanovog zvanja još nije bilo konačno ri- 
ešeno, a to zato, jer ga nije pred Gospodinom Bogom 

promislio, a nije bio još ni čas došao, da mu On odkrije 
svoju zamisao i nametne svoj križ. Tek ga je usmjerio 
putem, kojim će se za to usposobitL žrtvu, koju je 
Ivan pridonio slušajući roditelje, gdje strogo govoreći 
ne bi bio morao, nagradio je Gospodin velikim milosti¬ 
ma u borbama, što su ga čekale. A upravo tim borba¬ 
ma usposobio se za svoje pravo zvanje. 

zatim — 17. III. 1915. — zavjetuje se dva mjeseca ne 
jesti kolača, da bi mu se zagovorom sv. Ante oči oja¬ 
čale. — 25. V. 1915. opet moli, da bi mogao čitati i ra¬ 
diti koliko mu srdce teži. »Mnogo, jako mnogo toga 
imam, šta trebam saznati. Modernih učenih je neprija¬ 
telja sa sviju strana, a treba se proti njima boriti du¬ 
bokim sredstvima. Bože, svoje ću oči upotreb¬ 
ljavati samo za gledanje liepoga i za uz¬ 
višene svrhe, pomozi mi zato, molim Te!« 

Ivan nije odmah čudom ozdravio, bio je ipak usli¬ 
šan, jer se u »Hrvatskoj« sretno namjerio i na takove, 
koji su radost shvaćali ne samo kao užitak, nego prije 
svega kao sredstvo samoodgoja, kojim čovjeft podvo- 
stručuje radnu sposobnost, a usposobljuje se i za uspješan 
družtveni rad. O tomu je O. Miroslav Vanino držao 
predavanje, pa je Ivan s njime i drugom dvojicom Isu¬ 
sovaca, Ivanom i Matom Filipovićem polazio na izlete 
u okolicu i inače se njihovim saobraćajem duševno oko¬ 
ristio. »Svaki je cvjetić izvor radosti!« rekao je u pre¬ 
davanju O. Vanino. Sjajna je to misao.« bilježi Ivan 9. 
V. 1915. Moramo uviek biti veseli; jedino 
veselje stvara oduševljenje, a ovo velika djela i sliepu 
poslušnost. Krasna, prekrasna je bečka priroda...« M. 
Filipović sviđao se Ivanu svojim vedrim i stvarnim 
shvaćanjem javnih prilika i vjerskih potreba u domo¬ 
vini. Fra Kazimir Ivić osobito ga razveselio darovavši 
mu za imendan križ, s kojim su bili spojeni oprosti. 
24. VI. 1915. I to mu je bilo, uz druga R. Placha, naj¬ 
milije družtvo za ovog boravka u Beču. Ivan će od sada 
sređenije raditi, pa će mu vid izdržati 

Prva je sloboda za mladića velika pogibelj. 
Mnogi je sveučilištarac »brucoš« to ponosniji, što prije 
postane sličan starijima u slobodnom vladanju i govo¬ 
ru. Ta napast nije ni Ivana minula, kada se našao me¬ 
đu bečkim hrvatskim sveučilištarcima. Iz pala je i nje¬ 
mu u šali koja neoprezna rieč. Nije mu ni svaka kret¬ 
nja bila najsklađnija; izpala mu i koja nezgodna o 
djevojkama; latinski mu se nije dalo učiti; kazalište 
mu je milo boravište, a i Prater ga je vidio sa nekim 

dosta slobodnim drugovima. Ljudi pak sude: »S kim 
si, onakav si!« Stigli glasovi i do Banje Luke, pa se 
ondje u brijačnici čulo: »Merz se pohasio; da ga samo 
vidiš, drugi ti je to dečko!« A kada je tek stigao na 
praznike onamo, uzvrtilo se oko njega zvano i nezvano. 
On pak mio, kakav je bio, svakom da ugodi, svakom da 
milu reče. Ljudi opet što će drugo nego kimnuti gla¬ 
vom ... Ni slutili nisu, kako se Ivan pri sve mu 
tome nadzirao, borio i izpravljao. Bio je 
bolji nego njegov glas. Pogriešio je prilagođivajući se 
ma i samo izvana lakoumnom družtvu, te saobćivajući 
svoju duševnu borbu drugovima, koji su ga krivo shva¬ 
tili. Bio je preiskren. 

U sebi Ivan nije promienio ni životnog smjera niti 
težnje za usavršenjem. Tako iza razgovora s drugovi¬ 
ma »o sumnjama i nutarnjim borbama« bilježi 25. V. 
1915.: »Jučer me je cieli dan mučila grozna strast; sve 
me je tjeralo da letim i da se proti nje borim. Ideale 
ini moje ona kalja i u blato vuče... čistoću duševnu 
ka cikada tako reći sramoti. Navečer sam uviek pun tako 
sjajnih misli tako plemenitih namjera; ćutim upra¬ 
vo nešto nadzemaljskoj osjećam da ono 
postoji. Kad se pojavi bieli dan, zaboravljene su li- 
epe odluke; sva okolina, sve vidljivo na se vuče pozor¬ 
nost, tako da se čovjek vlada nagonski — većinom do¬ 
sta zlo.« 

27. V. 1915. »Latinski sam malo radio: Oči, jadne mo¬ 
je oči! Vidim da se moje gledanje svieta opet produb¬ 
ljuje; živinske nagone sam jako potisnuo, tako da sam 
ih i zaboravio. Ideal žene se opet jasnije razvija.« — 
9. VI. 1915. »Danas sam se dao posvema oši¬ 
šati. Velik je to dogođaj u mome životu.« 

19. VI. 1915. Srazmjemo sam opet malo radio. Pa i 
ne mogu sam latinski učiti, kad mi nitko ništa ne po¬ 
kazuje. Gledat ću da sutra odem profesoru Jurenki i 
da ga pitam, što misli. Rado bih znao dobro latinski... 
Eto što me pomeće i zašto nisam zadovoljan. Sav moj 
književni rad je zaostao; ne čitam, nemam temu, koju 
da proučavam. Čovjek mora imati nešto više, zašto će 

se držati, čemu će svoje nastojanje posvetiti, što će ga 
oduševiti. Ja bih tako rado radio za naš pokret na knji¬ 
ževnom polju... Silna je u meni želja da stva¬ 
ram. Učenje mi je već dosadilo, nego bih želio da svoj 
duševni život pretvorim u pjesmu.« 

»3. VII. 1915. »Došao sam do zaključka, da čovjek 
najprije sebi mora stvoriti temeljnu i opet temeljnu na¬ 
obrazbu, dok se baci na svoj omiljeni predmet. Istom 
će ga onda svestrano i duboko shvaćati.« Makar se 
Ivan mučio ipak je položio izpit iz latinskoga u Saraje¬ 
vu 21. X. 1915. s dobrim uspjehom. On dakle ozbiljno 
nastoji biti podpun u onom što biti mora: i 
u nauci i u kreposti, da tako postigne stvarnu isti¬ 
nu, ona da prožme cielo njegovo biće. Neće da bude 
glumac ni u životu ni u zvanju; odvratni su mu, koji 
su patvorina kreposti ili ruglo svoga staleža. Kako je 
bio od dobro stojećih roditelja, nikad skučen ni u biedi, 
već slobodno uzgajan, očuvao se mnogih napasti, u ko¬ 
je upadaju siromašni ili neki odgajani u zavodima, kad 
se pretvaraju i hoće da više vriede nego što uistinu je¬ 
su. Ivan je otvoren mladić. »Hvala Bogu — bilježi 
on 26. IV. 1915. iza jednog izpitivanja — ulovio me 
profesor (da nisam znao sve godine o Voltaireu); do¬ 
bro je, što me ulovio. Poviest u istinu ne znam. Od sada 
ću godine učiti. To jača pamćenje». 

Kako u sebi, tako se veseli istini i kod drugih, a osu¬ 
đuje svako pretvaranje. »Nije liepo, veli 7. VI. 1915. 
za jednoga znanca — da je došao do uplivnoga mjesta 
time, što nikad nikome ne protuslovi«. Sviđa mu se 
prirodna dobrota vojnika Hrvata u Bečkom Novom Mje¬ 
stu. »Da sam ostao kod pukovnije — veli taj — bio bih 
kaplar, a ja ne ću da drugima zapoviedam, ja volim 
slušati«. Kad mu je isti vojnik ponudio zemičku i šun¬ 
ku,a Ivan to odklonio bilježi: »Kako su to dobri ljudi, 
sve bi dali onome, koji nema. Dvadeseti viek treba se 
u te ljude ugledati. Vratimo se prirodi! Od seljaka 
očekujemo preporod đružtva«. Ovakova prirodna otvo¬ 
renost očarala ga i u Grazu, kad je 29. IH. 1916. ugle¬ 
dao u najživljoj ulici, kako dva vojnika kleče pred za- 

tvorenom crkvom i mole se. »Koja duševna veličina pri¬ 
prostih ljudi! Još inrnde onog dubokog vjerskog zanosa 
srednjega vieka, one kršćanske mistike svetaca. I ti 
vojnici ne misleći na ostali nevjerni sviet, koji trza ra¬ 
menima i s prezirom na ustima to gleda, kleknu na ži¬ 
vahnom mjestu pred crkvom i mole se u prisutnosti 
Euharistije. Bože, Bože, čuj vapaj slaboga čovjeka i 
daj mi onu silnu, bezobzirnu vjeru tih 
priprostih ljudi«. 

Tko bi rekao da će u duši, koja tako želi imati ravnu 
liniju ipak biti toliko podvojenosti i sukoba! Rođeni 
Niemac pomalo postaje Hrvatom; želi biti profesor, a 
mora biti pravnik; čezne za čitanjem kao životnim po¬ 
slom, a gotovo je sliep; razum, savjest, ugledi i do¬ 
življavanja svjedoče mu za Boga i Crkvu, a štivo i druš¬ 
tvo pobuđuje mu neprestano sumnju; želi biti vjeran 
prvoj svojoj ljubavi, a čuvstvenost ga zanosi da se go¬ 
tovo zaljubi u druge; čezne za novim društvom, a dru¬ 
govi mladosti zadržavaju ga u starim bolovima; narav 
mu se opire ubijanju, a domovina i dužnost ga zovu u 
rat! Ipak će Božja mudrost i moć Ivana izvesti na či¬ 
stac i stvoriti od njega jedinstveni granitni značaj, 
ostvariti u njemu Istinu, za kojom čezne. 

BORBA ZA VJERU I ČISTOĆU 

Premda je Ivan namjerno izbjegavao pokvareno druš¬ 
tvo, te sve životne pojave promatrao u vidu vječnosti, 
nije ipak izbjegao dvostrukom sukobu i borbi, koja za¬ 
hvaća osobito naobražena mladića, kad stvara sebi ži¬ 
votni nazor. To je borba za vjeru i čistoću, kad ga na¬ 
gon stavlja pred pitanje: hoće li biti samo »pametna ži¬ 
votinja«, ili će u sebi razviti »razumnog čovjeka«. Ivan 
je očuvao čovječje dostojanstvo sadržano u podpunoj 
spolnoj Čistoći, ali je borbu sa bujnom svojom i umjet¬ 
nički nastrojenom prirodom morao još dugo voditi. 
No gdje je borba, tu je i zasluga. 

Beč, 17. V. 1915. »Život mi je veliki upitnik. Od da¬ 
na se do dana gubi moja djetinja vjera. Ono prijašnje 

razlikovanje između dobra i zla nedostaje mi više. Pi¬ 
tam se, da li je ono, što sam prije držao dobrim, uistinu 
dobro. Šta je to »uistinu dobro, postoji li dobro? Svi 
ovi nazori o svietu, nisu li samo predrasude? I uviek 
tako živim i pitam se. Samo ono, što pred sobom vidim, 
uviđam da postoji. Evo, što vidim: Šećem se u večer po 
parku i gledam, gdje je na svakoj klupi po jedan par. 
Uistinu ovaj prirodni zakon postoji, zakon ljubavi, u 
smislu sjeti Inog nagnuća muža k ženi. Na ove parove 
ne gledam više s prijašnjim okom. Negda sam držao, 
da je to strast, da je to slabost, nekaraktemost ljud¬ 
ska, koja se podaje sjetilnom užitku. Ovako na taj te¬ 
meljni prirodni zakon više ne mogu gledati i ako znam, 
da sam se u časovima, kad sam promatrao taj život iz 
bliza — (akademiji!) — gnjusio toga gada i blata. Za 
opravdanje ovoga načela moram se pitati: postoji li Bog 
ili ne postoji? Onda: što razumijem pod imenom: Bog? 
Činjenica je, da on postoji, da ga osjećam oko sebe, u 
sebi, tu, ovdje, ondje, svagdje.' Njegove melodije drže 
i napunjaju sav svemir. Svaki čovjek ćuti duh nečega 
većega i vječnijega.., Dakle Bog postoji, šta je taj 
Bog, kakav je? Možemo li se njemu moliti? Je li oso¬ 
ban? Na ta nam pitanja odgovara naša nutrina u po¬ 
jedinim jednostavnim slučajevima. Uvriedim li moje ro¬ 
ditelje, žao mi je. To je dokaz, da osjećaj počinjene ne¬ 
pravde nije predrasuda, nego da pravda u nama po¬ 
stoji. Pravda je jedno načelo, koje je u nama i sva se 
nutrina u nama uzrujava, ako radimo proti ovome na¬ 
čelu. I Onaj, koga mi oko sebe osjećamo, do kojeg ra¬ 
zum dolazi, da je vječan, komu duša nehotice teži, taj 
će biti jamačno sama Pravednost. Time dolazimo do 
osobnog Boga. On postoji, i ja tvrdo vjerujem i u naj¬ 
jačim časovima kušnje i sumnje, da je On jedini, vječni 
veliki Bog. Kad on postoji, već sliedi da naš život ima 
svrhu. 

Onda treba još pomisliti na nešto, na što ljudi ne misle 
i šta bi ih moglo lahko dovesti do prave spoznaje — da 
ćemo umrietL Nekoga silno volimo, a taj umre. Nikad, 
nikad ga više ne ćemo vidjeti. Pa mi sami puni smo 


32 




Ivanova soba u Starievićevom Domu u Zagrebu 




misli, sumnja, težnja, mnienja, cio duševni svemir, naše 
»Ja« je sredina, oko koje se sve okreće, koja dojmove 
prima i vrsta, sve mi to doživi jujemo, kadkad se mučimo 
i patimo i sad najednom — umremo. Zašto bi sve ovo? 
Zašto tolike misli i težnja, kad je sve badava, kad pro¬ 
pada u ništa, kad duša nije zaseban elemenat, koji je 
poput duha u »Diable boiteux« u bocu zatvoren? Ne, to 
ne može biti — kada je u prirodi sve tako sjajno ude- 
šeno, mora biti i vječnost našega života u smislu praved¬ 
nosti. Jest i uistinu ja to vjerujem, premda i u času, kad 
ovo djetinjom vjerom osjećam, kad se gnjušam od zla 
i kad se topim u molitvi, ostaje u dnu duše opet ona 
sumnja, onaj veliki upitnik zadnjeg Adama: Zašto? Šta? 
I opet, uza svu sumnju, vjerujem! 

No nije dosta samo vjerovati. Naša vjera mora 
biti pravilo, mora biti putokaz života, da 
ne radimo proti načelu pravednosti i vječnosti. Religije 
daju sisteme. I ja kažem: Aut catholicus, aut 
nihil. — Ili katolik ili ništa! U ovome pogledu nije 
u meni nikada ni najblaža sumnja postojala. Znam i 
osjećam, da je katolicizam jedina prava 
vjera. 0 drugima nisam nikada ni mislio, da bć bile 
bolje od katoličke. Eto, ja sam u duši katolik, ali onaj 
pračovjek u meni, onaj Faust, koji ne zna za odgoj ni 
predrasude, vuče me u težnju dolje i pravi od mene da 
sumnjam u sve. 

No dosta o tome. Trebalo bi svoj život kritiko¬ 
va t i. Time, što je moja čista vjera u katoličanstvo 
oslabila, opalo je svako pravo oduševljenje, svaki oštri 
sud o svemu, što se događa. Sve, što promatram, gle¬ 
dam, i ne znam, je li dobro, je li zlo. Ljubi se sviet i 
grli — pa neka se ljube i grle. Pa eto mi je jedan dao 
pljusku (sjeća se događaja u vojnoj akademiji). Pa 
svejedno je, neka i drugi dadne. Pa toliko je svieta si¬ 
romašno, toliko se ljudi kolje — neka je sve to, samo 
neka se moje kože ne tiče. Uistinu, ako mi razum i ka¬ 
že, da to nije dobro, ali ja sam to uslied nutarnjih sum¬ 
nji uistinu doživio. I sada je krajnje vrieme, da sve ovo 
opet stresem i da pomislim, da je Neko poradi 

1 • 11 n • umru tu me nu križu. 1 trgnem no I lula 
I Vidim, d« ive to djevojko u parku, ti muževi i liopc 
forme, Mino eu gadna strast, da to nieu ljudi s težnja¬ 
ma I bolima, nogo da eu jednostavne živine, koje se od 
oetnJIh ne razlikuju. I Ja ne smijem tako Sto opravda¬ 
vati, Jer znam, da je ovaj zakon nagnuća muža prema 
toni samo poradi naše duše ovdje — jer naša je duša 
»Mi« — duša, koja se usavršava i diže. Ova škodljiva 
strana ljepote — samo je za to ovdje, da stvara od nas 
ljude. I gledat ću da se probijem, da na ženu ne gle¬ 
dam kao na liepo tielo; k njoj me njezina vanjština ne 
amije vući. Odhrvati ću joj se i u njoj ću tražiti 
samo ono, što je vječno. 

I zbilja, sad opet osjećam da vjerujem, i da vjerujem 
katolički. Ne Venera, nego Majka Božja, to 
je za nas jedini pravi put I promatrajući ži¬ 
vot znat ću, što je plemenito, a što nije, što je moral¬ 
no, a što nije. Ovako sam proveo čuvstveno razlučiva¬ 
nje. A da sam se držao svete rečenice: »Po plodovima 
se zna, kakvo je drvo« došao bih načinom raz uma , zna¬ 
nosti, umjetnosti, a pogotovo poviesti do zaključka, da 
jedna'stanovita istina postoji, da se ona kroz cielu po¬ 
vi est vuče i da su sve težnje i bludnje ljudske upravo 
lutanje oko katolicizma, koji treba proživjeti i osjetiti. 
I uza sve to, što vjerujem, čovjek sam, i sumnja na dnu 
duše ostaje i ona me jača, jer je uzrok duševnoj borbi 
i probijanju, koje kao čovjek prozi vi ju jem.« 

Sumnja, o kojoj Ivan govori, jest samo ona ne jasno¬ 
ća, što je čovjek ima u duševnim stvarima dok je živ, 
jer bi ih želio tako zorno gledati kao i tjelesne. K tome 
za premnoge znanstvene i vjerske istine nemamo pođ- 
pune očitosti; one su sigurne, ali još ostaje koji razlož- 
čić, koji zamračuje umu podpunu jasnoću, pa čovjek 
treba da voljom svojom učini kraj nemirnom i nera¬ 
zboritom kolebanju duha. To je »certitudo libera« —- 
slobodna izvjesnost. Sitne duše lome na njoj 
krila svog idealizma i padaju najprije u sumnju, a onda 
u bezvjerstva Jaki Merzov duh uztraje u traženju Isti- 

nc i podvrgava »c ugledu Crkve, dok se i sam znan¬ 
stveno podpuno ne izgradi. 

Evo njegovog duševnog snalaženja za tada. 28. II. 
1916. »Prije odlazka u vojsku još ću koju riečcu napi¬ 
sati. Time naime završujem svoj Dnevnik, kojim htje¬ 
doh odgajati svoju nutrašnjost i stvoriti od svoje duše 
remek-djelo. Osjećam da sam još silno daleko od cilja, 
da sam još pravo diete, koje ne zna što je život; ta taj¬ 
na neodređene borbe, one borbe, koja traži sebi kruh i 
one koja čim je to postigla postaje još groznijom, jer 
čovjek razmišljajući dođe u sukob s predrasudama vje¬ 
kova, s nesuglasicama u svojoj naravi i sa samim zlim 
duhom, koji se svemu svetome podrugljivo smije, koji 
zabacuje svako pjesništvo, svako čuvstvo i sve razara. 
Bio sam jučer na Pričesti i tako sam veseo i zadovoljan, 
da se Čini mi se ne ću nikada žalostiti, pa makar mi i te- 
žko bilo. Žalost truje srdee, uvlači u nj onaj duh očaja, 
da čovjek sebi uviek nameće pitanje, čemu živim i za¬ 
što sam začet. Pogubne ove misli moraju iz glave, čo¬ 
vjek mora uvidjeti svoju slabost, koja mu kaže, da sve 
ne spada u njegovu glavu. Zadaća života nije očajavati, 
nego tražiti saglasnost u svemu i veseliti se nad veli- 
čajnošću uređenja. Ovo mora biti načelo: Sve je naj¬ 
bolje. Pa snašla nas kakva nesreća, bieda, mislimo na 
to, pa ma i ne razumjeli »zašto«! Čovjek je ovdje samo 
putnik, njegovo pravo određenje nije ovdje, na toj 
zemlji, nego je on izabran za nešto više. Uistinu, kad se 
Čovjek zavuče u samoću, u tamu, sve, sav sviet, svi 
drugovi, svi prijatelji, i sva mu se čarobna priroda či¬ 
ni snom. Osjeća tada čovjek, da je ona nestvarna, a da 
je misao prava stvarnost, da je duhovni sviet, noći i 
molitve, stvarniji od svega, što vidljivo postoji. Treba 
samo za tim životom, za ovom stvarnošću težiti. Jest, 
još sam slab, uživam u Euharistiji i u tom duševnom ži¬ 
votu, ali vidim da je to ništa, da treba još dublje i da¬ 
lje u taj veliki sviet zaroniti. Sada upravo razumijem 
velikog papu Pija X. što je izrazio želju za čestim, pače 
svakidašnjim blagovanjem Gospodina Tim se može 
tetom dublje zaći u taj sviet, približiti se Gospodinu i 

s njim se razgovarati. Znam, da će još mnogo duševnih 
trzavica doći. Možda ću i težko pasti, ali se opet uzdam, 
da ću ostati na pravom putu. Time završujem svoj 
Dnevnik i pun radosti pjevam: Radujmo se!« 

Ovo veledušje najbolje volje Ivanove nagrađuje Go¬ 
spodin sve jaćim prosvjetljenjima. Proučavanjem i mo¬ 
litvom dovija se do dubokog razumievanja vjerskih otaj- 
Btva, a srdce i cielu ljubav svoju posvećuje Gospodinu 
po Bezgrješnoj 8. XII. 1915. zavjetom čistoće do že¬ 
ni tbe. 


NA DUBINE 

Teškoća Ivanova s očinjim vidom bila je slika nje¬ 
govih puno većih duševnih teškoća. Nije on došao na 
sveučilište kao toliki, da samo prođe naučnu građu, po¬ 
loži izpite i dođe do kruha. Nije došao dapače ni samo 
zato, da steče sto veće znanje i potom što častnije mje¬ 
sto. Ivan teži »svemu najvišemu«, on hoće samu Istinu. 
Od 4. VII. 1914. češće iztiće: »život je borba za 
Istinu«. I to njemu nije pusta krilatica već stvarna 
potreba i sadržaj punih deset godina mladoga mu ži¬ 
vota. Od izpita zrelosti 1914. do svršetka osobnih na¬ 
uka kršćanske filozofije i bogoslovije god. 1924. u Za¬ 
grebu, nastoji Ivan sustavno spoznati Istinu. Ne goni 
ga na to puka znatiželja nego sviestna čežnja za širo¬ 
kom i temeljitom izobrazbom, te za dubokim poima¬ 
njem života. »Sav naš rad mora da je faustov- 
sko usavršivanje, težnja za spoznajom«, 
dovikuje sebi i drugovima. 

Pri tome Ivan stručno znanje više podrazumieva kao 
zvaničnu dužnost i tek riedko ga spominje, premda ga 
savjestno stiče i redom polaže manje i veće izpite. Po¬ 
vrh toga traži Istinu u znanju, koje će mu dušu izpu- 
niti i smiriti, oplemeniti ga i biti mu pravilom života. 
Nije zadovoljan da znade pravila i poviest filozofira¬ 
nja, niti prima na lako mišljenja ma i velikih ugledni¬ 
ka; on traži zadnje uzroke i posljedice svega i ne mi¬ 
ruje, dok sebi vlastitim razmišljanjem ne stvori nazor 
o svietu, koji počiva na samoj Istini, na neizmjernom i 

vječnom Umu i Volji, na Bogu Stvoritelju. »Život pro¬ 
matram i pitam se uviek za uzrok svega što pokreće«. 
Beč, 12. VI. 1915. 

Tako na primjer već prvih dana svog boravka u Be¬ 
ču 27. I. 1915. promatra najprije bučni život Kerntne- 
rice, jedne od najprometnijih ulica, i s negodovanjem 
se okreće od njezinih nećudorednih pojava, zalazi u ti¬ 
šinu bašče pa gleda zvjezdano nebo. 

»Gore, gledim, kano da sam izgubio dno pod noga¬ 
ma; osjećam da se zemlja okreće, da je treptanje samo 
posljedica okretanja. Osjetim se sam na kugli i zemlja 
i ja jezdimo i okrećemo se kroz svemir. A uz to se i mje¬ 
sec vrti i zviežđe Medvjeda juri zviždajući u svojem 
smjeru. Sve je veliko kretanje, svaka zviezda ima svoj 
put, jedna projezdi pokraj druge i ne će u nju da uda¬ 
ri. Zemlja dalje jezdi, okreće se. Odakle li ti svietovi, 
odakle ta bezkonačnost, ta pravilna kretanja, ta ljepo¬ 
ta? Osjećam srebrne niti, Duha, koji to drži, koji nije 
ništa drugo nego svila puna glasbe srebrnih silno vi¬ 
sokih melodija. Vidim niti toga Duha na sjajnom mje¬ 
secu, na zviezdama, na srebrnoj rosi, koja je pala na 
tla. Sav svemir i svu dušu zaprema taj Duh. I obuzme 
me želja, da sav prah otresem i da se dignem do nogu 
njegovih i da sagnute glave i poklopljenih očiju prislu¬ 
škujem melodijama harfe njegove, koja poput groma jek- 
ne i kojoj se valoviti opet glas pretvori u tihu melodiju ... 
»Izvanredno izdanje«! netko me probudi. Prenem se. 
Što? — Zar sav sviet ne diže oči svoje, srdce svoje u 
Vječnost? »Veliki uspjesi u Bukovini!« — Bože, što je 
to — ne, zaboravili su te, crvi se tuku, grizu i ubijaju, 
šta, jesu li zabludili — kod tako divnog neba, je li to 

moguće?!_Brzo iziđem iz parka i opet se pomiešam 

nekim blagim čuvstvom među svjetinu«. 

Doživljavajući svemirsku veličinu i ljepotu posve ra¬ 
zumno zaključuje, da postoji i zadnji umni uzrok svega 
toga: Neizmjerni Duh. Nevina mu se duša odmah kla¬ 
nja. Kako on, tako bi mu se trebali svi klanjati i slušati 
ga. A zašto to ne čine? Zašto se ne okupljaju svi u jeđ- 

noj obitelji Katoličke Crkve, kada to Neizmjerni želi? 
Odmah mu se nameće pitanje slobode ljudske i zašto je 
Svemogući ne skreće samo na dobro? A što je zapravo 
dobro? Zašto se ono ne procjenjuje po čuvstvu, po ko¬ 
risti čovjekovoj? Zašto se baš ljepota čovječja tako 
ružno zlorabi? Ove i još druge teškoće pridružuju se k 
prijašnjima, što ih još nije bio pravo proživio. 

Nisu to sve odmah grješne sumnje, jer ih Ivan činom 
vjere suzbija. A i iztražujući istinu slobodno je staviti 
pitanje o nečemu, što čovjek vjeruje, da se znanstve¬ 
no utvrdi. No da ga nije pratila osobita Providnost, i 
Ivan bi bio lako klonuo, to više što mu je traženje Isti¬ 
ne otežčavala manjkava predizobrazba, kriva filozofija i 
mladenačka strast. U realci nije se Ivan uvještio u ab- 
strakciji, analogiji ni simbolizmu, a duša mu eto čezne 
upravo za svietom ideja, koje se znanstveno stiču baš 
ovim načinima poimanja. Profesori mu na sveučilištu 
ne pružaju izpravnog pogleda na život i sviet, jer ga kao 
protivnici metafizike ni sami nemaju. Glavni su mu bili 
Wilhelm Jeruzalem, (1854.—1917.), poznati pragmatist, 
te F. J. B e c k e.'° r. 1862., (u Beču 1905.—1917., poslije u 
Leipzigu), dobar znalac francuzke književnosti, ali oba 
bez vida vječnosti. Na strast pak tuži se Ivan kadkada 
upravo očajno, kako ga muči i hoće da zasliepi. U isti 
dakle čas boriti mu se za vjeru i čistoću, što se redo¬ 
vito događa svima. Ne čudimo se dakle u sliedećim Iva¬ 
novim razmišljanjima nejasnoći ni skokovima ni kan- 
tovskom zamjenjivanju svieta stvari sa svietom misli. 
Ivan pravo misli i zaključuje, samo se u vrevi misli ne¬ 
točno izražava; k tome piše uvečer, kad mu mašta ži¬ 
vahni je radi. 

Iz Dnevnika se razabira, kako je Ivanu trebalo 
jasnoće temeljnih pojmova: iz Logike o ana¬ 
logiji i nazivima; iz Kritike o sigurnosti suda i spoznaji 
vrhunaravnih stvari; iz Ontologije o substanciji i kate¬ 
gorijama; iz Psihologije o zamjeničnom utjecaju duše i 
tiela te o ulozi čuvstava; iz Etike o bitnosti ćudoređa; 
iz Teodiceje način spoznaje Boga; iz Kozmologije — 

nauke o prirodi — što je kakvoća, kolikoća i prostor¬ 
nost, da bi što bolje razumio otajstvo Euharistije. Sve 
se to stiče u kršćanskoj filozofiji, kako su ga upozori- 
vali prijatelji Isusovci. No Ivan još sada ne dospieva na 
to zbog druge nauke i zbog slabosti očiju. Zato i to jače 
tjelesno i duševno pati. Liepo mu ipak za sada pomo¬ 
gao nešto stariji prijatelj Nikola Bilogrivić, koji je kao 
sarajevski bogoslov sva ta pitanja u glavnom prouča¬ 
vao. »Božične praznike sam proveo s Bilogrivićem. 
Mnogo govorimo o bogoslovskim stvarima.« 27. XII. 1915. 
I evo kako je prijateljski razgovor djelovao i kakovim 
je duševnim raspoloženjem Ivan tražio Istinu i zavriedio 
da je upozna. 

Banja Luka, 23. I. 1916. »Htio bih biti poni¬ 
zan, silno ponizan. Svu onu prirođenu oholost 
uništiti i ponizno težiti za Istinom, samo zbog te same 
Istine, a nikako ne misleći na ljude, šta su oni uradili, 
šta su oni pročitali i biti u tom pogledu savremen. Du¬ 
boku temeljnu naobrazbu tražim, a ne množinu proči¬ 
tanih knjiga. Svejedno sam nezadovoljan i žalostan. 
Znam, da ne bi smjelo ovako da bude. Bio sam pače na 
Pričesti danas; ono nekoliko časova u crkvi bijah sav 
sretan i još više, kad mogoh bar donekle zaroniti u ovo 
otajstvo. No brzo iza toga nasta čuvstvo nezadovoljstva, 
možda je to za to, jer proživljujem neku čudnu borbu, 
kojoj ni sam još nisam sviestan. Od onog oduševljenja 
i samosviesti, koja je bila u meni, polako odustajem i 
približujem se silnim naporom kršćan¬ 
skom poimanju i uviđam, da u mnogom imam kri¬ 
vo, dapače, da još nemam temeljnih filozofskih pojmo¬ 
va.« ... »Bilogrivić me je u mnogo tome upozorio i kad 
se s njime prepirem već unapried uviđam, da imade 
pravo, jer on misli zaključcima, koje su vjekovi promoz¬ 
gali. U mnogočemu uviđam da imam krivo. Ako čo¬ 
vjek hoće sve da uvede u veličajni logički katolički su¬ 
stav ... Crkva je u tome stroga. Ima pravo, jer se vi¬ 
šoj jedinici moraju stanice pokoravati... U životu sam 
dušom i tielom katolik... ali u srdcu, ne u razumu, i 
nehotice sumnjam. Ta toliko su najrazličnijih misli lju- 

di iznieli," kao Nietzsche, Arcibašev, ako i znadem da 
je Krist Istina. No kao Kranjčević osjećam, kao da je 
cielo čovječanstvo došlo u mali mozak na sielo. Divim 
se ljudima, koji su o svojim načelima uvjereni, ali opet 
se samome sebi djetinjast činim, ako i ja u razgovoru 
iznosim kao neku nutarnju činjenicu, kao da sam bez 
svake sumnje nepokolebivo, kao kakav polubog, uvje¬ 
ren o snazi toga i da bih sve ostalo mogao jednom ri- 
eči oboriti i uništiti. Najbolje je šutiti, jer bi čovjek 
mogao sablazniti duše, koje tvrdo vjeruju. Bog bio s 
njima. Sebe još ne poznam. Znam, da bih mogao filo¬ 
zofskim kakvim umovanjem doći do nećudoređnih za¬ 
ključaka ili nauka za život; ali nikada ne bih sam 
bio nećudoredan; dapače bih prezirao i gadio se 
od nećudorednih ljudi.« 

To je značajan stav čovjeka, koji iskreno traži Go¬ 
spodina Boga. Posve protivno onoj upornosti, koja traži 
da joj se božanstvo »čovječji« — osjetno javi. Kao da 
sjetilnost predstavlja čovječnost, a ne umnost. Ova 
»demokratizacija Božanstva« uništava premnoge, a liek 
joj je samo u istinitoj poniznosti i poniznoj istini. 

Do te je sada Ivanu pomogao pravi prijatelj »Nina« 

— kako ga je milo nazivao — savjetom i štivom. Po¬ 
klonio mu je klasično djelo dogmatike: Scheeben »My- 
sterien des Christentums« (Kršćanska otajstva). Čita¬ 
jući to djelo osjetio je Ivan sa tolikim umnicima, kako 
je čovjek po sebi malen, a kolikom ga ljubavlju Otac 
nebeski ipak k sebi diže i pobožanstvenuje. »S nijednim 
bogoslovom nisam mogao tako liepo o vjeri razgovarati 

— veli Dr. Bilogrivić — kako već tada s Ivanom.« 

ISTINA NA DJELU 

Gospodin je poslao Ivana na bojne poljane, da mu 
kroz težke ratne napore omrzne sve prolazno, a volja 
ojača te se divskom snagom razvije do savršenog muža 
po njegovu Srdcu. Kraj sve slabosti očiju bude opet 
uzet u vojsku i nastupi u veljači 1916. u Lebringu kraj 
Graza. Iza osam tjedana bi odpremljen u Slovensku Bi- 

stricu i dalje u Miirzuschlag, gdje je polazio častnićki 
tečaj i zatim položio izpit u Grazu. Za vrieme dopusta, 
što ga je dobio zbog pomanjkanja hrane u vojsci, po¬ 
sjetio je majku u Banjoj Luci i otca u Pečuhu, a u stu¬ 
denom je na skijaškom tečaju u Seewisenu. Usposobljen 
za vođu po bregovima boravio je kod Bozena u visini 
od 2100 m.,gdje je sa skupinom momaka vodio čete pre¬ 
ma Arsieru i natrag čuvajući ih u gudurama od lavina. 
U travnju 1918. svršio je »plinski tečaj« u Beču i vršio 
zatim kao poručnik težku izvidničku službu kod Asiaga. 
Kad je snieg okopnio, pa više nije trebalo skijaša, ime¬ 
novan bi poštanskim ađutantom. Tako je sudjelovao u 
cieloj talijanskoj ofenzivi, a i gledao zastoj i predznake 
razpada vojske. Pred sam svršetak rata dobio je do¬ 
pust zbog oboljenja na crievima, čime je ukratko bio 
izgubio 12 kg. 

Za vrieme prevrata stavio se je Ivan na razpolaganje 
narodnom vieću u Banjoj Luci. a ono ga poslalo u rudnik 
Maslovare, da smiri pobunu radnika. Kao vojnički za¬ 
povjednik toga ugljenokopa uzpostavio je redoviti rad, 
udovoljivši opravdanim zahtjevima radnika Iz vojnih 
skladišta dopremio im obuće i hranu, pa ga svi zavoljeli 
i u znak odanosti poslali mu božićno drvce. Probora¬ 
vivši tamo oko sedam tjedana zamoli dopuštenje, da 
nastavi nauke u Beču. Narodno vieće mu to dopusti, i 
tako on završi svoju vojničku i ratnu službu. 

U okrutnoj ratnoj zbilji naprežu se sve sile ljudske 
do vrhunca, snaga volje stvara čudesa. I Ivanova je vo¬ 
lja stvarala, no ne toliko vanjska djela na zator neprija¬ 
telju, koliko u sebi za svoju izgradnju. Njegov dnevnik 
svjedoči, kako je sve promatrao s duhovnog gledišta, pa 
mu je ćudoredna vrjednota čina i dogođaja glavna. 
»Spopada me pomisao, da li sam se ja zaista trebao za¬ 
kleti. da ću se boriti proti onima, koje gospoda u uredi¬ 
ma odrede. Pa uviek sam bio protiv rata; sve bih ljude 
najradije izgrlio i pomirio ih između sebe; a sada da ih 
ubijam! Pa uzmimo slučaj, borimo se proti tirana, opet 
se nameće pitanje: jesmo li mi ovdje postavljeni za su¬ 
di je? Odgovor: »Ne«. No protiv toga se nameću činje- 

niče: čudesa svete Djevice Orleanske ili ratovi Ljude¬ 
vita Svetoga, što je jasan dokaz, da je Providnost dopu¬ 
stila, da se materialno borimo protiv ugnjetavaoca du¬ 
še ...« »Ne ću da velim, da ja služim zloj stvari; naslu¬ 
ćujem dapače veliku misiju ovome ratu, no ova mi nije 
jasna« Graz, 18, i 23. III. 1916. Jasno je ipak Ivanu 
bilo, da dok vrši svoju dužnost ne čini zlo, a pri tom 
vršenju dužnosti vježbao se u raznim 
krepostima: pravednom postupku prema podređe¬ 
nima i neprijatelju, otčinskoj skrbi, za povjerene, živoj 
vjeri i predanju Providnosti, a osobito u kroćenju tje¬ 
lesnih prohtjeva. »Kada sam držao da sam najosam- 
ljeniji — idući pokraj momaka — čuo sam gdje jedan 
čita narodne pjesme. Uzmem knjigu i stanem čitati, 
malo se razgovorim s njima, i momci bijahu kao nekom 
tajnom silom oduševljeni. Pripisujem to samo 
djelovanju Milosti. Čovjek može čitati i tu¬ 
mačiti koliko hoće, ali kada on nije čovjek kako treba, 
to su neplodne rieči. Našem naraštaju ne dostaje snažna 
volja.« 10. VI. 1918. Razočaran nad ne kim Bošnjacima, 
koje je željno očekivao, bilježi 15. IV. 1917. »Razžaloš- 
ćen sam bio, jer, Bože, tamo gdje Tebe nije, tamo ni ve¬ 
selja nema. Snage, snage, snage!! Koga bih se bojao, 
kad smo putnici ovdje, a za nas je dika probijati se 
kroz život i gomilati blaga za onaj veliki život. Snage i 
opet snage te molim!« 

Gospodin ga je prosvjetljivao, kako će svestranim 
odricanjem volja zagospodovati tielom i on pročiš¬ 
ćenim životom njemu služiti. Treba prezirati tielo, sviet 
i bogatstvo. »Bože pomozi! Daj mi da postanem bez¬ 
uvjetni gospodar tiela. Bolje je umrieti nego biti meku- 
šac, igra strasti. Svibanjska Kraljica neka mi oprosti, 
što na nju tako riedko mislim. Bože, Bože — više tvog 
otajstvenog svieta!« 28. V. 1918. Promatrajući kako 
častnici pliene osvojena talijanska mjesta i šalju da¬ 
rove svojima kući, odlučuje Ivan i moli Gospodina: »Bo¬ 
že, uspije li prodor, sačuvaj me od svake lakomosti! 
Udieli mi Tvoju milost, zdravlje roditeljima i meni, pa 
ne će biti bogatijih ljudi na svietu.« »Kad se naši mo- 

rali povlačiti, veli Ivan, svagdje je šaka naših vojnika 
nadjačala talijansku nadmoć; a sada nadmoć Austrije 
ne može svladati lošu talijansku vojsku. Ta polakomili 
su se za blagom talijanske nizine. Grieh je povod 
najvećim katastrofama čovječanstva. 
Smisao života je otajstvo Križa. Moram 
dakle biti zadovoljan sa svojim stanjem«. O sebi pri¬ 
znaje: »Osjećam, kako se dosta lako lišavam novca i 
drugih stvari.« 21. V. 1916. Stidi se kad gleda, kako 
pušači prosjače cigarete, kako ih strastveno hvataju 
ujutro.« Još se nisu pravo probudili, već im je cigareta 
u ustima.« Proždrljivost i sladokusnost mu se gadi,pa 
da joj i sam ne bi robovao, Ivan se i previše odriče 
jela i pila. »Život je težak, odričem se, ali ne ide lako. 
Nastojim da se odučim zajutarka i popodnevnog jela. 
Spavam već nekoliko dana na zemlji i kušat ću da ra¬ 
nije nego obično ustajem, (barem oko 6 sati), pa da 
se mogu više sam s Bogom pozabaviti. Odviše govorim, 
suviše sam u društvu, slab sam u patnji. Kada naša pu¬ 
kovnija ode gore u položaj, javit ću se drage volje, da 
odem s njima i da se malo priviknem na očekivanje 
smrti. Gospode pomozi!« 27. I. 1918. Kad je jednom 
proti toj odluci pio crnu kavu, prepostio je cieli treći dan 
za pokoru 10. VI. 1918., te radostan dodaje: »Pomogla 
milost Božja«. 

Za vrieme provale fronte na Soči bio je jednom sil¬ 
no žedan. Kao vjerni trezvenjak, vina nije htio piti, a 
vode nije bilo. Kad je našao neku lokvicu kraj puta, raz¬ 
grne prašnu površinu s vode i rekavši: »Bože, čuvaj svo¬ 
ga p r o t u a I k o h o 1 i s t u!« posrkne nešto one vode. 

U svladavanju straha vježbao se je i kasnije nepre¬ 
stano. Tako u pogibeljnim mjestima rudnika Maslovare, 
pa bilježi 27. XI. 1918.: »Ovdje je zgodna prilika da 
praktički vježbam vjeru, da idem u mrak na strašiva 
mjesta; Bože, Bože, pobiedi u meni taj nedostojni ku¬ 
kavičluk«. 

Silnu ovu težnju za usavršivanjem podržavao je i po¬ 
magao Ivanu ostvariti Isus iz Hostije. Pričešćao se kad 
je samo mogao. Na Monte Rasta, visoko u Alpama, pi- 

Še 9. IX. 1917.: »Nastadoše težke prilike. Ovdje valja, 
počesto ići na patrolu. Euharistije nema, kao da Janje 
više nije u središtu vasione, kao da ga uobće nema. Bo¬ 
že, tješitelju, dođi da moju prirodu prožmeš atomima 
vječnosti, pa da tako sličniji Tebi razumijem tiek bivo- 
vanja. Za rum se brinu modeme države, a sveta Euha¬ 
ristija je sporedna stvar!« 

Rat je tolike izkvario; Merza je oplemenio, jer se vaz¬ 
da sjećao svuda prisutnoga Gospodina Boga. K Nje¬ 
mu ga dizale prirodne ljepote i bojne strahote. »Dok su 
oko njega padale šrapnele — pripoviedao mi dr. C. — 
on je mimo čitao »Nasljeduj Krista«. To je zaista pra¬ 
vi Božji čovjek; dodao je. Postigao je u velikoj mjeri, 
što je želio: Tielo je podložio duhu, a duh Bogu; raz- 
položio se da bude iskreno plemenit čovjek, istinit kr¬ 
šćanin. Od srca mu je išlo kad je 23. VIII. 1918. pisao 
otcu: »Zahvalan sam Bogu, što sam sudjelovao u ratu, 
jer me je rat naučio mnogome, što ne bih nikada inače 
spoznao. Želim živo, da opet postanem slobodan i da 
udesim svoj život prema ovome, što sam spoznao da je 
pravo.« 


KROZ SMRT U ŽIVOT 

Ovako bi se mogao nasloviti cieli Ivanov život. Stav¬ 
ljamo taj naslov ipak ovdje, jer je na bojnoj liniji ta 
pogibelj najočitija i za Ivana najosjećajnija. Tu se na¬ 
učio iskreno i podpuno svladavati tjelesne požude, tu je 
razumskim zaključivanjem najočitije spoznao nad so¬ 
bom Providnost, koja je njega čuvala;* dok su toliki u 
njegovoj neposrednoj b lizini izginuli. U Lurdu je ka¬ 
snije osjećajno još jače »doživio Boga«, no onome je te¬ 
melj vrhunaravna Gospina objava i djelovanje. Dok 
ovdje samo zdrav razum, dakako milošću pomognut, ra¬ 
di; radi pomognut svom živahnošću mašte, tako te se 
puna čovječja spoznajna moć nalazi na vrhuncu. I ple¬ 
menit čovjek na svom vrhuncu snage pada na koljena 
pred svojim »opipljivim« Stvoriteljem i Sudcem. Pa ne 
samo da ga prizna, nego i da ga sliedi, jer mu sila za¬ 
kona Božjega veže i goni svaku mišicu. Vjerujući našao 

je Boga. Ovo je doživljavanje Boga u Ivana upravo čo- 
vječanski tipično, kada u naponu snage izkusi potrebu 
vrhunaravne pomoći, potrebu milosti. A jer znade, da 
ta dolazi po molitvi i sakramentima, to se nagonski 
hvata njih. Nikad mu toga dvoga dosta: molitve i Euh- 
ristije. No i sama čežnja za molitvom već je molitva; 
sama čežnja za Euharistijom već je duhovna Pričest. 
Tako: svladavanjem strasti, molitvom i Euharistijom 
Ivan prelazi »iz smrti sjetilnog života u viši produhov¬ 
ljeni život.« 

Više od dvie godine gledao je Ivan na bojnom polju 
smrti u oči, premda sam nije upotrebljavao ubojitog 
oružja. Neprestanom mišlju na vječnost ukopavao je 
svoje nagone i strasti u grob, pa je iza rata uzkrsnuo 
na novi život. To nam govore i ovi, makar kratki, iz- 
-vadci iz njegovog ratnog Dnevnika. 

Graz, 18. IU. 1916. 

»Valja misliti i na svoju dušu. Toliko je vježbe, da 
Povjek ne dospije pozabaviti se ma kakovim duševnim 
radom. Od sutra ću bar nešto pokušati, da štogod pro¬ 
pitam i da nastavim izgradnju svoje duše; da se opet 
nastojim prenieti u onaj liepi sviet noći. Upravo to mi 
je sada još najpotrebnije. Velika je vjerojatnost, da ću 
i ja na frontu. Iskreno govoreći, ja se smrti ne bojim; 
ta tamo gore je ono pravo carstvo. Samo se još nisam 
pomirio s tom mišlju, da ću ja zaista onamo i nisam 
sebi sviestan, da ja vodim krepostan život. Ta odkad 
sam u vojski, izgubio sam vezu s Onim, te sam i pres¬ 
tao o sebi razmišljati, što bih mogao na sebi popraviti, 
i nisam na čistu, da li sam ja zaista u službi dobre stva¬ 
ri t. j. kao vojnik, često sam sebi želio bol i muku. I 
kada me je češće spopala, pitao sam, da li služi cilju.. .« 

Graz, 23. III. 1916. 

»Sada, kako sam se malo duševno snašao: započele 
su opet duševne borbe. Morat ću skoro u Wildon. Sam sa 
sobom nezadovoljan vidim, da sam za ovo kratko vri- 
eme vojske silno duševno pao. Jamačno to čini novi ži- 

vot, u kojem se nisam mogao pravo snaći. Neznatne pri¬ 
mjere bih naveo. Gladan sam vječno i da ne jedem ne¬ 
prestano, triput se dnevno najedem. I čudno je: tu je 
hrana s orasima, dvopek i ovakve stvari za razmaženu 
djecu. I uviek osjećam, da je to nekakva slabost volje; 
podati se ovom sjetilnom užitku. Čovjek ne bi trebao 
uobće misliti na jelo, nego jesti ono, što mu se donese. 
Tako sam doma radio, no ovdje sam još u dvoumici: ma¬ 
lo je hrane, a nije hraniva. Organizam mi je kao otro¬ 
van, osjećam uviek potrebu, da uz običnu hranu nešto 
slađka pojedem. To je moguće jedna navika, kao puše¬ 
nje, morfium i slično. Gledati ću vremenom toga se odu¬ 
čiti. »Biti ćeš suđen po onomu, što činiš, a ne po onomu, 
što znađeš« — čini mi se, reče Kempenac. Moguće ova¬ 
ko prozaična stvar ne spada u Dnevnik, no u mome sa¬ 
dašnjem životu igra ulogu. Ne radi se meni sada više 
o teoretskom kršćanstvu,već sam postao članom 
družtva i moram postajati praktičnim 
katolikom. A taj se, čini mi se, najbolje očituje u 
ovim svakidašnjim sitnicama. No najgora je stvar sva¬ 
kako vojnička. Krist je uistinu rekao: »Dajte Bogu, što 
je Božje, a caru carevo...« Ja se ipak ovdje nisam sna¬ 
šao. Računam s činjenicama: ubiti čovjeka. Kada to po¬ 
mislim, ne mogu sebe prepoznati. Ta ja sam bar uviek 
snivao o bratstvu i ljubavi. F. mi reče, da katolička mo- 
ralka zahtieva poslušnost caru, da je naime ćudoredna 
dužnost izvršavati vojne dužnosti. Meni je to veliko pi¬ 
tanje. Kada bi to uviek bilo u poviesti, ne bi se moguće 
ciela poviest pomakla. Ta tko je države, stvarao i rušio 
nego neposlušnost. 1 * Kada gospodar nešto zlo zapovjedi, 
držim, da to sluga ne smije izvršiti. Time ne ću reći, da 
ja služim zloj stvari; naslućujem pače veliku svrhu ovo¬ 
me ratu, no ova mi nije sasvim jasna. A uz to velim, 
da se rat mogao izbjeći.« 

Graz, 27. Dl. 191«. 

»Eto, kod prosuđivanja ljudi gledam na osebine zna¬ 
čaja kao svi oko mene, ne razmišljajući o svrsi čovje¬ 
ka, o pitanju uobće, što je čovjek, kako je vezana nje- 

gova duša uz tielo... Drugim riečima ne umijem za¬ 
roniti u dubinu. Suviše sam sebičan; vezan uz svoje ti¬ 
elo. Ljude prosuđujem, kako sa mnom postupaju i nisu 
mi osobito dragi, ako me muče. Trebam se izdignuti nad 
vlastite boli i razmišljati čemu ove vode i da li taj, koji 
zadaje boli, plemenito radi (vodnik). Silno sam slab čo¬ 
vjek. Kao da su me povezale »sitne niti«. Malo sam 
stupio u život i već sam se iznevjerio svojim načelima. 
Ta na jelo dosta mislim i možda se i često prejedem. 
Onda nisam najtočniji u svemu; površan sam. No što je 
najveća muka, ne nađoh ni jednom priliku prisustvovati 
sv. Misi. Nesmisao. Trebao sam žrtvovati, i prilika bi 
se našla. Upravo sada trebam duševne snage; trebam 
crpiti iz nepresahnjivog vrela Ljubavi, 
iz one svesilne moći Euharistije, koja na- 
punja dušu razsvjetom, koja je svjetlija od dana, koja 
se pretvara u duševno zadovoljstvo, koje miruje u osje¬ 
ćanju nečeg nepoznatog neizmjernog. Silno, svesilno bih 
htio opet tome Vrelu. Bože, pomozi mi!« 

Slovenska Bistrica, 6. IV. 1916. 

»Pravo se također ne mogu ni ovdje sabrati. Oko 
mene se brblja i uče vojničke stvari. Duševno je moje 
razpoloženje gore nego li u Grazu. Kadkada me spo- 
padne bies — pravedni bies— na ljudsku glupost i raz- 
rušio bih sve. Ulovio bih zemlju za jedan kraj i hitio 
je u prazninu nek jezdi i neka se razprsne. Doduše, 
kadkada osjećam nekakovu zadovoljšti¬ 
nu, upravo sreću, što nepravedno trpim; 
ta sličniji sam Kristu. Doduše, koja razlika! 
Jedino u ovoj duševnoj boli mogu sebi približno pred¬ 
staviti Krista razpetoga: Radi ničega, bez ikakovih in¬ 
teresa dati svoj život, dati se razpeti nepravedno za čo¬ 
vječanstvo. Bože — Kriste!« 

Slovenska Bistrica, 19. VII. 1916. 

»Tišina niema... Tako sam i ja sada miran. Sve bih 
se dugo i dugo molio; s bolju u duši, samo da mi Onaj 
gore iz srđca izčupa sve, što me veže a vremenitošću. 

sav onaj ružni ja, koji uviek na sebe misli. Oh, siro¬ 
mašni su ljudi, koji ne mogu biti osamljeni. U vrtlogu 
se života priliepi ono blato, te čovjek neopazice počne 
živiti u tom vremenitom. Težko je biti bogat; tu je duž¬ 
nost dati i drugima. Ne samo to, nego mi se moramo 
veseliti, kad nekome nešto dajemo, pa makar onaj bio i 
bezobrazan... »Svima se moraš podložiti!« A onda: ja 
dadnem, a u dubini je još onaj sebični ja, koji žali, koji 
se ljuti na onoga, što je iskao itđ. Zaista grozno. Ciela 
duševna zgrada se ruši, pada i praši... Da, život je 
više nego li umjetnost i književnost: on 
je za nas ljude jedina veličina, izvor svega. 

Kako sam sretan, kad uzmognem izplivati iz tih svag¬ 
dašnjih brižica, pa uživati u mislima na ono divotno ure¬ 
đenje vasione i čovjeka. Tu zemlja kao da visi u zraku, 
idući u udaljenosti od onih gorđih svjetova; sve živi i 
vrije. Pa onda tu oni sitni ljudi, što rade (sada žanju i 
snopove vežu), a uz to se skakavci po poljima natječu. 
Sve se miče, širi, vrije — svuda je život; a ja u ovoj 
ljetnoj prirodi, punoj plodova, kao kakav stari skuče- 
njak ljutim se na one, koji zatraže koju krunu ili obiest- 
no galame. 

Oh Bože, Bože, izčupaj sve to iz mene, pa stvori od 
mene čovjeka, a ne žabu, koja uviek gmiže u ovome 
blatu. Kad pomislim, da je ovaj život samo sjena, jedna 
stvarna privremenost, a ništa više, to se sebi najviše 
čudim. Kada navečer legnem, pa se zadubim u ono sivo, 
tamno, tada mi se učini, da uobće ništa u meni nema, 
pa sve više i više u ono ronim i svakuđrf tražim. I ništa 
ne mogu naći. Sve je neodređeno, a sam ne znam, bez 
ikakove misli je tu ona silna želja za Kruhom, za onom 
malom Hostijom. Ništa ne znam tada, sav razum spava, 
a moja bi usta, pa sva ona nutamjost bi htjela Hostiju, 
da se s njom spoji. A zaista ne mogu osjetiti svu veli¬ 
činu toga. 

Skoro će meni izpit, pa uviek vidim, kako sam dale¬ 
ko od savršenosti. Uviek nastojim biti gospodarom pri¬ 
lika oko mene; želim upoznavati ljude i gledati njihove 
čine, kao da se mene to ne tiče, a kadkada se u me ušu- 

Legat Sv. Otca Preuzv■ ]. R. Marcone i hrvatski Metropolita 
Dr A. Stepinac dolaze na proslavu i ^-godišnjice smrti Ivanove 
u Hrv. Dri. kazalište 



Merieva Križarska mladež slavi Papin dan 




Ivan na odru u orlovskoj odori 




lja neki mali strah, strah pred izpitom. Koja li slabost, 
kad pomislim, kolika su pokoljenja umrla, a da se za 
njih ne zna, a mene prođe jeza. Blato, gadno blato visi 
još na meni. Trebati ću još dugo posla dok ga operem. 
Ta zaista sam takav kad pomislim, da će i smrt doći i 
ovo tielo iztrunuti, a ono što ću tim nesviestno, ono tam¬ 
no duševno, koje jedva osjećam, postati ogromno, veli¬ 
ko, puno svietia i vidika, te zapremati cieli prostor«. 

Miirzzuschlag, 15. VHI. 1916. 

»Bol, bol, bol. Ili sam bolestan ili je to opet nedosta¬ 
tak družtva, da se ne mogu od srdca nasmijati. Bio bih 
sav sretan, kad bih mogao poput malena djeteta pla¬ 
kati, ili biti veseo i oduševljen za kakve mladenačke ide* 
ale. Uviek me muči pitanje života; zgadi mi se gledajući 
u ovaj, a uza sve napore želim da vječno uživam u 
vjeri, pa ne ide. Rano sam ustao, otišao na Pričest i 
nastojao sam se zadubsti u to Otajstvo. Pa mi se čini, 
da sam dosta duboko zaronio u sama sebe i u onaj svi- 
et. Ne, nisam vidio sve, no kano da sam osjetio kao u 
nekoj magli one zakone, ono nešto,koje pokreće sve, pa 
iza toga Gospu s Djetetom, a uz to Ono još veće, koje 
sve skupa, što sam osjetio, ujedinjuje u Hostiji. To 
su samo časovi i ono uvjerenje, da bi mogao u kakvome 
samostanu naći podpuno zadovoljstvo, nije se obistinilo. 
Nemir me iza toga neprestano tjera; jednostavno osje¬ 
ćam, da bi moralo nešto biti, što bi me zadovoljilo. Uvi¬ 
đam svoju slabost, svoju ovisnost Čudim se, kako 
sam nekada mogao biti oduševljen za 
umjetnost i slično. Kao da je to bilo samo za¬ 
varavanje samoga sebe. Život je više od svega, 
a ja života ne znam i ne nalazim sreće u životu.« 

SI. Bistrica, 30. VI. 1916. 

Najbolja je knjiga za život: »Nasljeđuj Krista«. — 
»Popusti svakomu, tko se ne slaže s tvojim shvaćanjem, 
radi mira svoga i njihovoga. Znaj, da je to velika mu¬ 
drost: ne držati ništa do svoje mudrosti. Gdje je 

spremna poslušnost, tamo je i radostna savjest. 
Gdje je poniznost, tamo je mudrost. Gdje je mir i sloga, 
tamo je Bog i sva dobra.« 

Seewiesen, 17. XII. 1916. 

Sebi i svima stavljam u pamet: proživljavajmo du¬ 
bok i velik život i svakog trenutka budimo sviesni, da 
mi zaista obstojimo i da se ne suprotivimo ovome skla¬ 
du, koji vlada u svemiru. Ovo tjelesno zapravo nije ži¬ 
vot; život je ono tamno nevidljivo, puno dubine i da¬ 
lekih vidika, što se u odabranim časovi¬ 
ma još više proširuje, da osjetimo onaj drugi 
veliki sviet, one nevidljive sile, koje djeluju i pokreću 
sve ovo. I upravo da što bolje mognemo zaroniti u taj 
neizmjerni svemir, te uz to mnogo mirnije promatrati 
vanjski život, što nas okružuje, moramo ubiti u sebi sva¬ 
ku strast i težiti kreposnom životu. Tko je barem malo 
pokušao da ide tom cilju, vidjet će sviet oko sebe u sa¬ 
svim drugačijem svietlu, osjetit će bolje one tajne niti 
grieha, koje se izprepliću oko današnjeg družtva, pa se 
s njim igraju kao mačka s mišem. I što je život više 
prožet kreposnim vježbama, to nas oni tajni glasovi 
sve jače upućuju u otajstvo obstanka... Navečer do¬ 
laze duboke i bogobojazne misli, a sa svietlom dana se 
onaj tajanstveni život gubi i čovjek skoro izgubi vezu 
sa svrhom života i provodi sjetilno životarenje, namje¬ 
sto da je sebi svakog časa sviestan svoje ovisnosti sa 
skladom svemira.« 

ZingareUa, 18. V. 1917. 

Naši su topovi gadno gruvali. Sva se baraka tresla, 
kad onaj od 15 cm zagrmi. Čovjek se na sve privikne. 
Pucali topovi ili ne pucali, idem svojim putem kao da 
nije ništa bilo. Misli, da smo >đošljaci«, ne ponavljaju 
se tako često. Bol i patnja hiljada iznakaienih mrtvih i 
izpaćenih ljudi, pere sa čovjeka ovo prolazno i velikom 
mu snagom upravo nameće smisao života. Ono 
malo boli, što pretrpih, onaj prvi strah pred puščanim 
tanetima i šrapnelama, (na putu k brigadi), govorile su 


50 



mi uviek Gospodareve rieči: »Što ste bojažljivi? Zar još 
nemate vjere?« Mark. 4, 40. Pa čemu se bojati? Ta On 
gore već znade, što će sa mnom biti, On me neizmjerno 
voli, pa znade je li bolje za me da poginem ili da dalje 
živim. Pa čemu se bojati, kad On moje puteve odre¬ 
đuje? Valja živiti i Njega vječno hvaliti i ne 
brinuti se za smrtnu opasnost. Šta je život? Neki dan 
je jedan ležao kod groblja, izvrnuo se i leži kao klada. 
Kao da ni živio nije. Zar je onda svrha života, uživati, 
popustiti strasti? Čudna li smisla, kad smrću sve to ne¬ 
staje. Zašto je u meni tolika težnja za usavršenjem sa¬ 
moga sebe, za zbliženjem s Onim najvećim, zašto neka 
nadnaravna sila uviek govori: posti, ne jedi previše, 
»budi nadčovjek«. 

Monte Rasta, 5. X. 1917. 

Kada će doći vrieme, da se ne će morati jesti, kada se 
ne će morati boriti za najmanje dobro djelo? Oj Adame, 
nisi mislio šta radiš! U našim tjelesima je zakon, koji 
je sasvim drugačiji od onoga, što je u našoj duši. Pri¬ 
roda je pokvarena i naša duša zapada u ovu tamu. Kad 
ćemo biti sami sebi sviesni, kada će duša sama sebe 
razumjeti, oćutjeti stvarno savez s Bogom? Odrica¬ 
nje i Euharistija su putevi, koji nas vode 
onamo. Post i Pričest, dvie oprečnosti: post, koji za¬ 
daje muku i lišava nas užitka, a Pričest, koja nam daje 
neizmjeran užitak i naše tielo pretvara u božansko tielo. 

Čudni su putevi čovjeka. Tko znade da li ću ostati 
živ? Otići ćemo na Korušku, odakle će započeti navala. 
Bog vodi sudbinu naroda; On znade, što je za me naj¬ 
bolje; bit ću zadovoljan sa svime i primit ću zahvalno 
sve, što mi On dosudi. Ako se raztuže moji roditelji, 
proći će i ta bol; ta nije suzna dolina naša domovina. 
Razmišljam kako su sretni ljudi u samostanu, koji se 
uviek mogu baviti molitvom i dobrim djelima; gdje čo¬ 
vjek ne vrši svoje volje, nego onako radi, kako drugi 
odrede. Odricanje svoga »ja« i utopljenje jedne duše u 
Boga, tako da ona sama na se zaboravi... Samo me 
nemojte siliti da ubijam ljude, ljudi bezdušnici!« 

Banja Luka, 5. Vili. 1919. 

»U pustoši književnosti 17. vieka, među grubim ili 
r afinir anim formalnostima, među bezdušnim ili bom¬ 
bastičnim dramatičarima, među idilsko blaženim debe- 
ljakovićima (P. Gerhard) izdiže se veličajna pojava Isu¬ 
sovca Friedricha de Spe, koji se u djelu Cautio crimi- 
nalis bori protiv spaljivanja vještica, pjeva oduševljeno 
i blistavo o zaručništvu duše i umire od priljepčive bo¬ 
lesti, njegujući ranjene vojnike. Čovjeka obuzme odu¬ 
ševljenje za našu svetu vjeru, koja u očaj¬ 
nim vremenima rađa nadljude: Sv. Ignacija, Sv. Franju 
Ksaverskog i dr. — Uzdam se u Boga, da će se i sada 
naći takvi ljudi u nas, upravo sada, gdje se Crkva za- 
drmala i prieti pogibelj, da će se kod nas srušiti. Pokret 
protiv celibata, protiv crkvene discipline, akcija frama- 
zunskih »reformatora«, da se buntovnici-svećenici pod- 
pomognu, sve su predznaci kulturnog boja u našoj domo¬ 
vini. Moliti valja dragoga Boga, da nam 
dade velikih ljudi!« 

NOVO DOBA 

Za svoje profesorsko zvanje stao se Ivan jače priprav¬ 
ljati, kad je god. 1916. otčevim dopuštenjem napustio 
pravo, a upisao se samo na filozofski fakultet bečkoga 
sveučilišta. Uz samu filozofiju proučavao je jezike nje¬ 
mački i francuzki i njihovu književnost. S fronte se 
češće navraćao u Beč, da koliko mogne upiše i posjećuje 
predavanja i tako pospješi svršetak. To mu je ii toliko 
uspjelo, da je poslije rata još slušao samo četiri poljeća 
u Beču, a dovršio onda u Parizu. U siečnju 1919. dolazi u 
Beč sa grupom hrvatskih akademičara i nastani se naj¬ 
prije u svećeničkom zavodu Augustineumu, gdje je bio 
ravnatelj sadanji nadbiskup Istranin Dr. Ujčić, a po¬ 
slije kod starih znanaca. Za hranu je bilo vrlo težko, pa 
je Ivan imao i odviše prigode, da provodi svoj vječiti 
post. Spavao je i ovdje na podu ili na krevetu bez po¬ 
steljine, a radio je od ranog jutra do u kasnu noć. On 
priznaje, da već na predavanjima vrlo mnogo nauči, što 
je liepa pohvala profesora, ali i znak njegove oštre paž- 

nje. Na nauke ide ovim shvaćanjem: »Nauka ne smije da 
bude sama sebi svrhom, ona mora da uza svu ljepotu, 
koju ona sama po sebi krije, pridonese nešto kraljevstvu 
Božjem na zemlji. Mislim za to, da uza svu ljubav k 
svojoj struci, mora svaki čovjek socialno da živi u ži¬ 
votu i podpomaže one, koji trpe. Mislim kao đak ra¬ 
diti u družtvu sv. Vinka i u »Hrvatskoj«. Onda valja na¬ 
stojati, da samo dva puta jedem, tako sam tjelesno slo¬ 
bodan. Iz načela ne jesti u ostalo vrieme, makar netko 
i ponudio. Na svladavanje tiela ne smijem zaboraviti. 
Tvrdi ležaj, rano ustajati, kadkada strogo postiti, tako 
te uviek mogu raditi svojim tielom, što je meni volja... 
Boga zaboraviti nikada! Težiti neprestano za 
ujedinjenjem s njime. Svaki dan ponajbolje u 
zoru — upotriebiti jedan sat za razmišljanje, molitvu, 
i to po mogućnosti u blizini Euharistije ili kod sv. Mise. 
Taj sat mora da bude izvor dana, u tome satu valja 
čovjek da zaboravi na cieli sviet, da izgubi sve brige 
svieta, svu trzavicu života, da bude miran kao diete u 
kolievci. U tom se satu moraju da stvore planovi za bu¬ 
dući dan, tu se razmišlja o svojim pogrješkama i moli 
Milost, da se svlada vlastita slabost«. 5. II. 1918. 

Dosljedan tim odlukama surađuje Ivan živo na obnovi 
družtva »Hrvatske«, gdje drži načelna predavanja odu¬ 
ševljavajući drugove za duhovni život. »Bol je stvorila 
i, stvara nova pokoljenja... Tko hoće shvatiti barem do¬ 
nekle smisao života i razumjeti kulturu, mora trpiti 
tjelesno i duševno. Teoretici, što sjede u toploj, razsviet- 
ljenoj sobi, za obilatim objedom, imajući sve što im godi 
tielu, ne će nikada upoznati smisao života. Vjera sa 
svim svojim obredima i dogmama ostat će takovim lju¬ 
dima uviek tajna... No neka zađu u stvarni život! Vo¬ 
lim ljude današnjega pokoljenja, one što su trpili i shva¬ 
tili ozbiljnost života. Ti su praktički riešili faustovski 
problem, smisao života... Ćudoredna strana života po¬ 
staje stvarna; umjetnička su pitanja u pozadini, jer se 
radi o životu i smrti, o požrtvovnosti, o samozataji i ju- 
načtvu... Ovim se velikim dobrom moramo i mi okori¬ 
stiti; valja se pobrinuti da odgojimo velike ljude: Oslo- 

bađati duh od vremenitosti i nezasliopijenim pogledom 
promatrati razvijanje života, imao bi da bude cilj novih 
ljudi. Borba za savršenošću, krepostno vježbanje, mora 
d& Je naš svagdanji kruh...« To su prve misli Ivanovog 
predavanja i ujedno prvo, što je on dao u štampu. »Zora 
Luč« 1918.—1919., strana 210. 

Ivanove su rieči imale ploda. Mlađi mu drug, Dr. Vla- 
šić veli, da je Ivan već u Beču svojim odlučnim katolič¬ 
kim načelima, svetim životom i ljubeznom susretljivošću 
mnogima duhovno koristio. Povjeravali bi mu svoje du¬ 
ševne borbe, a on bi ih znao do u dno duše prozreti, dati 
im riešenje i poticaj za ćudorednu borbu. Pri tom je bio 
vrlo blag i pravi anđeo tješitelj. Kad bi se družtvo slu¬ 
čajno što slobodnije razgovaralo smjesta bi prestala 
svaka nečedna rieč, tek što bi se Ivan ondje pojavio. 
O praznicima je u Banjoj Luci dovodio naobražene k 
trapistima na duhovne vježbe. Za omladinu pak osnovao 
je družtvo, gdje su čitali, svirali tambure i slušali pre¬ 
davanja Svi su članovi iz toga društva kasnije ostali 
dobri katolici. »O, ako ima svetca, to je onda Merz!« 
završava Dr Vlašić i još primjećuje, da i sada čuva nje¬ 
gove željezne bučice kao svetu relikviju. 

Da se što više usavrši u katoličkim načelima i njiho¬ 
voj društvenoj primjeni, Ivan je mnogo čitao i redovito 
polazio predavanja društva »Logos«, što ga je baš iza 
rata osnovao Isusovac o. Streicher, da naobraženima 
rješava vjerske težkoće, te na sastanke Leonovo^ druš¬ 
tva i Pučkog Saveza. Zalazio bi i na skupštine radnika 
katolika, socialista i komunista, pa što bi tamo čuo i 
doživio razpravljao bi s drugovima na večernjim šet¬ 
njama na Kahlenbergu. U istu je svrhu posjetio i glaso¬ 
viti isusovački zavod s gimnazijom u KaJksburgu. 

Značajka je Ivanovog duhovnog života sada, da mo¬ 
litvom i Pričešču traži povjerljivost s Bogom. 
Više nastoji sustavno razmatrati, većom pripravom i 
zahvalom se gotovo svaki dan pričeščivati, a često je i 
posluživao kod sv. Mise u Augustineumu- U jednom i 
drugom mu opet pomaže Marijina kongregacija sveuči¬ 
lištaraca, koju vode isusovci: o. Kronseder, Overmans i 

drugi. Sn ažna apologetska i aseetska njihova predava¬ 
nja produbljuju mu vjersko znanje i jačaju sviest pri¬ 
padnosti obćoj Crkvi. Odatle Ivanu sve jače zanimanje 
za omladinske pokrete u drugih naroda, pa se veseli što 
će tom sviešću obćeg katoličkog gibanja moći jačati i 
naš domaći omladinski pokret. Tako je onda mogao do¬ 
bro spremljen održati na Orlovskom sletu u Mariboru g. 
1920. ono krasno predavanje o »Katoličkom međunarod¬ 
nom omladinskom savezu. Tom se mišlju odsada nepre¬ 
stano zanosi, jer ga jače k Bogu diže. 

Drugo jako sredstvo, koje mu nieti ljubav sv. Cr¬ 
kvi, jest liturgija, koju sada počinje razumie- 
vati i pratiti uz divna predavanja glasovitog iztraživača 
naroda 0. Schmidta. Evo samo jednog takvog dojma sa 
predavanja O. Kronsedera 8. VI. 1920. o »Vjeri i osob¬ 
nosti«. »Niemei me uobće udivljuju. Predavanje je bilo 
nakrcano zanimivom znanstvenom građom. Nijedna rieč 
nije bila suvišna a svaka istinita. Posljednje me se je 
osobito dojmilo: govorio je o prilikama kod razkolnih 
crkava, monasima, Atosu, i ako nije nikada gore bio, 
sve se je na dlaku slagalo s onim, što sami iz iskustva 
znamo. Neki genij veličine nas je poklopio slušajući ga. 
Kada uzporedimo dubok život i temeljito znanje mno¬ 
gih katolika u Beču, to osjećamo, kako smo mi sićušni 
sa našim piskaranjem po raznim listićima; kada pro¬ 
matramo naše unutarnje borbe i naš vjerski život, pa 
uzporedimo sa životom u domovini, čini nam se da smo 
velikani, a kada opet uzporedimo s nutarnjim životom 
O. Schmidta, Kronsedera, to istom osjetimo našu površ¬ 
nost, pokvarenost, trulež. Bože —- pomozi mi, da se iz- 
kopam iz površnosti i laži.« I ovim osjećajem iskrene 
poniznosti i žarke ljubavi za Istinom svršava Ivan svoj 
naučni život u Beču, te se vraća u Zagreb, kamo se i ro¬ 
ditelji sebe iz Banje Luke. 

VISOKI FRANCUZKI VIDICI 

Najviši europski vrhunac je ipak u Francuzkoj. Vi¬ 
sina njezine uljudbe nije toliko u tehnici koliko na ši¬ 
rokom polju duha. I za struku romanistike trebalo se 

Ivanu uzpeti na parižki vrhunac. To mu je uspjelo, kad 
mu je posredovanjem O. Van ina kod Msgr. Baudrillarta 
predstavnika francuzkog katoličkog sveučilišta i kasni¬ 
jeg kardinala, obećana Stipendija. Početkom listopada 
1920. odputova on sa drugovima Gj. Gračaninom i J. 
Ščetincem preko Venecije i Milana u Pariz. Dr. Grača- 
nin je u svojim »Uspomenama« opisao neke svoje doj¬ 
move s toga puta i kasnija opažanja o Ivanu. Iz njih i 
od drugih svjedoka, a najviše iz dotjeranosti samoga 
Ivana razabire se, da je on u Parizu svoje duhovno pla¬ 
ninarstvo visoko razvio. Morali su se doduše sva trojica 
žestoko boriti za »provijant« kako će proživjeti, jer su 
im neki »naši« ljudi, kao Hrvatima katolicima nastojali 
spriečiti nauke. No plemeniti zaštitnici ne dadoše se 
smesti, pa oni ostadoše, samo što su za to teže prola¬ 
zili. 

Kao da gleda na četiri strane svieta, Ivan je i ovdje 
tražio na četiri strane Istinu. Na slavnoj Sorboni i 
na katoličkom sveučilištu slušao je preda¬ 
vanje o novijoj njemačkoj i francuzkoj književnosti, te 
o latinskoj i grčkoj starini. Saznavao je velike ideje 
prošlosti i sadašnjosti, te ocjenjivao njihovu životnu 
vriednost. Obilnu su korist od toga imali kasnije njegovi 
učenici, kad im je zanimljivim pojedinostima zaslađivao 
suho učenje jezika. Mnogo je i svašta morao pročitati za 
svoje izvrstno uspjele stručne izpite. U čemu se pak 
njegova duša naslađivala, pokazala je slobodno pdabra- 
na doktorska radnja o uplivu liturgije na francuzku 
književnost zadnjih sto godina. Za nju je sada sabrao 
građu, a s Mg. Archenom D. I. ju je konačno u Trav¬ 
niku 1922. izgladio. Nauku o bogoslužju, što je u tu 
svrhu morao još popuniti, potražio je u klasičnim dje¬ 
lima Dom Guerangera i liturgijskim časopisima. A da 
sve bolje shvati, polazio je i na sjajno bogoslužje u No- 
tre Dame i na ono tajanstveno u samostanima, gdje se 
pjeva duhovna služba. I to je bio Ivanov prvi vidik: kroz 
zvanično proučavanje dopirao je u dubinu Istine, 
koja je u Bogu i čovječjem odnosu prema njemu, a 
vidljivi je tomu izraz bogoslužje. 

Drugi su mu vidik otvarali branitelji i širite- 
Jji Istine, katolička družtva, kojima Fran- 
cuzka obiluje kao nijedna druga zemlja. Svaki išto zna¬ 
tniji pregalac kao da mora nešto osnovati. Liepe i velike 
zamisli koje njima bujno izviru, pa još »francuzkom du¬ 
hovitošću« osvietljene, dakako da nalaze odziva, a u ve¬ 
likom se i uljuđenom narodu nađe uviek dosta požrt¬ 
vovnih srdaca, koja će ih oživotvoriti i uzdržati. Ivan je 
osim književnih društava ili siela posvetio pažnju oso¬ 
bito onima, koja rade za katolički život i obnovu. Preko 
visokih njegovih zaštitnika otvorio mu se pristup u 
najodličnije krugove. Tako se upoznao sa književnikom 
Bernovilleom, urednikom časopisa »Lettres« i Gheonom, 
prvakom istoimenog književnog kruga, koji je radio kao 
i »Gral«. Dr. Gračanin veli: »Ivan je nevjerojatno br¬ 
zo prodro u najjače intelektualne krugove Pariza, on 
se je brzo upoznao s čitavim nizom književnika i dru¬ 
gih umnih radnika. On je u kratko vrieme proučio velik 
broj francuzkih katoličkih organizacija... U" jednom 
bi danu znao posjetiti po deset i više takovih ličnosti 
»Uspomene« str. 5. »Sami smo bili članovi francuzkog 
akademskog družtva »Conference Olivaint«, kojemu je 
bio duhovnikom jedan Isusovac; te družtva sv. Vinka 
za pomaganje siromaha... Duhovne vježbe smo jed¬ 
nom skupa obavili u Isusovačkom Domu u Clamartu kod 
Pariza 4.—8. VII. 1921. Da se Merza pravo ocieni već 
tada, treba naglasiti: prvo strahovitu radinost i drugo 
jaki nutarnji život (sati razmatranja, često na koljeni¬ 
ma!) Od ovoga posljednjega proizašla je i sva njegova 
neobična ozbiljnost, kojom je pristupao problemima«. 
List 12. Vn. 1942. 

Proučio je također organizaciju francuzke katoličke 
mladeži i veselio se slobodi, kojom oni zastupaju svoje 
nazore u pitanjima javnog života. U Tuluzi je pribivao 
»Socialnom Tjednu« prvih stručnjaka i vrlo se njime 
okoristio. Proučio je sustav Poljodjelske škole, što je 
ondje vode Isusovci, gdje se zajedno izobrazuju kr¬ 
šćanski inžiniri i radnici, da bi kasnije provodili kr- 

šćansku družbovnu obnovu. Slušao je i Castelnau-a i 
druge katoličke prvake. Kako god se svima njima u 
mnogom divio, zadržao je ipak svoj sud gledom na pre- 
oštro naglašeno francuzko rodoljublje, pa je i ondje 
dao poticaj za međunarodni katolički savez, koji je već 
u Mariboru preporučivao. 

Iz srdca mu je išlo, kad je zapisao 24. IV 1921.: »Srdce 
Isusovo, blagoslovi franko-njemačku ljubav!« Nekato- 
lički duh Sillona i krivo rodoljublje Action Fran^aise je 
odmah primjetio i pobijao, a najviše se oduševio za 
omladinsku granu Katoličke Akcije, te za Euharistične 
Križare Apostolstva Molitve, koje naziva »velebnim 
djelom uzgoja«. Upravo pod dojmom ovih borba i or¬ 
ganizacija shvatio je Ivan obćeniti značaj katolicizma 
na djelu i sam se zadahnuo papinskim duhom, koga je po¬ 
slije još razvio proučavanjem enciklika. Gledajući k to¬ 
me misijsku požrtvovnost francuzkih katolika i njihovu 
»Vezu prijatelja u tuđini«, Ivanu se proširio vidik na 
sveobći značaj Crkve. Upoznao je, kako jedino po Crkvi 
mogu svi ljudi biti braća kao djeca jednoga Otca, jer 
je gledao na svoje oči i uzaludne napore baš tada osno¬ 
vane »Lige naroda«. Francuzki su katolici iza žalostnih 
izkustava i težkih šteta s narodnom »Galikanskom cr¬ 
kvom« i nakon progona Crkve po njihovim masonskim 
vladama, danas najodaniji sinovi Svetog Otca Pape. Oni 
svake nedjelje ganutljivo pjevajući mole za Sv. Otca, 
oni mu podastiru osnove oko svoga rada, pokoravaju se 
pa i težkim njegovim presudama, oni ga daruju duhov¬ 
nim i tvarnim blagom. Papini se čini oglašuju, njegove 
poslanice proučavaju, njegove želje uvažavaju, baš kao 
dobra djeca najboljeg otca. Merz je to čitao, slušao, gle¬ 
dao; vidio je radostne duše i blagoslovni utjecaj te 
punine katoličkog života,što od toga struji francuzkim 
katoličkim društvom. Njegovo načelo mladosti: Ugled 
treba slušati! — Pa drugo: Biti pod puni katolik — do¬ 
bilo je izrazitiji oblik: Treba da podpuno slušam Sv. 
Otca Papu! U Francuzkoj je Ivan postao sviestni sin 
Svete Stolice — »Papin čovjek«. 

Treći mu se vidik otvorio u posebnom i obitelj¬ 
skom životu francuzkih katolika, koji je promatrao 
već i u svojoj stanodavki gospođi Michaut, pa u raznim 
posjetima počevši od siromašne obitelji, koju je svake 
nedjelje posjećivao, do grofova De Montbel, kod kojih 
je god. 1924. više dana u Argentu na odmoru proveo. 

Neka naravna milina, žar i snaga struji u saobraćaju 
s ovim dušama. Finoćom pokrivaju svoja dobra djela, 
koja izviru iz velike samozatajne ljubavi. Tek duljim 
poznanstvom zađeš u njihovo shvaćanje. Ti pravi fran¬ 
cu zki katolici stavljaju u svoj mjesečni proračun obve¬ 
zatnu svoticu za misije i sirotinju, baš tako kako i za 
stanarinu i dućan, a svakako prije nego li za slikokaz 
ili koncerat. Njihovo srdce jače kuca na spomen Lurda 
i Paraya, nego za Elizejsku palaču. Kod njih se po sebi 
razumieva, da treba plaćati povrh državnog poreza i 
svoj crkveni porez za slobodnu školu,gdje će sirotica ka¬ 
tolička učiteljica sačuvati pokoljenje Djevice Orlean- 
ske i Male Terezije. Ovi će cieli tjedan oskudnije jesti, 
ali običajno gostoprimstvo ne će umanjiti. Sa smieškom 
prelaze preko osobnih povreda, a niti crta porugljivo- 
sti im se na licu ne pojavi, kada stranac načini kakvu 
nespretnost, kao da i ne opaze. Svoju će bol i potrebu 
U sebi zatomiti, Bogu prikazati, s njom u srdcu bližnje¬ 
ga susretati, a tek u skrajnjoj nevolji oprezno pomoć 
zamoliti. Svoju dužnost brže i podpunije izvršuju sve- 
đer misleći, kako bi još dospjeli i drugome u čemu po¬ 
moći. Tuđu pogrješku i ne opažaju ili je barem prikri¬ 
vaju i izpričavaju, a nikako je ne daju osjetiti, osim 
kada po odgojnoj dužnosti moraju. Opažaju i male po¬ 
trebe tuđe i neopaženo pomažu, pa to smatraju samo 
po sebi razumljivim, tako te ni sami sebi o takvim uslu¬ 
gama više ne govore, a kamo li drugomu. 

To spada na finoću kruga, u kom je Ivan proveo dvie 
godine kao dobar učenik u nauku. Ti mali i veliki svetci 
»svojom vriednošću nadoknađuju i brišu loše dojmove, 
što ih na stranca čine ljudi s ulice« t. j. razvikane fran- 
cuzke javnosti. 28. VTH. 1924. A istom francuzko sve¬ 
ćenstvo! »Kako su biedno odjeveni! Kako li se na nji- 

hovim licima vidi siromaštvo i tegoban život Nisu li 
među njima neki, koji idu svojim vlastitim župljanima 
u nadnicu za poljske poslove, da zarade koricu hljeba! 
I eto ove, po vanjštini biedne, jadne, neliepe pojave, ti 
svećenici Božji, pjevaju u euharistijskoj procesiji u Lur- 
du zanosno i oduševljeno, puni uzhićenja i ljubavi...« 
21. Vm. 1924. I na Montmatre-u u čast Presv. Srdcu, 
u Lisieu-u u čast sv. Tereziji, u Bretanji u čast sv. 
Ani.... a svagdje i svuda svom vječnom Kralju »Nek 
vlada Bog...!« Nisu doduše svi ni tako siromašni, a ni 
tako pobožni, ali u većini je francuzki kler doista vje¬ 
ran tumač Isusov i posrednik k Njemu. Jer taj i takav 
katolički krug crpe svoju snagu od euharističnog Isusa. 
A za to treba sate i sate prosjediti u izpovjedaonici i 
svaki čas sa radošću otvoriti Svetohranište. I oni to či¬ 
ne. A plod je taj, da je usred Sodome i Gomore ovaj 
katolički krug još činio onaj broj, zbog koga je Gospo¬ 
din štedio čitav narod. Svaki ovako izgrađeni »revni- 
telj« ili »revniteljica«, bilo Apostolstva Molitve bilo 
drugih društava, utječu na svoju obitelj, na svoje dru¬ 
gove, na javne činbenike te sprečavaju mnogo zla, a 
stvaraju mnogo dobra. Poštivajući slobodu, samo svo¬ 
jom dobrotom tumače ovakovi vječnu Dobrotu, a preko 
nje dovode i do Istine. Tuluza 27.—30. VII. 1921. 

To je vidio Merz, da se sviestnom vjerom i sustavnim 
radom može plivati protiv struji; da je suradnja laika 
i svećenika u Katoličkoj Akciji nužđna i moguća; da je 
u strahovitom sukobu još moguća pobjeda Istine. Ali: 
stvarnim, sitnim radom, zalazeći životom u život. 

Četvrti se vidik Ivanu otvorio u L u r d u. U Parizu 
je naime od tolikog čitanja i druge napete pažnje opet 
gotovo osliepio, i samo s velikom boli još mogao nešto 
Čitati i pisati. I izpite mora odgoditi za jesen. Pouzdanje 
u Marijinu pomoć dovelo ga početkom kolovoza 1921. 
preko Bordeausa i Tuluze u Lurd. Svoje je dojmove sa- 
obćavao tisućama širom Hrvatske u svojim predavanji¬ 
ma o Lurdu i još posebnim knjižicama o čudesima, što 
ih je svojim, makar slabim očima, gledao, ali za to tim 
oštrijim ušima izjave sretnih ozdravljenika slušao. Na 

čudotvornom vrelu prao je i on oči svoje i bilo mu je 
toliko bolje, da je mogao nastaviti nauke. Mila Majka 
znala je, da je po Providnosti za Ivana zaslužnije »tr¬ 
pjeti i raditi«, pa nije trpljenja s Božjeg programa ski¬ 
nula, nego je Ivanu pomogla, da ga savršeno izvodi. Na¬ 
peti sve sile u bolnome životu u čast Onomu, koji je sam 
za tebe postao Muž bola, to je junačtvo. Za njega tre¬ 
ba i junačka vjera i pouzdanje i ljubav. I tu, je Ona Iva¬ 
nu nadahnula. 

Prijatelju Dr. Maroševiću, koji je slično patio, ovako 
Ivan na utjehu to saobćuje: »U Lurdu te najprije obu¬ 
zme osjećaj, da je tamo »Ona«, Majka Božja, koja je 
veća, moćnija i ljepša od svih onih pirenejskih gorosta¬ 
sa, koji Lurd okružuju. Ona tamo na zaseban način 
stoluje i držim, da svi koji su tamo, ma i ne vjerovali, 
moraju imati isti osjećaj, da Ona tamo jest. Ti se 
onda u Lurdu nalaziš pokraj Nje: Ona tamo izdiže gla¬ 
vu iznad Pireneja i drži u naručju Boga. To je stva¬ 
ran osjećaj, koga se ne možeš otresti, a tisuće vjer¬ 
nika, (noću svaki s upaljenom sviećo mu ruci) idu za¬ 
vojima uz brežuljak i pjevaju bez prestanka: »Zdravo, 
zdravo Marijo! Svaka svieća koja trepti to je jedna du¬ 
ša, koja će danas sutra k Njoj. Oh, hoće li što prije do¬ 
ći taj čas, tako čovjek u Lurdu osjeća, jer zaista tamo 
ima neki »pred-okus« neba! Po danu stotine bolestnika 
leži po nosilima, sviet razkriljenih ruku glasno moli, a 
Isus u Presvetom Sakramentu ide od bolestnika do bo¬ 
lestnika, naginje se svakomu posebice i blagosivlje ga. 
Međutim jedan svećenik glasno moli: »Gospode, mi ti 
se klanjamo!« itd. Kadkada netko povikne: »Ozdravio 
sam!«... U tim te prilikama često obuzme strah... 
Da, u Lurdu sam naučio, što je krunica i ona mi je 
odsele dragi i najbolji prijatelj. Molio sam je i prije, 
dakako, u duhu vjere... Ali Lurd je mojoj 
razumnoj vjeri pridodao i osjećajnu 
si lu...» 

Dakle sad vjeruje cieli čovjek, uzpostavlja sklad osje¬ 
ćaja i razuma. Ozdravilo je diete Božje, koje odsada, 

makar tielom još pooolievalo, može lako vršiti u svemu 
volju Otca. Postigao je cilj odgoja — krepost. Postigao 
ja to na najvišem vidiku — u Lurdu, jer je Lurd vra¬ 
ta, kroz koja se Kraljica neba svietu pojavila i kroz 
koja se Bog Gospodin objavljuje čudesima svoje mu¬ 
drosti, moći i dobrote. Za to je Lurd Božje sveučilište. 
To je ono pravo i najveće sveučilište, na kom je Ivan 
svršio svih pet fakulteta. U Lurdu je proučio bogoslo¬ 
viju, Boga i odnos čovjeka prema njemu, veličajnu li¬ 
turgiju i cielo bogoštovlje. Proučio je pravo, jer može 
biti od sada svestrano pravedan. Filozofiju, jer je na¬ 
šao zadnje uzroke dobra i zla: Bezgriešna ih očituje: 
milost i gubitak milosti — grieh; a jedno i drugo spaja 
ili razstavlja slobodna dobra volja svakoga, kao što je 
u prostodušne Bemardice. Prošao je medicinu, jer je 
pomognut na živcima, a sređen i ustaljen na duši. Ti¬ 
suće bolestnika dolaze onamo svake godine. Koji dese¬ 
tak ih ozdravi podpuno, stotinjak biva olakšan. Tisuće 
neozdravljenih vraćaju se, no ipak tako smireno i odano, 
te njihovi liečnici to zovu najvećim lurdskim čudom. I 
tehniku je dapače učio, jer ga Lurd uči sagraditi divan 
most, koji spaja ovaj sviet sa vječnošću, po komu se 
spustila i Kraljica neba. Ona je pokazala na dvie spoj- 
ne grede: na Milosrđe Božje i Pokoru ljudsku, a oboje 
je izpreplela Krunicom. Svaki čovjek dobre volje može 
preko toga u nebo. Zola dakako, i koji ga sliede, ne. 
Pobijajući Ivan u svojoj obširnoj razpravi Zolin »Lurd« 
pokazao je, da su mu sada razjašnjene sve dvojbe, s 
kojima se borio prije šest godina. Kao poučljivi učenik 
u »Nasljeduj Krista« prošao je temeljitim proučava¬ 
njem i otvorenim okom najveća učilišta i spoznao je 
Istinu. Istina ga je postepeno oslobađala, pa je u kru¬ 
toj borbi sa strastima postao muž pravedan. Kao takav 
našao je i svoju ljubav: Boga Gospodina, te mu poklo¬ 
nio čisto srdce za uviek. Ozbiljnom dakle naukom i sa- 
mopriegornim odgojem postao je Ivan muž po Srdcu 
Božjem. Našao je to sve u Isusu, vječnoj Mudrosti, koji 
sam reče: »Ja sam Put, Istina i Život«. Ivan 14, 6. Fi¬ 
lozofski si je Ivan još trebao riešiti neka pitanja, pa će 



to i učiniti posebnim tečajem filozofije. Za svoju osobu 
-držao se one zlatne: »Credo ut inteligam«. Kako ga 
učila 18. glava 4. knjige »Nasljeduj Krista«. »Bog stu¬ 
pa s priprostim ljudima, odkriva se poniznima i daje ra¬ 
zum malašnima; otvara s mis ao čistim dušama, a sa¬ 
kriva milost radoznalima i oholima, čovječji je razum 
slab i može se prevariti, a prava se vjera ne može va¬ 
rati. Svaki razum i prirodno iztraživanje treba da ide 
za vjerom, a ne smije je pretjecati ni kršiti«. 

Tome je potrebno veledušje, kojim čovjek postaje to 
veći, što većim priznaje Boga nad sobom. Sićušno kriti- 
čarstvo i bolestna sumnjičavost stišću um i srdce, te se 
čovjek izgubio u sotonskoj varci: »Bit ćete kao bogo¬ 
vi«. Srećom se opet dignuo po Bezgrješnoj i poniznoj 
»Službenici Gospodnjoj«, koja i u Lurdu »podiže po¬ 
nizne«. 

To je veledušje Ivan u Parizu zasvjedočio svojim ži¬ 
votom. Boljeg svjedoka ne trebamo od njegove stano¬ 
davke. Kad je Dr. Drago Čepulić, Ivanov pariški drug, 
sabirao podatke o Ivanu, poslala mu je gđica Michaut 
sliedeće pismo: 

»Gospodine profesore! Nemojte misliti, da se, uzpr- 
kos moje šutnje, ne zanimam za stvar našega dragoga 
gospodina Dr. Ivana Merza. I ja sam vrlo sretna, što 
skupljate sve uspomene, koje se s njegovom osobom ve¬ 
zu, jer u Parizu u očima sviju, koji su ga poznavali, on 
je provodio život svetca. Raznovrstna trapljenja, po¬ 
stovi, svi njegovi čini bijahu učinjeni na slavu Božju. 
On je podizao svojim primjerom nas, koji smo ga pozna¬ 
vali dvie godine, gdje je živio gotovo neprestano, jer je 
radio i blagovao s nama u obiteljskom krugu. I ako se 
sjećate, gospodine profesore, kako ga je moja majka 
grdila za svakoga obroka, da ga prisili jesti. Svako ju- 
tro pribivao je Misi i pričešćivao se, bilo u crkvi Bene- 
điktinki, kamo je išao vrlo često, bio kod Lazarista. 
Ostali dio dana bijaše posvećen radu; a odmora imao 
je malo i to krutog odmora, jer kraj dobra i meka kre¬ 
veta, on bi legao spavati na tle. Mi jadni grješnid nismo 

mogli razumjeti sva njegova trapljenja, dok je prema, 
drugima bio tako dobar, tako blag. Siromasi i radnici 
bijahu najveća njegova briga. Pripadaše udruženju sv. 
Vinka Paulskoga, te se starao za neku oskudnu obitelj, 
kojoj je često išao u posjete i davao joj od svoje ma¬ 
lene stipendije. Na velike blagdane otišao bi u jutro do 
tih svojih znanaca, da onda s njima pribiva kod sv. Mi¬ 
se i Pričesti. Držim, da ga i tamo sigurno štuju. U na¬ 
ucima je dobro napredovao, a to je posve i zaslužio, no 
nigda se time nije hvalio. Morali smo to saznati od dru¬ 
gih studenata. Moja sirota majka bijaše s toga zado¬ 
voljna i tako ponosna na nj, te kad je donio kući svoju 
diplomu, složenu na četvero, bojala se, da je ne bi ošte¬ 
tio, te ga izgrdila, što je onako složio diplomu. Ona mu 
reče: »Kad bi Vaša majka vidjela, što ste iz nje nači¬ 
nili, ne bi bila zadovoljna, jer za Vaše roditelje bit će 
to uspomena na Vaš mučan rad u Parizu«. A naš dragi 
gosp. Ivan odvrati: »0, gospođo, ovaj papir nema ni- 
kakove vriednosti u očima dragoga Boga.« Spominjem 
vam ovu crtu, g. profesore, između toliko ostalih, da 
vam predočim njegovu čednost i njegovu ljubav prema 
Bogu. U ovo nekoliko pojedinosti vidjet ćete, da njega 
u Parizu i Zagrebu jednako oplakuju svi oni, koji su 
ga poznavali, ali koji se nadaju, da će još iz neba, gdje 
se on sada sigurno nalazi, posredovati za njih kod Bo¬ 
ga i izprositi im raznih milosti za dušu i za tielo, jer ako 
je bio tvrd za se, nije to bio za svoju braću. Izvolite pri¬ 
miti, g. profesore, izraz moga visokog poštovanja 

J. Michaut. 

PRAVEDAN MUŽ 

»Bože, pokaži mi put pravde!* 
4. VTL 1914. 

»IDEAL MI JE PRAVEDNOST!« 

Ivan je bio u 26. godini kada Se u kolovozu 1922. vratio 
iz Pariza. Naoko mladić, no u sebi već staloženi muž. Muž 
zrelošću suda, opreznošću govora i čvrstoćom rada. Iz¬ 
gradio se vječnim načelima, nutarnjim samopriegorom i 
prokušanim izkustvom, jer je već osam godina pomnim 
prosuđivanjem pratio sebe i životne prilike u svietlu 
Kristove nauke. 

Sada stupa u javnost, da razvije muževnu snagu u 
plodnom radu prema životnom cilju: proslavi Stvori¬ 
telja, koristi bližnjemu i usavrši sebe. U duhovnom je 
životu bio došao do povjerljivog i trajnog sjedinjenja 
s Bogom, pa mu je bilo lako u svemu vršiti samo što 
Bog hoće. Pravac plemenite svoje volje usmjerio je upo- 
redo s pravcem Božje volje i voz života njegova sigurno 
se kretao k cilju kao vlak po tračnicama. Bilo mu se do¬ 
duše uzpinjati strmim putem, ali je stroj njegove volje 
bio izgrađen od najvrstnijih inžinira i najčvršće građe, 
a tjerala ga je nebeska elektrika milosti i ljubavi. Od¬ 
nose javnog života sređuje Božja volja krepošću pra¬ 
vednosti, kojom čovjek priznaje i daje svakomu nje¬ 
govo: Bogu osobno i javno bogoštovlje, Božjim namjest- 
nicima počitanje i poslušnost, zajednici trostruku pra¬ 
vednost i društvene kreposti, sebi sigurnost i napredak 
savjestnim vršenjem staležkih dužnosti. 

Ivan je od mladosti imao vrlo razvijen osjećaj za pra¬ 
vednost. Već na prvim stranicama svoga Dnevnika —• 
27. m. 1914. — zabilježio je: »Ideal mi je pravednost. 

i možda ću pasti kao žrtva ovoga.« Osuđuje naime ne¬ 
pravedni postupak s Hrvatima i odlučuje se zauzimati se 
za njih, pa makar morao sam za to i trpjeti. Razmišljanje 
o pravednosti učvrstilo mu je jednoć vjeru (17. V. 
1915.). »No nije dosta samo vjerovati — zabilježio je 
on tada — naša vjera mora biti sustav, mora biti puto¬ 
kaz života, da ne radimo proti načelu pravednosti i 
vječnosti«. Toga se Ivan cieli svoj život vjerno držao. 
Pogledajmo taj sustav pravednosti u njegovu životu to 
brižnije, što je svestrana pravednost druga među temelj¬ 
nim krepostima i kao obćenita značajka čovjeka tako 
važna, da i svete jednostavno zovemo pravednicima. Zove 
ih tako kao osobitom pohvalom i sam Gospodin Bog, 
kao na pr. sv. Josipa. 

BOGU BOŽJE! 

Strogu pravednost mogu ljudi vršiti samo među sobom 
dajući jedan drugom do podpune jednakosti i mjere što 
koga ide. Bogu Gospodinu mogu puninom uvjerenja pri¬ 
znati njegovo absolutno stvoriteljsko pravo na čovjeka; 
no činom to mogu tek ograničenom jakošću i obsegom 
izraziti. Tu svoju posvemašnju ovisnost priznavaju vje¬ 
rom, izrazu ju bogoštovljem. Jedno je i drugo s čovječje 
strane ograničene vriednosti; ali kršćanin, s Isusom 
združen po milosti, može ipak dostojno kao diete slaviti 
Boga kao svoga Otca. 

Ivan je to činio puninom svoga bogobojaznog i bogo- 
ljubnog srdca. I njemu je bio »Strah Božji početak mu¬ 
drosti« Crkv. 1, 16., a ljubav Božja »punina zakona«. 
Rimlj. 13. 10. Odatle, iz dubokog počitanja je i njegovo 
bogoštovlje; iz želje omiliti Bogu njegova pobožnost. On 
je zaista bio u svemu »po Bogu«, stalan u vršenju volje 
Božje, jer to je prava pobožnost. Svaki zapisak Dnev¬ 
nika, svako pismo i sastavak pokazuje kako sve — i sve¬ 
mir i dušu — svodi na Boga; sve — radost i žalost — 
prima od Boga; sve — misli, rad i patnje — Bogu 
upravlja. Svaki svoj čin popraćuje bogoštovnim znakom 
križa, uzdaha i poklona; cieli mu je život bogoštovlje. 

jer je u neprestanom saobraćaju s Bogom. Kasnije ćemo 
ćuti o njegovoj povjerljivoj i milostnoj vezi s Bogom po 
vjeri, ufanju i ljubavi, u razmatranju i doživljavanju 
Božanstva, kroz primanje sakramenata i prožimanje ži¬ 
vota, vjerom i zakonom Božjim. Ovdje uočimo samo, 
kako je zadnjih 10 godina života vršio bogoštovne 
dužnosti. 

Molio je oko 4 sata na dan. Uz obične molitve dobrog 
kršćanina, među kojima je i krunica, razmatrao je, izpi- 
tivao savjest, pribivao sv. Misi i pričestio se te pohodio 
Presveto barem dva puta, obavio sat klanjanja, češće u 
tjednu i Križni put po podne u 2 sata, sve to redovito 
u svetištu Srdca Isusova. Kojim je pak vanjskim poči- 
tanjem sve to vršio, svjedoče najbolje toliki, kojima je 
učvrstio vjeru ili ih dapače obratio i k pobožnosti pri¬ 
veo već time, što su ga onako pobožna promatrali. A 
ipak u tom izražaju i držanju nije bilo ništa usiljeno ili 
neprirodno, već skladni izraz nutarnjeg počitanja. 

Nedjelju i svetkovine svetkovao je zaista liturgijski 
s roditeljima i siromasima, koje je posjećivao. Pa i kad 
je po družbovnom poslu putovao, uza sav napor njemu je 
nedjelja bila dan Gospodnji. Kad mu se samo pružila pri¬ 
lika dvorio je svećeniku kod oltara, a u javnim obhodima 
učestvovao je pobudnom čednošću i sabranošću kad god 
mu se pružila prilika. 

Hodočašćima rado se priključivao na pr. na Bistricu, 
Trsat i drugamo; te i sam uz vrlo veliki napor organi¬ 
zirao kao na pr. ona u Rim. A propise hodočašća do u 
tančine bi držao, da postigne oproste. 

Božanska je imena s počitanjem izgovarao. Ime Božje, 
pa i u slikovitim izrazima, uviek piše velikim početnim 
slovom. Tako već kao realac: 21. V. 1914. »čovječji 
Ideal«. 4. VII. 1914. »Sve je od Ideala čovječanstva: 
Istine, Dobrote i Ljepote«. »Strah me hvata kad mislim, 
da je Vječnost izgubila«. I tako kasnije uviek dosljedno. 
Manje doličnog izgovaranja te đačkih uzrečica i zakli¬ 
njanja kao i spominjanja đavla još se na sveučilištu 
odučio. Prisegu je vanredno ozbiljno uzimao, pa je to i 
bio glavni razlog, zašto je nije htio položiti u jednom 

katoličkom družtvu, iz koga sa ga zbog te uzkrate iz- 
ključili. Zavjete je vršio što je točnije mogao, a čini se 
da nije bio do god. 1920. u tom dosta poučen. 

Gospodina Boga časti, tko časti Svete, jer su prijatelji 
njegovi, umjetnine njegove, širitelji Kraljevstva njegova. 
Ivan je osobito štovao: sv. Mihovila Arkanđela, kao za¬ 
štitnika Crkve, sv. Anđele čuvare, svoga i onih ljudi za 
koje je radio. »Anđeli vas pratili!« rekao bi milo na 
razstanku onima, koji bi išli pohađati ili osnivati društva. 

Uz svoga krstnog imenjaka sv. Ivana Krstitelja, te 
od sv. Potvrde sv. Viktora, štovao je osobito sv. Josipa, 
sv. apostole Petra i Pavla i Ivana Evanđelistu, te sv. 
Martina biskupa i sv. Franju Asiškoga. Kao osobito za¬ 
služnim svetcima za Crkvu preporučivao se sv. Kata¬ 
rini Sienskoj, sv. Margareti Mariji Alacoque, sv. Ivani 
od Arka, i obim sv. Terezijama, Velikoj i Maloj. Od ove 
posljednje preuzeo je i štovanje sv. Lica Gospodnjega, 
čije boli su ga tješile i jačale u vlastitim bolima lica. 

Sve je to dio obće pravednosti, davanje božjega Bogu. 
I Ivan je zaista već ovim veledušno Bogu božje dao. 
Kasnije ćemo još vidjeti, kako je djelima od obilja srdca 
i liturgijskim pokretom i apostolatom i junačkim kre¬ 
postima dao Gospodinu čast u Crkvi njegovoj, u bliž¬ 
njemu i u sebi. A sada da vidimo, kako je dao »caru ca¬ 
revo«. Prvi su namjestnici Božji roditelji. 

»TO JE BIO SIN!« 

Tako je mogao 3 ponosom uzkliknuti Ivanov otac, kad 
se sjećao njegova vladanja i svega, što mu je učinio za 
života. Nevoljkost je otčevu pobudio Ivan jedino junaš¬ 
tvom svoga odricanja, kad ga je našao da na podu spava 
gunjcem zamotan, a s tvrdom knjigom pod glavom. 
Majci je zadao jedinu žalost boreći se za svoje zvanje i 
životno Božje poslanje. 

Ivan se uza sve majčino protivljenje usposobio za pro¬ 
fesora. To će mu zvanje osigurati čedan kruh i dati mu 
prilike, da i drugima dieli tjelesni i duševni kruh. Gdje 
bi to mogao s većom korišću nego uzgajajući svećenički 

podmladak? Baš kad se Ivan iz Pariza vratio, trebala je 
nadbiskupska gimnazija u Zagrebu profesora francuzkog 
i njemačkog jezika. Ivan zatraži ovo mjesto i odmah ga 
dobije. 

Tome se silno protivila — kako prije tako i sada — 
Ivanova majka. »Pa kakova ga budućnost čeka ? — znala 
bi ona reći u najužem krugu. — Tako sposoban, pa da 
ostane samo srednjoškolski profesor! I to još bez mi¬ 
rovine. A mogao bi biti brzo i sveučilištni profesor. T 
meni bi laglje bilo, da se oženi, pa da nešto u svietu 
vrieđi. Ovako se umiešao samo među mladež i taj mali 
sviet. Život troši u zrak... Te pobožnosti — to traplje- 
nje!... Sve je to pretjerano i bez smisla. Čovjek treba 
da se na zemlji užije života...« Ovo slobodnjačko shva¬ 
ćanje majčino, a djelomično i otčevo, bila je Ivanovu 
srdcu najteža rana. Za rata, a još više iz Pariza nastojao 
je — inače vrlo plemenite roditelje svoje — privesti po¬ 
božnom životu. Pisao im je o lurdskim čudesima, koja 
potvrđuju istinitost katoličke vjere; poticao ih na mo¬ 
litvu i primanje sv. sakramenata. »Najsretniji dan bio bi 
za mene, kad bi mi majka i otac postali dobri kršćani, 
kad bi naša porodica postala katoličkom porodicom; jer 
porodica je na zemlji najsvetija stvar. Molitvom će se 
dati mnogo toga učiniti. Kod otca djeluju dokazi, pa 
treba samo da se uvjeri, kako je odgojen u predrasu¬ 
dama. A kod majke će moći djelovati ljubav k meni.« 
4. VIII. 1918. 

Kako je odlučio, tako je i radio. Vođen milošću, pri- 
obćuje mu otac, kako osjeća težnju, da izađe iz sebe i 
uzkog kruga osobnih briga, a Ivan ga opet upućuje i 
bodri: »Postoji jedan Bog, koji neprestano djeluje na 
ljudske duše. U svakoj je ljudskoj duši težnja za nečim 
velikim... Svaki teži, da postane u neku ruku Bogom. 
Ti ne ćeš, dragi otče, naći ni jednog filozofskog sustava, 
koji bi ovu misao tako iztaknuo i tako divno izgradio, 
kao što to čini kršćanstvo, koje tvrdi, da je težnja i za¬ 
daća svakog čovjeka, da postane djetetom Božjim. Ova 
Tvoja težnja, Tvoje nastojanje i Tvoje nezadovoljstvo, 
to je nesviestna težnja za Bogom.« Otac se zaista opet 

iza više godina pričestio prigodom srebrnog pira i javio 
to Ivanu u Pariz. Ivan mu radostan među ostalim od¬ 
govara: »Ja sam tvrdo osvjedočen, da događaji koji su 
okruživali Tvoj srebrni pir, nisu bili puki slučaj, več su 
bili spremljeni od Providnosti, koja neizmjerno ljubi 
svoje stvorenje. Tvoje je pismo tako snažno, da bi moglo 
naći mjesta u novijim izdanjima izpoviedi suvremenih 
obraćenika, kao dokaz za istinitost kršćanstva. To što si 
Ti doživio, proživjeli su svi obraćenici od sv. Augustina 
do Bensona i Brunetierea. Nadam se, da će ona ljubav, 
koja nas veže, sada postati još dubljom i većom i da 
ćemo nakon borbe, koju imamo, biti u ovom životu i u 
vječnosti združeni u Bogu ...« 

Sad su obojica nastojali, da i majka postane revnom 
katolikinjom. Iz ljubavi k Ivanu počela je ona moliti 
krunicu, a Majka joj Božja pomogla i dalje. Težka bo-' 
lest upale zglobova privezala ju je od god. 1924. uz kre¬ 
vet, pa joj je baš uztrajnost dragoga sina u pregaranju 
bila utjeha i dovela je do srdačne pobožnosti. Barem u 
prve petke primala je sv. Pričest, najprije za Ivanovo 
zdravlje i blagoslovan rad, a po njegovoj smrti u nakna¬ 
du za griehe naobraženoga svieta. Uviek je nosila o 
vratu zlatnu škapularsku medaljicu, koju joj je Ivan 
poklonio. 

»Svoje je roditelje, veli gđica M. Majetić, Ivan ljubio 
posebnom nježnošću. O bolesti svoje majke govorio je s 
mnogo boli i osjećaja, i kad smo je posjećivali, bio nam 
je zahvalan, jer je sam bio previše obterećen poslom, što 
zvaničnim što organizacijskim, te joj nije mogao posvetiti 
toliko vremena, koliko je on to želio. Zato mu je bilo 
drago, kad smo mi to učinili«. 

Privedavši tako roditelje kršćanskom shvaćanju života, 
izvršio je Ivan svoju najveću dužnost prema njima, svo¬ 
jim prvim i najvećim dobročiniteljima iza Gospodina 
Boga. Jako čuvstvo djetinje zahvalnosti, privrženosti i 
pieteta uzdiglo se do muževne kreposti, koja je držala 
zlatnu sredinu. Kad je god. 1923. opazio, da mu obzir 
prema roditeljima smeta u zvaničnom radu, sporazumio 
se s njima tako, te mu sasvim prepustiše veliku sobu 

stana, da u njoj nesmetano moli, radi i s posjetnicima 
razgovara. S roditeljima bi pak razgovarao kod obroka 
i još u stalan sat. Ugledajući se u Božanskog Spasitelja, 
bio je Ivan i u saobraćaju s roditeljima ozbiljan, no u 
srdcu mu nije nikad prestala prema njima nježna ljubav. 
Znao je, da će im baš time najviše koristiti, što će ih 
svojim počitanjem prema duhovnim vriednostima više 
dignuti u vrhunaravno shvaćanje, te ih za svu vječnost 
učiniti sretnima. To se i zbilo. Majka je doduše neko 
vrieme iza Ivanove smrti bila težko potresena, no ipak 
se smirila i junački podnosila njegov gubitak i svoje 
boli, primajući postojano sv. sakramente. Tako je i lie- 
pom kršćanskom smrću 5. VI. g. 1935. preminula. U bo¬ 
lesti ju je vrlo utješio posjet mladog nadbiskupa Dr. 
Stepinca, komu je to bio prvi posjet iza posvete za nad¬ 
biskupa. 

»Mudar sin — nauka otčeva«, rieč Mudraca (Reč. 13, 
1), koja se u dvostrukom smislu ovdje ostvarila. Krasno 
to svjedoči sam Ivanov otac veleći: »Iz Ivanovih rieči 
nije bilo moguće ma ni iz daleka odkriti kakovu sjenku 
neistine, on je bio utjelovljena istina, a kao diete utje¬ 
lovljena ljubav. Način, kojim je postupao prema svojim 
roditeljima, nježnost, kojom je dvorio svoju bolestnu 
majku, sve je to bilo dirljivo. Ivan je bio naš ponos, naša 
radost, sve naše veselje i nada, a i u starosti nam je 
imao biti upor i oslon. Ali dragi Bog je odredio druga¬ 
čije ... Da, to vam je bilo diete, to vam je bio sin!« 

Roditeljima nije Ivan trebao novčano pomagati, za 
svoje pak uzdržavanje prinosio je nešto od mjesečne 
plaće, koja je iznosila 1.700 dinara. Od toga je 10% 
stalno davao siromasima, određenima i slučajnima, kako 
ćemo još čuti. 

Bližih rođaka nije imao mnogo. Strica Hinka po¬ 
sjetio je u svibnju 1915. u Češkoj i ostavio je u cie’oi 
obitelji najmiliji spomen. 

Duhovno srodstvo po kumstvu na sv. Potvrdi 
vezalo ga uz nekoliko osoba, i on je to vrlo ozbiljno shva¬ 
ćao. To je bilo povod te je češće zalazio i u brojnu i pat- 
ničku obitelj željezničkog glavara postaje g. Majetića, 

jer je u crkvi i u organizaciji upoznao maloga Dragana 
i bio mu kumom. Jedan član obitelji veli o tom saobra¬ 
ćaju: »Dr. Merz je rado zalazio u našu obitelj i svi 
smo ga jako voljeli. Njegova jednostavnost, prostoduš¬ 
nost, visoka naobrazba spojena s velikom skromnošću, 
njegova finoća, uslužnost, ljubežljivost, čednost, a nada¬ 
sve njegovo duboko i praktično vjersko uvjerenje učinilo 
je na nas duboki dojam, pa smo ga zato toliko i voljeli u 
našoj sredini... Kad nas je zatekao u kuhinji, nije do¬ 
pustio da pređemo u sobu, već bi s nama sjeo i prihvatio 
se našeg posla, pa tako je koji puta i drva i ugljen s 
nama nosio.« ... 

Od drugih je češće posjećivao samo obitelj druga sa 
bečkog sveučilišta ing. Dragana Maroševića, i to naro¬ 
čito, jer je taj dugo od tuberkuloze bolovao, dok nije 
napokon u veljači g. 1927. umro. Kako god je Dragan 
bio uzorno katolički odgojen, priznao je ipak, da vjerski 
svoj život u mnogome duguje prijatelju Ivanu. Najbolje 
o tom svjedoči njihovo dopisivanje i pohađanje. Razgo¬ 
vor im nije bio prazno naklapanje, već se kretao oko 
utješnih događaja i pobudnog rada. Prigodom zadnjeg 
pohoda čitao mu Ivan iz Misala, pa onda himnu »Isuse, 
kruno djevica«. Preporučivši se jedan drugome u mo¬ 
litve, načini Ivan Draganu znak križa na čelu. Kad mu 
Dragan htjede to isto učiniti za uzvrat, brzo Ivan po¬ 
klekne i tako primi taj sveti znak kao prijateljski bla¬ 
goslov. Sliedeći put su se vidjeli za petnaest mjeseci u 
— vječnosti. 


PROFESOR I ODGOJITELJ 

»Rado bih bio profesorom u Bosni, otvarao djeci poj¬ 
move, pokazivao im dublju vezu stvari, oduševljavao ih 
za vjeru i umjetnost, a sam bih književno radio, možda 
i pisao.. Nije to neko sebeljublje; u čovjeku je društve¬ 
nost silna moć i on nije zadovoljan samo da steče zna¬ 
nja, nego hoće da i drugima duševno pomogne, da im 
dadne svoje krvi i svoga znanja.« 24. XI. 1915. Kako je 
eto Ivan još prve godine sveučilištnih nauka zamišljao 

svoje profesorsko zvanje, tako ga je u istinu i vršio. Ne 
doduše u Bosni, već u narodnom središtu u Zagrebu, i 
to na sjemeništnoj gimnaziji, koja najjače utječe na na¬ 
rodni napredak. Njemu nije bilo profesorsko zvanje samo 
temelj životnog obstanka, nego i polje prve družbovnc 
djelatnosti. Jedno i drugo sređivalo ga u naravnom I 
vrhunaravnom redu. On je osjećao, da je dužan kao 
Božje diete dati Bogu i majci Crkvi što najviše može. 
dapače sve što ima duhovno i tvarno, jer je od Boga 
sve primio. 

Prvom je dakle svojom dužnošću smatrao Ivan, da 
sebe neprestano usavršuje, pa je nastavio revno prouča¬ 
vati svoje predmete. Ne samo da se najsavjestnije pri¬ 
pravljao za predavanja sastavljajući ih do u potankosti, 
već je i svoj znanstveni vidik sve više proširivao. Svje¬ 
doči to njegova obilna knjižnica, koju je velikim tru¬ 
dom i troškom sveđer novim djelima povećavao; svjedoči 
to i njegov spisateljski rad tako na pr. razprava »Lessing 
i Francuzi«, koja je ostala u rukopisu. Kako god je volio 
mnogo raditi u katoličkim družtvima, ipak bi se odkinuo 
cd ovog nuzgrednog rada veleći: »Ja moram četiri sata 
na dan studirati«. Tako je izradio svoju doktorsku 
radnju: »Utjecaj liturgije na francuzke pisce od Cha- 
teaubrianda do danos«, i postigao čast doktora 31. VTL 
1923. u zagrebačkom sveučilištu. U toj se radnji jednako 
očituje Ivanovo temeljito poznavanje ciele francuzke 
književnosti kao i bogoslužja Katoličke Crkve. Ovo je 
nekad bilo proželo život francuzkoga naroda i stvaralo 
velika i jela na svakom polju; ono i u novije doba djeluje 
na mnoge naobražene, te zalutale vraća opet Bogu i 
Crkvi, narodnoj pak uljudbi daje najuzvišeniji polet. 
Dielovi te krasne radnje odtisnuti su u hrvatskom 
prievodu u »Katol : čkom listu« g. 1922., u »Hrvatskoj 
prosvjeti« god. 1923. i 1924. i »Životu« g. 1924. Neke je 
čitao i u katoličkim družtvima, gdje je i samom stvari 
i osobom učinio duboki dojam. 

Profesorski izpit iz hrvatskog, njemačkog i francuzkog 
jezika, kao zadnje staležko usposobljenje, položio je Ivan 
20 . X. 1923. Uz ove jezike čitao je on i latinski, englezki, 

španjolski, madžarski i češki, a govorio je podpuno i 
talijanski i slovenski, dakle je razumio deset jezika. Na 
Sorboni je dobio diplomu »Tečaja francuzke civilizacije«. 
— Dakako da je muž ovakve spreme mogao svojim đa¬ 
cima mnogo i dati. On je to uistinu i činio, pa je onda 
i smio strogo od njih tražiti. Ivan je ipak povezao pravdu 
sa pravičnošću i ljubavlju, sviestan da pravda bez ljubavi 
razara. On je pak hotio svuda i uviek graditi. Njegova 
se ljubav i kod slabijega đaka nadala; nije hotio ni da 
tinjajući žižak ugasi. Đaci su obično oštri sudci svojim 
profesorima; a eto kako su sudili o svom profesoru 
Merzu. 

»Dr. Ivan Merz bio je više naš odgojitelj, nego pro¬ 
fesor. Htio je u prvom redu učiniti nas značajnima. Ne¬ 
umoran je bio i uzhićen u tumačenju francuzke literature. 
Nije propustio ni spomenuti tadašnje stanje katolicizma 
i uobće prilike tadašnje Francuzke. Savršeno je poznavao 
raznoličnosti u razvoju francuzke književnosti, uljudbe i 
družtvovnog života. Sve je izpoređivao sa sadašnjicom i 
izricao svoj sud. Djela slobodarskih pisaca protumačio bi 
najprije sa književnog stanovišta. U prvi bismo mah mi¬ 
slili, da nema ništa proti njima. No oštro prosuđivanje 
sa ćudorednog i crkvenog stanovišta nije nikad izostalo. 
U svemu je pokazivao sklad velikog znanja i dubokog 
prosuđivanja. Kao profesor po dužnosti, bio je profesor 
francuzkog jezika, a ne gramatike. Rieči je tražio da se 
dobro uče. Osobito je bio razdragan, kad je vidio oko 
stola stajati preko polovice razreda želeći odgovarati, 
što su posebno čitali, a za što se on sam pobrinuo. Često 
je išao hodnikom poniknute glave, a pod pazuhom je no¬ 
sio množtvo francuzkih knjiga i časopisa. Redovito nam 
je nosio »Križ« (»La Croix««) i »Božić« (»Le Noel«). A 
mi smo se natjecali tko će prije do njega, da što do¬ 
bije ... Bio je u školi čovjek velike strpljivosti i samo¬ 
zataje. Porodile su se naime i kod nas više put đačke 
»kreposti« ... Bio nam je dobar i blag. Svima nam je sjao 
kao uzor i to toliko umom, koliko i svetošću ... N. Kralj 
u »Zumbuli«, Zagreb, 1929. Premda je zadnjih godina bio 
boležljiv, premda je mnogo trpio, nije se nikada u školi 



pokazivao ma i najmanji znak njegovog težkog stanja. 
Uviek jednako ozbiljan, uviek jednako sabran, jednako 
pristupačan, ljubezan i požrtvovan... U obavljanju škol¬ 
skih dužnosti bio je vanredno točan. Na sat je svoj do¬ 
lazio odmah iza znaka, a isto je i prestao, $m je dan 
znak. Njegov školski rad, koliko je bio savjestno pri¬ 
premljen, toliko je bio i marljivo izvađan, s puno spret¬ 
nosti i finoće. Francuzku je književnost predavao po fran. 
cuzkom piscu abbe Calvetu. Svoja je predavanja o poje¬ 
dinom piscu znao popratiti zgodnim značajnim sitnicama 
iz njegova života, te tako vazda bio zanimljiv... 

Istina je, da đaku nije draga savjestnost mnogog pro¬ 
fesora, no mi smo znali, gdje je izvor savjestnosti pro¬ 
fesora Merza. Koliko smo ga puta vidjeli, za vrieme 
školskih odmora u našoj zavodskoj kapelici, gdje moli! 
često je u istoj obavljao i pobožnost Križnog puta. Tre¬ 
balo ga je nadalje vidjeti, kako moli prije i poslije sata! 
Za to moljenje uveo je posebne molitve. Prije sata mo¬ 
litvu sv. Tome »Stvoritelju neizrecivi«, a poslije sata mo¬ 
litvu za Papu...« »Zumbuli« izdao Zbor sjem. srednjo¬ 
školaca. Zagreb, 1929., 29.—30. i »Nedjelja« 1931. XVIII. 
4.-5. 

Kako je kao profesor pazio, da sve odgojne sile: zna¬ 
nja, kreposti i vjere usmjeri prema uzgojnom cilju pod- 
punog značaja, pokazuju na pr. i zadaće, što ih je zadnje 
svoje školske godine dao izrađivati: 1. La Fontainova 
priča s poukom: njena je taština bila uzrokom njezine 
propasti; 2. »Zanos«. Oduševljenje stvara velika djela. 
Tako apostoli za Krista. 4. »Papinstvo i mir u svietu« — 
kao izpravak »Lige naroda«, koja se bez Pape razpa- 
dala. 5. Vratimo se prirodi. U koliko istinito prema 
Rousseau. 6. Moje štivo. 7. Josip de Maistre. 8. »Savre- 
mena križarska vojna«... »Nedjelja« 1937. br. 44. M. 
Uđbinac »Iz Merzova prof. života«. 

Ovako tri svjedoka, koji su tumači obćeg đačkog uvje¬ 
renja, kako kaže i četvrti — Dr. Kukolja — »Da je Dr. 
Merz bio izvanredno krepostan čovjek, koji je najdublje 
djelovao na oblikovanje značaja svojih đaka, pa ga svi 
još i danas smatraju vriednim časti oltara. Njegovo »Or- 

lovsko« stanovište u katoličkom radu i nošenje orlovskog 
znaka nije smetalo njegovu ugledu niti uspjehu odgoja 
sjemeništaraca, već ga upravo unapređivalo. Tako su iz 
ovog tečaja svi osim dvojice prešli u bogosloviju, a pri¬ 
jašnji i kasniji tečajevi stupali su i razmjerno brojnije. 
Za svoj bi predmet znao i ovako pridobiti, ako bi ga tko 
nevoljko učio, rekao bi: »Molite se francuzkim svetcima, 
osobito sv. Ivanu Vianeyu i Ivani od Arca«. Tako je i 
meni rekao. Poslušao sam, molio sam i brzo sam zavolio 
učenje i veselo sam prvom prilikom putovao u Francuzku. 
»Francuzkom, kao jeziku elegancije, treba da odgovara 
i vladanje«, govorio bi on, te nas i u tom smjeru odga¬ 
jao, kako je i sam bio fin, ali bez napetosti i pre¬ 
tvaranja.« 

Odlično su ga ocienili i njegovi francuzki nadzornici, 
kao sveučilištni profesor Warnier, koji je 13. V. 1928. 
izviestio u Pariz, da je Ivan bio »uzor savjestnog i na- 
obraženog profesora«; a jednako piše i francuzki konzul 
u Zagrebu. 1 ’ 

Svim poglavarima u službi, crkvenim i svjetovnim, 
izkazivao je Ivan duboko poštovanje, koje je potjecalo 
iz visokog cienjenja njihovog ugleda kao Božjih namjest- 
nika. Izrazilo se to u onom smjernom počitanju, kad je 
pozdravljao, govorio s kojim ili kad bi pisao. Sve je bilo 
u najfinijem tonu, pa i onda kad je govorio komu ne¬ 
ugodnu istinu. Baš kao profesor imao je priliku vježbati 
i poslušnost u razmještaju svojih sati i predavanja, 
što je sve bez prigovora prihvaćao. Svjetovnoj vlasti 
dužne časti i odanosti, makar to bilo u ono vrieme i te 
kako težko, nikad nije povriedio. Njega je resio onaj 
plemeniti demokratizam, koji, ako i traži čovječja prava, 
cieni obveze i vrši također dužnosti prema zakonitoj 
vlasti. Nastojao je oko toga i kod drugih u duhu svete 
slobode djece Božje. Razornu manu kritikasterije pobijao 
je zborom i tvorom gdje god se na nju namjerio, zna¬ 
jući kako škodi osobnom napredku i uspješnom družtve- 
nom radu. 1 ’ 1 

Drugovima profesorima bio je drug pun po- 
čitanja, ljubavi i uslužnosti cieneći svakoga. Mogao je 



tkogod biti i načelni protivnik Merzov, ipak je za to uživao 
nepromienjenu Ivanovu ljubav. Na njega se toliki obra¬ 
ćali, da im nabavi knjiga za radnje, da im posudi djela 
iz knjižnice ili izpiše navode, i on je dospio na sve. Ta¬ 
kove se usluge i u tolikom broju ne očekuju od običnih 
drugova. A tako uslužno, brzo i rado, kako je to Ivan 
činio, čini samo najbolji brat. 

Izvršiti sve svoje zvanične dužnosti jest jedan 
od temeljnih zahtjeva pravednosti, a Ivan mu je evo 
podpuno zadovoljio. To mu je i protivnik rado priznao: 
»Na svakom je mjestu vršio najsavjestnije svoju dužnost 
i kao profesor i kao odgojitelj mladeži u Nadbiskupskoj 
gimnaziji u sjemeništu i kao kongreganist i kao podpred- 
sjednik Hrvatskog Orlovskog saveza«. »Katolički list« 
1928. broj 20. str. 259. 

HRVATSKI RODOLJUB 

S činovničkim namještenjem dobio je Ivanov otac god. 
1895. i bosansko građansko pripadničtvo, koje se poslije 
prevrata god. 1918. pretvorilo u jugoslavensko državljan¬ 
stvo. Po njemu je i Ivan imao naše građansko pravo, koje 
je namještenjem za profesora god. 1922. i osobno utvr¬ 
dio. Za svakoga to znači ustaljenost i olakšanje životne 
borbe, za Ivana je bila posebna prilika za vježbu u kre¬ 
posti. Sviestan je bio, kako ga prema državnoj zajednici 
veže zakonska pravda, po kojoj je svaki dužan 
prinositi za obće dobro, što zajednica traži, a klonuti se 
razornih čina. Za rata je Ivan jedno i drugo upravo ju¬ 
nački vršio, premda je osuđivao zlu upravu i krivice 
Hrvatima nanesene. »Oduševljen sam, jer se borim za 
svetu stvar... Bože Veliki, molim Te pobjedu našem 
pravednom oružju. Ono što ima ništavosti i među nami, 
to spali!« 6. VIII. 1914. Kraj svih dvojba, što mu kasnije 
dolaze, Ivan vjerno vrši svoju dužnost do kraja rata, pa 
mu još 26. VH. 1918. u rovu kod Solarola »misao na rodi¬ 
telje i domovinu daje snagu da izdrži.« 

U novoj državi, koju je inače rado pozdravio, stajala 
ga ta odanost još većih duševnih žrtava. Porez je dakako 

od Bvoje profesorske plaće davao i svim se zakonima pod¬ 
vrgavao. Sustavno potiskivanje Hrvata i katolika izazi¬ 
valo je ipak u Ivanovoj duši jak odpor, to jači što n j e- 
govo hrvatstvo nije bilo stvar časovitog 
računa nego punog uvjerenja i srde a. 

Ivanu, koji osim otca i majke nije imao uza se krvnog 
roda, postao je već u realci kroz drugove i njihov jezik 
proširenim rodom — Hrvatski narod, proširenim domom 

— domovina Hrvatska. On je oboje primio kao duševnu 
vrjednotu, koja ga usavršuje i na čast mu je, pa je oboje 
i srdcem zavolio. Bila je doduše tada u Bosni za Hrvate 
skučena sloboda nauke i odgoja, činjenice su ipak slavne 
hrvatske poviesti i plemenite narodne uljudbe toliko od- 
sjajivale Istinom, Dobrotom i Ljepotom, te su osvojile 
plemenito Ivanovo srdee, da se on i uvjerenjem opredielio 
baš za zajednicu Hrvatskoga naroda. Išlo je to tim us¬ 
pješnije, što je upravo u višim razredima srednje škole, 
kada se takovo sviestno opredjeljenje najviše i čuvstveno 
razvija, »narodni jezik« i književnost predavao onako 
cienjeni profesor, kako je to bio Dr. Maraković. A zar 
bi taj propustio svoju rodoljubnu dužnost? Ili bi kod 
Merza, komu je bio »učitelj i vođa« promašio svoj cilj? 
Iskrene Ivanove izjave svjedoče, da je on već onda, a po¬ 
gotovo za rata i nauka, kad se bistrom njegovom umu 
doista »očitovala duša toga naroda«, dosta »zagledao 
u veličanstveno bogatu puninu Hrvatske prošlosti i onoga 
što je u biti sačinja«. Isporedi sa »Hrvatskom prosvje¬ 
tom« 1938. str. 331. i si. 

»Kad budem na akademiji — veli Ivan već 18. IV. 1914. 

— držat ć u hrvatske listove i pratiti prilike najmilijeg 
mi naroda«. Kad je već tamo, bilježi 24. X. 1914. »A što 
mi radi moja mila Hrvatska? Narod Hrvatske, te Bosne, 
još je nepokvaren. Dobri i pošteni ljudi. Liepe narodne 
osebitosti. Narodne pjesme prve na svietu. Ali gradovi 
su Hrvatske i Bosne pokvareni. Iz Europe mnogo zla 
dolazi. Pokvarenost iz gradova ući će u sela i — zbogom 
Hrvatska! Ne! U crven-bieli-plavi ako upletemo gorući 
krst, koji će sve zlo uništiti, onda će Hrvatska svoju 
ulogu u svjetskoj poviesti izvršiti. Daj Bože!« Tako on 

često piše u dnevniku »Mili moji Hrvati« i opet »Za Hr¬ 
vatski ću narod sav živjeti«, »Baš su dobri ti naši Hr¬ 
vati. Vole svakome učiniti ljubav«. »Kako li su spretni 
ti naši Hrvati! Obični seljak, pa tako bistro razsuđuje«. 

Ivan je dosta zagledao da vidi i prosudi, što li još 
tome narodu treba, pa makar pri tom i samo usvajao sud 
svoga učitelja, kada na pr. piše, da Hrvatima treba prije 
nego se s drugima ujedine »gospodarsko i uljudbeno di- 
.zanje te obnova ćudoređa pomoću vjerskih družtava« 4. 
V. 1914. Inače da to ujedinjenje ne će biti sretno. I kako 
je izkustvo pokazalo u tomu, da je pravo sudio, tako i 
u onom što je držao da treba hrvatskom đačtvu i naobra- 
ženima, kad im je kasnije donosio jaču Katoličku Akciju 
Pija XI., nego li je bila ona, što je postojala, pa makar 
je to bilo i proti shvaćanju njegova učitelja. Za knji¬ 
ževno i umjetničko stvaranje u narodnom duhu bez sum¬ 
nje da treba u sitnije tančine poznavati pučku prosvjetu 
i umjetnost. No takvog se stvaranja Ivan već za rata 
odrekao za volju višeg vjersko-odgojnog 
rada i većeg dobra naroda. 

Slično je i sa političkim rodoljubljem. Merz ne gleda 
toliko na državnu organizaciju, koliko na sam narod kao 
skup osoba, nositelja uljudbe i vječnih vrjednota. Njemu 
je domoljublje u prvom redu rodoljublje. Rado će podu- 
prieti nastojanja, da se urede granice narodnog posjeda, 
sustav vladanja i građanske pravice, kojima će se osigu¬ 
rati sloboda i jedinstvo, čast i uljudba Hrvatskoga na¬ 
roda. Sam će se ipak sav tome posvetiti, da jačim vjerskim 
životom oplemeni narodnu dušu, pa time iznutra osigura 
i razvije sva spomenuta narodna dobra. Njegovo je rodo¬ 
ljublje žarko i svestrano, ali i kršćanski sređeno. Ivanu 
ne manjka hrvatski osjećaj i ako ga više vodi sviest. Po 
shvaćanju katoličkog ćudoređa to je i važnije i vriednije. 
Pr. Tillmann »Kat. Sittenlehre« IV. 2, 462. 

Merz je to već u Beču i Parizu zasvjedočio. Kada ga 
u Beču 12. VT. 1919. »Orjunaši« pozvaše, da podpiše ieđ- 
nu po Hrvate nečastnu izjavu, odlučno to odbije sa »Ima 
Bog! Ja ne podpisujem!« Premda je to onda značilo 
ostati bez hrane. Njegov je primjer obodrio i ostale ro- 

đene Hrvate, koji su već bili klonuli, pa se i oni ojunačiše- 
te kod obćeg glasovanja oboriše »Orjunaše«. Neki se bo¬ 
jali, da vlada zbog toga ne će Merzu dopustiti povratiti 
se u Jugoslaviju. »Ako bi mi zabranili povratak, reče 
Ivan, ja bi se ipak potajno vratio i radio za onaj kato¬ 
lički narod po Krajini«. U Parizu su kod neke među¬ 
narodne svečanosti Hrvati imali izstupiti pod nehrvat¬ 
skom zastavom, samo da se za njih ne sazna. Merz će 
na to: »Mi smo Hrvati, narod sa hiljadu godina prošlosti, 
i sramota bi za nas bila ne iztaći svoje zastave«. Okrene 
onu nehrvatsku zastavu u hrvatsku i sam ju je ponio 
stupajući pred grupom Hrvata. Svjedok tog događaja Dr. 
Gračanin primjećuje: »Merz je bio Hrvat i to tako iz¬ 
građen Hrvat, da je svoje hrvatstvo branio kao i samoga 
sebe«. »Moje uspomene« str. 8. 

Gledamo li na ukupni njegov život i rad, moramo pri¬ 
znati, da je dapače činio i više. On je ljubio Hrvatski 
narod, prema riečima Isusovim (Ivan 15, 13.) i više nego 
sebe, jer je izcrpivši snagu svoju u radu za vjerski život 
Hrvatskoga naroda, dao i svoj vremeniti život za braću 
svoju. Gospodin Bog nije uzeo njegove krvi za žrtvu u 
ratnoj obrani političke slobode, a uzeo ju je u izcrplji- 
vanju za vrhunaravni život naroda. Hrvatski osjećaji 
nisu strujali u Ivanovom srdcu toliko od tjelesnih po¬ 
buda, koliko od duševnih i duhovnih, od kreposti djeteta 
Božjega, kao u brata po Bogu. Njegovo je hrvatstvo po¬ 
svetila ista duhovna majka — Crkva, koja je i razvila 
vjekovnu uljudbu Hrvata, koja je ujedno bila i najveći 
branitelj njihove slobode. Za to Merz god. 1925. izpravno 
naglašava u svetčanom proglasu hrvatskoj mladeži o 
tisuć-godišnjici hrvatskoga kraljevstva: »Mi ne ćemo i 
ne smijemo nikada biti katolici za to, da pomognemo na¬ 
rodu, već ćemo i zato pomoći narodu, jer smo katolici«. 
Tom vrhunaravnom duhu i pozivu odazvali se hrvatski 
Orlovi i Križari, te njime proželi svoje rodoljublje. Ono 
je izdržalo kušnju u progonima duševnim i grube sile, 
jer je rodoljublje onih »koji su po Bogu rođeni«. Tako 
je i rodoljublje i hrvatstvo Dr. Merza bilo, kako ga je 
Bog htio. A to je dosta i najviše. 

DBUŽTVOVAN 


Od društva ljudskog čovjek više prima nego obično 
misli, pa ga i prema tomu družtvu veže trostruka pravda 
i još više društvenih kreposti. Osim zakonske prav- 
d e, koju je u službenim i javnim svojim odnosima Ivan 
vršio, pazio je on najsavjestnije i na izmjeničnu 
pravdu, pa nije nikad nikomu što ostao dužan niti je 
koga nemarom prikratio ili oštetio: ne na imetku, ne na 
zdravlju niti na dobrom glasu. Ni ista grubost dugo¬ 
trajnog rata nije njegove tankoćutnosti otupila. Zgražao 
se nad pljačkom častnika kao i nad izrabljivanjem burzi- 
jaša; pobijao kod povjerene momčadi kao i kod đaka 
svaku vrstu sebičnosti, koja je najgori neprijatelj svake 
društvenosti. Temeljna pravda ne može urediti sve od¬ 
nose da budu svi zadovoljni, pa je zato Bog dao čovjeku 
i osjećaj pravičnosti, kojim se popunja, što se po strogoj 
pravdi ne bi trebalo dati. Toliko puta čuješ: »To ipak ne 
ide! Kako to može? Kud mu obraz?« A ipak za takav 
koji čin ne bi čovjeka mogao sud po nijednom zakonu 
osuditi. Eto tu pomaže pravičnost. 

Taj osjećaj p r a v ič n o s t i bio je u Ivana razvijen do 
pune kreposti, kojom je baš s tog stanovišta osuđivao 
silovitost pariškog mira, a osjećao i sitnu razliku đačkih 
odgovora, koju je onda ocienio dodatkom sličice ili pri¬ 
znanja, kad nije mogao stepenom reda. Isto tako kad je 
kojemu »kroz prste gledao«, da ga ne upropasti, ili kad 
je za radnike i sluškinje posredovao, da dobiju primjere¬ 
niju plaću. 

Za družtvovnu pravdu, koju je toliko naglaša¬ 
vao Pijo XI., radi Ivan šireći načela papinskih poslanica 
i katoličkih pisaca na pr. u »Katoličkom Tjedniku« 1927. 
broj 18, 27 i više drugih. »U gospodarski život treba uni- 
eti poredak Božjeg zakona... Sa svim našim gospodar¬ 
skim ustanovama želimo pomoći narodu tjelesno i time 
ga oduševiti za Krista, koji nas je potaknuo na to, da 
u gospodarski život unosimo načelo pravde i ljubavi...« 
Najviše je u tom smislu radio š : reći Katoličku Akciju, 
kojom se najođličnije uzgaja smisao za takovo dobro 

stanje zajednice, te je ona kadra svojim članovima pru¬ 
žiti potrebno obilje zemaljskih dobara. 

U samom družtvenom saobraćaju opazio je 
Ivan 28. I. 1916.: »Kršćanstvo mi nije još zašlo u krv. 
Nema ništa težega nego biti dobar kršćanin. Tu mi Gusti 
predbacuje — s pravom — neku bezobzirnost, surovost 
Jesam taki uistinu i nastojat ću, da u duši postanem što 
nježniji, što ponizniji. Oh, Bože, samo još sam ne znam 
kako ću. Mislim da će mi još jednom sinuti vrieme odu¬ 
ševljenja, rada, društvenosti; doba puno ideala i prija¬ 
teljstva. Samo da prođe taj nesretni rat i da kulturni 
život započne«. Ivan se je brzo snašao, te opazio kako 
je temelj družtvenom saobraćaju istinitost, blagost, 
vjernost i zahvalnost, pa je pomno na te kreposti pazio. 
Ako bi kada pa i najmanje proti tome pogriešio, oštro 
bi sam sebe kaznio. Tako pripovieda Ivanov drug Dr. 
Gračanin: »Ivan je volio razpravljati o ozbiljnim pita¬ 
njima po čitave sate, po čitave dane. dapače, samo da 
dođe do istine, do onoga, što je za nj bilo nadasve važno. 
Bio je uporan u branjenju svojih tvrdnji, ali s koliko po¬ 
niznosti, s koliko izgrađene blagosti, to se ne da reći... 
Iznenađen sam bio jednom, kad mi je sat dva iza nekog 
razgovora — u kome je vjerojatno posve nehotice uztvr- 
dio nešto netačno — došao i rekao divnom jednostavnoš¬ 
ću i poniznošću: »Slušaj, ono što sam ti ja rekao, to sam 
slagao. Nije onako«. — Pogledao sam ga i učinio mi se 
divan, tako divan, kao što mi se čovjek nikad divnim nije 
učinio. Priznati na ovaj način pred mlađim svoju po¬ 
grješku !... Ne, nije moguće — govorio sam sam sebi. 
Da li ja sanjam ? — Kako, šta ti to kažeš ? — »Kažem ti, 
da ono što sam tvrdio, nije istina«, opetovao je Ivan 
mirno. Htio sam ga zagrliti od dragosti, jer mi je ovo 
priznanje najednom odkrilo svu veličinu njegove duše... 
Pa taj čovjek prezire sebe! govorio sam sebi.« Krasan 
primjer osvetničke pravde, ali na sebi samome. 
Nije dakako ni drugima u društvu dopuštao, da krše 
stegu. Opominjao bi i korio, ali uviek promišljeno i u 
pravi čas, da opomena uistinu postigne svrhu. 

Ivan je pazio na trostruku istinu: istinu života, da živi 
po uvjerenju; na istinu u misli, da mu spoznaja odgovara 
stvarnosti; na istinu u govoru, da se očituje kako misli. 
Daleko bilo od njega svako obsjenjivanje, pravljenje lica, 
naprašivanje ili bilo što mu drago čime bi se pokazao 
više nego li uistinu jest. 

Kako glede sebe tako i obzirom na druge pazio je, da 
ih ne bi krivo sudio ili što krivo kazao. Obični se ljudi 
zadovolje načelom: Što ne ćeš da tebi drugi čini, ne čini 
ni ti drugomu. Ne bi htio da drugi na slabije tumači moje 
čine, pa ne ću ni ja tuđe. Dakle ne ću ga osuditi. Kršćanin 
računa s vrhunaravnim razlogom vječne nagrade ili kaz¬ 
ne pred Otcem sjećajući se Isusovih rieči: »Nemojte su¬ 
diti, pa ne ćete biti osuđeni; jer kojom mjerom mjerite 
i vama će se mjeriti«. Pa tako kaže: »Neka Bog bude 
meni milostiv, eto ne ću ni ja da sudim. Opraštam njemu, 
da Bog oprosti meni«. Kod Merza brzo susrećemo viši 
stepen: biti sličan Isusu! Isus veli o sebi: »Sin čovječji 
nije došao da sudi svietu — za zemaljskoga života — 
nego da se sviet spasi po njemu«. Želim dakle misliti i 
vladati se ne sudeći braću ljude, nego s Kristom trpjeti 
za njih. da spoznađu Istinu, Pravdu i Ljubav pa da se 
spasu. Tim je razpoloženjem i Ivan sve na bolje tumačio 

ispričavao. 

To je bio i temelj Ivanove blagosti, kojoj se divio 
i sam njegov izpovjednik u Parizu O. Pressoir: »Kako 
sam bio zaposlen, pričao je on Dr. Gračaninu, ja bih 
često puta rekao Merzu, da drugi put dođe, ali on se nije 
radi toga ljutio. »Dobro, rekao bi, ja ću doći jedan drugi 
put« i opet bi došao. Čekao b; dugo. vrlo dugo, kadgod 
dok se izredao cio niz seminaraca, ali to ga nije smelo.« 
Što je više napredovao, to je Merčeva blagost postajala 
veća. tako da su na koncu i oni, koji su ga smatrali iz- 
početka nečovječnim (jer je bio tvrd prema sebi), morali 
da mu se dive... Napredovao je toliko, da je već i ono, 
što mu je bilo mrzko i mučno, mogao učiniti s najvećim 
rr.irom i junačkom samozatajom. Merz je bio u svom 
vanjskom držanju odlično fin. Uviek bezprikorno odje¬ 
ven. na svakom koraku kao čovjek višega roda. Prema 

svakome uslužan i ja se ne sjećam, da mi je ikada 
u životu odbio i jedne usluge, za koju sam ga molio... 
Prema svima je bio blag, svaki dan blaži. Imao je razu- 
mievanja za sve, za potrebe kolega kao i za onu nepo¬ 
znatu parižku sirotinju, koju je on odmah zavolio.« 

Što je inače teže kod mlađih ljudi, kod Ivana se razu- 
mievalo po sebi, da strogo drži i izvrši obećanje. 
Koliko ga to stajalo bdijenja u noći, kad je odgovarao 
na obilnu poštu, što ju je sa svih strana dobivao. U Pa¬ 
rizu je zabilježio, da je svaki dan sa strahom čekao po¬ 
štu, koju inače drugi željno izčekuju. Još i poslije smrti 
sačuvalo se je na stotine listova od 110 osoba svih mo¬ 
gućih staleža i krajeva. Svima je nastojao udovoljiti, a 
dakako prijateljima najprije. 

Kako se osjećao u jednoj takvoj prijateljskoj kući, 
neka nam svjedoči Predrag Belić D. I., koji ga se sjeća, 
kad je pohađao obitelj u Đakovu. »Prema nama djeci bio 
je vrlo ljubezan. Davao nam je malih darova, na pr. liepe 
slike iz Sv. Pisma. S nama se rado igrao. Živo mi je pred 
očima, kako je jedanput kod »hvatanja« čekao da ga 
»hvatač« stigne, a tada je u jednom hipu čilo skočio s 
najgornje stepenice i umaknuo. U igru se sav dao: ska¬ 
kao je s nama, povikivao i smijao se, kao da nam je 
stariji brat, a ne veliki gost, profesor filozofije, koji bi 
trebao samo da s visoka gleda na djecu... No uza svu 
tu privlačivost, ipak se ne sjećam, da nas je ikada grlio, 
nosio, milovao ili štipao za obraze, poput nekih drugih 
gostiju. Mi djeca osjećali smo i prema tonu razgovora 
kod stola i prema svemu ostalomu, da je to malo dru¬ 
gačiji gost. Nekako slično, kao kad nas je pohodio koji 
dobar svećenik... Kao dječak nisam imao jasnih poj¬ 
mova o svetosti, pa ga zato i nisam držao svetcem. No 
kasnije — čitajući mu životopis i obnavljajući uspomene 
— uvjerio sam se, da je Dr. Merz uistinu duhovni ve¬ 
likan. Njemu kao svetcu preporučujem sada svoje zvanje 
i nakane. I kada god prolazim mimo njegova groba, uviek 
se pomolim: »Ivane, moli za Hrvatsku!« 

Ivan je dakle bio prema prilikama đružtva uviek vedar, 
pa ga pravom nazivlje gospođica Stanković »Apostolom 


84 



vedrine«. »Merz, doduše, nikada nije bio previše razgo¬ 
vorljiv, ili da mu je rieč bila mračna i težka. Baš na¬ 
protiv! Merčeva je rieč dizala dušu i punila je vedrinom. 
Vrelo toj vedrini bilo je njegovo naziranje na sviet kao 
odraz dobrote ljepote Božje. Merz je volio prirodu i često 
zalazio u nju... Volio je umjetnost, a zar ljubav prema 
umjetnosti ne nosi u sehi polet, radost, vedrinu? S mla¬ 
dim ljudima Merz je znao o svemu govoriti ... Svetci ne 
ubijaju životnih radosti. Oni ih samo oplemenjuju i po¬ 
svećuju. Merz je bio čovjek veselja, svetog veselja.« »Ne¬ 
djelja«, 1943. br. 10. 


VITEZ ŽENSKE ČASTI 

Ne bismo podpuno shvatili Merza, ni kao muža, ni kao 
pravedna, kad ne bismo izpitali njegovo vladanje kao 
zrelog čovjeka prema ženskome svietu. Za vrieme opo¬ 
ravka u Sv. Križu oko Velike Gospe g. 1927. prolazili 
smo Jesenicama. Ivan me upozori na veliki oglas Sleta 
slovenskih Orlova, na komu je bio odtisnut razgoličeni 
mladić, i primieti: »Kao da žene nemaju prava, da ih se 
ne razdražuje«. Malo me iznenadila njegova obzirnost 
prema ženskoj duši i u razgovoru o tom dublje sam za¬ 
gledao u njegovo vitežko srdce. Za njegovu đačku ljubav 
i za prvu borbu za sv. čistoću saznao sam tek po smrti 
njegovoj iz Dnevnika, ali za njegovo cienjenje »vječno 
ženskoga« u ženi znali smo i gledali lako svi dnevice. Bio 
je prema njima vanredno fin i uslužan, ali ipak naravan 
i otvoreno bi im spočitnuo mane modne golotinje. Želio 
je, da bi žena sama sebe cienila, kako je on cieni. 

Kao realac odlučio je gledati u ženi prema Goetheu 
»Vječno žensko, što nas diže«. Tiekom svoga 
razvoja uzpinjao se visokim ljestvama, da se toga do¬ 
vine: kroz stotinu junakinja u romanima, koje je u 
Dnevniku prorešetao i riedko ga koja zadovoljila; kroz 
opažanja manje više plemenitih djevojaka, od kojih mu 
dvie malne i srdce opržile; kroz motrenje ženitbenog ži¬ 
vota svih društvenih redova, od koga se većinom s gru- 
šanjem odvraća; kroz proučavanje ćudoređa raznih su- 

»tava, sve plitkiji od plitkijega; kroz izjave crkvenih 
uglednika, sve jedan uzvišeniji od drugoga; kroz zaziva¬ 
nje Bvetica povjestne veličine, koje ga oslobađale spona 
puti, kako su nekad i sebe; kroz osobito štovanje Majke 
Božje, kojoj se i predao zavjetom djevičanstva. 

I štogod je Ivan liepa i uzvišena na ženi opazio, skupio 
je i podao mladom naraštaju u svojoj knjižici, »Ti i ona« 
veleći: »Ona« je odraz Božjeg savršenstva, koje je tebi 
n&mienjeno, da te dopunjujući diže. No da ti zaista bude 
puna »pomoć«, treba da si međusobno »sve« donesete u 
ženitbu, i ništa ne izpijete prije, jer će inače uzmanjkati 
u gorkim danima. Zato gledaj na zaručnici najprije zna¬ 
čaj i đuševnost, koji kriju vječno blago za tvoja poko¬ 
ljenja. Prije ženitbe dakle treba da ste oboje netaknuti, 
jer će samo takovi ostati vjerni i u ženitbenoj čistoći. 
Izbjegavaj stoga pogibli nježnosti, sastajanja, prijatelje¬ 
vanja, dodira; oprez, naravnost i čednost kod športa, 
zabave, izleta, plesa i štiva. Razvijaj se te joj u obitelji 
mogneš puno dati, a De samo od nje tražiti i primati; 
nakrcat će te sam Gospodin kroz tvoju pouzdanu mo¬ 
litvu i kad Ga primaš u sakramentima. Božanska 
dakle dobrota, što prosjajuje iz ženskog 
bića te pobuđuje na jačuljubavk Bogu, to 
je ono vječno ženstvo. Ono diže nas, kad božan¬ 
skim otčinstvom natapa pokoljenja, bilo kao ružičasta 
rieka krvi pravim plodom srdca, bilo kao srebrena du¬ 
hovnim majčinstvom djevica. 

To Ivan sada kao zrio muž gleda u ženskom biću, gleda 
i poštuje kao odsjev Božanstva. Uzvišenost ideje tako je 
jaka, da mu uzvisuje maštu, produhovljuje nagon i on 
može po sate s djevojkom šetati razgovarajući samo naj¬ 
plemenitije, pa da ostane nevin srdcem i on i ona. Može, 
jer ju cieni i štuje kao sestru u Bogu, pa kako bi 
se prema svojoj rođenoj mlađoj sestri ćutio i vladao, 
tako se vlada prema svima i svakoj, sve su mu jednako 
mile. »žena nije samo poradi ljubavi tu, ona je »vjersko 
biće«. Treba samo pomisliti na duševnu veličinu častnih 
Sestara i njihov veliki rad« 20. IX. 1916. 

To shvaćanje i poštivanje ženstva širi Ivan 
perom, zborom i tvorom. On ženu prosvjetljuje o 
obćem pravu glasa i protivi se pretjeranoj emancipaciji 
žena upozorujući je s Benediktom XV.: »Naravni djelo¬ 
krug žene je obitelj, ona je kraljica obiteljskog ognjišta«. 
On je oplemenjuje nastojeći joj usuprot modernih zlo¬ 
raba osigurati njezino pravo dobro u blagoslovljenom 
materinstvu. On je čuva protiveći se svemu, što je ugro¬ 
žava kao: skupni odgoj spolova izvan obitelji, mješovito 
kupanje, nečedna moda, ružni plesovi, nečisto štivo, sliko- 
kaz i kazalište. On je jača za njezine zadaće preporuču¬ 
jući žensku tjelovježbu, ali u običnom odielu i da je po¬ 
učavaju samo ženske, da se ne vrši javno ni vježbom ni 
nastupima, pa ni unutar društava. »Treba li da se ženske 
ruke podižu, veli im on s Pijom XI., neka se podižu na 
rad i molitvu... U javnosti da žena izstupa samo za za¬ 
štitu vjere i ćudoređa. Pod svaku cienu da vodi borbu 
proti nečedne mode«. Svi plesovi u dvoje dovode dušu u 
opasnost, veli im sa sv. Franjom Saleškim. Ni najbolji 
ne vriedi ništa. Moderni pak su težki grieh te ih odkla- 
njamo u ime skupnog dobra, da svoju braću i sestre ne 
upropastimo. Svečanosti žena neka budu srdačne i riedke. 
Pripremajući ih, neka dobro paze te ne pripuste nikoga 
u nečednoj nošnji; glazbu da već unapried obvežu te ne 
svira razdražljivih skladba. Katoličke žene moraju veslati 
proti struji dana; za to one imaju snagu i sredstva. 
(»Vrhbosna« 1925. i 1926. — »Katolički tjednik« 1928. 
broj 3, 12 i sliedeći). 

Svjedoci njegovog djelotvornog osobnog viteštva jesu 
gospođe, znanice iz djetinjstva i kasnijih dana, 
koje se slažu s gospođicama iz kasnijih dana, te složno 
tvrde: »Ivan je bio u saobraćaju s nama naravan i sr¬ 
dačan, a u isto vrieme vrlo fin i obazriv. Sve smo se u 
njegovu društvu osjećale mirne i sigurne, jer nije nikada 
ni jednim kretom, a ni riečju povriedio čije osjećaje. Bio 
je pravi vitez ženske časti. Prema svakoj je ženi — bila 
to gospođa ili kućna pomoćnica — izstupao jednakom 
finoćom i obzirnočću, jer mu je čast svake žene bila 
sveta«. 

Mnoge su napose izkusile njegovu veliku uslužnost. 
Ako je samo prinudio, da tko treba kakvu uslugu, već 
ga eto Bpremna, da mu je učini. »Kad se jedne godine 
spremalo hodočašće u Lurd, pripovieda gospojica Mira 
M., htio je da i ja pođem, veleći: »Idite, da vidite čudesa 
Božja i komadić raja na zemlji!« Međutim ne mogu se 
odlučiti, jer u mene nije bilo dovoljno sredstava. Vrieme 
je prolazilo i hodočašće je imalo krenuti početkom kolo¬ 
voza. Dan prije odlazka sav veseo dotrči k nama veleći: 
»Vesela viest! Jedan je hodočastnik u zadnji čas odustao, 
pa je jedno mjesto prazno, i vi ćete u Lurd«. »Ali ja 
nemam ništa uređeno za put«, rekoh. No on će najsprem¬ 
nije: »Sve ću ja sam urediti za putnicu, a vi se samo 
spremajte«. I uistinu sve je sam uredio u zadnji dan, a 
toga je bilo mnogo: prijave, putnica, strani novac itd. 
Cieli je dan u to utrošio, i uveče je bilo sve uređeno. 
Kad mu se htjedoh zahvaliti i požaliti, što je radi toga 
izgubio cieli dan, odgovori mi mudro: »Vi zahvaljujete 
meni, a zapravo bi ja morao zahvaliti vama, jer ste mi 
dali prilike da izpunim svoju dužnost prema bližnjemu. 
Kako samo možete reći, da sam današnji dan izgubio? 
Ja naprotiv mislim, da sam ga dobio. Dan, što ga čovjek 
posveti drugome, nije nipošto gubitak, već naprotiv do¬ 
bitak; dani, kad ne učinimo ništa za druge, već samo za 
se, to su izgubljeni dani.« Te su mi se rieči duboko 
usjekle u pamet i često mi u životu dobro dolaze.« 

»Kad smo za jednu družtvenu priredbu trebali posu¬ 
diti kulise iz kazališta, saznao je za to Ivan i ponudio se, 
da će on to urediti: »Taj posao nije nimalo ugodan za 
jednu djevojku; to ću ja kao muškarac lakše obaviti.« 
Savjest mi nije dala izrabiti njegovu spremnost i usluž¬ 
nost, no konačno sam ipak pristala, da me prati onamo. 
Kasnije mi je bilo vrlo drago, jer sam vidjela, da to baš 
nije bio tako jednostavan posao, kako smo mi to za¬ 
mišljali ... Takav je Ivan bio u svim prilikama života: 
ljubezan, drag, prostodušan do u dno duše, a mi smo ga 
kao takova poznavali i smatrali... Bio je vrlo daleko od 
svega, što bi bilo neliepo ili nizko, jer je sve gledao du¬ 
hovnim očima«. 

Njegova produhovljena pojava pobudila je u mnogoj 
naobraženoj povjerenje, da mu jeodkrila svoje 
duševne patnje i pitala za savjet. On se u tom 
smjeru nije nametao, ali je pokazao razumievanje i 
svjetovao. Tako se je dopisivao sa gospojicom K., obra- 
ćenicom sveučilištarkom, koja je imala velike osnove za 
katolički rad u B., a bila je težko bolestna i dva mjeseca 
iza Ivana umrla u Leyzinu. Ona priznaje još iza njegove 
smrti: »U njemu gubim jedinog vođu, koga sam u do¬ 
movini imala u vjerskom pogledu; no on će mi i s neba 
doći u pomoć, ja se u to čvrsto nadam.« 

Ivan dakle bistrinom suda katoličkog muža ženu pravo 
cieni, muževnim dostojanstvom iskreno poštuje, mužev¬ 
nom snagom požrtvovno pomaže. I to je kršćansko 
vitežtvo, koje »razborito postupa sa ženom kao sla¬ 
bijom i poštuje ju kao subaštinicu milostna života« 1. 
Petr. 3, 7. Dok o protivnom naturalističkom stanovištu 
Ivan primjećuje 16. XII. 1918.: »Obožavanje žene mora 
prouzročiti propast u životu. Velike kršćanske ideje o 
samozataji i žrtvi jedine su u stanju da zdravu lju¬ 
bavnu težnju uveličaju. Podpuno se odati toj ljubavi gro¬ 
zan je zločin, i badava svako idealizovanje osoba i mo¬ 
tiva, zavodilac žene, pa koliko se oni platonski voljeli, 
ostaje slabić i nevriedan čovjek.« 

U duljem se saobraćaju znanje i dobrota 
običnih ljudi brzo izcrpe, pa oni prestanu privlačiti. S 
Ivanom su ljudi doživljavali protivno. Što bolje ga po¬ 
znavali, to više ga cienili. Osobito je to važno u saobra¬ 
ćaju sa ženama, koje tako »brzo čovjeka progledaju«. 
Evo što u tom smjeru veli voditeljica Orlića i Križarica 
gospojica Marica Stanković: 

Upoznala sam dra Ivana Merza iza kako se vratio 
iz Pariza i pratila sam njegov život i rad sve do njegove 
smrti. Vidjela sam ga gotovo svaki dan. Promatrala sam 
ga u crkvi i kod vjerskih čina. Pratila sam ga, kad se 
počeo zalagati za Katoličku Akciju prema smjernicama 
Pija XI. Gledala sam njegovu orijašku borbu, da Or- 
lovstvo postane središnjom organizacijom hrvatske ka¬ 
toličke mladeži. Razumjela sam i divila se njegovim na- 

stojanjima oko euharistijskog, liturgijskog i papinskog 
odgoja naše mladeži. Išla sam za njim, kao što su išle 
za njim ogromne skupine djevojaka i mladića, koje su 
htjele da preko Orlovstva grade Božju Hrvatsku. I zato 
sam dra Ivana Merza poznavala ne samo kao prvoborca 
i ideologa Orlovstva, već mi je bio poznat i njegov svak- 
danji, najintimniji život. 

Vidjela sam ga u smiehu i šali. Vidjela sam ga u 
dnevnom saobraćaju s ljudima razne dobe i staleža. Vi¬ 
djela sam ga, kad su težki tereti i brige sagibale njegova 
leđa. Kad nije nalazio razum je van ja i kad je bio sam. 
Vidjela sam ga u zabrinutosti i boli. U situacijama ne¬ 
obično težkim, kad i najčvršća duša stenje i zaplače. 
Vidjela sam ga i za vrieme njegove posljednje bolesti i 
na samrtničkom krevetu. 

Vidjela sam kroz tolike godine moga javnog rada 
mnogo požrtvovnih, liepih duša. Ali Ivanova duša 
nadkrilila je sve. On nije svoju dušu uprljao ni¬ 
jednim propustom, nijednom nedosljednošću, nijednom 
slabošću. Nikad nije bio nerazpoložen, nikad zlovoljan, 
nikad nestrpljiv. Nikad nije pokazao malodušnost u po¬ 
teškoćama, klonulost u razočaranjima i neuspjesima. 
Kroz sve, pa i kroz najteže kušnje, prolazio je sa neizka- 
zanom vedrinom i mirom. Dok smo se mi uzrujavali, on 
je molio. Dok smo mi vodili žučljive polemike, on je kle¬ 
čao pred Presvetim. Dok smo mi ogorčeno napadali na 
protivnike, on nas je svojom blagošću zadivljavao. 

Nikad on nije nikoga napadao, iako je do¬ 
živio mnogo nepravda. Nikada nikoga ogovarao, iako 
smo mu namještali stupice, samo da vidimo: hoće li se 
sveti Merz prevariti i dometnuti koju na račun bližnjega. 
Nikad nikoga nije osuđivao, iako je načelna njegova 
borba za čistoću Katoličke Akcije bila neobično težka. U 
svakoj duši gledao je Krista, prisutnost svetog Trojstva, 
i zato se prema svakoj vladao sa neobičnim štovanjem. 

UMerčevoj se blizini nije moglo misliti ne¬ 
što grješno, pa ni manje vriedno. Sve je to u njegovoj 
blizini nestalo. On je svojom pojavom, svojim govorom, 
svojim mirom dizao dušu u visine. Kad je raz- 

govarao o najobičnijim dnevnim stvarima, poslovima, 
brigama, kad su mu ljudi pričali o najobičnijim svojim 
doživljajima, potrebama, pa čak i sitnim svađama, ni 
onda se Merz nije izgubio i onda je ostao na visini, uviek 
spreman da diže duše k Bogu. Na njemu se osje¬ 
ćala blizina Božja. On ju je nosio, kudgod je 
prolazio. Kad smo uz njega bili, mi smo je gotovo osjetno 
osjećali. I zato je trebao samo jedan Merčev pogled, 
samo jedan susret s njim, i najnemirnija duša smirivala 
se, utješila se. 

Jest, mi smo i kraj živog Merza osjećali, da stojimo 
kraj vođe, učitelja, svetca. A danas, kad je prošlo 15 go¬ 
dina od njegove smrti, danas s još većim uvjerenjem 
tvrdimo, da je svetac živio u našim redo¬ 
vima. Jer njegov lik kroz 15 godina nije potamnio, već 
nam je svaki dan bliži, jasniji, privlačiviji. 

Upravo ova mutna i krvava vremena traže velikih 
uzora, velikih duša, koje svojom katoličkom izgrađe- 
nošću i dosljednošću, mogu liečiti i blažiti raztrganost, 
biedu i bolesti suvremenog čovjeka. A Merz je takav ne- 
nadkriljiv uzor, takva neobično skladna katolička i sve¬ 
tačka ličnost. 

Spremna sam i pod zakletvom potvrditi, da je dr. Ivan 
Merz posjedovao kršćanske kreposti u 
herojskom stupnju. I da je nastojanje, da se 
povede proces za beatifikaciju. i opravdano i nuždno. 
Dao Bog, da sa oltara mučeničke Hrvatske zasjaji lik 
našega Ivana, našega svetca. 

U Zagrebu, 7. studena 1942. 

Marica Stanković 

NA SVEMU ZAHVALAN 

Kako Gospodin Bog ne dieli ljudima svoja dobra, da 
bi od njih što dobio i time sretniji bio, tako ni krepostni 
ljudi ne čine svojih dobrih djela, da ih ljudi hvale, pa ni 
za to, da im zahvale. Zahvalnost ipak traži i Bog i po¬ 
štenje, jer je ona glas bitne istine o čovjeku, 
da je on mnogostruki potrebnik, pa ga sviest te istine 

vrlo uzgaja za društvenog čovjeka. Ona podržaje vezu 
milog razpoloženja između dobročinitelja i pomoženoga, 
ovaj da se lažnom obiesti ne naduva, već da u čednosti 
dar dobro upotriebi; onaj da se veseli širenju dobra, pa 
da ga i dalje dieli. 

Ivan nije računao sa zahvalnošću za sebe, jer se sma¬ 
trao samo »poštarom Božjim«, ali je bio za svako dobro 
Gospodinu Bogu i ljudima zahvalan i tako je druge od¬ 
gajao. Njegov »Merci!« — »hvala liepa« — »Bog 
plati!« — bio je tako dražestan. A nije ostao samo 
pri njemu. Posebno se Bogu molio za one, koji mu u 
čemu pomogli, čestitao im o blagdanima, izvješćivao o 
uspjehu djela za koje su dali pomoć savjetom, prepo¬ 
rukom ili novcem, posjetio ih o imendanu ili drugom 
zgodom, uzvraćao čim bi mogao na pr. liepim dopisni¬ 
cama, slikama, poklonom svojih izdanja, u zgodi i kojim 
cvietom ili knjigom. Dnevnik njegov i listovi vrve izra¬ 
žajima zahvalnosti Gospodinu Bogu, Svetima i rodite¬ 
ljima; a svi, osobito svećenici, koji su s njime radili, 
znadu kazivati mnogo dirljivih prizora njegove zahval¬ 
nosti. Svojim francuzkim dobrotvorima ostao je osobito 
srdačno zahvalan. Tako stanodavki starici Michaut, koju 
je našao nakon par godina težko bolestnu, srdačno izra¬ 
zio zahvalnost poljubivši je gotovo na umoru, što ju je 
vrlo iznenadilo i duboko ganulo, kad je znala njegovu 
sustezljivost. Svaki čin naklonosti biskupa prema nje¬ 
govim Orlovima odjeknuo je na njegov poticaj i zapis¬ 
ničkom i pismenom zahvalnicom. 

Makar je duboka uronjenost Ivanova u Boga činila 
samoću milijom, svladavao se on ipak i bio vrlo druš¬ 
tven i to ne samo da dade svoj tvarni prinos u novcu 1 
prisutnosti, nego još više njegujući redom sve društvene 
kreposti: uslužnosti, finoće, razgovorijivosti, krotkosti, 
strpljivosti, opraštanja i zahvalnosti. Prilike u kojima 
je živio tražile su često u svemu tomu upravo j u- 
načko svladavanje, a Ivan je to u punini izvr- 
šivao. Mogao je biti tako svestrano pravedan muž, jer 
mu je »život bio Krist, koji je postao njegova pravda 1 
smirenje«. I. Kor. 1, 16. 

LJUBAV NA DJELU 


>Neka nam pomogne dragi Iaus, da svla¬ 
damo sotonu u sebi samima i da ljubimo 
našeg Stvoritelja i našeg bližnjega, pa da 
tako uzmognemo proslaviti i pro¬ 
širiti presvetu Crkvu!<t 

Dnevnik 31. m. 1919. 

»LJUBAV KRISTOVA ODUŠEVLJAVA NAS« 

EL Kor. 5, 14. 


Isus je Ivanu pomogao do nesebične ljubavi. Ona je 
nadahnjivala njegovu pravednost, jer je svakom davao 
više nego je morao. No ljubav je htjela i još više dati, 
kako je to već u njezinoj naravi. Dobrota se saobćuje, a 
dobrote je Ivan bio pun. Kako životno počelo izvodi iz 
jedne stanice čovječjega tiela drugu stanicu, tako će 
Ivanova ljubav iztiskivati iz njega, kao stanice tajinstve- 
noga tiela Isusova, dobrotu u bližnjega i raznositi pu¬ 
ninu Isusova života u svoj krug. Te obveze naravnog i 
vrhunaravnog životnog zakona Ivan je sebi pođpuno 
sviestan, pa je želi i u punini izvršiti Na viest o smrti 
biskupa Mahnića bilježi u Parizu 20. XII. 1920. »Naš 
Mahniću, moli za nas; moli se da iz našega pokreta nikne 
što više snažnih ličnosti, koje će raditi samo za presvetu 
Crkvu katoličku!« Misao rada za Crkvu Ivanu je nakon 
Pariza glavni cilj života. Odlučio se na to iz dubokog 
uvjerenja, da jedino ona pravo Boga slavi i da se jedino 
u njoj čovjek spasava. 30. I. 1921. prisustvuje sjednici 
kongresa »Pokrajinskog omladinskog francuzkog udru¬ 
ženja«. Razpravljalo se o socialnom snalaženju među 
radništvom, o poljodjelskim društvima i o liturgijskom 
pokretu. Struja života provejava ovo udruženje i divan 
duh u njemu vlada. Sklad duša obstoji među članovima 

i u razpravaroa jedva se zapaža uzbuđenje. Ova katolička 
mladež družtvenija je od đačtva i to su opazili i neki 
svećenici. »Promatrajući ovo silno zanimanje katoličkog 
naraštaja oko obnove cielog javnog života u Kristu, opa¬ 
žam djelovanje jedne Sile, koja posvuda djeluje gdje god 
Bam promatrao — u Austriji, kod nas, pa sada eto i 
ovdje — divim se jedinstvenosti, koja nadahnjuje kato¬ 
ličke pokrete svih zemalja. Najbolja obrana djelovanja 
Božjeg u čovječanstvu jest taj jedinstveni duh, koji pro- 
žimlje katoličke pokrete svieta. To remek-djelo ne može 
stvoriti nikakova ljudska sila, nikakav filozofski sustav 
— to je djelo Sile, koja je iznad nas i 
koju mi tražimo i želimo spoznati. — Bezbožci, bezna- 
rodnjaci i svi mogući naučnjaci, neka proučavaju poviest 
Crkve i njenu sadašnju djelatnost, pa će vidjeti, da je 
ona jedina, koja čovječanstvo napried 
v u č e.« 

Surađujući s tom Crkvom ilj trpeći za nju misli Ivan 
najbolje izvršiti volju Božju. Pariz, 12. II. 1921. »Du¬ 
ševno trpljenje, krize skoro do očaja. Sve radi očiju. 
Već mišljah, da ću morati prekinuti s naukom. — Po¬ 
misao na roditelje, na naše ljude, sve me je mučilo. Bogu 
hvala, vid se je nešto popravio, ali još nije isključeno, 
da ne ću i ja biti među milijunima, koji cieli svoj žvot 
trpe. Rade bih naravno za ideju izravno trpio, ali Bog 
zna najbolje, što je za Crkvu i za me bolje. Ako dakle 
svi planovi, sav moj dosadanji rad bude prividno uza¬ 
ludan, ipak će Crkva rasti i Krist drugi 
put doći. Jedan čovjek više ili manje — samo taj 
čovjek neka vrsi volju Božju u tim časovima.« 

Neko je vrieme mislio, da bi najviše za Crkvu radio 
kao redovnik. Pariz, 4. XI. 1921. »Rob sam Božji. Po¬ 
sljedica trpljenja (oči) je, da sam stvorio smjernice za 
život: dnevno molim cielo čislo. Ozdrave li oči i svršim 
li izpite, i ako ne bude tome vanjskih zapreka, idem u Isu¬ 
sovce (ako me prime). Valja sviet zaboraviti i sve sile 
usredotočiti u radu za Isusa. Zaboraviti prijatelje, pla¬ 
nove, sve — izčeznuti sa zemlje, izgoriti, da zaista uđem 
sa što više bližnjih gdje nas čeka Otac, Sin. bi. Dj. Ma- 

Tija u Duhu Svetome, Apostoli, Mučenici, Anđeli, Dje¬ 
vice, Toma, Mahnić, Rogulja — svi oni bezkrajni svietovi 
Odkrivenja.« 

Da bude siguran, kakav rad za Crkvu Gospodin Bog 
hoće od njega, pošao je o Svim Svetima g. 1923. na tri 
dana Isusovcima u duhovne vježbe. Davao mu ih je nje¬ 
gov izpovjednik, koji evo ovo i piše. Zbog bolesti očiju 
njegovih nisam nikako mogao svjetovati, da pristupi u 
Red, premda je već o tom ozbiljno govorio sa vlč. O. 
Provincijalom. Prva dva dana proveo je Ivan u velikoj 
suhoći, ali nije prestao vapiti za prosvjetljenjem. Tek 
"treći dan kod razmatranja »O dvjema zastavama« raz¬ 
vedrilo mu se i on upozna, što piše 7. XI. 1923. »Služit 
ću Bogu kao korektiv, izpravljač u katoličkim organi¬ 
zacijama, jer spoznajem postojane odstupe od pravih 
nauka ... Bit ću posrednikom između katoličkog pokreta 
u drugim zemljama i našega: djelovanje korektora, iz- 
pravljača!« 

Naročito iztičem, da u duhovnim vježbama nije bilo ni 
rieči spomenuto o »odstupima od pravih nauka«, čista 
dakle i nesebična ljubav Božja povukla je Ivani na nje¬ 
gov javni rad. A jer je on sa svoje strane upravo sve bio 
učinio, da upozna baš Božju volju, to po katoličkoj nauci 
ne možemo predmievati, da bi ga otčinska ^-i-'^riost 
baš u najosudnijem času bila napustila. Kako j* T-r-, nov 
apostolat ljubav nadahnula, tako ga je i svov~’ —^čaj- 
kama uresila i provodila. Njegov je apostolat V" --bu¬ 
nar a van. obćenit i djelotvoran. Vrhunaravan * ~>i- 

lostan, crkveni, duhovan, a ne svjetovno poVt«xvs. ob¬ 
ćenit t. j. organiziran u međunarodnoj C^kv’ *—'m 
njezinim svojstvima života i rada; djelatan sa r -<r~> dje¬ 
lima ljubavi prema Bogu i bližnjemu, duhovnog tje¬ 
lesnog milosrđa i rada. 

Čistom ljubavlju prožet molio je Ivan sviest.no: -0*će 
naš... sveti se Ime Tvoje, dođi kraljevsvo Tvoje v-đi 
volja Tvoja, kako na nebu tako i na zemlji!« TT tr’-vom 
punom osjećanju djetinjstva Božjega čovjeku s” n ” : ’-'vđi 
braća, cieli ljudski rod jedna obitelj, kruglja zemaljska 

Božje imanje, na kom je Crkva kao obitelj,, da 
uzgaja djecu Božju. Tek u punini sveobće Crkve 
nalazi Ivanova duša zaokruženi vidik, u bratstvu naroda 
sređenost, u međusobnoj ljubavi puninu života. Takovi 
vidici nisu se mogli stisnuti u okvir bilo koje političke 
stranke, jer one, ako i ne žele tuđega, kako to hrvatske 
stranke nisu nikad željele, ipak goje neku odbojnost 
prema ljudima drugog mišljenja, a često i prema dru¬ 
gim narodima. Ne mora takav rad ili pripadnost stranci 
po sebi biti zlo, ali je Ivan ćutio, da bi ga u njegovu po¬ 
letu smetao. On jest Hrvat i kao takav želi Hrvatskom 
narodu slobodu, jedinstvo i siguran napredak. No on 
odmah vidi i to, da se narod samim stranačkim progra¬ 
mima i nastojanjima ne može osigurati, već da će narodu 
najviše pomoći, ako izravno pomogne kato¬ 
ličkoj Crkvi u njezinom vrhunaravnom prepora- 
đanju djece Božje u Hrvatskoj. Vjerska i ćudoredna iz¬ 
gradnja temelj je svakog napredka. Za stranačke borbe 
lako će se naći junaka. On sam ravno će pod crkvenu 
zastavu, za koju se traži većih žrtava. 11 

Ivan je jasno shvatio, kako je Isusa na križ podignula 
kriva odkupiteljska misao njegovih protivnika, krivo 
shvaćanje rodoljublja, koje je očekivalo od Boga pomoć 
najprije za ovozemno blagostanje naroda. Mjesto da ži¬ 
dovski svećenici i vođe shvate sreću svoga naroda u tom, 
što daje čitavom svietu duhovnog Preporoditelja, oni sc 
bore za sitnog svjetovnog usrećitelja. Da su prihvatili 
prvoga, bili bi i te kako podigli svoj narod do međuna¬ 
rodne ciene i upliva sređenim i postepenim načinom. Za¬ 
nemarivši ovo bitno usmjerenje prema svom Nebeskom 
Otcu, izgubili su i zemaljsku domovinu i skupnost na¬ 
rodnu. 

To se ponavlja u poviesti svieta i Crkve. Politiziranje 
i strančarenje ođnemari težnju za usavršenje, da¬ 
pače često i skrb za duše; voli blistavo vriediti nego 
sitno i sakriveno raditi, pa i pod izlikom da se tim dolazi 
do duhovnoga, uzgaja se sin starog Adama, a ne diete 
Božje. Ivan ne će biti proti političkom radu katolika, on 

će ga samo »staviti na pravo mjesto« u javnom radu, a 
sam se njime ne će baviti, jer ga glas Pija XI. zvao na 
najpreći posao. 


PAPIN ČOVJEK — »FILUJS PETRI« 

Upravo kad je Ivan kanio započeti svoj javni rad za 
Crkvu, odjeknuo je svietom glas Pija XI., poziv svjetov¬ 
njacima na živu suradnju sa svećenstvom u spašavanju 
duša, koje treba oteti obćenitom razkršćanjenju i opet 
privesti Kraljevstvu Kristovu. Gledao je zemaljski Otac 
Božje obitelji, kako cieloj Crkvi prieti pogibelj od ži¬ 
dovskih i slobodnozidarskih organizacija, koje joj to-* 
božnjom znanošću i nećudoređem kvare i zavode djecu, 
a lošom politikom sprečavaju joj odgojni i sav javni 
rad. Samo složan izstup cielog katoličkog svieta sa Sve¬ 
tim Otcem moći će proti tim svjetskim organizacijama 
uspješno spašavati duše, te pomoći čovječanstvu i u 
borbi za život, u koju ga ovi sliepci svojim slobodarskim 
gospodarskim sustavom bili zaveli. U tu svrhu ne trebaju 
se pojedini katolički narodi odreći niti svojih narodnih 
prava i težnja, niti trebaju organizirani već katolici na¬ 
pustiti svoje organizacije. Treba tek pripaziti na čista i 
odrešita crkvena načela, kojima ih Sveti Otac upućuje; 
treba da i uz velike žrtve doista po katoličkim načelima 
i žive; ne smiju svoje katoličke organizacije upotreblja¬ 
vati u stranačke političke svrhe; a da se to doista i pro¬ 
vede treba da svoj katolički život i rad razvijaju pod 
okom svoga biskupa, kojega u društvima zastupa sve- 
ćenik-duhovnik. Jednom rieči, treba savjest kršćanski 
odgojiti, jer je ona svjetskim ratom i neprijateljskim 
radom bila najteže ranjena. »Tražite najprije Kraljev¬ 
stvo Božje!« Mat. 6, 33. 

Odgoj savjesti jest dakako u prvom redu stvar 
svećenika. No danas su savjesti milijuna svećeniku ne¬ 
pristupačne, dok su drugovima otvorene. Staležki će ih 
drugovi moći prosvietliti, pobuditi i privući opet k dobru 
i životu s Isusom u njegovoj Crkvi. Kako? Eto to imadu 
naučiti u posebnom udruženju katoličkog rada — Kato- 

ličkoj Akciji. I jer je to sada već svim narodima potreb¬ 
no, svi neka ustanove takova udruženja, svi neka složno 
g biskupima i sa Sv. Otcem nastupaju. Kad će Židovi i 
masoni vidjeti, da Sv. Otac ima iza sebe milijune svojih 
duhovnih vojnika usuprot njihovim milijunima, njegova 
će rieč za dobro svih naroda vriediti, a neprijateljska će 
ge zlokobna snaga kršiti. Biti će »Mir Kristov u Kraljev¬ 
stvu Kristovu«. 

Takav sustavni i skupni rad svjetovnjaka sa svećen¬ 
stvom smatrao je Pijo XI. tako potrebnim, te je svakoga 
biskupa,, kad mu je došao davati pet-godišnji račun o 
svojoj biskupiji, odmah pitao: »Ima li Katoličku Akciju 
i kako s njome radi?« 15 

Ivan je znao za tu želju Sv. Otca i ona mu je osobnu 
želju ljubavi ojačala do obveze savjesti, kako je 
■danas i uči katoličko ćudoređe. Kako su vjernici dužni 
zbog svoga odnosa prema Gospodinu Bogu i zbog svoga 
duhovnog napredka uzdržavati dušobrižnika i svoju 
crkvu, tako su dužni i u toj duhovnoj zajednici pomagati 
duševno slabe. Za Crkvu i svećenika, dužan je pridonieti 
koliko tko može; tako je dužan i za ovaj duhovni rad: 
čime i kako može. Ne pomažu li svjetovnjaci tako dušo¬ 
brižnika, može doći i do toga, te ne će ni sami imati ni 
svećenika ni javnog bogoštovlja. (Noldin: De Praeceptis 
n. 99. — A. Ap. Sedis 1922. p. 693. god. 1927., p. 45.). 

Tako izpravno oblikovanom savješću daje se Ivan na 
rad za Papinu Katoličku Akciju. Ivan još doduše nije 
potanko poznavao ni svih hrvatskih krajeva, ni svih slo¬ 
jeva naroda. Vidio je ipak bistrim okom strašnu vjersku 
zanemarenost mnogih i groznu pogibao koja je svima 
zaprietila svojim kalnim valovima iz gradova. 15 Vidio je 
■ugrožen ugled Sv. Otca »žutim« i starokatoličkim pokre¬ 
tom, gledao je kako svake godine odlazi u razkol više 
od 10.000 hrvatskih katolika zbog službene promičbe 
pravoslavlja i huckanja s Papinom »nenarodnošću«. »Za 
vjeru i dom« 1925. str. 15. »Vrhbosna« 1927. str. 80. 

Čuo je glas hrvatskih biskupa, koji su skupnom posla- 
micom g. 1921. pozvali svećenstvo da propovieda o savre- 
menim potrebama: »O svojstvima naše Crkve... o Pa- 

pinoj vlasti... o deset zapoviedi...« Dobro je znao kako 
se javni život malo na to propoviedanje obazire, jer nema 
dosta takovih, koji bi to u sebi i u drugima nastojali 
otvoreno i sustavno proživljavati. I dok su drugi mislili, 
da je svašta drugo preče, Ivan se odazvao glasu Pija XI. 
i biskupa, da upravo dušobriinički pomaže svećenstvu i 
sam i okupljajući druge. »Kako se svega prihvaćao samo 
neobičnom ozbiljnošću« — veli Dr. Gračanin —■ List 12. 
VII. 1942. — tako se i sada dao i na njegov poticaj naj¬ 
prije na sustavno proučavanje kršćanske filozofije, koju 
je u dvije godine pod vodstvom O. Alfirevića prošao po 
Donatu. Zatim je nastavio učenjem dogmatike po Peschu 
i moralke po Noldinu, te napokon enciklika, poslanica 
Papa od Grgura XVI. dalje t. j. skoro kroz 100 godina. 

Tako je eto bio sposoban, da sam povede jedno takovo 
novo okupljanje Papine K. A., ali ga je poniznost i raz¬ 
boritost zadržala, da pokuša ovaj duhovni smisao i rad 
Pija XI. unieti u postojeća već katolička udruženja. On 
počne surađivati sa svećenstvom, koje je vodilo »Omla¬ 
dinski savez« i tu bude odmah g. 1922. izabran predsjed¬ 
nikom. No kako ovaj oblik udruženja nije bio dosta pri- 
vlačiv za tadanju mladež, uznastojao je, da se spoji sa 
privlačivijim Orlovima, koje su bili, u vezi sa Slovencima, 
osnovali Dr. Zudenigo i Dr. Knievvald. Jednima i drugima 
želio je Ivan uciepiti misli Pija XI. Predloži dakle bisku¬ 
pima. da se katoličkim društvima dade svećenik duhov¬ 
nik, koji će njegovati kršćanski život i bditi nad pravim 
crkvenim duhom društva; da katolička društva usmjere 
sav svoj rad prema načelima Sv. Stolice za K. A., te da 
budu ovisna o biskupu. Smatrao je doduše organizacijski 
oblik K. A. u Italiji boljim, ali nije baš prvotno za njim 
išao; bilo mu je prije svega, da se vrhunaravni život 
bolje razvija u pojedincu, obiteljima i narodnoj javnosti. 
U tu je svrhu odmah g. 1923. pomogao pretvoriti »Omla¬ 
dinski savez« u »Hrvatski Orlovski savez«, koji bi pri¬ 
vlačivijim načinom okupio, a čvršćom stegom cjelovito 
izgradio mladi naraštaj. Zato je priredio za hrvatske 
Orlove »Zlatnu knjigu« i u nju unio euharistijski, pa¬ 
pinski i žrtveni uzgoj. »Najnoviji katolički naraštaj — 

veli on u uvodu goji zanosnu ljubav prema Spasitelju u 
Euharistiji; tu crpe svoju snagu za apostolat. 
On je u neprestanom i srdačnom dodiru s Isusom, koji 
kraljuje i vlada u njegovim dušama. S time je u vezi i 
zanosna ljubav mlađih prema S v. Crkvi, Isusovoj ne¬ 
okaljanoj zaručnici, te njenim biskupima i svećenicima ... 
Zato se i obaziremo na one upute, koje su zadnji Pape 
dali K. A., a napose omladinskom pokretu. Omladina ima 
oči uviek uperene spram Rima, gdje je svjetionik, koji 
svojim zrakama obasjava cielu zemlju ... Stoga smo od¬ 
redili, koje su vjerske dužnosti Orla i koji mora da bude 
njegov odnošaj spram Crkve i njenih službenika« ... 

Naši su Orlovi bili vezani na slovenske Orle, koji se 
oprli skupa sa svojim sumišljenicima među Hrvatima, 
tomu »prepobožnom« nastojanju, kako su to ovi nazvali. 
Zato je Ivan s drugovima pregnuo, da hrvatski postanu 
neovisni, te mognu sliediti želje Sv. Otca. Kroz težke 
borbe u Zagrebu i Ljubljani hrvatskim je Orlovima to i 
postepeno uspjelo, i tako oni postadoše »prvoborci« K. 
A. Pija XI.« Sam ljubljanski biskup Dr. Jeglič rekao je 
Dr. Merzu i drugovima Dr. A. Cepuliću, Dr. I. Protulipcu 
i O. Foretiću: »Jako žalim, da se niste složili. Ali, vi ste 
na dobrom putu«. Sjećanja 0. Foretića, str. 3. 

Pazio je Ivan do u sitnice, da se ne ogrieši ni o tuđe 
pravo ni o crkvenu stegu ni o bratsku ljubav. Štogod 
je poduzimao išlo je zakonitim putem. Viećalo se u od¬ 
borima, savjetovalo se sa stručnjacima, predlagalo bisku¬ 
pima, izvješćivalo se poslanika Sv. Otca i objašnjavalo 
se posebnim predstavkama samu Sv. Stolicu. Svaku je 
odluku crkvene vlasti Ivan primio s najvećim počitanjem. 
Ako je kojoj imao što primietiti, nije to bilo bučno ni 
uporno, nego bi na samo promislio i posavjetovao se, 
mnogo bi pred Presvetim proklečao, pa bi onda istom 
opet pošao crkvenoj vlasti i upozorio bi na pravu po¬ 
trebu, te bi tako dobivao povoljna riešenja. U svemu 
tome nije Ivana vodilo nikakvo prikriveno računanje, već 
prostodušna a ipak prosvietljena vjera i djetinja ljubav 
Sv. Crkvi, Sv. Otcu Papi, biskupima i dušama. Već je 
16. IX. 1920. bio zapisao: »U Crkvi vidim jasnu sliku 

preljubljenoga Spasitelja i Boga Isusa sa svim njegovim 
savršenstvima, a u Sv. Otcu Papi — pod prilikama čo¬ 
vjeka — vidim Boga svoga i Gospoda svoga«. »Treba 
nastojati, da u našem katoličkom pokretu veza s Crkvom 
bude što jača, da uz sposobnost i sviest vođa bude u njih 
i viteštvo poniznosti i pokoravanja«. 

Toga se Ivan dosljedno držao i stao oduševljeno go¬ 
vorom i pismom propoviedati ljubav k Sv. Otcu Papi. 
Tako u »Za vjeru i dom« 1925. stavlja na čelo dugom 
nizu članaka o vječnom Rimu, opomenu Pija X. i po¬ 
navlja je: »Kako valja ljubiti Papu? — Ne riečima niti 
jezikom, već djelom i istinom. I. Iv. 3, 18. Kada se ljubi 
jedna osoba, to se u svemu nastoji prilagoditi njenim 
mislima, izvršiti njena htijenja, protumačiti njene želje. 
I ako je naš Gospod Isus Krist rekao o sebi: Tko ljubi 
mene, rieč će moju držati, isto tako želimo li dokazati 
našu ljubav k Papi potrebno je, slušati ga.« Pijo X. 18. 
XI. 1912. 

Svakom zgodom širio je Ivan ove misli. Tako prigodom 
proslave franjevačkog jubileja g. 1926. na Hvaru gotovo 
je prisilio druga Žanka, da progovori o ljubavi prema Sv. 
Otcu Papi prieteći mu: »Ako izpustiš ono o Crkvi i Papi, 
onda ću ja nastupiti poslije tebe i objasniti ću ljudima, 
da je to za današnje doba najznačajnije«. Vanredno se 
obradovao knjizi župnika Jurja Kocijanića »Pape i Hr¬ 
vatski narod«, koja mu je pružala toliko obilje dokaza i 
građe, da tu ljubav napose u našem narodu što uspješ¬ 
nije proširi. Kadgod se pojavi koje priepomo pitanje o 
katoličkim udruženjima ili o ćudorednim pitanjima u 
njima, Ivan uviek zauzimlje stav, koji želi Sv. Otac Papa 
i biskupi. U tom smislu piše čitave razprave u svim ka¬ 
toličkim časopisima »Katolički list«, »Vrhbosna«, »Ne¬ 
djelja«, »Katolički Tjednik« i svim orlovskim listovima. 

Uz Sv. Otca Papu štuje Ivan, ljubi i sluša biskupa 
kao pravog svog duhovnog otca, pa usvaja načela Pija 
X. o radu katolika sa biskupom. »Bolje je, da se jedno 
djelo, organizacija, poduzeće, ne učini, nego li da se iz¬ 
vede mimo ili protiv biskupa. Ako se poduzimlju same 
po sebi liepe i dobre tvari, ali ako ih ne odobrava vlastiti 

biekup, nije to gorljivost hvale vriedna, niti je to iskrena 
pobožnost.« 

Na to je pazio osobito na društvenim sjednicama, pa 
kad bi se koji od mladih ljudi zaletio i u mladenačkom 
žaru kudio koju odredbu biskupa, Ivan bi ga blago uko¬ 
rio i smjesta prekinuo takav razgovor. Koliko puta je 
isticao, kako toliko ljubi Crkvu, da kad bi Crkva rekla, 
da je bielo crno, on bi joj vjerovao. Najbolnije ga se 
dojmilo, ako bi kada opazio da se tkogod o taj nježni 
katolički osjećaj ogrješuje, dapače mu to ne jednom iz¬ 
mamilo suze. 

Duhovnika uveo je Ivan u družtva kao biskupova 
zamjenika, pa je tražio, da družtva postupaju s njim kao 
svojim pravim duhovnim otcem i vođom. Nikad ne bi 
dopustio da se svećeniku, pa ni protivniku, ruši ugled 
pripoviedanjem makar i istinitih pogrešaka. Župnici, ko¬ 
jima bi došao na pomoć, da predavanjima osnuje ili 
učvrsti katolička družtva, kao na pr. u Bjelovaru, Kar¬ 
lovcu, Remetama, Stenjevcu, Varaždinu i t d. vele, da 
im je bitno olakšao pastvu te ostavio trajnu uspomenu 
svetog čovjeka. Bio je njima i vjernicima na pomoć i za 
nabavljanje bogoštovnih predmeta, spremanje svečanosti 
i posrednik za redovnička zvanja. Iza njegovog je pohoda 
uviek samo porasla privrženost domaćem svećeniku, jer 
je sve osobne slabosti ljudske znao izpričati, a uzdići čast 
službe i milostnih dobara, Što ih čovječanstvo prima od 
Crkve. 

I to je u duhu K. A. Pija XI., da laici pomažu hierar- 
hiju u njezinom apostolatu pod njezinim vodstvom. Neki 
su to zvali »klerikalizmom« i protivili se Ivanovu nasto¬ 
janju. No on im je prije ustmeno, a onda i temeljitom 
razpravom u »Vrhbosni« 1927. br. 4. i sliedećim dokazao, 
kako je to samo pravi katolički duh, duh Božje obitelji 
na zemlji, jer Sv. Otac ima izravnu vlast u svim kraje¬ 
vima i nad svim vjernicima. Njega valja slušati pod 
smrtni grieh ne samo kada svetčano naučava vjeru i po¬ 
štenje, ili u duhovno tjelesnim stvarima mješovite vlasti, 
kao kod ženitbe, odgoja i sličnima, nego i kada upozoruje 

i vodi vjernike, što im je činiti za obće dobro Crkve kao 
Božje obitelji. 

Krasno su pisali o K. A. naši bogoslovi, ali nijedna 
razprava ne zahvaća tako duboko niti zanosi tako visoko 
kao Merzova »Katolička Akcija«, 17 što ju je izdao u 
Šibeniku 1927. Ono njegovo osebujno u njoj jest, što sav 
rad izvodi izravno iz veze s Gospodinom kroz promatra¬ 
nje, kontemplaciju, i što sve zadahnjuje oduševljenom 
ljubavi k Papi. Uz naslov »Djeteta Božjega« njemu je za 
svakog pravog katolika najčastniji naslov »Filius Petri« 
— »Sin sv. Petra«, kako su se već od starine i naši kra¬ 
ljevi i pradjedovi ponosno nazivali. Pape su osobno obič¬ 
no veliki umovi, a redovito i sveti muževi, pa i njihova 
osobna pojava očarava plemenita srdca. Takovo je bilo 
i Ivanovo. Mladež hoće ideala, Ivanov je vidljivi ideal u 
Papi kao učitelju Istine i istinite obnove; zaštitniku 
Pravde i pravedne stege; širitelju Ljubavi i žarkog apo- 
stolata. Znamo i cienimo sve, koji se u borbi za ove 
vrjednote javno iztaknuli. No oni se tek — odazvali — 
Ivanu! Svi smo danas ponosni »Papini ljudi«, ali na čelu 
našim svjetovnjacima »Papinim ljudima« jest Dr. Ivan 
Merz — »Papin Čovjek«. I danas svi molimo s Pijom XII. 
u posveti prečistom Srdcu Marijinu i u molitvi za mir, 
da »zavlada Istina, Pravda i Ljubav«, kako je to i Merz 
molio sa Pijom XI. 

ORAO ZLATNIH KRILA 

Svjetovnjaci, koji sustavno pomažu Crkvu oko spaša¬ 
vanja duša, okupljaju se u skupine Katoličke Akcije kao 
katolički Muževi i Žene, Mladići i Djevojke; a zbog po¬ 
sebne važnosti i potrebe čine akademski naobraženi mla¬ 
dići i djevojke još svoje posebne dvie skupine. Svaka 
skupina ima svoju biskupijsku središnjicu, a sve bisku¬ 
pijske jednu narodnu, pa iz ovih središnjica dobivaju 
naputke i pomoći za rad. To u vrieme Merzova nastupa 
kod nas još nije bilo provedeno, jer je »Hrvatski kato¬ 
lički narodni savez«, kao središte katoličkog javnog rada, 
bio tek u začetku. Zato je Merz uznastojao, da se taj 

Savez okuplja i razvije takvim smjerom te bude odgova¬ 
rao obćoj K. A. Crkve. Izravnim je svojim utjecajem brzo 
postigao, da se mužka i ženska omladinska družtva oku¬ 
pila u Hrvatski Orlovski Savez i Savez Hrvatskih Orlića, 
koji su odmah od 16. XH. 1923. prihvatili sustav rada 
obće crkvene Katoličke Akcije. Nije tako lako išlo, da se 
vodstvo i članstvo tih društava doista u svemu i drži 
smjernica katoličkog crkvenog odgoja i života. Pogotovo 
je težko bilo privesti grane odraslih, da usvoje obća cr¬ 
kvena načela za svoj javni narodni rad. 

Orlovo oko 

Spočitavalo se Ivanu, da uvodeći izrazitiji crkveni od¬ 
goj skučuje napredak katoličkog pokreta, ugrožava nje¬ 
govo jedinstvo i sprečava jači utjecaj na javne prilike. 
On je pokazivao na dotadanje slabe uspjehe u brojevima 
i vrstnoći, a davao sigurnu nadu, da će jačom primjenom 
milostnih sredstava krenuti sve na bolje, te osigurati 
uspjeh i jedinstvo. Hoćemo li katoličke uspjehe moramo 
i katolička sredstva. Jedinstvo u crkvenom shvaćanju 
jamčiti će za svako drugo. Za to je uviek i u svemu 
izticao smjernice Sv. Otca i njih se do tančina 
držao. Temeljilo je to obrazložio već u uvodu »Zlatna 
knjige«, pa onda u javnim saobćenjima o društvenom 
radu. 

Izkustvo je pokazalo, da je tu poslušnost Svetom Otcu 
pratio Božji blagoslov. Od naobraženih svjetovnjaka pri¬ 
stajao je uz Ivana podpuno i uviek Dr. Avelin ćepulić, a 
skoro za njim svi kasniji vjerni suradnici Dr. Protulipac, 
Cerovac, Lehpamer i drugi. Na jednoj od prvih sjednica 
HOSA pitali se: »Kakovom bi lozinkom izstupili?« Pred¬ 
lagalo se razno, veli 0. Foretić. Ivan je predložio lozinku 
Euharistijskih Križara: »Žrtva, Euharistija, 
Apostolat«. Dakako, i to se u prvi mah dojmilo kao 
prepobožno. No promislivši, drugi dan ipak svi prihva- 
tiše. Od društava odazvali se prvi »Kačičevci«, koji su 
postali jezgra orlovskog članstva u Zagrebu i pravi apo¬ 
stoli Katoličke Akcije. Dobar duh i volju za to uzgojila 
im je Marijina kongregacija. Ni u pokrajini se nisu pre- 



plašili crkvenih propisa, jer je narod sve bolje uviđao, 
da mu je jedina Crkva vjerna i sigurna zaštita. Na prvoj 
glavnoj skupštini HOSA u Đakovu obrazložio je Dr. 
Merz, zašto smo se više priklonili uz Crkvu, pa je zapi¬ 
tao, što misle o tome, da svećenik ne bude više u društvu 
drug nego duhovnik? Digao se svećenik D. te rekao: »Ja 
ostajem pri starom, da budemo braća.. Na to se digne 
jedan seljak iz Đakovštine i reče: »Jest, jest! Velečastni 
neka bude velečastni, a ne brat. Inače ne znaš, šta je: 
ili velečastni ili brat«. U veselom razpoloženju prihvatila 
je skupština Merzov priedlog. 

Orlov kljun 

Odpor starijih, koji su, sigurno s najboljom nakanom, 
željeli što brojnije članstvo, pa makar i manje katoličko 
i crkveno, bivao je ipak sve žešći. Vrhunac kao da je 
postigao 1925. na skupštini Saveza u Požegi, gdje je 
došlo i do tvornih napadaja. Sve osobne uvrede nisu 
Merza nimalo uzrujale. »Njegovo se lice nije ni trznulo, 
pripovieda gđica Stanković (»Život« 1938. str. 286.). 
Njegove su vjeđe bile mirno spuštene. Divila sam se nje¬ 
govu miru, ali za to sam se nemilo vrpoljila na stolici, 
jer su mi se napadaji činili podpuno nepravedni. »Branite 
se!« šaptnula sam. Ali Merz se nije micao. »Branite se! 
Zašto im ne odgovarate, ta vama se čini nepravda«. Merz 
se i opet nije ni maknuo. Sigurno se u taj čas najnježnije 
sjedinjavao s Gospodinom. Konačno je ipak odgovorio, 
ali tako mirno, tako sređeno, s tako mnogo ljubavi i 
kršćanskog opraštanja, da smo i mi prijatelji njegovi, a 
i napadači, podpuno zaniemili, da se poklonimo Gospo¬ 
dinu u toj izabranoj duši.« Poslije skupštine bio je Merz 
vrlo tužan, ali ne zbog sebe, nego zbog nerazumievanja 
same stvari. 

Kraj svih njegovih najboljih namjera i vanredno oprez¬ 
nog postupka nastala je eto borba, koja je pra¬ 
tila čitav razvoj Orlovstva. Sile se trošile u 
neplodne prepirke, ali ne sa strane Merzove. I što je još 
gore, makar se organizacija članstvom brojno proširila 
mnogo je bio spriečen polet nutarnjeg napređka mla- 

deži u duhovnom životu. Merz je kraj svega toga neumor¬ 
no radio riečju i perom, ali je sve i krvavim znojem za- 
lievao. Pisao je u sve organizacijske i crkvene časopise 
više od stotinu programatskih i buditeljskih članaka; 
obilazio je revno družtva te predavanjima, osobito o 
Euharistiji, Lurdu i Rimu, nastojao razviti milostni život 
članstva. Osobnim je saobraćajem privlačio, uvjeravao i 
sokolio sposobne mladiće i djevojke za suradnju u orga¬ 
nizaciji. Silnim je dopisivanjem davao savjete i poticaje 
na sve strane. Najviše je pak čednim i uvjerljivim na¬ 
činom pokazivao preuzvišenim biskupima i samoj Sv. 
Stolici, kako Orlovstvo stoji na pravom crkvenom stano¬ 
vištu. To mu je redom bilo i priznato, jer su biskupi po¬ 
stepeno tražili prilagođivanje Katoličkoj Akciji, dok na¬ 
pokon g. 1927. i provedoše barem načelno sustav, kako 
ga je Merz preporučio. 

Orlovo pero 

Ivan je baš u organizacijsku svrhu Katoličke Akcije 
vrlo mnogo pisao. Iz njegovih ratnih zapisaka i opisi¬ 
vanja liturgijskog doživljavanja razabiremo, kako je 
imao jaki književni dar opažanja i izražavanja, 
obilje samoniklih i Čitanjem primljenih misli, umjetnički 
razvijen ukus oštrovidnog ocjenitelja; obilje životnih do¬ 
življaja i najraznoličnijih osobnih i društvenih sukoba, 
pa i vježbe u krasno uspjelim crticama i osnovama za ro¬ 
mane i tiskanih već sastavaka. No on ipak nije književ¬ 
nik. Kako god mu je to bio ideal mladosti on se toga 
sviestno odrekao u punini mužcvnosti. Ivan nije htio 
biti književnik. Ne od razočaranja nego od želje, 
da dade nešto veće: temeljitu pouku za milostni život. 
Liepa književnost hrani se povlađivanjem. Toga on neće 
— voli poniznost. Da je poživio, bio bi možda spojio mu¬ 
ževnu poniznost sa književnom plodnošću i apostolatom. 
Sada je imao prečeg posla: bistriti načela i žurno raditi. 
»Vrieme je da se radi, jer odnemariše zakon Tvoj Gospo¬ 
dine!« Ps. 118, 126. 

Na »Sv. Ivani od Arka« najlaglje bi bio pokazao svoj 
književni dar i volju. No ona je s te strane nedotjerana 

preradba stranog spisa. Ali ona svietli načelno i vuče na 
vrhunaravni rad, širi milostni život... I to je njemu 
dosta. Njegova: »Ti i ona« mogla je izaći u obliku 
Tothovog stila »Priroda govori«. Izašla je u priprostom 
ruhu kao slabo vezena košulja iz zagrebačke okolice. 
Sviestno voli biti malen, samo da privuče blagoslov Mu¬ 
drosti, koja zove: »Tko je malen, neka dođe k meni.« 
Reč. 9, 4. 

Da je htio, mogao je nastupati književnim sjajem, di¬ 
plomatskom prepredenošću, silničkom drzovitošću ili 
laskavom udvornošću, pa bi bio brzo pobiedio brojem i 
ugledom pristaša. No onda ne bi bila pobiedila krepost 
ni Providnost ni on — pravi Merz. On je volio ostati 
malen, makar i neshvaćen, ravnati se samo vjerom i 
množiti milost, bez protivnih sjena, pa ma tu golubinju 
jednostavnost platio neuspjehom ili životom. To je Duh 
Božji od njega tražio svojim nadahnućima. Nisu njemu 
»suzne oči s onkraj barikada« (»Hrvatska Prosvjeta« 
1938. br. 9) zbog kakve tjeskobe savjesti ili poniženja, 
već zbog sućuti s milima, koje bi želio bio vidjeti bliže 
Isusu, a vidio ih je kako se pozivu njegove Crkve otimlju. 
On je uzvišenost toga poziva upoznao, prihvatio i svom 
dušom pregnuo da ga ostvari, pa ma što kazali i njemu 
najmiliji: kako tjelesni roditelji, tako i duševni prepo¬ 
roditelji. Nije htio ni u sebi ni u organizaciji dati narodu, 
koga je tako zavolio, tek polovičare, nego vitezove i 
umjetnike u izgradnji kuće Otca nebeskoga, sveobće 
Crkve sveobćeg Odkupitelja. »Rodoljubna misao — veli 
Ivan u »Sv. Ivana od Arka« str. 85. — dobiva tek onda 
pravo značenje, ako se stavi u službu Kraljevstva Božje¬ 
ga«. »U tom valja uztrajati ako nas možda ostave i oni, 
koji su nas oduševili za naše ideale, možda i oni, koji su 
prvi pozvani, da budu vođe u bojevima Gospodnjim. 
Snaga u ovoj nepokolebivoj borbi za izpravnost svojih 
načela crpe se u pouzdanju k Sv. Stolici.« 

Drug mu u radu Dr M. Lechpamer, koji ga iz bliza i 
dugo promatrao, svjedoči o njemu: »U čistoj savjesti 
i u uvjerenju, da čineći volju Božju vrši svoju dužnost, 
bio je izvor mirnog držanja Dr. Merza u svim slučaje- 

vima, kad su ga lično napadali zbog njegovog javnog 
rada... 

Merz je doduše prvi unio u katoličku našu javnost 
vrienje i borbu, ali ta je borba slična onoj, koja je na- 
vieštena Kristovim riečima: »Nisam došao na sviet da 
donesem mir, nego mač«, uz koju je Krist svejedno 
ostao najvećim propovjednikom mira. Jer borba je Dr. 
Merza bila idejna borba, svjedočanstvo za Istinu —■ i 
ništa više. On je mrzio grieh, ali je ljubio čovjeka grješ- 
nika. On je progonio neistinu, ali je ljubio one, koji su 
bili u zabludi.« »Nedjelja« 1930. br. 20. 

Tu zaista orlovsku visinu priznaje mu i protivnik J. S. 
u »Luči« 1928., str. 235. pod naslovom »Merz uviek 
objektivan«. »U vrieme najtežih sukoba u katoličkim 
redovima, Dr. Merz, ma da tvrdo uvjeren u svoje po¬ 
glede i ma da je imao nešto od njemačke tvrdoglavosti, 
nije nikada prešao mjeru i nastojao je uviek da bude 
objektivan, nepristran, a to je velika stvar u borbi, kad 
mnogi ne mogu gledati stvari u lice ,već neprestano pre¬ 
vrću i događaje i ljude i daju im svoje vlastito i proiz¬ 
voljno osvjetljenje_Dr. Merz je pored dubokog vjer¬ 

skog života postigao i neobično privlačivo vladanje, tako, 
da se riedko sretalo ljude, s kojima se moglo raditi i 
obćiti s toliko prijatnosti, kao s Dr. Merzom«. 

Nije dakle Dr. Merz bio ničije oruđe, ili »soko-lovac« 
za kakvog gospodara, nego značajan dobrovoljac Božje 
vojske. Msgr. Dr. Beluhan ga često na dogovorima pro¬ 
matrao i dobro znao njegov način, pa veli: »Dr. I. Merz 
bio je Čovjek Providnosti. On je davao dobri duh vod¬ 
stvu HOSA tako u idejnom, kako i u ličnom praktičnom 
pravcu. Na sjednicama je HOSA bio miran i tih. Izjave 
su njegove bile promišljene i prožete duhom Božjim. U 
razpravama on ostaje dosljedan, ali kad se nije radilo 
o načelnim pitanjima, već o taktici — propustio bi, sa 
smieškom na licu... Sjećam se dobro, kako je u mojoj 
prisutnosti govorio akademičarima o važnosti zatvo¬ 
renih duhovnih vježbi i njihovih koristi za pojedinca i za 
duh ciele organizacije. Govorio je s dubokim uvjerenjem, 


108 



rječitošću snažnijom od svećeničke i svi su ga slušali s 
napetošću.« 

Makar brzo, ali ga je dobro proučio profesor Grego- 
riane u Rimu O. Hausher, kad o njemu veli: »Ivan je bio 
stvoren da vodi,, jer je bio tako ponizan u svojoj od- 
ličnosti, i jer je živio u Bogu. Dok su druge ostavljali 
živci, Ivan Merz bio je sam mir. To je bilo, da tako ka¬ 
žem, naravsko u vrhunaravskom, njegov je ugled pro¬ 
izlazio iz njegova bića kao zrake iz sunca. Hoće li tko 
razumjeti ili ne će, činjenica je, da ga je u njegovoj bli¬ 
zini podilazio osjećaj sasvim osobite prisutnosti Božje«. 

Orlova krila 

Širokim vidikom i još širim srdcem obuhvatao je Ivan 
potrebe Crkve i duša, a isto takovom širinom zaposlivao 
svakoga dobre volje. On rado izvješćuje prijatelja Sar- 
rauta u Carcassonu o hrvatskim Franjevcima i napredku 
njihova Trećeg reda; a opet moli prijatelja O. Kreš. 
Pandžića i druge franjevce, da se zauzmu za Papino što¬ 
vanje. Častne Sestre zaposluje za proslavu Papinog dana 
i moli za suradnju pri proslavi Omladinskog dana. 

Prihvaća zgodu javne razprave 24. III .1926. u Hrvat¬ 
skoj sabornici o štetama kina, da jasno naglasi: »U 
filmsku cenzuru treba da uđu zastupnici Crkve. A onda, 
što je zabranjeno za mladež izpod 16 godina, nije ni za 
mladež iznad 16 godina; ne preporuča se ni starijima. 
Zar se moramo valjati u kaljuži, da je upoznamo?! Film 
ima daleko važniju zadaću, nego fotografiranje života 
sa dna.« 

Osobitu je brigu posvetio Ivan sticanju i izo¬ 
brazbi Orlovskoga podmladka. Glasovito 
jfe postalo u tom pogledu njegovo predavanje na Po¬ 
žeškom sletu. No kao da je još jače djelovao u osobnom 
dodiru s pojedinima. Iskreno to priznaje O. I. Jager D. I. 
u »Životu« 1938. br. 5: »Ivo Merz! Sama dobrota! Izgle¬ 
dao mi je kao veliko, dobro diete! Od prvih me je ča¬ 
sova njegova osoba osvojila... Sastadosmo se u stanu 
druga N. One večeri bilo nas je pet. Došao je i Ivo. Bio 
je to pravi »klub duša«, Ivo je vodio rieč, on je bio du- 

hovnik toga kluba duša. One smo večeri razgovarali o 
razmatranju. Ivo nam je tumačio, što je razmatranje i 
kako ga možemo svako jutro zgodno obaviti, spojiti ga 
fia sv. Misom, s Misalom... Zanimalo ga je sve što je 
Bmjeralo na obranu Crkve i razširenje Kraljevstva Kri¬ 
stova, a za ostalu svjetsku pljevu držao je oči oborene... 
Kad se jednom zgodom nisam zauzeo za unesrećenoga 
na ulici, ukorio me je i rekao: »Trebao si pristupiti bliže, 
pa mu dati razpelo da poljubi; tako bi spasio jednu 
dušu.« Rado je u prigodi poveo razgovor o svećeničkom 
i redovničkom zvanju, jer je bio uvjeren, da ih Bog puno 
više zove nego li se odazivlju, a ipak Crkvi ništa toliko 
ne treba, kao brojni, apostolski svećenici. Zato se i sne¬ 
bivao nad onom krilaticom, koja je kružila dvadesetih 
godina i ispraznila naša sjemeništa, kao da laik može 
više raditi za slavu Božju nego li svećenik. Kako god je 
Ivan cienio laički apostolat, ipak mu je svećeničko zva¬ 
nje bilo najuzvišenije i narodu koristnije. Tim uvjere¬ 
njem piše on 21. X. 1927.: »Meni lično nije ni drago, da 
postoje u sjemeništima čisto orlovske organizacije svje¬ 
tovnoga tipa; već mi se čini, da je za sjemeništa do¬ 
voljna sekcija Katoličke Akcije unutar svim đacima za¬ 
jedničke Marijine kongregacije.« 

»Kad sam polazio — veli dalje O. J&ger — na koji 
orlovski tečaj, prije vlaka trebalo je još posjetiti Ivu, 
da mi dade upute za tečaj. A on je uviek natrpao moju 
tašku »Svetim Misama« od Dr. Kniewalda i uputio me, 
da učim dečke, da na tečaju zajednički mole sv. Misu. 
To je uviek bilo najvažnije, što mi je imao preporučiti. 

Kad bi koji stranac došao na HOS, Ivo je bio prvj, 
koji bi se za nj ljubezno zauzeo, zabavio ga i udovoljio 
mu želji.« 

»Bio je do skrajnosti jednostavan i prostodušan. Do¬ 
brota što mu se caklila iz očiju naprosto je osvajala, 
nitko se na njega nije mogao ljutiti, a još manje za¬ 
mjeriti mu bilo štogod«. 

Uviek isti, dobri Ivo; kakav u crkvi, na ulici, takav i 
kod kuće: uviek gospodar sama sebe, dobar kao nevino 

diete. Jednom rieči: svi smo ga mi studenti držali 
.svetcem«. 

Velečastnog I. Kukulu, tada katehetu u Beogradu, 
bodri, da preuzme duhovno vodstvo akademičara, jer 
»jao onoj mladeži, koja se uzgaja neovisno od svećenika. 
Ako vas budu kod toga uzgoja vodile smjernice Kato- 
Jićke Akcije, bit ćete na jedino izpravnom putu, jer je 
to put Rima, rimske Crkve, rimskoga Pape...« 

»Prvu jaču spoznaju, što je zapravo katolički laik, — 
veli Dr. Romer (pismo 23. VIII. 1942.) — dobio sam od 
Dr. Ivana Merza. Mnogo sam doduše čuo i čitao o njima, 
ali ih do njega nisam vidio. Kad je g. 1922. u jesen po¬ 
sjetio Sarajevo i držao u sjemeništu đačkoj organizaciji 
predavanje, pratio sam ga putem franjevcima. Ušavši u 
katedralu svečano se vodom prekrižio i pokleknuo, a 
onda usred crkve na oba koljena na rubčić kleknuo i 
sklopljenim rukama predao se molitvi. Ostao sam iza 
njega stojeći i čudeći se. Putem dalje pitao me, učim li 
latinski i bodrio me na to, jer ću onda moći proučavati 
— Papine enciklike! U crkvi sv. Ante ponovio se isti 
prizor i kad se tuđe od njega razstadoh, ponio sam ne¬ 
izbrisiv dojam, da taj gospodin nosi u duši neku veliku 
ideju... Danas je uviek preda mnom njegov životopis i 
živa uspomena na velikog muža ...« 

Profesor Mirko Cerovac milo se sjeća (»Nedjelja« 
1937. br. 38) — kako je Orlićima, prije nastupa kod Sv. 
Duha u Zagrebu, govorio o učenju i molitvi. Na Šiben¬ 
skom sletu pristupio je njegovoj grupi i poučavao o 
iskrenoj vježbi »trieznosti«, koja traži da i pogreške 
proti njoj otvoreno priznamo. Za praznika g. 1926.—27. 
milo ih je svjetovao, kako treba da i u to doba uče, te 
im dao čitav popis djela, koja neka čitaju. I još ga putem 
-do kolodvora pratio samo da mu može dati dobrih sa¬ 
vjeta. »Sva tri moja susreta s Dr. Merzom svršila su 
propoviedima. Pa što je on drugo i bio, ne samo nama 
Orlovima već i čitavom Hrvatskom narodu, nego propo¬ 
vjednik, misionar?!« 

Drug G. preporučio je Ivanu svoga mlađega brata, 
slagara, mladića od 23 godine, da mu pomogne snaći se 

u životu. Već prve subote iza toga eto Ivana pred tiska¬ 
rom, da dočeka svoga štićenika. »Kuda ćeš?« upita ga 
Ivan iza običajnog pozdrava. »Pa idem nešto popiti«, reče 
ovaj. »Ajde ti sa mnom!« reče Ivan, uzevši ga za ruku i 
povede ga kući. Mladić nije bio doduše uzhićen Ivanovom 
grahovom večerom, ali mu je omilila Ivanova pažnja. I 
on zavolio svoga anđela čuvara, koji ga tako češće u 
tjednu dočekao i s njime prošetao, dok ga nije minula 
volja za napastno društvo. Jednom već mladić imao 
kartu za kino, no vidjevši Ivan, što će se prikazivati, od¬ 
vrati ga i ovaj puta i kasnije od kina. 

Na zabavi »Kačića« mladić je predstavljao i svirao pa 
tako i ožednio. Sjede dakle k stolu s Ivanom i naruči 
litru vina. Ivan sebi čašu vode. Jedva je mladić dospio 
izpiti dvie čaše, kad opazi, kako njegovo vino nestaje u 
čašama na susjednim stolovima, kuda ga Ivan raztočio. 
»Pa mi ćemo lako i bez toga!« reče i nasmieši se, a i 
mladić njemu za volju prinese žrtvu. 

Jedne subote reče Ivan svome mladom pobratimu: 
»Posudi mi novaca!« Ovaj je znao, da to Ivanu ne treba, 
ali mu nije mogao odbiti. U četvrtak mu Ivan vrati 250 
dinara, a mladić će mu veselo: »Znao sam ja, da Ti za 
mene štediš.« I obojica se nasmijali. 

Bilo to g. 1927. Našem sviraču bilo težko svirati u 
orlovskoj glazbi, a bez orlovske odore. Ivan je tada imao 
svoju i dade mu je veleći: »Nosi je, dok ne bude meni 
zatrebalo.« I tako je bilo. Neki nutarnji glas potaknuo 
je svirača, da je Ivanu vrati kratko vrieme prije no je 
Ivan pošao na kliniku, pa je tako nađoše, kad ga njome 
na odru zaodjenuše. 

Međutim je pobratim slagar težku muku mučio želeći 
se oženiti, a težko mu to bilo Ivanu odkriti. Opazio to 
Ivan pa mu milo tajnu izmamio. »A je li djevojka 
vriedna« — zapita ga. »Eno je u kongregaciji kod pre- 
častnog Beluhana —• reče mladić — pa pitaj njega.« 
Odoše skupa do prečastnoga, i kad je Ivan o zaručnici 
čuo samo najbolje, reče mladiću: »Neka Ti je sretno i 
blagoslovljeno!« I nova se obitelj sretno osnovala. 

Dok je Ivan ležao na klinici u smrtnoj borbi posjetio ga 
je i pohratim slagar sa suprugom. Dugo je čekao dok s© 
Ivan prenuo iz nesviesti, a kad se razabrao, milo ih je 
oboje pogledao i tiho rekao: »Bog vas blagoslovio!« I 
opet se u bolima izgubio. 

Pobratim je slagar Ivana već za života zvao »živim 
svetcem«. Poslije smrti preporučivao mu sebe i obitelj, 
pa je u velikoj potrebi premještaja u Zagreb g. 1942. 
činio njemu u Čast devetnicu. Premda su prilike bile 
vrlo nepogodne, njemu to ipak odmah iza dovršene de- 
vetnice sretno uspije te dobije premještenje i prilično 
veliku svotu potrebnu za seljenje. Ciela obitelj sa petero 
štuje Ivana kao svoga osobitog zaštitnika. Takav je bio 
Ivanov orlovski odgoj. 

Orlovske pandže 

svoje upotriebio je Ivan, da prigrabi što treba družtvu 1 
da ga brani. Kako je bio spretan i ugledan povjeravalo 
mu je vodstvo najosjetljivije zadaće, a on ih kao naj- 
posluŠniji član vršio. Prema službenom zapisniku HOS-a 
radi u Hrvatskom Orlovskom Savezu ovo: 

16. XII. 1923. 

Na ustanovnoj skupštini HOS-a Dr. Š. ustaje protiv 
toga, da se organizacija zove Hrvatski Katolički Orlovski 
Savez. Podpomažu ga SlovencL Dr. Merz se osvrće n a to 
i razlaže zašto smo u naslov uzeli baš katolički. Po 
eielom se svietu katoličke organizacije zovu katolič¬ 
kim imenom, pa čemu da mi Orlovi budemo izu¬ 
zetak. Kad skupština prima priedlog Š., Merz moli, da 
Se zapisnički ustanovi, da je on za ime H. K. O. S. Na 
istoj skupštini Dr. Merz u ime 108 omladinskih društava 
prosvjeduje da HOS bude član JOZ-e u Ljubljani. 18. 
XII. na sjednici predlaže proslavu omladin¬ 
skog dana u mjesecu svibnju. Toga dana sva druš¬ 
tva imadu pristupiti sv. Pričesti. Zamoliti Episkopat, da 
se tog dana u svim crkvama drže propoviedi o okupljanju 
katoličke mladeži u društva HOS-a. 

15. I. 1924. 

Merz je sastavio i predlaže okružnicu biskupskim 
sjednicama glede dana Katoličke omladine. — 22. IV. 
Povjerava mu se, da se bavi skautizmom, da đaci 
ne bi polazili u jugoslavenske Skaute. — 20. V. Merz će 
se pobrinuti za izradbu nacrta predavanja u »Mla¬ 
dosti. — 17. VI. Predlaže letak protiv vjerskih nehajnih 
družtava. — 18. VI. Razgovarao s gđom Kumičić, koja 
kaže, da postoji u Hrv. Sokolu težnja da se približe 
Crkvi. S naše strane treba izstupiti protiv Sokola u ko¬ 
liko je protucrkveno družtvo i izazvati odluku Episko¬ 
pata. — 16. VII. Predlaže da se od 5.—8. VIII. održe 
duhovne vježbe u Požegi za đačkog tečaja. — 28. 
VII. Već prije se imao pobrinuti za popust na že¬ 
ljeznici za slet u Ivanić-gradu; ulazi u odbor za 
sletove, postaje vođa puta na polazku za sle¬ 
tove, a 28. VII. izvješćuje o nezgodnom ponašanju u 
vlaku za puta u Ivanić-građ. Predlaže da se pred vrstom 
govori o stegi i crkvenim načelima. Pred¬ 
laže knjižicu o dobrom i liepom ponašanju,, naročito kod 
izleta i sletova. — Bio je kod Nadbiskupa radi 
zemljišta za igralište i vježbalište, Isto kod Mah- 
nika. Obećali, da će s time računati. — 7. X. uredit će, 
da se posebno otisne njegovo predavanje iz »Kat. Lista«. 
— 21. X. Ustanovljuje, da ritmičke vježbe dje¬ 
luju, te ih treba više upotrebljavati — 11. XI. Predlaže, 
da se izdaju sva pisma dobivena od biskupa. 

10. HI. 1925. 

Čita svoje priedloge proti plesu. Za sada se od¬ 
laže to pitanje. — 18. III. Za Dan kat. omladine pred¬ 
laže, da se izda sličica sv. Ivana Evanđeliste s 
Orlom. — 25. IIL Bio kod Nuncija u Beogradu i 
razpravljao o našem pokretu i hodočašću u Rim. — 
9. VI. Iz Rima nabavio slikokaznu građu za 
družtva. — Izvješćuje o pripravama za Rim. Odgovor na 
brzojav sv. Otcu s glavne skupštine je stigao i 
čita ga. — 25. IX. Predlaže, da se na odori na pojas stavi 
znak križa, jer se po ničem inače na odori ne vidi. 

da smo katolička organizacija. — 25. XI. Predlaže 

svoju brošuru »Mladić i djevojka« — »Ti i ona«. 

21. I. 1926. 

Slike za predavanje opoviesti Orlovstva po¬ 
slati će izraditi u Pariz. — 29. I. Potiče pitanje i razpored 
kako da se proslavi »Papin dan«. —7. II. Dr. 
Merz će prigodom biskupskih viećanja poraditi, kako da 
se namakne svota za izgradnju prostorija 
H O S-a. Obaviestit će biskupe o stanovištu HOS-a u pi¬ 
tanju družtva Kat. Akcije, da se rieši nesklad u dosa¬ 
dašnjem provađanju Kat. Akcije. — 19. III. 
Duhovne vježbe za predsjedničtvo HOS-a. 

— 24. III. Radi nastupa u Rimu obratit će se na 
nadbiskupa šarića. — 14. IV. Izvješćuje, da je stiglo 
pismo Biskupskih viećanja o podnesku HOS-a gledom na 
ples. Preuzvišena gospoda biskupi još će o tome ras¬ 
pravljati. — 21. IV. Predlaže, da se svakom našem 
sletu dadne kakva posebna značajka. — 
28. V. U dopisivanju je s O. Vaninom radi širenja 
društava u Americi. — 15. VI. Pozvao na slet 
u Požegu tajnika međunarodne Sveze iz Rima. — 15. 
VII. Predlaže, da se preuzme 200 iztisaka Dr. Živković 
*V i d o v i ć e v pokret«. — 19. VH. Iznosi sastavak 
o stegi za sletove. — 28. VII. Izvješćuje o našem 
načinu proslave »Franjevačke g od ine«. — 
6. X. Predlaže nacrt za okupljanje Hrv. Kat. 
Nar. Saveza. — 20. X. Predlaže, kako da se prosvje¬ 
duje protiv progona katolika u Meksiku. — 
3. XI. Izvješćuje, da je Episkopat riešio spor Liga 
—HOS. — 10. XII. Predlaže, da se prije sjednice 
čita iz knjige »Duša apost. djelovanja«. 

31. I. 1927. 

U Đačkom Orlu će odgovoriti člankom protiv pisanja 
u Kat. Listu i obćenito protiv učestalih napa¬ 
daja. — 9. I. Predlaže sve za pripremu Lurd- 
skog hodočašća. — 21. ni. Ponovo će ići Nad¬ 
biskupu Baueru moliti novaca za družtva. 

— 11. V. zaključuje se, da Dr. Merz pođe 15. svibnja u 

Split. — 17. V. Dr. Merz izvješćuje o posjetu u Vrbov¬ 
skom, gdje je imao dogovor sa odborom Senjskog 
Okružja radi Katoličkog dana i Okružnog 
sleta. — On će se pobrinuti za plakate Orlovskog sleta 
u Sarajevu, te skupa s Dr. ćepulićem urediti razpored za 
slet u Sarajevu i za tečaj u Košljunu. — 23. V. 
U stvari osnivanja novih družtava u Reme¬ 
tama i Šestinama ima potrebne korake poduzeti Dr. 
Merz. Dr. Merz ide u Split radi uređenja prilika nastalih 
povodom skupštine HKNS 29. o. mj. — 27. VI. Dr. Merz 
nalazi se u Beogradu, da pospješi popust na vlaku 
za Sarajevo i Košljun. — 21. VII. Sjednica HOS-a pred¬ 
laže za tajnika u Vodstvu Dr. Merza. Prisustvovao je 
skoro svim sjednicama. — Pohađao je gotovo svake ne¬ 
djelje redom malone sva đružtva. — Osobno je vodio 
brigu za kojih petnaestak družtava oko Banja Luke. — 
Brinuo se najviše oko crkvenih vlasti i našeg odnosa 
s njima; izvješćivao biskupe i o tome HOS obavješćivao. 
— Sastavio proglas na katoličku omladinu prigodom hodo¬ 
čašća u Rim. — Predavanja sa slikama o Rimu, a zatim 
o Lurdu držao gotovo u svim društvima gradskim, a i 
seoskim. 

Kako se vidi Ivan nije bio »nepraktični teoretičar«, 
nego se vanredno snalazio u svim prilikama i potrebama 
života. Letio je on doduše visoko, ali samo zato, da mu 
široki vidik pokaže što više duša, koje će uzdići k nebu. 

Orlovski liet 

Ivanov bio je zaista »u neizmjerne visine« kako je uviek 
želio, jer je sebe i društvo nastojao produhoviti 
visokim vjerskim mislima i nakanama u apostolatu; 
srdačnošću s Isusom u Euharistiji i strplji¬ 
vošću u Žrtvi. Prigovaralo se na pr. grubosti orlovske 
tjelovježbe, a evo kako ju je Ivan shvaćao. »Cilj je tje¬ 
lesnog odgoja u Orlovstvu, da ljudsko tielo učini po¬ 
slušno duši, koja vrši volju Božju. Kod omladine ima još 
i posebnu zadaću, da nezreli spolni nagon učini podložnim 
volji i tako pripomogne uzgoju čistog naraštaja. Da 
se to postigne katolička uzgojna znanost ima među osta¬ 

lim tri važna sredstva, a to su: odjeća, Euharistija 
i tjelesni napor. Odjeća za stidijivost, a i sred¬ 
stvo je apostolata, jer privlači u družtvo ... Badava sav 
naš trud, ako broj smrtnih grieha ne smanjimo kod 
omladine. To tek onda možemo postići, ako je uzgojena 
u stiđljivosti. Ova opet moguća je jedino po čestoj Pri¬ 
česti ... Tjelesni napor orlovske tjelovježbe vidljiva je 
slika i dio kršćanske askeze, ona provodi krepost u život. 
Ovim Se stvaraju družbovni apostoli... »Katolički Tjed¬ 
nik« 1926. br. 32. »Franjevački Vjesnik« 1927. str. 147. 

Tiekom cielog javnog rada napinjao se Ivan, kako da 
protumači sebi i drugima dva smjera u katoličkom ži¬ 
votu, te kako da ih ipak jedinstveno usmjeri. Kako god 
je želio, što i Božansko Srdce, da svi jedno misle i hoće. 
svi žarko ljube i rade, znao je ipak, kako u životu po¬ 
stoje stepeni dobrote i kreposti, kao i razni naravni i 
milostni darovi. Uvažavao je slobodu čovječju, kojom se 
jedni zadovoljuju s manjim, a drugi napinju i krajnje 
sile. Nije bio tako naivan te bi mislio, da će sve katolike 
učiniti i savršenima, ali je želio sve pobuditi, da živo teže 
za savršenošću i da za nju što više žrtvuju. Nije bio tako 
neizkusan te bi očekivao, da će se narod sav odmah po¬ 
svetiti, ali je žarko želio već u ovom naraštaju sprieĆiti 
strahote Božjih uvreda. Živom sućuti žalio je mlake, ali 
ih je štovao zbog onog dobra, što su ga još ipak imali, 
pa je tako protivnike i s uvjerenjem branio. Znao je, da 
drugi smatraju »veće dobro«, koje je on zastupao, nepri¬ 
jateljem svoga »dobra«; ali je i te kako osjećao, kako 
je njihovo »samo dobro« težka zapreka većoj slavi 
Božjoj, koju je on namjeravao. Ipak je predano govorio: 
»Samo da se na svaki način Krist propovieda«. Filip. 1, 
18. No to predanje nije priečilo, da ne proćuti svu gor¬ 
činu nanesenih nepravda njemu i organizaciji, te da mu 
duša ne uzdrhće zbog Božjih uvreda i sprečavanja nje¬ 
gove slave, što je doživljavao i u katoličkom krugu. 

Orao je na svom lietu doživio oluja. Ivanovom su du¬ 
šom često tutnjili gromovi i sievale munje, a iz očiju ki¬ 
šile suze, kojima je bio većinom svjedok samo »Otac, koji 
vidi u tajnosti«. Koji puta vidio je ipak i duhovni otac, 

«l jednom i rođeni, koji pripovieda: »O njegovu radu kao 
organizatoru među katoličkom omladinom, o borbama i 
poteškoćama u ovom radu nismo mi roditelji imali ni 
pojma. Kad sam ga jednom vidio, kako plače uz pisaći 
stol, zamolih ga, da mi kaže, zašto plače. I sada sam 
istom saznao za njegovo nevjerojatno breme, koje nosi 
u radu za organizaciju. Ujedno sam upoznao oštre borbe, 
koje vodi sa idejnim protivnicima. Konačno mi je Ivan 
rekao: »Bolje je, otče, da ti o tome ništa i ne znaš.« 
»Život« 1938. str. 275. 

Utjehu je i jakost Ivan našao samo u Gospodina, kao 
ono i sv. Terezija Avilska, kad je obnavljala svoj Red, 
pa je sebi i napisao njezine rieči i držao ih na stolu: »I 
zaista, Sa svih me strana progoniše, i to ljudi, koji su 
mislili da tim dobro čine, tako, da nisam znala ni kako 
bih se obranila ni prema kojoj odluci radila... Jedini je 
moj izlaz bio, da dignem oči k nebu i da pozovem Boga 
u pomoć.« 

Orlova je krila Ivanova jedino Sunce pomilovalo. 

Sama organizacija i Orlovska i kasnije Križarska 
djelo je zaslužnih hrvatskih katoličkih radnika Dr. Zu- 
deniga, Dr. Kniewalda, Dr. Protulipca, Dr. Avelina Će* 
pulića i još mnogih drugih. No Merzovo je djelo u jednoj 
i drugoj: ljubav k Isusu, Papi i Žrtvi, — euharistijski i 
crkveni duh kao vrelo i jamstvo vrhunaravnog života. 
Taj je duh nadahnuo desetke tisuća hrvatskih mladića i 
djevojaka, da su i uz pretežke pogibli sačuvali svoju 
vjeru i čistoću, da su izdržali najteže političke progone, 
da su dapače mnogi žrtvovali i živote u pravom vjer¬ 
skom mučeničtvu. što je Hrvatski narod u kulturnom 
svom nastojanju najljepše stvorio i što još danas ima, 
to je čisti naraštaj, kome svietli idealom Dr. Ivan Merz. 
Orlovi i Križari — dakle idejno djelo Dr. Merza — uz 
katolički su Episkopat jedna od glavnih obrana katoli¬ 
cizma u dvadeset godina težkih progona. 

BRAT VITEZ OBLICAMA 

Nema obnove naroda bez obnove žene .Kako će Or¬ 
lovi obnavljati mužki sviet, tako neka Orliće obnavljaju 

ženski i čuvaju vatru svete ljubavi obiteljskog ognjišta. 
Prema svakoj je ženi Ivan bio vitez, prema Orlići će hiti 
»Brat-vitez«, pojačana uslužnost. što je bio Ivan orga¬ 
nizaciji Orlića najbolje znade predsjednica njihova, gđica 
Marija Stanković, koja ovako o tome govori. »Životopis* 
str. 245. 

»Već kod prvog susreta g. 1922. zapanjio me je Mer- 
čev široki vidokrug, duboko znanje, apostolski žar za ka¬ 
toličku stvar, a naročito njegova duboka lična produblje- 
nost. Zanimao me osobito njegov pogled na žensku kato¬ 
ličku organizaciju. Izticao je njezinu važnost, iznosio 
temeljna načela organizacije prema shvaćanju Crkve, 
pravio je plan kako da se i kod nas provede, kao dio 
obće Katoličke Akcije. Na nekoliko šetnja razvio je svoju 
OBnovu, ali sam opazila, da mi je još nešto osobito htio 
reći. Na jednoj proljetnoj šetnji u Remete govorio je 
vatrom svetog oduševljenja o apostolskom odielu žene, 
koja želi raditi u Katoličkoj Akciji. Meni pane pogled na 
kratke rukave moje haljine i smeteno primjetim: »Pa 
možda se nekome ne će ni ovo činiti dosta katoličkim.« 
— »Da, gospođice, ovo se još može složiti sa običnim 
katoličkim životom, ali za apostolku nije« ... Ovo je bio 
odlučni korak u pogledu strožih načela u nošnji, kojih 
se domala naša katolička organizovana ženska omladina 
stala držati. Nije išlo odmah, pa i koje smo počele pro¬ 
voditi, popustile bi na koje vrieme. No nije popuštao 
Merz. G. 1926. sjedila sam u kancelariji centrale u ha¬ 
ljini kratkih rukava. Najednom netko pokuca, a u sobu 
stupi Merz. Odmah s vratiju opazio je moju nošnju. Suze 
su mu zamaglile oči. »Sve su žene jednake«, reče on i 
naglo izađe. Naravno, da me više nikad nije vidio u ha¬ 
ljini kratkih rukava. Čednost u odielu bila je njemu ve¬ 
lika vrjednota, pa je na pr. držao, da iz jedne drugarice 
ne će nikad ništa osobita biti, kad je vidio, kako je u 
tom popustila boraveći na odmoru. Tako je Merz uz¬ 
gajao voditeljice. Mnogo se tim pitanjem bavio i Don 
Ante Radić, pa je njihovim dogovorom i došlo u Šibe¬ 
niku 7. VIII. 1925. do osnutka Sveze Hrvatskih Orlića. 



Za orlićku organizaciju brinuo se je poput najbirž- 
nijega brata. Znao je, da za apostolat treba mnogo ličnih 
žrtava, odricanja, kako će se neke morati odreći i tje¬ 
lesnog materinstva, da budu duhovne majke mnogima. 
Kad je opazio koju sposobnu za vodstvo, nastojao 
ju je tako odgojiti da položi zavjet čistoće. I u više slu¬ 
čajeva se pokazalo, da je to bila Božja volja, jer su do¬ 
tične uspješno radile. 

Jedna se Orlića nekom zgodom pred njime tužila na 
razne poteškoće, koje ju prate u njezinu zvanju. Na to 
će Merz začuđeno: »Pa vi se tužite na to? Ta mi bismo 
morali ovakove poteškoće upravo sa slašću 
gutati.« 

Kod pohoda orlovskih društava redovito bi Dr. Merz 
održao koje predavanje Orlicama i svoja bi opažanja o 
stanju društva saobćio članicama središnjice. Veselio se 
uspjehu orličke organizacije, pomagao našu štampu, do¬ 
nosio viesti iz raznih ženskih organizacija. Naročito je 
štovao našu zaštitnicu sv. Ivanu i napisao njezin životo¬ 
pis posvetivši ga Orlicama. Kako je cilj Orlovstva ćudo¬ 
redno obnoviti svoju okolinu, tako treba da i Orliće budu 
nosioci ćudoredne obnove i uzori braći Orlovima. 

Trostruko poslanje sv. Ivane Arške i njezine 
kreposti primjenjuje Ivan katoličkoj Orlići, da je sliedi 
u vrhunaravnom rodoljublju. Prvo Orlića treba da odrazi 
sliku Isusovu junačkim krepostima: u odricanju, zvanič- 
nom radu i srdčanoj uztrajnosti prikazujući sve Gospo¬ 
dinu Bogu. Drugo treba da ima pred očima posebne na¬ 
rodne potrebe, pa da nastoji u katoličkom pokretu i uz 
veće žrtve pomagati. Treće, da kao kćerka sv. Petra 
vjerno pristaje uz stroga crkvena načela u uzgoju, nošnji 
i u svemu ostalom katoličkom javnom radu. A kad pri 
tomu doživi težke časove i od onih, koji su je oduševili 
za njene ideale, ona da ostane nepokolebiva i izpovieda 
svoj idealizam do smrti upirući pogled u svjetionik Pe¬ 
trove Stolice. Po Orlicama Krist treba da postane pri¬ 
stupačniji dušama. One treba da pomažu sv. Crkvu te 
ova spasi Hrvatski narod. »Junački život sv. Ivane od 
Arka« str. 86. i sliedeće. 

Orlića će uzornim vršenjem svojih kućnih dužnosti 
biti na ugled svima i tako primjerom pokazati, da je 
obitelj temeljna stanica u narodnom životu i da su oni 
narodi zdravi, u kojima se djeca dobro odgajaju. Da sve 
to mogne izvesti Orlića smatra često pa i dnevno pri¬ 
manje sv. Pričesti svojom najmilijom dužnošću. 

Sve nastojanje Ivanovo oko odgoja Orlića dobilo je 
svoju potvrdu u govoru Sv. Otca Pija XI., što im ga je 
držao 5. X. 1926. prigodom hodočašća, kod koga je i 
Ivan prisustvovao. Sv. Otac im je naglasio osobno posve¬ 
ćenje kroz žrtvu, odricanje, molitvu i čestu sv. Pričest, 
a vršenje apostolata u žarkoj ljubavi k Isusu i njegovoj 
Crkvi. »Vi, Orliće, kao kćeri, sestre, zaručnice, majke, 
učiteljice, radnice, nosit ćete u sve društvene slojeve bla¬ 
goslov i kršćansku obnovu za cielo ljudsko družtvo.« 

Na kraju im je Sv. Otac pođielio prve primjerke slike 
Krista Kralja veleći: »Dajem vam prve odtiske nove slike 
Krista Kralja. Ovi prvi odtisci govore vam, da i Orliće i 
Orlovi treba da budu čuvari tiela Kristova, kao što su u 
stara vremena počastne straže kraljeva nosile ime orlov- 
sko. I vi stoga radite, da se sve većma proširi Kraljevstvo 
Kristovo«. 

Sve je te pouke Ivan spleo u vienac u životopisu Sv. 
Ivane od Arka, p a ako i jesu tek samo skromne ljubice 
i ružmarin, ipak su mile, jer im krepost i milost daje 
milje i omilje. 

Razumljivo je, da su prijatelju, koji je tako duboko 
dopirao do savjesti, mnoge i otvarale savjest pi¬ 
tajući ga za savjete. Evo primjera, kako je onda Ivan 
temeljito shvatio i vršio posao duhovnoga vođe. 

U Zagrebu, 21. II. 1928. 

Štovana gospođice M.! 

Zahvaljujem Vam se na posljednjem listu i na povje¬ 
renju, što ste mi ga izkazali izpripovjedivši mi svoje 
vanjske i tjelesne težkoće. Mnogo toga sam doduše saznao 
od Vaše gospođe mame, (pače i nešto više): na pr. da ste 
izpit položili s odličnim uspjehom (na čemu čestitam!) i 
da u svojoj novoj izbi nemate ni poda. 

Moje je mišljenje, da — čim dobijete dekret o svom 
definitivnom namještenju — bezuvjetno odmah zatražite 
6-injeaečni dopust, kako Vam to preporučuje Dr. Š. 
Mislim, da je to stvar savjesti: jer sam naravni zakon 
nam nalaže, da se razborito brinemo za svoje zdravlje 
i da svojim tielom ravnamo ne kao vlastnici, već kao 
upravitelji, kojima je Bog naredio, da dobro gospodare 
s tim tuđim vlastničtvom... Božja je volja, da poduz- 
mete sva redovita sredstva, (koja ne iziskuju prekomjer¬ 
ne troškove,, jer na to naravni zakon ne veže), što su 
potrebna, da to Božje vlastničtvo opet privedete zdravlju. 
To je, što stoji do Vas. A ako Gospod želi da unatoč toga 
trpite i da ne ozdravite, onda se valja predati u Njegove 
ruke — jer se ni najmanji bakcil ne miče bez prisutnosti 
i djelatnosti Gospodnje. Ta i sami znate bolje od mene, 
da trpljenjem čovjek može više da učini za proširenje 
Kraljevstva Isusova, nego li velikim radom, učenim raz- 
pravama, sjajnim govorima i člancima. — Ako Vas je 
Isus odabrao, da budete apostolom u trpljenju, uvjeren 
sam, da će Vam dati i snagu, da uz sudjelovanje Vaše 
volje, taj apostolat i dobro izvršite. Zemaljskim očima 
možda ne ćemo vidjeti plodove tog trpljenja, ali gore, u 
Srdcu Božjem, ukazat će nam se, koliko je njime duša 
Bpaseno ; kolikim katoličkim podhvatima je donielo blago¬ 
slova. — Budite uvjereni, da ću na Vas misliti iza sv. 
Pričesti znajući, da »Lurdsko điete« ne će mene zabora¬ 
viti. — U zadnje se vrieme velikim pouzdanjem molim 
biskupu Langu, i preko njega se obraćam Lurdskoj 
Gospi. Mislim, da mi je dosad pomagao, a za mjesec dana 
ću vjerojatno već znati, da li je on to, koji mi pomaže. 

U Kristu Kralju odani 

Ivan Merz 

Tek izkusni svećenici znati će procieniti, koje li znanje 
i koje kreposti odsievaju iz ovog pisma jednog laika. 

Trudu i molitvi odgovarao je i duhovni plod, ko¬ 
jega doduše Ivan za zemaljskog života nije toliko vidio, 
ali je kasnije dozrievao i još danas ga gledamo u kri¬ 
žarskom radu. 

KOD SV. OTCA 


God. 1925. slavili smo Hrvati tisuć - godišnjicu svoga 
kraljevstva, svoje podpune državne nezavisnosti. U među¬ 
narodnim odnosima došli smo onda do nje upravo po 
Sv. Otcu Papi Ivanu X. Da je blagotvornim vezama s 
Rimskim Papom prožeta sva naša poviest, priznali su tom 
prigodom i najveći naši slobodari. Dobri su katolici do¬ 
sljedno izrazili i zahvalnost za to Sv. Otcu Papi hodo- 
častničkim oduševljenim poklonom i darom zlatnoga ka- 
leža na Duhove. Premda je Ivan mnogo radio i za ovo 
hodočašće i mogao nastupati među prvima, ipak se svuda 
dao voditi kao jednostavni hodočastnik, te obišao mnoga 
rimska svetišta, katakombe i umjetnine. 

Spremio se tako te je kod orlovskog hodočašća u Rim 
u rujnu mogao nastupiti kao častnik u duhovnom Isu¬ 
sovom Kraljevstvu te biti »sluga svima«, samo da se svi 
milije osjete u domu zajedničkog Otca. On želi učvrstiti 
Kraljevstvo Kristovo u srdcima drugova, da mu svi oni 
postanu vjestnici. Zato neka ga sada što snažnije dožive 
po ljubavi. Sve uklanja, što bi tu ljubav poremetilo, sve 
upriličuje što će je ojačati. Tako Orlovi čine mio dojam 
dapače i na inovjerce, koji su skupa putovali, te su ih i 
oni u Rimu radostno pozdravljali: »Živjeli naši Orlovi!« 

Neposredno pred Rimom uđe u njihov vlak grupica 
strančarskih protivnika i stane se nametati za vođe. da¬ 
pače će kao takovi izstupiti i pred samim Sv. Otcem. Dok 
ogorčeno članstvo zbog ove varke prosvjeduje, Ivan ve¬ 
selim prelaženjem preko »komarčevih ujeda« sve smiruje. 
Pa eto, Otac ima raznih sinova. Tko Otca više ljubi, na¬ 
stojat će, da mu svaku neugodnost uštedi. I zaista je sam 
Sv. Otac tiho prešao preko toga neumjestnog iztrčavanja. 
(Zapisci O. Foretića str. 4.). 

Odmah na prvim susretima s belgijskom, francuzkom 
i talijanskom katoličkom omladinom obuzeo je Ivana i 
naše Orlove onaj obći katolički zanos međuna¬ 
rodnog bratstva, što ga je on već pred pet godina 
u Mariboru želio i navieštao. »Rodoljublje je opravdano, 
koliko služi Spasitelju i njegovoj Crkvi... Kada ideja 
Spasitelja bude prožimala narode, tada će vuk pasti us 

ovcu... I tada će nestati sebičnosti koja se nalazi u sva¬ 
kom pretjeranom nacionalizmu... Mi odlučno odbacu¬ 
jemo i utopističku misao jedne samo države na svietu. Mi 
ćemo širiti kršćanstvo ponajprije među narod, u kojem 
sami živimo, a namjerice ne ćemo brisati boja i različ- 
nosti ljudskoga roda, koje mu omogućuju, da u svim 
smjerovima postigne svoju svrhu... Za pojedince, i na¬ 
rode i čovječanstvo moraju biti načelo rieči Kristove: 
»Tražite najprije Kraljevstvo Božje, a sve će vam se 
drugo nadodati« Matej 6, 33.« 

»Divne li predigre, piše Ivan domala u »Kat. Tjedniku« 
1925. br. 13., ostvarenju Papinog programa: Mir Kristov 
u Kraljevstvu Kristovu! Kao da se među Orlovima i milim 
Belgijancima desilo duhovsko čudo: svi smo se međusob¬ 
no razumjeli i zavoljeli nekom osobitom ljubavlju. Među 
nama je bilo »jedno srdce i jedna duša« ... Shvatili smo 
na sebi samima, što za čovječanstvo i uljudbu znači Pa¬ 
pinstvo. Jedino Papinstvo podobno je stvoriti kršćanski 
Savez naroda. Sve ostalo samo su smiešni pokušaji. Oba¬ 
vili smo s mladeži ostalih naroda oprostne procesije, s 
njima smo zajedno bili na Papinoj misi, s njima smo za¬ 
jedno primili Isusa Krista Boga našega i Gospodina. A 
stanice su se njegovog mističnog Tiela tjesnije skupile 
oko Glave, Krv Kristova protekla je našim žilama. Duhu 
se našemu ukaza svietlo jedne velike ideje. 

Otajstvo ovog velikog preporoda u međunarodnoj omla¬ 
dini jest vrlo česta i dnevna sv. Pričest. Katolička Akcija 
ima kao osnovicu, kao podlogu milijune dnevnih bielih 
sv. Pričesti. To je i podloga na kojoj se izdiže zgrada 
Orlovstva... 

Papa! Vidjeli smo njegovu bielu pojavu, poljubili 
njegovu svetu ruku i od ljubavi prema vidljivom Kristu 
bili spremni — milošću Gospodnjom predati mu neogra¬ 
ničeno cielo svoje biće ... S tolikim narodima svieta kli- 
cala nam duša: »Živio neumrli Kristov Namjestnik« ... 
Čudno kraljevstvo, koje se širi jedino idejama i žrtvama 
bez topova i pušaka! I to kroz dvie tisuće godina po svem 
svietu!... U Rimu osjećate osobito u jubilejakoj godini 
divsku djelatnost Crkve, kako preporađa sviet. Poput 



svemirske električne centrale šalje u sve krajeve svieta 
strahovitom napetošću uz urnebes kanonizacija, beatifi- 
kacija, enciklika — energije svetačkog preporoda... I 
kada je Sv. Otac u svom govoru dao nama Orlovima 
smjernice za naš rad, osjetismo svu veličinu Papinstva, 
shvatismo kako Euharistija i Papa treba da budu korien, 
vrelo i počelo orlovstva. Euharistiju i Papu valja dati 
našemu narodu... Euharistija i Papa treba da su prve 
rieči, koje će na grudima materinim čuti hrvatski novo- 
rođenci. I kada Orlovstvu uspije, da ove dvie ideje učini 
kraljicama hrvatske narodne duše, tada će moći mirne 
duše reći sa sv. Pavlom: »Dobar boj vojevah ...« 

Dr. Merz je i u Rimu pokazao kako se uživio ,podpu- 
noma u dušu Hrvatskoga naroda i bio pravi Hrvat. Vod¬ 
stvo Orlovsko imalo je preko crvene košulje hrvatsku 
trobojnicu i na njoj izpisano: HOS. Neki se službeno pro¬ 
tivili tome, no Merz nije dao promieniti. Prije odlazka, 
već iza pohoda Sv. Otcu, otišli su posjetiti konzula Dr. 
Avelin ćepulić u orlovskoj odori i Merz sa hrvatskom 
trobojnicom. 

Hrvatski osjećaj Ivanov dopro je baš u Rimu do vr¬ 
hunca, jer je čuo samog Sv. Otca kako cieni hrvatsku 
prošlost i ljubi Hrvate. U svom govoru 18. rujna 1925. 
što ga je Sv. Otac držao orlovskom hodočašću iztaknuo 
je opet sretnu vezu obiju jubileja crkvenog i narodnog, 
posvetio je pažnju biskupima i raznim vrstama hođočast- 
nika, pa se zaustavio na Orlovima, te svima, a osobito 
njima govorio o vjerskom životu naroda i kako će ga 
Katolička Akcija unaprieđiti. 

»S velikim zadovoljstvom i ganućem čitali smo liepu 
adresu, koju ste Nam upravili u ime svih hrvatskih Or¬ 
lova i u kojoj su izkazana čuvstva vašega naroda, koja 
su tako liepa i tako velikodušna. U njoj se zavjeravate, da 
ćete, kao i vaši pređi, ostati uviek vjerni svojoj vjeri, 
vjerni Rimskoj Crkvi, Majci svih crkava, i rimskomu 
Papi, nasljedniku Petrovu. Naši su predšastnici s pođ- 
punim pravom nazvali vaše redove »An temu rale Chri- 
stianitatis«. Ovaj dični naslov, ovu divnu pohvalu pođi- 

elili su vašemu narodu kao znak osobitoga priznanja, jer 
ste zaista bili Bedem Kršćanstva. 

Treba da i vi velikodušno nastavite ove slavne tradi¬ 
cije i da budete bedem svete Crkve. Nažalost vjera je 
gotovo u svim zemljama ugrožena; intelektualne i mo¬ 
ralne, kao i socialne pogibelji priete joj sa svib strana. 
Ugrožena je izpravnost kršćanskog mišljenja i kršćan¬ 
skog života. Ove se moralne pogibelji uzdižu iz srdca u 
razum kao otrovna para, kao vihor,, koji vitla kršćanskim 
idejama i dušama. 

Dragi moji Orlovi! Vašom iskrenom i zanosnom vje¬ 
rom, prožetom zdravom katoličkom kulturom, svrstani ste 
kao nepobjediva vojska. Ovu vjeru treba da sve više pro- 
buđujete i svojim apostolskim primjerom širite među 
ostali sviet... 

Orlovi, i vi svi ostali! Uvjereni smo, da ste oduševljeni 
za onu Katoličku Akciju od koje očekujemo sve za pre¬ 
porod pojedinaca, obitelji, društva i čitavog svieta. Kato¬ 
lička je Akcija apostolat svjetovnjaka, koji pomažu apo- 
stolat svećenstva i episkopata. Sveti je Pavao u jednoj 
poslanici pozdravio kršćanske svjetovnjake, suradnike 
svoje u apostolatu. Pozdravite mi, kaže on, suradnike 
moje u Isusu Kristu! Bitno je raditi s apostolima, surađi¬ 
vati u apostolatu. Katolički svjetovnjaci, prožeti revnošću 
za posvećivanje obitelji, za Crkvu i vjeru, bitni su čla¬ 
novi Katoličke Akcije. Pa kada se vratite svi, bez razlike, 
kućama svojim budite svi sve više zagrijani revnošću za 
ovaj apostolat. 

Iza toga dugog i tegotnog puta, kojim ste dokazali 
svoju divnu ljubav i privrženost Rimskoj Crkvi i Papi, 
namjestniku Isusa Krista, došli ste ovamo i vidjeli Bte 
sve ono, što drugima nije bilo dano da vide. Došli ste u 
Rim u veoma sjajnom času i vidjeli ste Rimsku Crkvu 
u svoj njezinoj sjajnoj djelatnosti. Sa svih strana svieta 
dolaze hodočašća, koja uvelićavaju slavu Crkve. I Hrvat¬ 
ska je imala u tome zamjeran udio. Ovdje je obćenitost 
Crkve postala vidljivom i stvarnom. Čuli ste, kako se 
vaša prekrasna pjesma slieva sa drugim napjevima i dru¬ 
gim jezicima u jednu zajedničku i veličanstvenu svena- 

rodnu molitvu. Ovdje se pokazuje Rimska Crkva u pod- 
punoj svojoj obćenitosti, u podpunoj svojoj svetosti. Ta 
Crkva progovarala je na Naša usta: Dođite, posvetite se 
u ovoj Svetoj godini! I svi dođoše. A vaše sudjelovanje u 
traženju ovih vrhunaravnih vrjednota došlo je do izražaja 
na vanredno jasan način. Vi dakle na svoje oči vidite, da 
je Rimska Crkva i obća i sveta i apostolska. 

Koje god ime nosio Papa, sveti Petar progovara na nje¬ 
gova usta. I Mi vas, kao zadnja karika ovoga zlatnoga 
lanca, vodimo Kristu. I to je jedan dokaz, da je Rimska 
Crkva Majka svih crkava i njihovo središte. Crkva je 
govorila i govori: Slušajte moj glas i širite blago moje 
milosti! Nije dakle istina, što govore razni odpadnici, već 
je istina, što govori Petar i svi njegovi nasljednici. Živa 
je istina ono, što je rekao naš mili naučitelj sv. Ambro¬ 
zije: Ubi Petrus, ibi Ecclesia; gdje je Petar, tamo je 
Crkva. 

I vi, predragi sinovi, držite svi visoko stieg ove vjere, 
koju ste ovim hodočašćem tako sjajno posvjedočili! Došli 
ste, da se još više zagrijete za sveti apostolat idejama, 
riečima, molitvama, saobraćajem i cielom praksom svo¬ 
jega života. To je dužnost svakog katolika. 

Svi Orlovi, svi nastavnici i svi ostali građani, svi ka¬ 
tolici bez razlike staleža, spola i dobe, moraju da budu 
vojnici Kristovi... 

I sv. Otac je dao svim prisutnima, njihovim milima i 
svemu hrvatskom narodu svoj blagoslov kao jamstvo ne¬ 
beske pomoći, koja će ih pratiti, da budu takovi, kakove 
ih Isus želi. 

Zatim je iztaknuo, kako se ni on, ni biskupi, ni Kato¬ 
lička Akcija ne bave svjetovnom politikom, ali kad ona 
zadre na duhovno polje i dira oltar, onda je nama svima 
dužnost braniti svetinje obitelji, škole, svetkovanja Božjih 
dana i drugo, što je Bog Crkvi povjerio na čuvanje i 
ravnanje. 

Sliedeći se dan opet našlo 118 Orlova među četiri tisuće 
mladića iz 28 naroda pred Sv. Otcem, koji im je dugo i 
srdačno francuzki govorio, a podkraj im o njihovu apo- 
stolatu kazao: 



»Vaš Apostolat mora da je prije svega Apostolat m o- 
1 i t v e. Na zemlji, na kojoj radite, ništa nije moguće bez. 
molitve. Božanski je Učitelj rekao: Bez mene ne mo¬ 
žete ništa činiti. I, kako to veli pobožni tumač, 
treba ustanoviti, da nije rekao: možete malo, već je rekao 
n i h i 1, uobće ništa ne možete bez mene. Jest, bez mo¬ 
litve nemoguće je omladini sačuvati kršćanske kreposti 
i poglavito najljepšu između svih: čistoću života. 

Iza Apostolata molitve dolazi Apostolat r i e č i, p ro¬ 
ni i č b e. One promičbe, koja je tako blaga na vašim us¬ 
nama, i tako uvjerljiva, tako nepobjediva, kada je iznosi 
vaš čar, vaša velikodušnost, vaša produhovljena ži- 
vahnost. 

I zatim Apostolat djela, djela osobne, obiteljske i 
društvene ljubavi, ma gdje se ona mogla izliti u korist 
biednicima pomoću velikodušnosti onih ljudi, koji su bolje 
obskrbljeni i koji razumiju potrebe sirotinjske. Dobro ste 
vi to razumjeli, i dobro znamo, da ste se vi posvetili pod- 
pomaganju vaše braće svojim mnogobrojnim organizaci¬ 
jama, što nose na sebi pečat moralne, materialne, kul¬ 
turne, duhovne i katehetske ljubavi. Znamo, da se pri¬ 
pravljate na ovo vršenje ljubavi izobrazbom misli i srdca. 
Zaista prostrano i plodno polje Katoličke Akcije! Polje, 
koje mora uroditi obilatim plodovima. 

I napokon veliki Apostolat vašega čistog života. 
Ovaj je apostolat uviek otvoren, uviek pred očima svega 
svieta, bez ikakva straha i bojažljivosti. Po ovom Aposto- 
latu vidi sviet na vama vaš kršćanski i katolički život, 
vidi, kako jednostavno i odrješito živite po njemu. Ima 
li Apostolat, koji bi bio djelotvorniji od ovoga? O njemu 
je govorio veliki sveti Ciprijan, kad je ono govorio poga¬ 
nima, progoniteljima svojega vremena: »Non nagna 
loquimur, sed vivimus — Mi vam ne govo¬ 
rimo velikih stvari, već ih proživi jujemo.« 
Eto najrječitije svjedočanstvo naše svete vjere! 

Dakle, naša predraga djeco! Vaši su Apostolati, vaša 
su poslanstva za svaki dan, za svaki sat, ona su vječna« 
I Mi smo poradi toga otčinski radostni i ponosni.« 

Ivan na ćelu orlovskog rimskog hodočašća 






Ove je govore Sv. Otca iz »Osservatore Romano« Ivan 
preveo i nakon povratka u Zagreb svetim oduševljenjem 
odnio preuzvišenom Nadbiskupu. Dobio je u njima po¬ 
tvrdu izpravnosti svoga životnog nastojanja. I to je bio 
vrhunac njegove sreće na zemlji. Tu će sreću proživljavati 
i dalje nastojeći provesti želje Sv. Otca, šireći štovanje 
Euharistije i Papinstva. 

Još u vlaku na povratku iz Rima predložio je Ivan, da 
se i kod nas uvede slavljenje Papinoga dana. I za¬ 
ista su Orlovi priredili u veljači g. 1926. u Jeronimskoj 
dvorani prvu proslavu, na kojoj je u glavnom bilo grko- 
katoličko sjemenište i učenice častnih Sestara. Druge go¬ 
dine bilo je već više izabranog obćinstva. Treće godine 
proslavio se već velikim sjajem i posjetom u Glazbenom 
zavodu, a poslije Merzove smrti punila se tom prigodom 
i ogromna dvorana Zagrebačkoga Zbora. I dok su ljuti i 
zavidni protivnici podvaljivali, da je to samo hrvatska 
politika, Orlovi su, a kasnije i Križari, neustrašivo uztra- 
jali čuvajući odgojnu baštinu svoga prvaka. 

U rujnu g. 1926. opet je Ivan pošao u Rim s orličkim 
hodočašćem, koje se pridružilo franjevačkome. I tom je 
prigodom Sv. Otac posvetio posebnu pažnju Ivanovim 
Orlicama, i time znatno pridonio svemu njihovome blago- 
slovnom radu. Kad je po povratku Ivan upitao gospojicu 
M. za njezin konačni dojam o Rimu, odgovorila mu ona: 
»Onaj s obeliska pred Petrovom crkvom: Krist pobjeđuje, 
Krist vlada, Krist zapovieda!« A Ivan će ushićeno: »Tako 
je! To je pravo!« 

S nabavljenim slikama u Rimu obilazio je Ivan sva 
veća i mnoga manja hrvatska mjesta te držao oduševlje¬ 
na predavanja o Crkvi i Sv. Otcu. Merz je progledao 
protupapinsku pogibelj u nas, kao ni jedan drugi laik; on 
se toj pogibli suprotstavio kao nitko prije ni poslie njega. 
Time je suzbijao ugrožavanje najjačeg 
uporišta hrvatske uljudbe, kako do njega 
rietko tko. Merz je svojom zamisli »Papinskog dana« i 
papinskog uzgoja organizirao trajno i stvarno čuvanje 
te naše narodne svetinje. 

Isto tako nije ni jedan katolički laik, pa ni kroz »Pax 
Romana«, tako otvoreno iztupio za međunarodni katolički 
sporazum i ljubav, kako je to učinio Merz. A ipak je to 
pravi i čovječanski i Kristov duh, koji deset godina iza 
Merzove smrti dozrieva tako liepim plodom u biskupskim 
viećanjima, kad se oni g. 1937. zauzimlju za španjolske 
i druge pritisnute katolike. »Nedjelja« 1937. br. 45. 

Što znači taj katolički uzgoj za Hrvatski narod poka¬ 
zalo se u borbi proti silovitosti starokatolika, kojoj je 
zoran primjer pokazao Dr. Merz sa svojim drugom Dr. 
Avelinom ćepulićem u jesen 1926. Tom je prigodom »do¬ 
bio Avelin po leđima«, piše Ivan u listu 8. XII. 1926., što 
najbolje svjedoči o ozbiljnosti njihovog nastupa i žrtve. 
O tome najbolje svjedoči sam prečastni župnik iz Ste- 
n j e v c a, gdje se to dogodilo. 

»Dne 21. XI. 1926. veliki broj zagrebačkih samozvanih 
starokatolika, okupivši oko sebe neke zavedene Stenjev- 
čane, navalio je pod vodstvom starokatoličkog svećenika 
A. D. na stenjevačku župnu crkvu, da je otmu i da održe 
u njoj »svoju misu«. No navala je ostala bez uspjeha, jer 
je naišla na ođpor liepog broja Orlova i Domagojaca te 
samih vjernih župljana. Orlove je vodio Dr. Ivan Merz i 
on je dao svu pobudu za tu obranu. 

Starokatolici bili su zbog svoga neuspjeha tako biesni, 
da su svom žestinom stali pogrđivati naše katolike raznim 
uvredama, osobito predbacujući im Papu. Prietili su se 
i batinama. Po Dr. Merzu, koji im je neustrašivo usklik¬ 
nuo: »Samo preko naših lješina doći ćete u crkvu!« — 
oni su svom mržnjom pljuvali. Neki su od naših Orlova i 
Domagojaca bili i tvorno napadnuti. Mi svi, videći njihov 
uzmak i poraz, oduševljeno zapjevasmo pred župnom 
crkvom »Tebe Boga hvalimo« i »Liepu našu domovinu!« 
Zatim smo ušli u crkvu, gdje sam prikazao sv. Misu i 
propoviedao. Borbene naše Orlove pod vodstvom Dr. 
Merza slieđili su sada i veoma mnogi iz one grupe, koja 
se još čas prije pomiešala sa starokatolicima, te su bili 
neodlučni kuda će, a sada 3u i oni priključili se nama i 
prisustvovali sv. Misi i propoviedi. 

Poslije ove službe Božje razgovarao sam sa Dr. Merzom, 
kakovu da zadovoljštinu pružimo dragomu Bogu, Presve¬ 
tome Srdcu Isusovu i Majci Božjoj za obezčašćenje i 
svetogrđa starokatoličkih svećenika te za mir u župi? I 
on pun duboke i nježne vjere i štovanja spram Presvete 
Euharistije, dao je najljepši priedlog, da se sliedeće ne¬ 
djelje odredi kroz čitav dan klanjanje Isusu u izloženom 
Presvetom Sakramentu. Ja sam sa zahvalom prihvatio 
njegov priedlog. I dne 28. XI. došao je Dr. Merz u našu 
župnu crkvu i više sati proboravio je u sabranom i po¬ 
božnom klanjanju pred Presvetim. 

Za blagdan pak Bezgrješnog Začeća sam se je ponudio, 
da će održati predavanje o Lurdu sa slikama. Množtvo 
vjernika pažljivo je slušalo taj dan njegovo liepo i zanim¬ 
ljivo predavanje, zadojeno djetinjom ljubavlju i odanosti 
spram Nebeske Gospe, te su se mnogi morali i vratiti 
kućama, nemajući više mjesta. Iza toga počeli su se du¬ 
hovi u župi Stenjevec smirivati. 

Iz ovih evo događaja vidi se Merčeva velika ljubav 
Crkvi i Papi njegov apostolski duh, osobito pak njegova 
požrtvovnost te spremnost: i život svoj položiti za pravu 
Crkvu Kristovu ... Smatram, da je on imao junačke kre¬ 
posti i da bi se mogao započeti proces, da bude proglašen 
blaženim«. Stenjevec, 25. IX. 1942., Josip Mokrović, 
župnik. 

»Otčev blagoslov gradi kuće sinovima,... jer je slava 
čovjeku čašćenje otca njegova«. Crkv. 3, 11. 


LITURGIJSKI APOSTOLAT 

U bogoslužju (liturgiji) razvija Crkva glavni dio svoga 
života i rada. Njime se klanja i zahvaljuje Božanskom 
Veličanstvu, njime kao majka pomiruje i prosi Otca za 
djecu, a samu djecu svestrano odgaja, njime promiče pro¬ 
svjetu i umjetnost, utječe blagoslovno na družbovni i go¬ 
spodarski njihov život. Sve to može, jer je Isus zapravo 
prvi bogoslužitelj, Veliki Svećenik njezin i ujedno sre¬ 
dište svega bogoslužja svojom euharistijskom prisutnošću. 
Koje čudo. da ona tako strogo veže svoje članove na ne- 


131 



djeljnu sv. Misu i toliko se trudi, da što svečanije sve 
obavi i obredima i pjevanjem. Tko s Isusom i Crkvom 
živi mora ljubiti i bogoslužje. 

Dr. Merz ga je volio i u njemu uživao. Jači poticaj 
njegovom liturgijskom životu dale su duhovne vježbe o 
Uzkrsu 1920. u Sant Gabrielu kod Beča, što ih je držao 
O. VVilhelm Schmidt S. V. D. Od tih je duhovnih vježba 
započelo i liturgijsko gibanje u Austriji. Još više se je 
Ivan usavršio u liturgijskom životu za svoga boravka u 
Parizu promatrajući bogoslužje i u veličajnim pojavama 
francuzkih svetišta i u dirljivim prizorima mužkih i 
že nskih samostana. Tako napose prigodom posvećivanja 
redovnice, jedne generalove kćeri kod benediktinki. Svoje 
duboke dojmove zabilježio je u Dnevniku 4. XI. 1921.: 
»Djevojče kao da ide pod giljotinu, u smrt. Umire svietu, 
postaje struna, koja će pjevati na vieke slavu Božju. 
Izgarat će poput vatre i ići poput mudre djevice s užga- 
nom svjetiljkom u dvore Zaručnika... Valja sviet za¬ 
boraviti i sve sile posvetiti u radu za Isusa. Zaboraviti 
prijatelje, osnove, posve izčeznuti sa zemlje, izgoriti, da 
zaista uđem sa što više bližnjih onamo, gdje nas čeka 
Otac, Sin, BI. Dj. Marija u Duhu Svetome — svi oni bez- 
krajni svjetovi Odkrivenja... Mlada novakinja ulazi u 
»zatvor«, da iz njega nikada ne iziđe. Prošla je prvi prag 
smrti, koji vodi u nebo. Generalova kći, napušta sviet — 
obučena kao zaručnica, — da ne utekne. Post, jesti sto¬ 
jeći, ustati u tamnoj noći, u studenoj sobi — križ naprtiti 
na leđa, da se pogani Babilon — hiljade grješnika spasi. 
Bože, veliki si, koji sitnim dušama ulievaš nadnaravnu 
snagu i sramotiš članove znanosti, akademike, politike, 
koji stvaraju velike govore, a nisu spremni da žrtvuju ni 
najmanje od svoje udobnosti. Da, zrno mora biti bačeno 
u zemlju i tamo umrieti, ako želi da donese ploda. Kra¬ 
ljice djevica, ulij ulje svetosti u njenu dušu i njeno tielo. 
Neka miris žrtve paljenice napuni zemlju svojim parama. 
Kao da prisustvujemo najljepšoj drami Obred, osim lje¬ 
pote sadržaja, ima tu prednost nad svjetskom dramom, 
što ona samo predočuje nešto što je možda bilo, a ovdje 
prisustvujemo samome zbivanju ... Oh, kako li su velike 

duše, koje 9e posve odriču života! Adamovo je potomstvo 
zgriešilo ne htijući slušati Boga, postalo je robom tiela, 
koje je izpod čovjeka. Jedina poniznost uzpostavlja po¬ 
remećeni poredak, ne tražeći za se ništa, uništavajući u 
sebi sve, što odvaja od Boga, nastojeći samoga sebe po¬ 
sve zaboraviti. To je protuteža Adamovu griehu, po ko¬ 
jemu je htio postati jednak Bogu. Oh, silno je žalostan 
čovječji život! Koliko li je stotina hiljada djevica, liepih, 
zdravih, mudrih, napustilo život, sreću, roditelje, da se 
uzida u samostan i da joj ime nestane. I danas genera¬ 
lova kći ostavlja poput tih stotina tisuća svoga otca, 
nakićenog svakakovim odlikovanjima, da nikada ne izađe 
iz zidina samostana, šta li je mislila ? Tajna života morala 
ju je dugo i dugo mučiti. Napokon je uvidjela, da je naj¬ 
bolje — pošto je ovaj život samo predradnja — odmah, 
što prije, započeti, pa makar s mnogo muke onaj život, 
koji će vječno trajati...« 

Ivanu je liturgija umjetnost i život. To mu daje povod, 
te odabire za svoj doktorat upravo liturgiju kao građu 
razprave. U Parizu počinje iz francuzkog Misala pratiti 
bogoslužje i razmatrati i taj mu Misal ostaje vjernim 
pratiocem do smrti. U »Hrvatskoj Prosvjeti« (1922. br. 
3 i 4) oduševljeno ocjenjuje hrvatski Misal, kojim na- 
viešta liturgijski pokret i blagoslovne njegove plodove u 
katoličkom životu naroda. Gdjegod može širi smisao za 
liturgiju i daje poticaje, da se sve više upozna, zavoli i 
prati. Prvo liturgijsko predavanje održao je 22. VI. 1923. 
na proslavi 25-godišnjice Marijine kongregacije gimnazi¬ 
jalaca u dvorani sv. Jeronima. 

Prvi znatniji poticaj dao je podpredsjednici »Družtva 
za sveudiljno klanjanje« gospođi M. Springensfeldovoj, 
koja priznaje (List 12. X. 1942.): »U Parizu dobio je 
Dr. Merz »crte velikog katoličkog čovjeka«, koji je po¬ 
doban mnogo dati. Meni je dao pobudu, da se i sama 
više bavim liturgijom i da s katoličkim društvima za¬ 
počnem »liturgijska siela«. Pribavio mi je u tu 
svrhu knjige i časopise te otvorio veze, proširio mi tako 
duševni vidik, te sam vrlo žalila, što već prije nisam tako 
upotriebila tih sredstava vjerskoga života. Kod prvog 

siela u travnju 1924. u dvorani sv. Jeronima držao je i 
sam jedno liturgijsko predavanje; nastavio ih je u ka¬ 
peli kongregacija Dr. Kniewald, a kasnije upravitelj 
Kongregacije gospođa. Glavni plod tih predavanja sa¬ 
kriven je dakako u dušama i u njihovoj jačoj i srdačnijoj 
vezi s Gospodinom. No pokazao se i u onom radostnom 
odzivu za »liturgijske duhovne vježbe« te na mjesečna 
sabranja, što ih Družtvo za sveudiljno klanjanje prire¬ 
đuje u Domu na Vrbovcu. Dr. Merza sam držala za 
uistinu svetoga muža, pa sam pripravna pridružiti se 
molbi, da se povede proces za njegovo proglašenje bla¬ 
ženim«. 

Drugi je poticaj dao otcima franjevcima, koji su iste 
godine 1924. na Božić proveli gregorijansko pjevanje. 
Kad su ih za to u novinama napali, brani ih on u »Kato¬ 
ličkom listu« 1925. br. 3. Među ostalim kaže: »što se 
tiče narodne crkvene pjesme i glasbe, to će ova opet pod 
uplivom obćenite latinske početi se buditi na novi život 
i cvasti. Uzmite samo naše stare hrvatske pjesmarice, pa 
ćete vidjeti, da Hrvati ne bi uobće imali narodnih crkve¬ 
nih pjesama, da se u prijašnjim viekovima u našim 
zemljama nije gojilo latinsko službeno, gregoriansko 
bogoslužje...« 

Merzovim nastojanjem uvedeno je koralno pjevanje 
god. 1927. i u crkvi sv. Vinka. (List S. Rafaele 1. XII. 
1927.) 

Otca Milana Pavelića D. I., koji se dugo bavio mišlju 
da prevede crkvene himne, iznova je baš Dr. Merz na to 
obodrio. Dok je g. 1925. Pavelić boravio kao novak D. I. 
u Ljubljani zamolio ga Merz, da prevede himne sv. Apo¬ 
stola Petra i Pavla. On mu to i učini, a Merz ih objelo¬ 
dani u »Za vjeru i dom« 1925. str. 132. U istom je časo¬ 
pisu br. 9 i 10 i sam Merz opet otisnuo prievod obreda 
za oblačenje novakinja kod benediktinki, te poskrbio i 
za tisak napjeva. 

Svoju doktorsku radnju o liturgiji u francuzkoj knji¬ 
ževnosti i drugu obilnu građu upotriebio je za 20 krasnih 
članaka u raznim časopisima iztičući njezine ljepote i od¬ 
gojnu moć za život. Tako na pr. u »Životu« 1924. str. 266. 

govori o njoj kao sredstvu borbe. U »Hrvatskoj Pro¬ 
svjeti« 1923. str. 420. govoreći o Claudelu iztiče: »Pri¬ 
zori Mise pružaju Claudelu životni program, pokazujući 
mu, što treba činiti... Liturgija je dakle za Clauđela 
jedno od životnih vrela, koje mogu preporoditi palo čo¬ 
vječanstvo«. 

To imade Merz pred očima, kada u »Posestrimstvu« g. 
1923. otvara »Liturgijski kutić«, pa kroz cielu g. 1924. 
u njemu uvodi duše u povjerljivi saobraćaj s Bogom. U 
takav jedan pravi »kutić« poveo je Ivan 27. XII. 1924. 
grupu sveučilištaraca kongreganista na izlet k otcima 
Trapistima, u Reichenburg. Svoje i njihove dojmove za¬ 
nosno je opisao u »Hrvatskoj Prosvjeti« 1924. str. 510. i 
sliedeće pod naslovom: »U krilu sv. liturgije«. Već na sa¬ 
mom polazku onamo Ivan je više nego obični pobožni 
čovjek, zanesen je u Gospodina, i to traje cielo vrieme 
boravka ondje. Nije to samo književno ili pjesničko ma¬ 
štanje, nego stvarno doživljavanje saobraćaja s Bogom 
uz zanosno čuvstvo. Evo nekoliko njegovih misli. »Na¬ 
kon nekih molitava započe svečana, konventualna Misa. 
Kako je dostojanstvena! Kako sve ide polako, da čovjek 
osjeti kucanje vječnosti. Čemu se žuriti, kada čovjek 
pjeva hvalu Božju, radi koje je i stvoren?! Čovjek je 
došao do svog cilja, on ima samo da motri. A o čem raz¬ 
matramo, glasno muzički ? ... Kod pjevanja »Zdravo 
Kraljice« čovjeku se čini, da tužni anđeli nose k nebu 
suze žalostnice ljudskoga roda. Zadnji krik sv. Bernarda'• 
»O blaga, o mila, o sladka Djevice Marijo!« — sa svim 
svojim oblicima izražava svu žalost zapuštenog čovje¬ 
čanstva, koje goji neizmjernu ljubav spram one, koja je 
okrunjena suncem, stoji na mjesecu, a ovjenčana je sa 
dvanaest zviezda...« Sjećajući se katedrale u Char- 
tresu veli: »Kad biednik bez vjere dođe u trapistski samo¬ 
stan, to mu se čini, da je došao pred bezbojnu kamenitu 
katedralu. Možda će se diviti ovom ili onom, ali ne će 
razumjeti zašto razboriti ljudi mogu prigrliti takav život. 
Ne će moći razumjeti, jer sve promatra izvana; neka 
uđe u katedralu njihove duše, u kojoj tinja vječno svietlo 
Duha Svetoga i koju razsvjetljuje sunce Posvetne Mi- 

losti, i ne će se moći nadiviti čarobnom sjaju i ljepoti, 
što će ih odkriti. — A za nas katolike, koji živimo u 
svietu, sveta je liturgija ona vratašca, pomoću kojih 
možemo zaviriti u to svetište. Zaista, dođe li čovjek ne- 
katoličkoga duha u trapistski samostan, vidi on u svemu 
samo ono što je težko i krajno: hladne sobe, tvrde le- 
žaje, ustajanje u 2 sata u noći, bezmesnu hranu, postove, 
neprestanu šutnju, turobno i često molenje, nadpise koji 
ih sjećaju na smrt, vječnost, duše koje trpe u čistilištu 
i slično. Samog su Chateaubrianđa prolazili srsi, kada je 
pomislio na trapiste. 

Posve drugi osjećaji obuzimaju novi katolički naraštaj, 
kada stupa među ove zidine. Nehotice mu napjev Psal¬ 
ma 41. počne strujati dušom: »Unići ću u mjesto počiva¬ 
lišta predivnoga, sve do doma Božjega« ili liturgijski 
stihovi: »Ovo je stan Gospoda, silno je čvrsto sagrađen 
i dobro zasnovan ponad moćne hridi«. Kad naime znamo 
u čemu se sastoji unutarnji život trapista, to dosta lako 
zaboravimo sve one fizičke poteškoće, koje mnogoga 
napune stravom. Sav njihov rad, sve žrtve imaju služiti 
želji, da postanu što boljim dionicima samog božanskog 
života... Tako priznaje i francuzki književnik Leon 
Bloy (Le Desespere, p. 131) »Takav je prizor za mene 
najsvježiji od sviju odmora. Kada čovjek to vidi, mora 
priznati, da nije dotada ništa znao o redovničkom ži¬ 
votu ...« I kao da je Otac Nebeski uzeo srdce u svoju 
ruku da ga raztopi poput leda u usijanoj peći! Osam¬ 
naest stoljeća kršćanstva ponovno započinje, kao neču¬ 
vena, nepoznata pjesma... Dosta je, da se Čovjek toga 
sjeti i da nikada ne zaboravi ovu noć — jer je sam Bog 
tada prozborio«. 

Sjetimo li se, da je Merz proučio i same istine svete 
vjere, koje su sadržaj bogoslužja, kako ih svećenici mo¬ 
raju znati, pa da je imao vanredno iztančan umjetnički 
ukus, onda ćemo donekle razumjeti sreću ali i pobož- 
nost kojom je on pratio sv. Misu. 

Jer je svaka sv. Misa bitno ista žrtva, koju je Isus 
prinio na Križu, a na zadnjoj večeri srdcem unapried 
proživio i prikazao, Ivan je kod svake Pretvorbe — Po- 

dizanja u sv. Misi duhom skoknuo u Blagovalište i na 
Kalvariju, te gledao Božansko Janje, kako se bolnim i 
ljubećim srdcom žrtvuje za ljudski rod i za svaku poje¬ 
dinu dušu. Njegova se misao sastala s mišlju Isusovom 
na križu, kojom je baš na njega mislio, kojom je i ovu 
sada misnu žrtvu i njega kod nje predvidio, pa je tako 
s Isusom združen govorio: »Vječni Otče! Prikazujem Ti 
Božansko Srdce Sina Tvoga na križu razapeto i ovdje 
na oltaru živo, njegovu Krv, bol i ljubav kao poklon, 
zahvalu, pomirbu i prošnju za mene, za moje, sv. Crkvu, 
Hrvatski narod i čitavi sviet.« 

Ovo bi prikazanje ponavljao i češće u danu sjetivši se 
odprilike mjesta, gdje se tada služe sv. Mise, te se du¬ 
hom njima pridružio. Prije počinka pak prošao bi od 
Sant Franciska, preko Australije i otočja Tihog oceana 
do Japana, Kine i Indije sve do Jeruzalema, te bi sve one 
Mise, što će se prikazati dok će on spavati, unapried pri¬ 
kazao za misionare i za širenje sv. vjere. Ista mu se 
misao opet obnavljala kod jutarnjeg prikazanja Apo- 
stolstva Molitve za krajeve od Jeruzalema do Sant Fran¬ 
ciska, gdje se tiekom našeg dana redom na tisućama 
oltara Isus žrtvuje. 

Ovim sredstvom odgoja svete majke Crkve želio je 
Merz utjecati i na organiziranu mladež, Orlove. Ta zato 
se i okupila, da s Bogom živi, s Bogom razgovara, da 
osjeti kako je miliji jedan dan u domu Otčevu nego 
tisuće u šatorima grješnika«. Ps. 83, 11. U svom pre¬ 
krasnom predavanju na požežkom sastanku g. 1925. daje 
ovaj naputak za liturgijsko razmatranje. 

Liturgijsko razmatranje 

Pročitajte si uoči svakog dana ili Misu sliedećega 
dana ili u cielosti ono poglavlje iz Evanđelja ili posla¬ 
nice, koja će se čitati. Iz ovoga izlučite jednu ili više re¬ 
čenica, koje odgovaraju vašim duševnim potrebama i s 

tim mislima zaspite_Ovisi o vremenu, da li ćete vaše 

razmatranje obaviti izvan Mise, ili za vrieme same sv. 
Mise. Ja bih svakako bio za to, da za sv. Mise ništa 
(drugo) ne molite, nego da molite samu sv. Misu. No jer 

je većini vas vrieme odmjereno, to možete do podizanja 
razmatrati o onim rečenicama, koje ste izabrali prije 
počinka. Na taj način razmatrate o jednoj ideji, koju 
iznosi sveta Misa i spajate liturgijsku molitvu s običnim 
razmatranjem... Sv. je Misa bez sv. Pričesti donekle 
krnja Žrtva je tek onda podpuna, kad se u Misi u naj- 
tjesnijim vezama ljubavi sjedinimo s Isusom i pretapa¬ 
njem jedne biti u drugu. To činimo po sv. Pričesti... U 
tom činu. gdje se naše tielo i naša duša ujedinjuju sa 
samim Božanstvom, mora da je vrhunac našega života; 
u tom je činu vrhunac cjelokupne liturgije. Sve molitve 
i pjesme, sva naša razmatranja, svi naši čini tiekom dana 
moraju smjerati Kristu kao središtu. Na taj se način 
već na zemlji izpunjava zadnja svrha naša i mi posta¬ 
jemo dionicima same biti Božje«. 

»Po liturgijskom razmatranju svaki katolik postaje 
velik i univerzalan. On ostavlja po strani svoje osobne 
interese i počinje osjećati, što osjeća Crkva, taj velebni 
odraz samog neizmjernog Krista ... Vjernik, koji se 
liturgijski moli, pridružuje se korovima anđeoskim, koji 
neprestano hvale Stvoritelja... i tako je njegova mo¬ 
litva socialna, sjedinjena sa svetom Crkvom...« Dr. 
Ivan Merz: »Duhovna obnova po liturgiji«. »Luč« 1924./5. 
str. 15.—17. 

Dopunimo još Merzove liturgijske poticaje ovim nje¬ 
govim mislima o crkvenom pjevanju, što ih je donio 
»Kat. Tjednik« 1927. br. 23. 

Crkveno pjevanje 

»U nebu je podpuna sreća. A ne bi bilo podpune sreće, 
kad bi nedostajala glasba za naše uši, ili barem nešto, 
čega je zemaljska glasba blieda slika. I zato mi za¬ 
mišljamo na svoj ljudski način nebo sa divnim pjeva¬ 
njem anđeoskih korova. Nema neba bez muzike, glasbe i 
pjevanja. Sveta je Crkva — malo nebo na zemlji. I zato 
ni ona ne smije biti bez svoje glasbe, muzike i pjevanja. 
U njoj moraju započeti pjesme bezkrajne sreće, koje će 
se nastaviti na cvjetnim poljima vječnosti. U svetoj Crkvi 

ne smije se čuti samo šum pokajničkih uzdaha i suza, 
nego i radosti i kršćanske nade... I sveta je Crkva 
oduviek pjevala: i u katakombama i nad katakomba¬ 
ma ... I gdje se zaboravlja na crkveno pjevanje, zabo¬ 
ravlja se na jednu svetu i veliku crkvenu predaju. A 
obnoviti kršćanski život, znači obnoviti crkveni život — 
crkvene običaje i predaje. Obnoviti dakle i crkveno pje¬ 
vanje. Iz ovoga se jasno vidi dužnost Katoličke Akcije, 
da radi na obnovi crkvene glasbe u pjevanju. Jer njezin 
je cilj kršćanska obnova kršćanskog družtva. Gdje su 
crkve pune? Gdje se liepo propovieda i liepo pjeva. 
Gdje su crkve prazne? Gdje se loše propovieda i loše ili 
nikako pjeva. Dobar crkveni zbor jednako je znamenit 
kao i dobar crkveni propovjednik. Orlovska i druga kato¬ 
lička družtva dobro rade, što osnivaju pjevačke sekcije 
i pjevaju kod službe Božje. Još će bolje raditi, budu li 
podvostručenom ljubavlju i snagom radili oko obnove 
crkvenog pjevanja.« — 

»I u doba hrvatskog kraljevstva bilo je mnogo bene¬ 
diktinskih samostana, iz kojih se neprestano dizala hvala 
Božja prema nebeskim visinama. Skoro sve je nestalo i 
mi pitamo, nije li s tim samostanima nestalo i vreme¬ 
nito blagostanje Hrvatskog naroda; nisu li ti kontem¬ 
plativni bedemi bili prvi bedemi, od kojih su se odbijale 
navale neprijatelja narodne duše i koji su oboružani tež- 
kim topničtvom svojih pjevanih molitava i trapnja pro¬ 
lomili brane nebeske milosti, koja je u doba Tomislava 
bujno tekla hrvatskim dušama? Skoro je sve izčezlo! 
Ali je na nama da pripravimo narod na gregoriansku 
obnovu i na dolazak Benediktinaca i inih promatrajućih 
redova u naše opustjele krajeve. — Vjerska družtva, or¬ 
ganizaciju Katoličke Akcije zapada častna zadaća litur¬ 
gijskog apostolata. Želja je to Sv. Stolice, a želja je 
Otca svih kršćana zapovieđ pravoj djeci... I u ovom 
pogledu ne smijemo ni mi zaostati za našom braćom iz 
drugih zemalja... Euharistijski smo program, Bogu 
hvala, već počeli provoditi s mnogo uspjeha; nadošao je 
čas da postanemo apostolima liturgijskog programa.« 
U »Životu« 1928. str. 36. 

DJELA MILOSRĐA 


Kršćanska dobrotvornost bila je oduviek naj¬ 
moćnije sredstvo za širenje vjere. Ona izvršuje glavnu 
zapovied djelotvorne ljubavi bližnjega. Ona trga daro¬ 
vatelja od zemlje, ona napunja siromaha nebom. Otca 
Nebeskoga približuje djeci njegovoj; Isus po njoj nalazi 
novu braću svoju; kroz nju struji Duh Sveti u srdcima 
ljudskim. Za to je i uviek visoko ciene, koji Isusa razu¬ 
miju. Po njoj će Isus dapače i sviet suditi. Prema Isu¬ 
sovim riečima broji se sedam tjelesnih i sedam duhovnih 
djela milosrđa. Ona su kršćanska »charitas«, »dobro¬ 
tvornost«, vrhunaravna ljubav. »Pobožnost čista i ne¬ 
okaljana pred Bogom Otcem jest ova: zauzeti se za 
sirote i udovice u njihovoj nevolji i držati sebe neoka¬ 
ljana od svieta.« Jakov. 1, 27. Ovu opomenu Sv. Otca 
Benedikta XV. za vrieme rata opazio je Ivan i nastojao 
do vrhunca razviti svoju i onako dobrohotnu narav. Još 
kao dječak molio je Ivan roditelje, da mu dadu za siro¬ 
mahe, a kad je na sveučilištu u Beču i Parizu dobivao u 
onim gladnim godinama od majke pošiljke hrane, sve bi 
odmah podielio s drugovima, makar to majci i ne bilo 
drago. »Uviek on nađe u svojoj blizini nekoga, tko je 
biedniji i gladniji od njega. Koliko puta sam mu znala 
reći, da to od njega niti Bog ne traži, jer na taj način 
slabe njegove sile, a on je ipak dužan ih čuvati. No sve 
badava, on se na sve moje razlaganje smieši tako bla¬ 
ženo i uvjerljivo, kao da nema baš nikakve krivnje na 
duši.« Tako se tužila majka S. Rafaeli. (Glasnik sv. Jo¬ 
sipa 1943. str. 71.) 

Kad je na ratištu pomagao ranjenom Talijanu, bilježi 
kao načelo: »Učiniti djelo ljubavi čovjeku što trpi, naj¬ 
veća je stvar, temelj je to svakog duhovnog života.« 19. 
VI. 1918. Ivan je vjerovao u ljubav bližnjemu kao naj¬ 
jaču družbovnu moć, bilo kad ju je sam trebao u vrevi 
parižkih ulica, bilo kad je oko potrebnika u nj uprlo po¬ 
gled. U Parizu se zavjetovao, da će uviek od svoje plaće 
davati 10% siromasima, pa je na to kasnije i otca na¬ 
govorio. Kao član Konferencije sv. Vinka posjećivao je 

svake nedjelje »svoju« siromašnu obitelj i nosio joj po¬ 
moć u naravi. Isto je činio u Zagrebu, i to ne samo jed¬ 
noj. Posjetnika bi vazda ponudio čime bi mogao, a sam 
jedva bi što uzeo i kod kuće i drugdje. Kad već ne bi 
imao što dati siromaku, dao bi mu svoj naslov, da ga 
u stanu nađari. 

Kako je znao gladne nahraniti i žedne napojiti 
znadu pripoviedati drugovi iz taborovanja, suputnici iz 
hodočašća i sa izleta. Svima prije nego sebi. Tako kad 
su stigli k Sv. Marti u Rimu i nisu našli pripravljenog 
boravišta, zamolio je Ivan O. Foretića, a bilo je već 11 
sati, za sv. Pričest; kratko se zahvalio i pošao uređivati 
spavaonice i kad je sve smjestio i svi se već bili okriepili, 
onda je on tek kasno poslije podne nešto uzeo. 

Opazio Ivan poderanog invalida Miška, kako čisti cipele 
pred kolodvorom. Brzo se upoznao s njime, a Miško se 
brzo obukao njegovom košuljom. Kako ga je mogao 
promatrati sa svoga prozora, a isto tako Miško viđati 
njega, razvilo se među njima prijateljstvo tako, te je 
Miško uvieke znao gdje je Ivan. Ivan se brinuo, da Miško 
svoju zaradu ne troši u ludo već da štedi. Koji put bi 
ga kroz prozor pozdravio mašući rukom, a Miško bi vi¬ 
soko dignuo kapu i bio je ponosan i sretan. I poslije 
smrti Ivanove sjedio je Miško uz svoju škrinjicu s četka¬ 
ma nasuprot Ivanovim prozorima, jer su gore još živi 
bili majka i otac onoga, koji je bio njegov najbolji pri¬ 
jatelj i kojega je on ljubio kao nikoga prije ni poslije u 
svom životu. Kada roditelji Ivanovi promieniše stan, po¬ 
kupio je i Miško svoju škrinjicu i žalostan preselio na 
Trešnjevku. Deset godina kasnije bolno je još plakao i 
uzdisao Miško paleći u kutiću svoje sobe lampicu pred 
Ivanovom slikom. Pokazivao bi košulju liepu i bielu sa 
utkanim »I. M.« i govorio bi: »To je njegova košulja. S 
njom ću u grob i pred Svevišnjega!« ... Već kad je bio 
profesor kupila mu jednom majka fine cipele, a on ih za 
koji dan poklonio siromaku. 

Kao gosta primio je rado ne samo prijatelja i 
znanca, već bi i jednostavnog radnika s ulice pobrao i 
smjestio ga u svoj krevet, dok je on spavao na podu. 

Roditelji se doduše iznenadili takvom gostoprimstvu, ali 
bi ih Ivan znao milo umiriti. 

Družbi sv. Petra Klavera darovao bi kadkada također 
svoj misijski dar za odkup i pokršten je crna- 
c a. Bile su to samo iskre velikog misijskog plamena, što 
mu je na Misijskoj izložbi u Rimu g. 1925. provalio u 
rieči: »Shvatismo, da rad za misije znači sudjelovati pri 
osvajanju svieta. Koji kršćanin, koji Orao ne bi htio 
osvojiti sviet za Isusa Krista! Radimo za misijsku osva- 
jalačku ideju!...« »Kat. Tjed. 1925. br. 13. 

Bolestne bi pohađao, s kim je samo ikako 
poznat bio. Prijatelja Dragoša Maroševića, koji je više 
od pet godina bolovao, često bi pohađao, tješio i bodrio. 
Kako njemu tako bi i drugim bolestnicima čitao što po¬ 
božna, pomolio se s njima, dao bi koju sličicu, a kad je 
razborito bilo i znak križa bi nad njim načinio. — Na 
povratku s rimskog hodočašća u rujnu 1925. svoj je 
krevet u spavaćem vagonu odstupio oboljelom đaku V., 
prem je i sam bio dosta oslabio. 

Mrtve je na bojištu doista s počitanjem pokopavao, 
bili oni i neprijatelji; a kasnije je znance sa sućuti i mo¬ 
litvom do groba odpratio. Tek jedno nije mogao preža- 
liti, što se prije nije znao bolje poskrbiti za umiruće. 
Nije znao da bi trebalo s njima pobuditi čin savršenog 
pokajanja, jer im se time najviše pomaže. »Ah, ono je 
bio estetski katolicizam« — doba, kad se više ljepotom 
vjere oduševljavalo. Iz uputa, što ih je mlađima davao 
u pogledu dobrih djela, razabire se, kako je i sam s tvar¬ 
nom pomoći spajao duhovne pobude, e da postigne pravu 
svrhu — približen je srdca Bogu, izvoru svakog dobrog 
dara. 

A odakle je Ivan smogao novaca za pomaganje bliž¬ 
njega. Nismo kazali da je velike svote poklanjao; a ono 
što je najviše mogao prištedio je na sebi. Tako je na pr. 
i uglednijim ljudima, ali dobro inače poznatim, koji mu 
ne će za zlo uzeti, pisao na tiskanicama, koje se već nisu 
mogle upotriebiti. Nije izdavao za ništa suvišno: duhan, 
piće, nakit,, zabave i druge trice. Sebi je nabavljao upravo 
najnuždnije i tako vršio sveto siromaštvo. 

Osim velikog duhovnog djela milosrđa, što 
je cielome narodu dao suradnjom u Orlovstvu, davao bi 
<inevice na stotine pojedincima na svih sedam načina. 
Duboko je osjećao duhovnu biedu savremenog čovjeka. 
»Kako su jadni ovi ljudi, govorio je drugu Dr. ćepuliću. 
Oni ne poznaju ljubavi Isusove, oni ne poznaju Isusa, oni 
žive u postojanom smrtnom griehu!« »Nedjelja« 1929. 
br. 19. Tim biednicima je rado pomagao gdjegod je samo 
mogao. Grješnika bi pokarao, kadgod je samo 
bilo nade, da će opomena koristiti. Psovaču bi koji puta 
na ulici pristupio s blagom rieči: »Nemojte tako!« ili: 
»Blagoslovljen budi Bog)...« — Ne jedna nečedno obu¬ 
čena doživjela je u družtvu i željeznici njegovu ozbiljnu 
rieč o odgovornosti za sablazni i o sramoćenju same 
sebe. — Kad su ga u Rimu lihvarski »ogulili« za preno¬ 
ćište ostavio im je na stolu ceduljicu, u kojoj je napisao, 
da to nije katolički i kršćanski izrabljivati hodočastnike. 

Neukoga je poučavao najviše svojim dobrim 
primjerom, jer to razumiju svi, pa i analfabeti, koji ne 
znaju čitati. »Moguće je ljudima pomoći samoodgojem. 
Opazio sam naime da se neke tajne niti vuku, koje prema 
ćudorednoj snazi dotičnoga djeluju na okolinu, pa makar 
čovjek i šutio«. »Družbovnom radniku zapravo je dužnost 
zalaziti u sve slojeve, zle i dobre i proučavati život... 
Valja se zavući i u najgnjusnije kuće i proučavati biedne 
ljude«. U tom smjeru išao je sav njegov rad u Katoličkoj 
Akciji. 

Dvoumne je dobro svjetovao kad god bi ga 
u dvojbama tražili,, a bilo je to dosta često u večernjim 
razgovorima. Za sumnjače u vjeri držao je predavanja i 
pisao članke osobito o lurdskim čudesima. 

Tužne je znao utješiti upozorujući na vječnu 
vrjednotu bola, u čemu je bio pravi vještak stekavši tu 
vještinu vlastitim proživljavanjem. Toliki mlađi prizna- 
vaju, da ih je on pridigao na novi život. Vraćajući se iz 
Remeta sa gospojicom M. govorio je o zazivu »Dušo Kri¬ 
stova, posveti me« s tako dubokim osjećanjem i zanosom, 
da je na nju učinio neobično jak dojam, koji nije još eto 

ni nakon više od petnaest godina izčezao, nego uviek 
daje novo svietlo i pobudu. 

Kako je krivicu strpljivo podnosio znade¬ 
mo već iz javnih sukoba. No znalo se dogoditi i u užem 
krugu da je bio stavljen na težku kušnju. Tako veli druga 
gospojica M., koja je bila prisutna: »U opraštanju nane¬ 
senih mu uvreda bio je zaista velik. Jednom je u većem 
društvu bio nemilo napadnut i mogao se s podpunim pra¬ 
vom braniti, jer je radio po svojem najboljem uvjerenju; 
on je međutim na sve šutio, niti rieči nije progovorio u 
svoju obranu. Kad ne mogoh prikriti svog divljenja nad 
tim njegovim vitežkim držanjem, reče mi: »Tko hoće da 
bude pravi radnik za Božju stvar, ne smije poznavati 
sebe; lični je kult najveća zapreka mnogim uspjesima 
našega rada«. 

Molitvu kao dobro djelo za bližnjega počeo je rano 
cieniti. Iz Pariza piše kartom prijatelju M.: »U Kate¬ 
kizmu piše, ako se čovjek moli za sebe, onda je to iz 
nužde; a ako se moli za drugoga, onda je to iz charitasa 
—ljubavi, i ta molitva više vriedi. Molimo se dakle jedan 
za drugoga. »U listovima često obećava potrebnima svoju 
molitvu. Molio je za žive i mrtve. Na Sve Svete pod večer 
pohodio bi na Mirogoju osobito zapuštene grobove voj¬ 
nika i zapalio na njima svieće, kojih je kupio oveći 
zamotak. 

Koliko li plodnog zrnja bacio je Ivan svojim dobrim 
djelima u srdca okoline svoje! Kako sjajna ga je zapala 
kruna od Onoga, koji i čašu vode nagrađuje. Jer sve ovo 
nije poteklo samo iz prirodno mekoga srdca, kojega se 
Seneka stidio, nego od gledanja na Gospodina Boga, koji 
se hoće kroz siromahe više proslaviti. Ivan gleda Isusa u 
nemoćniku, koji se težko uzpinje u tramway, pa ga milo 
prima i s njime ljubezno razgovara. Biednika, na koga 
nitko inače i ne gleda. »Nedjelja« 1932. br. 19. Ivanova 
je ljubav bližnjemu vrhunaravna, obćenita, djelotvorna 
srdcem i rukom. Ona je i sređena po svim pravilima na¬ 
ravnih i vrhunaravnih odnosa. 

Legat Sv. Otca Pape blagosivlja Križare 



Hrvatski Metropolita Preuzv. gosp. Dr Alojzije Stepinac okružen 
Križarskim duhovnicima i Križarima sa obala Hrvatskog Jadrana 

ŽRTVA 


Kao žarka crvena nit provlači se Merzovim životom 
bol. Ona je dapače uz ljubav glavni osjećaj njegova ži¬ 
vota. Ljubav kao čežnja za srećom, za Bogom; bol kao 
manjak te sreće i ujedno ucjena njezina. A kako je hotio 
tu sreću ne samo sebi već i čitavom jednom narodu, tako 
mu je trebalo pred narodom poći i križnim putem do te 
sreće — k Bogu. I zaista, tek onda si nekoga odgojio, 
kad si ga naučio voljko trpjeti. Žrtva je dakle nuždni 
dopunjak poglavlja o uspješnom preporodnom radu kako 
u Odkupitelju svieta, tako i u njegovima, »koji nadopu- 
njaju, što još manjka za tielo njegovo, Crkvu«. Kolos. 
1, 24. 

Tko bi bio rekao, da što trpi onaj u družtvu veseli, 
razgovorljivi Ivan? Što više, da i onaj, na sve najfinije 
naučeni dječak, plače od pravog bola! A ipak ga je on 
tako reći i porodom nasliedio. Zbog bolnih očiju i zubi 
mora već u pučkoj školi k liečniku. Kraj sve najbrižnije 
čistoće u svemu napale ga i ospice. S naporom rada, koji 
ga je izcrpljivao, razvijao se i bol. I Ivan često uzdiše: 
»Bol, bol, bol!...« 

Kako je pitanje bola uobće glavna podstreka i kamen 
kušnje filozofiranja, tako je ono i Merzu bilo životno pi¬ 
tanje; »Zašto trpim, čemu trpim, prema tome i kako da 
trpim?« Brzo je shvatio, da je trpljenje spojeno sa 
samim čovječjim bićem, jer je čovjek tvaran, ograničen 
i slobodan, pa kako po ovom trojem čovjek ima svojih 
prednosti, mora da primi i neugodne posljedice. Tvar¬ 
no s t ga hrani i drži, pa mora primiti i njezino svojstvo 
razpadljivosti kroz bolest i smrt. U osjećajnom biću, 
kakav je čovjek, mora to biti uz boli. Taj osjećaj je dakle 
znak za »oprez!« Jer nešto tielu manjka, bol opominje 
da se čovjek pobrine i osigura svoj obstanak. A jer to 
uviek ne može, to čezne za nerazpadljivošću. Želi se pro- 
duhoviti i time bol izlučiti, u ovom pak životu barem je 
jakošću duše nadvladati. I čim bol voljno primi, već se 
počinje u njemu produhovljenje, gospodstvo duše nad 
tielom, učvršćen je temelj čovječjeg dostojanstva. Ogra- 

ničenost je veliko vrelo bola zbog tvarnih i duševnih 
sukoba, koje izazivlje; ali ona čovjeka stavlja i u bitnu 
mogućnost usavršivanja u svakom smjeru, a s tom tež¬ 
njom je spojen sav njegov napredak i uljudba. Kad je 
poniznošću prizna, on se svestrano sređuje i prema 
ugledu vlasti i u družbovnom životu, gdje i »maleno« 
može imati najveću važnost: kao diete, radnik, seljak ... 

Uzrok najžešćih čovječjih bolova je sloboda, koja 
prouzrokuje najveći manjak, ćudoredno zlo — grieh, sa 
svim njegovim strašnim posljedicama na imetku, 
zdravlju i časti, a pogotovo u vrhunaravnom redu u gu¬ 
bitku milosti i vječne sreće. No i ona ima i te kako liepu 
stranu, jer je najljepši ures razumnog čovjeka, koji po 
njoj postaje sustvaralac Božji najvećeg blaga na svietu: 
kreposti i zasluga. I kako su one najdragocjenije tako 
se moraju i platiti najvećom boli — žrtvom. U koliko 
si dakle razuman čovjek, zemaljski putnik, moraš se i 
smiriti s time da budeš i patnik. 

Ivan je to brzo shvatio. »Ako hoćemo nešto postići, 
moramo pregarati... život mora biti žrtva, da mnogo 
liepoga ni ne gleda. Život je silno težka borba, koja traži 
i pregaranja ... Radi ove borbe ima život čovječji višu 
sadržinu...« 19. III. 1915. U tom je duhu podnosio sva 
odricanja spojena S vojničkim životom, a kasnije poja¬ 
čana u ratnim naporima tjeskobama i grozama, dok na 
koncu — izgubivši 12 kg vraća se bolestan kući. 

K ovom filozofskom poimanju bola brzo se u Merza 
razvilo i kršćansko shvaćanje, prema ko¬ 
jemu se Stvoritelj proslavljuje kroz 
borbu milosti proti grješnoj naravi, a 
Spasitelj kroz dragovoljno nošenje nje¬ 
gova Križa. »Kadkada osjećam neku zadovoljštinu, 
upravo sreću što nepravedno trpim; tako sam sličniji 
Kristu« 6. rV. 1916. »Jest, bol je sadržaj života, ona. 
ovim vlada. Gdje nje nema, možemo biti uvjereni, da pra¬ 
voga života nema« 17. XII. 1916. Trpljenje uvrštava u pro¬ 
gram svoga apostolskog rada kao bitni uvjet uspjeha: 
»Znam, da je težko trpjeti, ali neki ljudi imaju poziv 
trpljenja. Mi smo tielo Kristovo, te nam on svima uloge 

podjeljuje. Jedni moraju da trpe, da uklone kaznu Božju, 
koja bi se morala stresti na okolicu. Huysmans bi te ođa- 
branike nazvao mističkim gromobranima. Jesi li ikada 
na to pomišljao, da ti trpiš za naš pokret? Jesi li svoje 
muke prikazao Kristu za pokret? Katolicizam se u nas 
ne će širiti, ako ne bude radnika, molitelja i patnika. To 
je jedan zakon u širenju Kraljevstva Božjega na zemlji. 
Naš pokret je stvorio dosad samo prvi tip radnika, i mi 
smo stvorili u našim dušama ideal radnika za katolički 
pokret. Molili smo se manje, a trpili smo, kad smo mo¬ 
rali. Zadnji je tip svakako vrhunac — nasljedovanje pod- 
pune Žrtve Spasitelja na Križu. — I vidim u našemu po¬ 
kretu već priličan broj patnika. Pošto slučaja nema, to 
držim, da je plan Providnosti upravo u tome, da spo¬ 
znamo ovu tajnu iz njegova života: trpjeti za 
druge. 

Istina je, da je lako govoriti o križu, a težko ga nositi. 
Svakako se mora svim silama i nadalje moliti bi. Dj. 
Mariji... i moraš joj nešto obećati, na pr. da ćeš kroz 
cieli život jednom dnevno izmoliti krunicu ili što drugo. 
U obećanju je glavno, da ono bude prava obveza, da ćeš 
do konca života ostati u Njenoj službi. Možda Ona to 
upravo od tebe traži, jer misli, da bi ti mogao postati 
kroz kraće vrieme nehajan, a ovakova obveza, poput ka¬ 
kovog pravila sređuje čovjeka u vjerskome životu. 

To je moje mišljenje. Ne znam, jesam li pravo pogodio 
tvoje duševno stanje, ali držim, da je redovito i posto¬ 
jano razmatranje jedino sredstvo, da čovjek na zemlji 
ne izgubi nikada ravnotežu i da radostno iz dana u dan 
(budućnost, to nije ništa spram vječnosti!) s Kristom 
se raduje ili s Njime trpi« ... 

Tako na dan sv. Luke 1921. iz Pariza tješi i bodri 
prijatelja Dragana Maroševića, a ujedno odkriva svoje 
snalaženje u pitanju bola. 

Prožet ovim mislima Ivan je upravo tražio svestrano 
trpljenje. On žrtvuje svoj umjetnički dar, da ne bude 
književnik; žrtvuje i sve s time spojeno uživanje: ne 
svira, ne ide u kazalište ni na koncerte... Sve je to tako 
oplemenio, da je uživao samo u bogoslužju, gdje se ne- 

posredno nalazi u vječnoj umjetnosti. On si sam zadaje 
boli postom, ležanjem na tvrdom i drugim pokorama; jo5 
više zvaničnim radom; a najviše dragovoljnim primanjem 
kušnja i pripuštenja Božjih: nerazumievanja, poniženja, 
oskudica, te osobito bolesti i rane smrti. Sviestan si je 
bio, kako čini na neke nezgodan dojam, kad je podrhtavao 
u licu, misleći da će njima prouzročiti neugodnost; činilo 
se kao da je sitničav, a uistinu je to bio izraz počitanja. 
Krivo je bio shvaćan, napose kad su u njegovome radu 
gledali političku pozadinu; a ni slutili nisu, da bi mogao 
biti tako nesebičan i gledati sve u vidu vječnosti, kako 
je uistinu bio. 

Duh dakle, kojim Ivan prožima bol, bio je Isusov duh, 
koji trpljenje cieni, pa ne samo da predano trpi 
zbog zasluga, nego i voli trpljenje kao veliki čin- 
benik svakog uspjeha; dapače ga ljubi i traži, jer 
ga ono čini Isusu sličnim. 

Zelja Ivanova z a trpljenjem bila je u osnovi Božjoj, 
koji je htio, da baš u ranoj i težkoj žrtvi života bude 
Isusu Što sličniji. Naporni je rad Ivanu kvario krvna tje- 
lešca, neprestani ih post nije popravljao, pa se Ivan i 
laglje prehlađivao, te je u lipnju g. 1927. i težko obolio 
na upali porebrice. Razborito je uznastojao d a se lieči 
i prema savjetu liečnika oporavi i planinskim zrakom u 
Sloveniji i morskim na Hvaru. Pošao je dakle u srpnju 
u Sv. Križ nad Jesenicama i ondje u Restauraciji probo¬ 
ravio oko dva mjeseca na divnome zraku. Žestoke su 
borbe tražile, da i tamo nastavi sav rad za organizaciju 
i mnogobrojno dopisivanje tako, te se ni tamo nije pod- 
puno oporavio. Slično je bilo na Hvaru, gdje je vršenjem 
svih svojih krepostnih navada dao najljepšu pobudu kre- 
postnog života i pripravio tlo za organizaciju, ali sebe 
nije oporavio. Tako je uz vršenje profesorske dužnosti u 
rano proljeće 1928. opet oslabio, pojavila se opet gnojna 
upala ličnih šupljina. Liečnici mu svjetovali operaciju što 
prije i on ih je voljan poslušati No ujedno sluti, ili možda 
još nešto više, očekuje svoj konac. Kad je u to "doba po¬ 
hodio prijatelja Dr. Belića u Đakovu upita ga Belićev 

Predrag: »Kada ćete nam opet doći?« — »U Đakovo ne 
ću više nikada doći«, odgovori posve mirno. 

»Ivan je mnogo mislio i ćesto govorio o smrti. Kad je 
bio promaknut na čast doktora požurih se, veli gospojica 
M. M., da mu čestitam On će na to: »Sad mi se još valja 
pripravljati za zadnji strogi izpit«. I kako ga odmah ne 
shvatih pogledam ga' upitno, a on nastavi: »Čeka me još 
jedan veliki i važni izpit, mnogo veći i važniji od ovih, 
i ako na njemu prođem, blago meni!« Sada tek shvatih, 
da misli na smrt i pomislih u sebi: Sretnih li, koji gledaju 
sve očima vječnosti!« 

Taj izpit se Ivanu približio. Glasnik mu ga Božji — 
bolest i liečnik naviestio. No našao ga i pripravna. Barem 
14 godina pripravljala ga na nj opomena izpovjednika 
trapista: »Memento morri!« — »Misli na smrt!« Pri¬ 
pravan je bio sviešću, ali prirodni se osjećaj opire bolu. 
Pa i u samome Isusu, koji također u smrtnoj stisci tri 
puta moli: »Otče moj, ako je moguće, neka me mimoiđe 
ovaj kalež.« Mat. 26, 39. I tri puta se navraća k učeni¬ 
cima kao da traži olakšanje. Sličan i u tom svome Bo¬ 
žanskom Vođi, traži i Ivan pomoć Pričešću i molitvom 
od Isusa i Marije; od izpovjednika i prijatelja savjet i 
obodrenje; od roditelja i liečnika — liek i operaciju. 
Među zadnjim zapiscima Čitamo u Dnevniku: 8. II. 1928. 
»Pišem, jer sam uvjeren, da se oko mene dešavaju važne 
stvari, iz kojih posve jasno i realno zapažam kako Go¬ 
spodin vodi sve pojedinosti našeg života i rada...« 10. 
II. 1928. »Danas po prvi put mama pristala, da se kru¬ 
nica zajednički molila u našoj obitelji. Sjutra je Gospa 
Lurdska. To je njezino djelo. Ali zato je moralo doći 
toliko bolesti preko mene i još ta operacija nosa, kojoj 
ću se možda moći podvrći, ako sveta Gospa drugčije ne 
pomogne.« 13. II. 1928. Dosta je velik Križ na nama. 
Dobio sam gnojnu akutnu — žestoku upalu čeljustne 
šupljine. Danas mi je vađen još jedan zub. Mama u 
silnim mukama; međutim vidim, da se dosta rado moli. 
Sinoć smo stvorili kao zavjet, da ćemo, kadgod to pri¬ 
like i posao dopušta, uviek zajedno moliti krunicu. Čudno: 
ovo naše trpljenje kao da je stvorilo čudesa u mami, 

koja dosta lako sada moli i samu krunicu i sama veli, 
da je danas koju stotinu Otčenaša i Zdravih Marija iz- 
molila. Rukopipateljan dokaz, kako je trpljenje najjače 
sredstvo da spasava i posvećuje duše. Blago si onim du¬ 
šama, koje radošću iz ruku Gospodnjih primaju svaku 
bol i sjedinjene s Isusom doprinose je za razširenje 
Crkve Isusove — u dušama i u društvu.« 15. II. 1928. 
»Lako je svaki dan primati sv. Pričest i gostiti se s Go¬ 
spodinom. Oh, kako je čovjeku trpko, kada mora da grize 
i jede tvrdo drvo svetoga Križa. — Danas mi opet zub 
izvadiše.« 

Ivan dakle trpi tjelesno i duševno; trpi zbog sebe, 
zbog svojih i zbog organizacije; trpi predano prikazujući 
sve za Sv. Crkvu. I njemu je doista »trpko«. Sviestan je 
bio svojih sposobnosti za rad na slavu Božju; gledao je 
veliku potrebu toga rada u našim teškim crkvenim prili¬ 
kama; želio je utješiti svoju majku tjelesnu, želio je po¬ 
moći svojoj majci duševnoj, sv. Crkvi. A Gospodin traži 
od njega: »Umri! Umri mlad! Ne trebam te! Pa ni tvoga 
kakvog častnog mučeničtva! Ne u zatvor, nego u grob! 
Iznikni!...« 

U teškoj duševnoj suhoći došao je izpovjedniku. »I 
Bog me dragi zapušta!« 

— Ne zapušta, govorio bi mu izpovjednik. Samo uz- 
kraćuje milinu prisutnosti. Dobar Otac milije diete šalje 
na višu školu. Odsutnost Otčeva je za njegovo dobro. 

— A ipak bi liepo bilo još živjeti i raditi... 

— Jest! Ali i Isus je po osnovi Otčevoj morao svršiti 
već u trideset i trećoj godini. Pa još onako! 

— Zaista je bol nešto veliko i vriedno! 

— Da, u njoj čovjek sam stvara svoj dar Gospo¬ 
dinu. Dragovoljnim primanjem smrti bol ciedi iz čovjeka 
njegov »ja«. Taj sitni »ja« izčezava u neizmjemosti 
Božjoj. No baš u tom zagrljaju nalazi punu sreću djeteta. 

— Žrtva, podpuna žrtva! Velim! došlo je vrieme 
žrtve. 

— Prinesimo je što veledušnijim pređanjem. 

— L’abandon! Pod puno predanje! 

— Sve dati, i to sve sinovskom ljubavlju 

— E, pa — fiat! Budi volja Tvoja!... 

I bila je njegova volja već na zemlji tako skladna s 
Božjom, te će i u nebu samo nastaviti složno za duše 
raditi. 

— Ne bi li morao još odgoditi operaciju? Upitao je 
drugi puta. 

— A možete li raditi? upita njega izpovjednik. 

— Sad već malo, odgovori Ivan. A liečnik veli: Bez 
operacije sve manje! 

— Ne biste li u Beč na pregled? 

— Mislio sam. Ali sredstva? Ne bih htio pasti na teret 
roditeljima. A k tomu škola? Građu sam doduše prošao; 
pa bi mogao još i završiti. Odem li u Beč, jedva bih se 
za vremena vratio. 

— A naši su liečnici vrstni? 

— Svi ih hvale. Vele mi, da je vrlo pogibeljno odga¬ 
đati operaciju. 

— E pa što drugo onda nego da pođete. 

— U ruke Božje! Rekao je, predajući već una- 
pried — i dušu svoju. 

Htio je Gospodin, da među hrvatskom mladeži umre; 
njoj je živio u tielu, njoj će i u idealu. Zadnji nam se 
razgovor kretao oko nekih manjaka među Orlovima, na 
koje su protivnici prstom upirali. Upozorio sam ga tada 
na članak Otca Doncoeura u »Etudes« o brbljavom ju- 
načtvu i papirnatom rodoljublju, gdje se češće izticalo: 
»C’est de la litterature!« I kako je takovoj površnosti je¬ 
dini liek djelo i stvarna žrtva, prema Spasiteljevim: 
»Ako zrno pšenično padnuvši u zemlju iztrune, donosi 
obilati rod« Iv. 12, 24. I s tom mišlju se oprostio: »Da, 
o tom sam već davno uvjeren: treba žrtvovati! Ja sam 
gotov !« 

Slično je razgovarao i sa Dr. Beluhanom i Dr. Knie- 
\valdom. Na koncu, kad je već s liečnikom sve uredio 
glede operacije, saobćio je roditeljima, da ide na kliniku. 
I oni su se bojali, jer je zadnjih dana govorio majci, da 
će umrieti prije nego ona, koja već tako dugo i težko 
boluje. Pa da je kako utješi, reče ko u pol šale, neka 


151 



uzme za sina druga mu Dr. Avelina Čepulića, 
komu je netom bila umrla majka. 

Zadnje noći oprostio se i s protivnicima svojim spa¬ 
livši svu dokaznu građu protiv njih, što mu ju je bilo 
donielo više osoba, koje su ih imale i zašto da tuže. Kako 
prije često tako i sada uzđisala mu je ojađena ali vitežka 
duša: »Oprosti im Otče, jer ne znaju što 
čine.« — Kako je ozbiljno sa smrću računao, vidi se i 
iz rieči, što ih je sebi za grob napisao: »I. M. u miru. 
Meni je život bio Krist, a smrt dobitak«. 

Knjižicu i sve spise uzorno je sredio, te 25. travnja, 
primivši sv. Pričest u svetištu Presvetoga Srdca, pošao 
je na kliničko odjeljenje za grlo i nos. Sliedeće ga je jutro 
operirao profesor Dr. Mašek. Od prevelikog krvarenja 
Ivanu je pozlilo, i po priznanju samih liečnika bila je po¬ 
gibelj da odmah umre. Posvetili su mu svu pažnju i za¬ 
ustavili nekako krv, ali je brzo iza toga nastala upala 
mozga i Ivan je počeo na mahove gubiti sviest. No dok 
je bio pri sviesti, udivljavao je sve svojom vedrinom i 
strpljivošću, Ijubeznim razgovorom i pobožnim poticajima 
bolestnika i sestara. Kad se saznalo za njegovo pogi¬ 
beljno stanje, posjećivali ga prijatelji, a neki su tako 
reći i trajno kroz više dana i noći bili uz njega. Tako Dr. 
Beluhan, O. Ambroz Vlahov, Dr. Kniewald, i O. Pavelić 
D. I. Posjećivale su ga često gospojice Marošević i Stan- 
ković iz Sveze Hrvatskih Orlića i više drugih. 

Uza svu veliku brigu liečnika Ivanu se nije moglo po¬ 
moći, pa je stanje bezsviesti i strašnih grčeva bivalo sve 
češće i trajnije. Pri podpuhoj sviesti razgovarao je još 
jednom i sa izpovjednikom, a drugi puta, kad mu je 
davao sv. Pomast, mogao je tek znakovima da se spora¬ 
zumi. Izpovjednik ga je podsjetio na zadnji razgovor o 
žrtvi, a Ivan je težko još mucajući izrazio: »Ce n’est pas 
la litterature!« Da, život nije pisarija, niti je književnost 
život. Videći izpovjednik, da Ivan zaista prinosi žrtvu 
života, podsjetio ga je na razgovor o Orlovstvu i pitao, 
ima li mu još što reći? Ivan potvrdi, a izpovjednik mu 
reče: »Zar ne, Vi žrtvujete svoj život za hrvatsko 
Orlovstvo?« I Ivan vedro pogleda, velike njegove 

oči zasjaše i kao da se htio ranjenim licem nasmiešiti 
naklonio je glavom. I time se razstadosmo. 

U ovim svietlim časovima približavao se je k Ivanu i 
otac, a on bi ga milovao, hoteći ga utješiti i zahvaliti 
mu za sav plemeniti uzgoj i ljubav. I u takvom jednom 
milovanju pao je opet u nesviest, iz koje se više nije 
vratio, nego je nastavio u vječnosti »Grliti Otca i Sina i 
Duha Svetoga«, kako je to čitav život želio i 12. V. 1920. 
zabilježio. Bilo je to u četvrtak 10. svibnja 1928. u 10 i 
pol prije podne. 

Smrtnu mu je svieću u ruke utisnula s. Rafaela Milo¬ 
srdnica, a molitve za umiruće izmolio Dr. Beluhan u pri¬ 
sustvu Dr. Kniewalda i Dr. Protulipca. Dok je Ivan ležao 
na klinici, nalazio se u Zagrebu i nuncij Sv. Otca Pape 
preuzvišeni Pelegrineti. Izpovjednik ga je Ivanov zamolio 
da ga posjeti i blagoslovi, što je on rado i učinio pri- 
mietivši odmah: »Ako umre nije nesreća za nj, nego za 
nas«. U odsustvu nadbiskupa Bauera zamolio je pomoćni 
biskup Dr. Premuž blagoslov Sv. Otca za Ivana. Brzojav 
je još stigao dan prije smrti: »Sv. Otac blagosivlje bo- 
lestnog Dr. Merza i zaziva na nj božansku pomoć. — 
Kardinal Gaspari.« 

Kad se bilo pročulo, da je Ivan u smrtnoj pogibli, 
mnogo se za nj molilo u crkvama, po samostanima i 
društvima; prikazivale se za njegovo zdravlje sv. Mise 
i činili se zavjeti. Učinili su dakle svi i on sam, što su 
najbolje znali i najviše mogli. A ipak se preselio u 
vječnost. Očito, da je njegovu žrtvu tražio i milo primio 
Gospodar života za svoju veću slavu i njegovo i naše 
veće dobro. 

To se i odmah iza smrti Ivanove pokazalo. Zavjesa 
njegove sakrivenosti stala se ođkrivati. Na pozornicu su 
redom izstupali štovatelji, iz njihovih oplemenjenih sr¬ 
daca stala se izvijati sve jasnija prava slika i veličina 
Ivanova. Orlovski je Savez izdao osmrtnicu i poruku 
društvima, u kojima Ivana nazivlje: Vitezom Euharistij- 
skoga Kralja, neumornim radnikom u apostolatu Kato¬ 
ličke Akcije, najsvjetlijim sviećnjakom i podpunom 
žrtvom hrvatskog Orlovstva. I odjek brzojavka iz ciele 

Hrvatske zapanjio je i brzojavne činovnike te se pitali: 
»Pa tko je i što je taj?!« Iznenadio se i cieli Zagreb, kad 
je čuo, da njemu zvoni veliko zvono stolne crkve, i go¬ 
vorio je: »E, to je više nego jedan mladi profesor!« I 
da je to uistinu, rekle su mu i novine i časopisi, koji su 
mu bez razlike smjera priznale velike sposobnosti, uzvi- 
šenost značaja i silni utjecaj na hrvatsku mladež. 

Kao neprekidnom procesijom prolazili su Zagrebčani 
čitava dva dana mimo njega izložena u orlovskoj odori 
u Mirogojskoj mrtvačnici. Počastnu su stražu kraj odra 
neprestano držali Orlovi u odori. Premda je kišilo, saku¬ 
pilo se u nedjelju u tri sata po podne na njegov pogreb 
do pet tisuća osoba, šest je govornika davalo oduška boli 
i udivljenja, nadi i ljubavi, koja je pratila Kristova borca 
u vječnost. I Crkva je svomu vjernome sinu izkazala 
svoju punu počast i priznanje u osobi biskupa Dr. D. 
Premuža, koji je uz veliku pratnju obavio pogrebni obred. 
Družtvo »Branimir« odpjevalo je dvije tužaljke. 

Slični, ako i ne tako potresni, izljevi zahvalnih osje¬ 
ćaja izlili su se sliedeće nedjelje na svečanoj spomen 
slavi u natrpanoj Jeronimskoj dvorani, gdje su pred 
ukusno okićenom slikom milog pokojnika redom progo¬ 
vorili: Msgr. Dr. Beluhan o njegovim krepostima, Dr. 
Jakovljević o filozofsko-književnim nazorima, profesor 
D. Žanko o orlovskom radu. A. šenda krasnoslovio je za¬ 
nosnu svoju pjesmu o Vitezu Marijinom, koji, dobivši 
po njoj zlatna krila, leti k njoj, da još jače zagovorom 
radi za svoje mlade — Orlove. Tako su i mnoga družtva 
širom Hrvatske izkazala počast svome duhovnom vođi, a 
sretnima se cienili, koji su mu mogli doći na grob. 

Nakon dvie godine dovršena je gradnja obiteljske 
grobnice, i smrtni su ostanci Ivanovi u kovnom liesu 
onamo preneseni 17. V. 1930. Tu ga je zadnji puta do¬ 
čekala bolna majka poduprta od častnih sestara; a za pet 
godina smirila se i ona uz njega umrvši 5. VI. 1935. 
Jednostavni spomenik od sivog granita sa iztaknutim ve¬ 
likim križem, a sa umetnutim crnim granitnim pločama, 
umno je zamišljen, da predoči jednostavnost i čvrstoću, 
veličinu i silu Ivanovih kreposti, koje su se zbile u križu. 

Nadpis na njemu liepim DamazovLm slovima izrazuje 
Ivanove najmilije osjećaje. 

»OVDJE POČIVA — U KRISTU BOGU SVOMU — 
DR. IVAN MERZ — * 16. XII. 1896. f 10. V. 1928. — 
VJERNOM SINU KATOLIČKE CRKVE — 2IVOT JE 
BIO KRIST, A SMRT — DOBITAK JER JE OČEKIVAO 
— MILOSRĐE GOSPODINOVO — I VJEČNI POČINAK 
NA — SRDCU ISUSOVU«. 

I Ivanov je grob po uzoru njegova božanskog Učitelja 
škola križa, putokaz k savršenstvu. Ugledni ascetski 
pisac i profesor na Gregoriani O. J. Guibert veli: »Oprav¬ 
dano se može sumnjati o pravoj svetosti neke duše, o 
kojoj se čini da je malo ili ništa nosila križ Kristov. 
Naprotiv iz samoga toga, što je koja duša imala mnogo 
i težko trpjeti, pa ako je to strpljivo, s ljubavlju i rado 
podnosila, može se opravdano zaključiti, da nije moguće 
te ne bi bila uistinu sveta; napose gdje je s tom strplji¬ 
vošću spojeno i vjerno izvršivanje staležkih dužnosti. To 
naime može proizvesti samo žarka ljubav, koja gospo- 
duje životom, pa je tako i dušu upriličila Kristu razpe- 
tomu, uzoru svake svetosti.« Theol. spiritualis p. 104. 
n. 110. 

O Ivanovoj se kreposti dakle ne može sumnjati, jer je 
njegov križ bio težak i velik, kako mu je i grobni. On 
je pružio i dokaz, što ga traži sv. Franjo Saleški (Teotim. 
IX, 2). »Htjeti trpjeti, siguran je dokaz ljubavi«. 

To je Ivan naučio i hrvatsku omladinu, — kroz Orlove 
i Križare — koja zahvalno i neprestano hodočasti na 
njegov grob priznavajući mu sa vinkovačkim Orlovima 
koji mu staviše na grobni križ krasan vienac s nađpisom 
na svilenoj vrpci; »Hvala Ti, Orle Kristov, što si nam 
pokazao put k Suncu!« 

PRVI KRIŽAR 

Na Cvietnicu 28. III. 1926. prigodom korizmene obnove 
zabilježio je Ivan ovo; 

»Budući je grieh najveće zlo, zapravo jedino zlo, jer 
nas lišava jedinog dobra — Boga, sliedi, da grieh valja 

najviše mrziti i svim se sredstvima proti njemu boriti. I 
katolička organizacija imade zadaću da 
uništava grieh. Ako se ne postigne, da članovi 
budu bez smrtnog grieha, ova je organizacija bezsmisle¬ 
na, jer čemu čovjeku sav sviet, ako gubi svoj cilj, radi 
kojeg je stvoren. Mjesečna sv. Pričest morala bi biti sve¬ 
čano očitovanje borbe katoličkih društava proti tom je¬ 
dinom zlu — griehu. 

Katolička je organizacija veliko dobročinstvo za čla¬ 
nove, jer im daje preduvjete da si spase dušu. Da uz¬ 
mognu svi članovi upoznati što bolje cilj, radi kojeg 3u 
stvoreni — hvaliti, slaviti i služiti Boga — katolička bi 
im organizacija izkazala najveće dobročinstvo, da bi za 
njih priređivala duhovne vježbe. Duhovnik u 
društvu dokaz je neizmjerne ljubavi Crkve prema vječ¬ 
nom spasenju članova; uvesti bi trebalo sustavnu 
pouku katekizma. Prema tomu u prvom redu i 
prije svega katolička udruženja moraju paziti na unu¬ 
tarnji pojačani rad: na tako temeljit odgoj svakog 
pojedinca, da svaki njegov čin bude sviestno odgo¬ 
varao trostrukom cilju, radi kojeg je stvoren. Jedino 
ovako odgojene ličnosti kadre su. da socijalno apo¬ 
stolski djeluju t. j. da i drugim ljudima stvaraju 
uvjete, te i ovi isto tako spoznadu trostruku svrhu svoga 
života i prema njoj udese svoj život... 

Srž svakog apostolata mora biti borba protiv grieha. 
To je okvir, u koji ulaze druge vrste apostolata — čisto 
vjerski, prosvjetni, politički, ekonomsko-socijalni i t. d. 

Katolička se Akcija stavila u službu Kralja Isusa 
razpetoga, okrvavljena, koji visi na križu. Koje li 
dostojanstvo, što je omladina odabrana, da služi tako 
velikom, dobrom, ljubljenom Kralju? Koja li sreća, ako 
mu i u trpljenju postane slična? 

Ne bi odgovaralo vojsci razpetoga Kralja, koja ratuje 
za oslobođenje braće izpod kraljevstva sotone, ako i ona 
ne bi bila razpinjana na Križ, i ako se i ona ne bi hra¬ 
nila drvetom svetoga Križa. 

Progoni katoličke omladine, potežkoće sa svih strana, 
koje ju susreću, dokaz su, da smo vojska Razpetoga 

Kralja. Kada bi sve to glatko teklo, ne bismo bili vojska 
Isusova. 

Tu viest valja proširiti među udruženjima i svom omla¬ 
dinom. 

Razpetoga valja usrdno moliti, da nam udieli snagu, 
da ga sliedimo i kao družtva i kao pojedinci na Njegovom 
Kraljevskom krvavom Križnome putu«. 

To je Ivanova smjernica Orlovstvu, da častno izađe iz 
nutarnjih i vanjskih pogibli. A te su bile ozbiljne. 

Vanjska je pogibao prietila od vlade, koja je sebi svo¬ 
jatala sav tjelesni i prosvjetni odgoj. Da zaštiti Orlove 
pošao je Dr. Avelin ćepulić k ministru Pribičeviću i raz¬ 
ložio mu, kako Orlovstvo svojim crkvenim uzgojem naj¬ 
bolje jamči za značajnu mladež. Pribićević mu je odgo¬ 
vorio: »Naša su stanovišta dva protivna svjetska nazora. 
Među nama ne može biti izmirenja. Vi se borite za svoje 
vjersko, mi za svoje slobodoumno. Vidjet ćemo tko će 
pobiediti.« 

Slobodnim zidarima išle su u prilog razmirice na ka¬ 
toličkoj strani. K tome su mnogi Orlovi više govorili o 
hrvatstvu, a manje mislili na svoje osobno posvećenje, 
bez koga nema ni pravog rodoljublja. To je Merza naj¬ 
više bolilo, on se bojao, da ne bi Gospodin Bog organiza¬ 
ciji uzkratio svoju posebnu zaštitu. Zato je ovako oz¬ 
biljno govorio i sam i preko duhovnika. U tim tjesko¬ 
bama bilo je Orlovstvo i odlučilo g. 1927. pristupiti Apo- 
stolstvu Molitve i posvetiti se Presvetom Srdcu Isusovu. 

Ivan se je sjećao idealizma francuzkih Euharistijskih 
Križara, pa ga sve žarče naglašavao u svojim člancima 
i predavanjima. Nastojao je dapače, da i samo ime Kri¬ 
žara omili. Radostan čita svaki dan parižki »La Croix« 
— »Križ«; izrezu je članćiće i daje ih prevoditi za našu 
štampu. Kad pomišlja o katoličkom radu većega obsega, 
želio bi da se i naš dnevnik nazove »Križ«. Njegova is¬ 
krena, zanosna, bojovna i patnička narav nalazi svoj 
najbolji izraz u križarskoj ideji. I kada smo razgovarali 
o mogućnosti ukinuća Orlova bilo s koje strane, uviek 
mu je svietlila nada: kao Križari bi se ipak mogli održati. 

I u tom je smislu Ivan i prikazao svoj »život za hrvatska 
Orlovstvo«. 

Organizaciju Euharistijskih Križara, što 
ju provodilo pod tim imenom Apostolstvo Molitve iz. 
Tuluze onamo od 1911. preporučio je bio Benedikt XV. 
g. 1918. za sav sviet. Zbog ratnog stanja nismo onda 
kod nas započeli s njihovim širim okupljanjem. Uršu- 
linke u Varaždinu ipak su već onda pod tim imenom 
euharistijski uzgajale svoje učenice. Kad je uprava Apo- 
stolstva Molitve kod nas vidjela, da drugi pokušaji vjer¬ 
skog uzgoja ne uspievaju, odlučila je, da križarski euha¬ 
ristijski više naglasi, pa od g. 1926. donosi u Glasniku 
Srdca Isusova redovite poticaje za »Male Križare«. Ovi 
kad odrastu bit će veliki Križari, kako su i u Francuzkoj, 
makar i pod drugim imenom. 

Pod pritiskom beogradske vlade i na savjet biskupa 
zaključili su u prosincu 1929. Orlovi zaista da se raziđu. 
Sada je uprava Apostolstva Molitve predložila preuzvi- 
šenom nadbiskupu Baueru, da će ona okupljati napuštenu 
mladež po uzoru francuzkih Križara. Kao odgovorni i 
zabrinuti pastir prihvatio je nadbiskup Dr. Bauer, a Dr. 
Protulipac, i kasnije Dr. A. ćepulić uz sudjelovanje 
upravitelja Apostolata sastavili su pravila Križara, koja 
su zadržala organizacijski oblik Orlova, a pojačala su 
vjerski odgojni način upravo štovanjem Presvetoga 
Srdca Isusova. Tako na ideji Apostolata utemeljenu 
organizaciju Križara potvrdio je nadbiskup Dr. Bauer 
22. II. 1930. Bivši Orlovi pristupili su Križarima gotovo 
listom, a navi se članovi javljali brojno sa svih strana,, 
pa je tako bio spašen najidealniji pokret mladeži, što 
ga je Hrvatski narod ikada imao. Kad je na to Upra¬ 
vitelj Apostolata kod Sudbenoga stola u Zagrebu za¬ 
pisnički preuzeo odgovornost za Križare, priznala ih je 
i svjetovna vlast. Time se je Družba Isusova izvrgla 
sumnjičenju i progonu, koji je u veljači g. 1933. ugrozio 
i sam njezin obstanak u Hrvatskoj. Spasio ju odlučan 
izstup hrvatskih biskupa i zagrebačkih katolika, koji su 
joj u tisućama pokazivali privrženost. Na savjet nad¬ 
biskupov i zbog obćeg dobra Crkve nije se Družba dalje 

tako oštro izlagala, a same Križare i Križarice preuzeo 
je nadbiskup opet g. 1934. kao sastavni dio Katoličke 
Akcije. Hrvatski Križari nisu dakle samo presađena tuđa 
biljka, oni su dar sveobće Crkve našoj mladeži, da ona 
— po riečima Merzovim — »na svoj način doživljuje 
Isusa«. I doista jedva ima u Crkvi ovakova sustavna 
organizacija za vjerski i ćudoredni uzgoj, kao što su to 
hrvatski Križari. 

Stvarni je uspjeh ovo najbolje potvrdio. Prečastni 
don Jure Dulčić piše u »Nedjelji« 1937. br. 38: »činje¬ 
nica je, gdje Križarstvo radi, ondje opada vjerski nehaj, 
ukidaju se narodni poroci, buji vjerski život ne samo 
nutarnji nego i vanjski, katolicizam se učvršćuje i stiče 
štovanje; Križarstvo vrši djela Katoličke Akcije, djelo 
kršćanske obnove. Ono je u krilu poletne, nesebične 1 
zdrave mladeži pokazalo kod nas između svih udruženja, 
najviše sposobnosti i života po broju i radu. Križarstvo 
je i odkako su se pojavile druge katoličke omladinske 
organizacije pokazalo najjaču prodornu sna^u, častno je 
mjesto izvojevalo u javnosti katoličkoj ideji i spasilo 
mnogo mladeži, da ne udari pogubnim strujama... U 
mnogim mjestima, da nije bilo brane križarskih redova, 
razvratne bi struje bile prodrle neobuzdanom snagom. 
To je dakako stajalo silnih borba, silnih žrtava, taktike 
i razbora osobito onih, koji su u vodstvu« ... 

Zahvalne Križarice priznavaju svoj obstanak i 
dobar duh upravo utjecaju Merzovom na njihovu orga¬ 
nizaciju. »Taj je Božji čovjek stvorio tako čvrste temelje, 
ostavio tako svestranu i bogatu ideoložku baštinu, da 
smo kroz 17 godina crpli iz nje, a da je nismo izcrpli, ni 
oštetili. Tako u cielom Križarstvu, tako u njegovom žen¬ 
skom dielu. Od prvih početaka pa do danas linija nam je 
uviek ostala ista, jer je to Merzova linija. Shvaćanje du¬ 
hovne izgradnje i pojedinaca i čitave organizacije uviek 
jednako, jer je to Merzovo shvaćanje. Crkveni duh jed¬ 
nako jak, korjenit, jer nas je Merz tako učio... U tome 
je tajna naših uspjeha, tajna naše duhovne jakosti, tajna 
naše organizacijske čvrstoće i suvremenosti. »Nedjelja« 
1942. br. 26. Ista gospojica M. Stanković izvješćujući o 

uspjesima »Uzkrsne borbe« širom Hrvatske pripisuje 
njezine Iiepe uspjehe Merzovu utjecaju: »To je Merzov 
duh!« 

Kako duboko utječe Ivan na duše iz vječnosti svjedoči 
na pr. Zora u »Za vjeru i dom« 1934. br. 5. »Samo jedan 
niemi susret! Na njegovu grobu... A onda čvrsti vez 
dviju duša. Jedne što uživa plamen bezkrajnih visina i 
druge što putuje kroz maglene poljane. Od toga prvoga 
susreta vjerno me on prati svuda. On Rimljanin, Papin 
čovjek, vječni proučavatelj Papinskih odredaba, on kato¬ 
lički čovjek, on naš dragi Dr. Ivan Merz. Vječno sam u 
družtvu s njim...« 

Ovakav idealni utjecaj dobiva svoje potvrde i mnogim 
uslišenjima kako to zahvalno češće priznavaju uslišani. 
»Tvojim zagovorom smilovao se veliki Bog, uslišao je 
moje molitve. Za to Ti mnogo dugujem... Brate Ivane 

— hvala Ti!...» «Za vjeru i dom« 1935. br. 6. i drugdje. 

Križarstvo je s Ivanom sviestno srašćeno, živi s njim 

vječno živim u radostnim uspjesima, još više u bolnim 
borbama. Značajno je tome dao oduška N. Kirigin nad 
grobom Ivanovim 14. V. 1939.: »Merz je znao da omla¬ 
dinu — puštenu i ostavljenu — sabere, oduševi i povede 
na nov život, prema novom cilju: Pobjedi Božjih načela 
i zakona u slobodnom Hrvatskom narodu. Za to je on 

— prvi među prvima — bio Katolik, bio Hrvat. Merz 
je bio »Hrvatski čovjek« ... 

»Zajednica misli i želja, odluka i življenja nas je tako 
uzko povezala, da smo svi obilježeni posebnim gledanjem 

— djelatnih katolika — na sviet i na ono, što se zbiva 
oko nas. Evo u ovome je najveća veličina našeg dragog 
pokojnika Dr. Ivana Merza. To je njegovo uspjelo po¬ 
slanstvo ... I sada nakon jedanaest godina jednako nam 
je težko što Te nema među nama... Mogu nam mienjati 
nazive i odiela, ali dušu nam ne će nikada promieniti i 
ubiti. Ta i tvoje je djelo — Orlovstvo — propalo, ali ideja 
i ljudi su ostali i nove prikupili. Za to, Ivane dragi, čuj 
naš zavjet na Tvom grobu. I ako sve izgubimo, i ako sve 
propadne, jedno ćemo sačuvati, ljude ne ćemo izgubiti. 
Tebe ne ćemo ostaviti i tvoju ćemo uspomenu sačuvati. 

A mi Te, dragi Ivane, molimo, da izmoliš pomoć od Sve¬ 
višnjega, da nam na tom trnovitom putu pruži ruku po¬ 
moćnicu. Neka je hvala i slava našem predvodniku Dr. 
Ivanu Merzu!« 

Rad dakle Dr. Ivana Merza bio je po volji Pija XI., 
bio je po volji Isusa Krista. To je bio onaj posao, na 
koji je Isus poslao apostole još na početku svoga javnog 
rada, dok još nisu bili svećenici. Kao obični laici zašli su 
među ljude i propoviedali pokoru, »metanoju«, promjenu 
shvaćanja« t. j. da je zemlja odgajalište djece Božje za 
vječni njegov Dom, te su za potvrdu i razjašnjenje te 
istine odmah vršili i osobita dobra djela. Prema tomu 
i takav Mesija dolazi, koji će im u tome pomoći, a ne 
da im politikom ili bojem izvojšti raj na zemlji. Za taj 
posao upućivanja savjesti i djela ljubavi trebala je Crkva 
laičku pomoć Priscile i Akvile, benediktinskih oblata i 
sredovječnih vitezova, trećoredaca i kongreganista; sve 
prema potrebama vremena i raznovrstnu pomoć svojih 
vjernika. Proti današnjem razkršćanjenju đružtvovnog i 
javnog života trebala je po sudu Pija XI. i kod nas 
laička pomoć Orlova i Križara. I tu je laičku pomoć 
umom i srdcem predvodio Dr. Merz. 

Ako druga križarska vojna, koju je organizirao sv. 
Bernardo i nije vanjski uspjela, poviest ipak znade za 
mnogu dobru posljedicu njezinu. Gospodin pak još i više. 
Ako Piju X3. njegovom Katoličkom Akcijom nije uspjelo 
spasiti sviet od ratnog pustošenja, ona je ipak postigla 
veliku svrhu: pokazala je mogućnost riešenja svjetskog 
sukoba na način dostojan djece Božje. Koji ga pak nisu 
htjeli sliediti, polagati će račun pred sudom Božjim i 
svojih naroda. Jer je upravo radu Katoličke Akcije širom 
svieta uspjelo, te se još i danas u podivljalom javnom 
mnienju ipak opačina zove i odurava kao opačina, a 
krepost zove, ljubi i vrši kao krepost. Stariji, koji smo 
se borili s valovima bezvjerstva i neću do reda, znamo to 
iz izkustva. Svi pak i danas slušamo, kako je glas Pija 
XII. još i sada glas savjesti svieta. Jeka njegovog pred- 
šastnika u Hrvatskoj bio je Dr. Merz. I kako Pijo XII. 
samo nastavlja navieštati vječno istu Istinu, Pravdu i 

Ljubav, tako treba da i po Merčevom Križarstvu i dalje 
Istina znažno među laicima odjekuje, Pravda se brani i 
Ljubav se od laika organizirano vrši. I doista se i danas 
u nas najidealniji borci za stvarno istiniti novi poredak 
vrsta ju u velikom broju iz križarskih redova. Ovi su 
redovi najspremniji pomoći Božanskom Samaritancu u 
njezi njegovog velikog ranjenika — ljudskog roda i Hr¬ 
vatskog naroda. Tom ranjeniku treba već sada Papinim 
smjernicama izpirati i zalievati rane savjesti, treba 
ucjepljivati milostni sok Euharistije, da nikne novi život. 
Taj dolazi samo od Isusa »Istine, Puta i Života«. A kako 
se to postizava pokazao je evo predvodnik Ivan. Na po¬ 
tvrdi, na sakramentu Isusovih boraca, uzeo je Ivan ime 
»Viktor — Pobjednik«. Krstno mu ime Ivan znači — 
Božja Milost, pa je njome eto i ostvario drugo ime i 
preuzetu dužnost — Pobjednika. 

VITEZ SRDCA ISUSOVA 

»Kod života jednog svetca je svakako naj- 
zanimiviji njegov vlastiti duševni i tjelesni 
život; njegovo djelovanje u družtvu samo je 
posljedica ovoga.« 

Maslovare, 18. XII. 1918. 

»SPOSOBAN!« 

Cieli Merčev život i nije drugo nego junačko preg¬ 
nuće, da izgradi nutarnjeg čovjeka. Pogledajmo sada, 
kojom je to sviešću, kojim silama i kojim sredstvima 
činio, te do kojega je stepena uspio. 

Kako je bio jaka mješavina krvi bio je i dosta izra¬ 
zitog temperamenta i to po otcu i majci koleričnoga. 
Postojana mu je bolest još primiešala nešto tugaljive, 
ali i misaone melankolije. Vanredno razvijeni i dobro 
čuvani živčani sustav 19 usmjerio mu je i značajnu mu¬ 
ževnu ćud: od otca mu prenio dar bistrine i snage, od 
majke čuvstva i okretnosti, a od obaju širine srdca, ra¬ 
dinosti, stege i uztrajnosti. Jak talenat u pamćenju, 
sudu i volji smogao je naučiti deset jezika, svladati gra¬ 
đu koja se traži i dostaje za dva doktorata, usposobiti 
se za Četiri zvanja: častnika, profesora, književnika i 
svećenika. Povrh toga bio bi si još mogao zasluživati 
kruh i kao mehaničar, svirač, glumac i športaš. Takav 
je čovjek mogao mirno nastupati, otvoren biti i osva¬ 
jati. Divna naravna građa za svetca, ali i strahovito oru¬ 
đe za prokletca. Ivan je odabrao prvo. 

Sve te sposobnosti i podsviestno su pitale: čemu smo 
tu? Zato njega i neprestano muči problem života, pi¬ 
tanje čemu živim ? Rješenje mu daje misao na zadnji 
cilj, na koji ga već kao dječaka opominje smrt, jer 

mu ona kroz bolne očd neprestano prieti. Pogibelj slje¬ 
poće upozoruje ga na bit i nutarnju vriednost stvari, 
pa ih po tom i procjenjuje i sve k Bogu upravlja. I ka¬ 
ko ga ta bol cieli život prati, tako je sebi i neprestano 
sviestan strahovite zbilje života, koji mu je samo boj 
za vječnost. K Bogu treba doći, za nebo se pripravljati, 
život je žrtva za vječnu sreću. Bol ga drži 
u poniznosti, koja rađa pouči jivošću; čežnja za Bo¬ 
gom razplamćuje sve jaču ljubav, koja nadahnjuje 
žrtvu — i eto bitnog sadržaja cielog nutarnjeg života 
Ivanova. 

Ljubav želi s Bogom razgovarati t. j. moliti se, 
a ljubav želi i Bogu sličnijom biti, pa sjetilnost poti¬ 
skivati t. j. odricati se, žrtvovati; a to su dva kri¬ 
la, kojima se duša diže u visine savršenstva. Ovo teme¬ 
ljito i zdravo shvaćanje duhovnoga života ima Ivan od 
početka. »Ono što uviđam, da je u meni plemenito, to 
meni moguće nije iz čuvstva nego razum mi kaže: tako 
je dobro — i tako radi«. Beč, 31. I. 1915. Taj razum je 
Ivanu govorio, da je dobro steći pravo mišljenje i od 
drugoga, pa je tom krepošću poučljivosti 10 sve 
voljkije primao pouku. Nije on te kreposti lienošću ođ- 
nemario niti ohološću prezreo, nego je počitanjem 
prema svakom ugledu i brižnim proučavanjem naučnih 
vrela i dokazala razvijao. K tome je naravnu domi¬ 
šljatost mari jivošću razvijao )do prave vještine i 
snalaženja, i tako bio upravo neizcrpiv u razlozima po¬ 
tičući sebe i druge na krepostan život. Ovo temeljito 
duševno razpoloženje — dati se poučiti — vanredno je 
važno za usavršavanje, a u Ivana je bilo kao dio razbo¬ 
ritosti i poniznosti upravo njegova značajka.* 0 

Kako je poniznošću t. j. sviestnim podvrgava¬ 
njem uzvjerovao, tako je povukao i posljedice, pa se 
Stvoritelju podložio vršeći njegove zapoviedi. Ponajprije 
da ga u velikim stvarima ne uvriedi, da ne učini težkog 
grieha. Kako pak nema težkog grieha bez makar ka 
kovog oholog umišljanja neovisnosti, tako je ovakovo 
iskreno podvrgavanje prvi stepen poniznosti. Prvi ste- 
pen ili prvi put duhovnoga života, put čišćenja. Kako mu 

bivala sve jasnija dobrota Gospodnja prema njemu, tako 
se i ćutio sve jače obvezanim tu dobrotu ne razžalostiti 
ni lakim griehom, nego što više krepostnim vježbama 
razveseliti. I to podvrgavanje i težnja je drugi stepen 
poniznosti i ujedno drugi stupanj duhovnoga života, sta¬ 
nje napredovanja, put prosvjetljenja. Kako je upoznao 
u Isusu ljubav, koja čini za ljude najviše što može, koja 
se daje pogrditi i uništiti, da izlieči ljudsku oholost, tako 
želi i Ivan da odgovori Isusovoj ljubavi što većom slič- 
nošću u vršenju savjeta njegovih i u podnašanju pogrda, 
da sasvim prezre ljudski obzir i podpuno zabaci duh 
svieta, a provodi samo vrhunaravna načela. I to je treći 
stepen poniznosti, a ujedno treći stupanj duhovnoga ži¬ 
vota: podpune sličnosti i ujedinjenja. Tako su istina i 
iskrenost, ljubav i poniznost, molitva i odricanje redom 
uzko spojeni i jedno u drugo uprti, kao hrvatsko uzlovno 
vezivo ili stropovi kasne gotike. I kako se njezine poje¬ 
dine žile i rebra tek u visini samostalno razvijaju, a u 
stupovlju su združeni u jedno, pa da se opet i na vršcima 
stropa spoje u jedno, tako su i početci Ivanovih kreposti 
već u korienu zamjetljivi, tiekom nauka i u javnom ži¬ 
votu se razvijaju, da se onda, a napose pred smrt opet 
u divnoj žrtvi svi ujedine. Kad je na orlovskom sletu u 
Đakovu zanosno opisao nutarnju izgradnju duhovnog 
života kao đakovačku katedralu, bilo je to samo izražaj 
vlastitog doživljavanja. Evo na pr. jednog od prvih ova- 
kovih spletova naravi i vrhunaravi, težnje i kreposti. 

Banja Luka, 14. I. 1916. »Kod kuće mi je dobro — 
hoću da se izrazim: bolje. Skoro nikada nije bilo toliko 
zadovoljstva, tolika suglasnost i veselje kao sada. Mama 
se uviek smije i mene mazi. Tata ozbiljno čita, ali iza 
lista uviek štogod liepa progovori. Materialno sjajno ide. 
Mogu reći: ovo je skoro idealna slika porodična života. 
Sve se bojim, da ne će dugo trajati. (I nije trajalo, jer 
je za mjesec i pol morao u vojsku). Jednom nešto dođe; 
sve je prošlo, svak ode svojim putem. Dođe smrt ili šta 
drugo. 

Doduše meni je već dosadno ovdje. Ta nisam stroj. 
Sviram i čitam; a cilja pred sobom nikakvoga nemam. 



Nema dana, mogu reći sata, kad me ne slietavaju pitanja 
o biti života i svieta i slično. Ja doista čvrsto, bar dosta 
teoretski, bolje reći samoživo, vjerujem, no ipak se 
svemu čudim. Tu je vani aleja, pa sunce sja, pa svemir 
iza toga, i ja živim i ovaj, te onaj. Pa to i uistinu jest. 
Pa i zemlja se kreće, postoji rat, historija i to nije samo 
zamisao mašte, nego to sve obstoji, stvarno je. I uviek 
se pitam: što je to stvarno. Razum znade; no srdce se 
uviek iznenađuje. A onda se srdce kao zaleti u mističke 
predjele, osjeća čarobnu žeđu, koja je to golemija, čim 
je bliža Izvoru, bolje reći slutnji Izvora, a kad se čovjek 
šeće, čudi se svemu tomu. Tajna je život... 

K tome je još ona oholost, vražja nadutost u čovječjoj 
naravi. Sam sebi bi priznao griehe, a kad mi drugi na¬ 
pomene, ja se ljutim umjesto da sam mu zahvalan. Onda 
ona težnja za vjerskom obnovom svieta, više je u meni 
neka težnja da se uzoholim. Može čovjek biti ponosan, 
jer zna šta je istina; no tu se uviek pomišlja na slavlje 
i kako ću ja na kraju imati pravo; na mjesto da se zga¬ 
dim i priznam, da nije ništa moja zasluga, nego da se 
pokoravam Istini, koja je pobiedila. Poniziti se treba 
često i onda će istom čovjek biti na svom mjestu. 
Mnienja, obzir ljudi valja prezirati u tim slučajevima«. 

Ovakovu ozbiljnu sviest svojih pogrešaka, ovakovo 
iskreno priznanje samomu sebi i poticanje, da ih i pred 
drugima prizna, pa onda odlučnu volju popraviti se i 
srdačnu čežnju za Božjom pomoći očituje Ivan nepre¬ 
stano. To je izražaj one njegove velike ljubavi k Istini 
u stvarnosti života, ona čežnja da mu svetost života 
odgovara idealnoj Božjoj i njegovoj zamisli. To je u isti 
mah čežnjom izražena istina, poniznost i ljubav. 

U tom je razpoloženju Ivan sve dobro pripisivao 
Gospodinu Bogu, a sve slabosti sebi. Dosljedno nije se 
izticao ni hvalio, a još manje tuđu pohvalu očekivao. Nije 
ga vrieđalo, ako mu je tko prigovorio bilo onom što je 
činio, jer je sebe držao tek nekim odrazom stalnog jed¬ 
nog stupnja savršenosti Božje, a takovih stupnjeva ima 
neizrecivo mnogo, u svakom čovjeku po jedan. Pa i taj 
svoj stupanj ćutio je Ivan da on slabo izvodi i odrazuje, 

pa se i bojao tvrdokorno ostati kod svoga, osim u na¬ 
čelnom stavu, za koji je bio siguran, da odgovara smjer¬ 
nicama crkvenoga učiteljstva. Daleko je bilo od njega 
svako hvalisanje ili pol jepšavanje; nasuprot: što više 
sakriti svoje kreposti, dapače i pred istim svojim du¬ 
hovnim vođom, što inače nije običaj u katoličkoj ascezi. 
Još više! Često se veselio kad bi ga omalovažavali ili 
ružili. »Pa jest! što ćete, slab sam ja kršćanin. Molite 
se za mene, da se popravim«. Ova istinitost u poniznosti 
i poniznost u istini, to je temelj kako vjeri, tako brat¬ 
skoj ljubavi, krotkosti, praštanju, vedrini i svetoj slobo¬ 
di. Ali prava poniznost s poniženjem. A tih je bilo 
i od drugova, koji ga smatrali nepraktičnim; i od pro¬ 
tivnika, koji ga okrivljivali zbog sijanja razdora; i od 
slobodara, koji su smieškom prelazili preko njega kao 
»zaostaloga«; i od crkvenih ličnosti, kojima kao da je 

bio koji puta neumjestan pretjeranac_Sve je to Ivan 

znao, sve proćutio, ali i mirno pogrđenom Isusu prikazao. 

Ivan eto ima pravi i visoki pojam o kršćanskom savr¬ 
šenstvu, u njega je velika težnja za svetošću, njegova 
iskrenost i darovitost jamče, da će je najozbiljnije nasto¬ 
jati ostvariti .Mogao bi ga dakle i vrhovni Meštar svakog 
vitežkog reda proglasiti na stavnji »sposobnim«, i bez 
bojazni ga primiti u »novačtvo«. Po ovom on sada po¬ 
kazuje, zašto nije mogao ostati u Vojnoj akademiji 
zemaljskoga kralja, a kako dobro pristaje u onu Ne¬ 
beskoga. 


NA VITEŽKOJ AKADEMIJI 

O Bezgrješnom Začeću god. 1923., upravo kad je Ivan 
zavjetovao vječnu čistoću i kad je spremao osnutak 
HOSA, držao je i na svečanoj akademiji Marijinih kon¬ 
gregacija u Glasbenom zavodu pred najodličnijim kato¬ 
ličkim slušateljstvom predavanje »O nutarnjoj snazi 
Marijinih kongregacija«. On je ispravno nalazi u jakosti 
duhovnoga života članova. A Marijin odgoj je zapravo 
odgoj Isusov, za Isusa, po Isusu. Pa zato je primjenljiv 
na sav katolički uzgoj. Kako je Ivan zamisao dobro pro- 

učio i k tome iz iskustva govorio moramo ove poglede 
na duhovni život smatrati njegovima. Nije izcrpio svu 
građu, što u takvom predmetu i nije bilo moguće, ali je 
pružio sustav s jasnim ciljem, sigurnom metodom i jakim 
sredstvima. To su vježbe za pravog viteza, neposredno 
Marijinog, ali i po ukusu Srdca Isusova; to je naučna 
osnova akademije njegovih vitezova. Evo, zbog našeg 
prostora, ponešto skraćenih njegovih misli, kako ih je 
objelodanio u »Katoličkom listu« 1923. str. 618. 

Svrha svih ljudi jest njihovo posvećenje; svrha im je 
da postanu sličnima utjelovljenoj Rieči — našemu Spasi¬ 
telju Isusu Kristu... Pitamo se radi toga: Kakav 
je bio unutarnji život našega Spasitelja, da prema tome 
učinimo naš život sličan Njegovome?... 

Naše podatke o unutarnjem Isusovom životu crpimo iz 
Njegovih rieči i djela, koja može lako svatko da čita u 
Evanđelju. Protrebno je radi toga da redovito čitamo 
ovu knjigu ili drugo duhovno štivo, koje na te¬ 
melju evanđelja govori o unut. životu našega Spasi¬ 
telja ... Dodajmo k tome još molitvu prema sv. 
Bogoslužju i čitanje života svetaca. Svetci su naime 
svoj unutarnji život najbolje prilagodili svome Prauzoru 
i po izrekama ovih Božjih remek-djela — svetaca — mo¬ 
žemo jasno razabrati kakav je bio život samoga Spasi¬ 
telja. Sv. Liturgija je najbolji vođa, koji nam odkriva 
na vrlo pedagoški način u toku jedne crkvene godine sve 
pojedinosti iz života našega Spasitelja. Crkva je naime 
zaručnica Isusova, a duševni život savršene zaručnice je 
savršeni odraz duševnog života Zaručnika. Ovaj je unu¬ 
tarnji život te nebeske zaručnice izražen na umjetnički 
način u Sv. Liturgiji. Njene molitve i kretnje; njeni na¬ 
pjevi i njeni miomirisi izsjajivanje su Neba na zemlji, 
odraz su unutarnjeg života Božjega... 

Razmišljajmo dnevno o navedenim stvarima: 
o Starome i Novom Zavjetu, o životu svetaca ili o sv. 
Liturgiji... 

Sve ovo predpostavlja, da smo mi odlučili težiti za 
svetošću. Odlučili — dš, to je ona tajanstvena iz- 

hođna točka, s koje polazimo putem dobra ili zla. O 
tajno Božje nepronicavosti; čovjek se može da odluči na 
dobro ili zlo, može da krene na desno ili lievo. čovjek, 
koji bivstvuje samo zato, jer ga Bog uzdržava, čovjek 
može; čovjek je u tome zaista sličan Bogu, jer imade 
slobodnu volju kao Bog. I zato, želimo li postati što slič¬ 
niji Isusu, to valja da postanemo gospodarima svoje 
volje. U tu svrhu valja sustavno da svladamo sve za¬ 
preke na putu savršenstva. Samozataja duha i 
trapljenje tiela su one dvie poluge, s kojima se 
naša volja vježba i čeliči; one odstranjuju iz naše duše 
one mane, koje su na njoj uslied grieha. Te mane ne 
daju da vatre Božanskoga Sunca prodru posve u našu 
dušu i učine je usijanu kao vatra željezo. Temelj duhov¬ 
noga života leži u naprezanju naše volje. Spasitelj je to 
rekao svima: »Tko hoće da ide za mnom neka se odreče 
sebe, uzme križ svoj svaki dan i sliedi mene«. Luka 9, 23. 

Pomoću neprestanog naprezanja naše volje 
u dobru možemo težiti za onom savršenošću, čije smo 
uzore našli u našemu duhovnom štivu. Mi želimo postati 
slični Spasitelju, želimo da naš unutarnji život postane 
odraz Njegovoga. Mi želimo da se pokorimo i podredimo 
Vječnome Zakonu, koji ravna svietom — koji sva pri¬ 
roda s najvećom točnošću izvršava, a koji jedino čovjek 
poremećuje. Želeći postati nosiocima Božjega poredka, 
to se sva mudrost našega života sastoji u tome, da se 
svojevoljno podvrgnemo onoj istoj zakonitosti, kojoj se 
nesviestno podvrgava nerazumni sviet — t. j. mi moramo 
vršiti volju vrhovnoga zakonodavca. »Budi volja 
Tvoja, kako na nebu tako i na zemlji«. 
Mat. 6, 10. U tome je bit svetosti; u tome je srčika svih 
onih molitava, koje su rečene od početka svieta i koje 
će se reći do konca svieta. A to je poniznost t. j. 
dragovoljno pokoravanje Volji Božjoj, dakle temelj svim 
ostalim krepostima; na ovoj mora da počiva zgrada na¬ 
šega unutarnjega života. 

Poniznost, molitva, duhovno Štivo i vježba volje u 
dobru one su četiri predpostavke, bez kojih je svaki unu¬ 
tarnji život izključen. Duhovno je štivo u običnim prili- 


169 



kama potrebno, jer po njemu obično spoznajemo volju 
Božju. 

Ipak još nismo spomenuli ono najjače sredstvo, koje 
je za nas na ovoj zemlji ona vatra, koja u nama pali rđe 
grieha i daje života našoj duši, tako da i ona uzplamti 
novim žarom. Tada mi sami na sebi izkusimo rieči sv. 
Pavla, koji veli: »živim ja, ali ne ja, nego u meni živi 
Krist« Gal, 2, 20. To je plod presvete Euharistije. 
Ona nas vodi k vrhuncu kršćanske savršenosti, pravog 
unutarnjeg života. Ona je naša prva radost na zemlji; 
po njoj već postajemo dionicima buduće nebeske slave. 

Mi živimo u sretno doba; mi svi možemo uži¬ 
vati plodove papinstva Pija X.; možemo često i dnevno 
biti s Onim, koji je sva radost naša. Po odredbi toga 
svetoga Pape zemlja je postala nebom, a biedni su oni 
katolici, koji još nisu razumjeli značenje česte i dnevne 
sv. Pričesti. 

Po svetoj Pričesti u našoj duši počinju strujati 
one vode, koje vode u život vječni. Ivan 4, 14. Sveta 
Pričest najbrže i najlakše preporađa i diže naš nutar¬ 
nji život. U svetoj Pričesti duša slavi svoje slavlje, oma 
postaje slična svome Božanskome Zaručniku, postaje 
božanska. Granice nutarnjeg savršenstva kao da pre¬ 
staju; duša postaje dionicom neizmjemosti i vječ¬ 
nosti. 

Tko spomene obnovu unutarnjeg života pomoću sve¬ 
te Pričesti mora i nehotice da se sjeti svete Izpovi- 
edi. Ova su dva sakramenta izvor stalne i uspješne 
obnove nutarnjeg života svakog katolika. S tim je u vezi 
i izbor stalnoga izpovjednika. Bog naime 
hoće da vodi ljude pomoću ljudi. Izpovjednik od Boga 
dobiva posebne milosti, da nam pokaže volju Božju. On 
će nas uputiti, koje mane da izbjegavamo i u kojim 
krepostima da se vježbamo. 

Sve su ovo samo pomoćna sredstva, koja napokon do¬ 
vode do jednoga cilja; sva ova imadu da uvedu Boga 
u našu dušu i da je On ukrasi što većim stepenom nu¬ 
tarnjeg života. Tek tada će biti izpunjena ona neizmjer- 

na praznina, koja je u našoj duši i koju može da izpuni 
samo neizmjerni Bog. 

No mnogi će se u čudu pitati, kako da jedan kongre- 
ganista govoreći o unutarnjem životu ni ne spominje 
BI. Djevicu Mariju. Zar ona nema u njegovoj duši po¬ 
sebno mjesto? Zaista BL Dj. Marija udovoljila je 
onim zakonima za koje smo rekli da su neophodno po¬ 
trebni za bujan unutarnji život, pa nam je zato i kao 
uzor i kao zagovornica divno pomagalo nu¬ 
tarnjeg života. Ono malo rieči, koje nam je sačuvalo 
evanđelje o Isusovoj Majci, na vrlo točan i savršen na¬ 
čin pokazuje bit njene duše. Rečenica »Neka bude po 
rieči tvojoj«, koju je izgovorila, kada joj je Arhanđeo 
Gabrijel donio radostnu viest o njenome pozivu, sadr¬ 
žaje u sebi suštinu njene osobnosti. U njenome životu 
nije bdio niti časa, kada ona ne bi činila volju Sveviš¬ 
njega: Ona je vršila zakon Božji, ona se je pokoravala 
običajima svoga naroda, ona je napokon sliedila sve 
Savjete, koje je njena duša dobivala na neposredan na¬ 
čin od Duha Svetoga. 

I ako je ona bila izabranica među izabranima, nemoj¬ 
mo pomišljati, da se ona nije služila duhovnim štivom. 
Pobožni su je slikari prošlih vjekova prikazivali gdje 
čita u Psaltiru. Posve je jasno, da je ona neprestano 
čitala i molila psalme; njen slavospjev »Veliča duša mo¬ 
ja Gospoda« sastavljen je od rečenica nama dobro po¬ 
znatih psalama; Djevica je sadržaj psalama tako upila 
u svoju dušu, da su joj oni u svim časovima nesviestno 
izvirali iz njenih presvetih usta. I kada pomno proči¬ 
tamo hvalospjev »Magnifikat«, to u njemu vidimo izra¬ 
žen sav unutarnji život Bogorodice. Njena duša koja 
je počivala u Bogu prožeta je bila punom i podpunom 
radošću. Ona je ljubila poniženje, samo da ne zaboravi 
Onoga, koji je vječan, koji je tvorac svieta. U Bogu je 
ljubila sve ljude, sav rod ljudski, i bila je presretna da 
može prikazati svoga vlastitog Sina za vječno odkuplje- 
nje čovječanstva. 

Majka Marija je dakle za nas pravi uzor. No Ona je 
bila i puna Milosti; sav neizmjerni unutarnji život sa- 

moga Boga napunio je njezinu dušu; neizmjerni Bog, 
nama daje svoj vlastiti život preko Nje; a gdje je 
nama ljudima Bog prisutniji negoli u presvetoj Euha¬ 
ristiji. Svećenik, koji nam je dieli, zapravo nadomješta 
BI. Dj. Mariju, koja u svojoj bezkrajnoj ljubavi nama 
daje puninu svoga vlastitoga unutarnjeg života, svoga 
vječnog neograničenog unutarnjeg života, — koja na¬ 
ma daje samoga Boga, Isusa Krista euharistijskoga. 
Zato sveta Liturgija tvrdi u svojem čitanju: »Ko mene 
nalazi, nalazi život, i crpsti će Spasenje od Gospodina«. 
Zaista tko nalazi Mariju, nailazi na njezin unutarnji ži¬ 
vot, na život podpune Milosti u njenoj duši, nailazi na 
život Presvetoga Trojstva. Marija nam daje taj pod- 
puni život presv. Euharistijom; na taj način nove vode 
božanskoga, neizmjernoga života počinju strujati u na¬ 
šoj duži; mi uistinu počinjemo »crpsti Spasenje od Go¬ 
spoda«, kako to veli sv. Liturgija. 

Do konca našega života crpimo preko Marije božan¬ 
ski život. Molimo joj se bez prestanka, da puni svete 
radosti jednom preminemo u njezinom nježnom zagr¬ 
ljaju i na Srdcu Isusovu. Tek u nebeskoj će slavi — u 
Srdcu Isusovu — doći stablo našega nutarnjega života, 
koje je na zemlji počelo klijati, do svoje podpune veli¬ 
čine i do svoga podpunoga cvata. Tek onda će naša du¬ 
ša postati savršeni, užareni odraz presvetoga, vječnoga, 
tro jedinoga, božanskoga Sunca.« 

VJEŽBE DUHOVNOG ČIŠĆENJA 

Dok u vojničkom uzgoju mora biti u svemu jedno¬ 
ličnost, u duhovnom ima uza svu istovjetnost u bitno¬ 
sti vjere, zapoviedi, savjeta, sakramenata i molitve, 
ipak neizmjerna razlika u osobnoj primjeni i provedbi; 
već prema stupnju Božje milosti, ljudske veledušne vo¬ 
lje, sredstava, koja više upotrebljava, te prilika u koji¬ 
ma se nalazi Božji borac. 

U Ivana se opaža postojani napredak u duhovnom ži¬ 
votu. Stupnjeve razvoja možemo pratiti iz Dnevnika, 
njegovih spisa i iz svjedočanstva onih, s kojima je ra- 

dio. ćujmo redom njegove krepke izjave kao gesla s 
idejama, koje zanose. 

Dnevnik svoj započinje 8. HI. 1914. s uzklikom: »Ži- 
vila umjetnost!« No odmah 11. IV. 1914. kliče i »Slava 
Tebi Isuse!« Zatim 19. VII. »Ljubav je snažnija od mr¬ 
žnje i straha Hosana Kristu, koga toliko vrieđam!« — 
8. XII. »Mirni rad i odgoj samoga sebe je geslo čo¬ 
vjeka.« 

1915. 10. HI. počinje treči svezak Dnevnika s križem 
i uzklikom »Cum Deo! Sa Bogom!« »Život nam je žr¬ 
tva; boriti se proti nagonu«. 12. XII. »Bojim se sjetil- 
nosti i borim se sa skrajnostima, ali proti njoj.« 

1916. 23. L »Htio bi biti ponizan!... Približujem se 
silnim naporom kršćanskom poimanju.« 28. I. »Kršćan¬ 
stvo mi još nije zašlo u krv. Nastojat ću da budem što 
nježniji, što ponizniji.« 28. EL »Duševni sviet, sviet mo¬ 
litve je najstvarniji; za njim mi valja težiti. To ću po¬ 
moću češće Pričesti.« 15. VIII. »Bol, bol, bol me obuze 
ljut i cm. Vječna borba, vječna glad u meni za Isti¬ 
nom ... Rado trpim kada Providnost traži, ali svoje¬ 
voljno još ne izahirem.« 

1917. 18. V. »Zašto u meni tolika težnja za u sa vr¬ 
šenjem samoga sebe, za zbliženjem s Onim najvećim? 
Zašto neka nadnaravna sila uviekgovori: posti, ne jedi 
previše, »budi nadčovjek«! 17. IX. »I žalosti se koji pu¬ 
ta duša moja do suza i boji se za se radi strasti, koje 
navaljuju.« »Nasljeduj Krista« IH, 50. 18. IX. »Ja vo¬ 
lim čovječanstvo, volim male, nepoznate ljude, koji na 
svojim leđima nose sav teret poviestl« 

1918. 27. I. Na talijanskom bojištu. »Život je težak; 
težim za odricanjem, pa ne ide tako lako, da samo dva 
put dnevno jedem i na tvrdom spavam te ranije usta¬ 
jem, pa da se mogu više Bogom pozabaviti. Treba mi se 
priviknuti na dočekivanje smrti.« 28. V. »Odlučio sam 
ne piti vode. Bože pomozi, daj mi milost, da postanem 
barem gospodar tiela. Bolje umrieti, nego biti mekušac 
i igra strastima. Svibanjska Kraljica neka mi oprosti 
što na nju tako riedko mislim. Bože, Bože, više mistič¬ 
kog svieta!« — 3. VIII. »Ovo je za mene sada najpre- 

će: silom se oprieti požudi«. 23. XI. »Veliki, sveti ljudi 
su izvor svemu; oni su začetnici kraljevstva Božjega 
na zemlji.« »Sveta djetinja nevinost vriednija je od sve¬ 
ga blaga ovoga svieta.« 27. XII. »Siromaštvo, junaćtvo, 
strašiva mjesta, podpuno svladavanje sebe.« — Deset 
dana prije spomenuo je zadnji puta u petgodišnjoj bor¬ 
bi svoju preranu ljubav s bolnim uzdahom: »Bog joj 
se smilovao!« 

1919. 3. m. »Neka nam pomogne dragi Isus, da svla¬ 
damo sotonu u samome sebi i da ljubimo našeg Stvo¬ 
ritelja i našeg bližnjega, pa da tako uzmognemo pro¬ 
slaviti i proširiti presvetu Crkvu«. — 5. VTII. »Čovjeka 
obuzme oduševljenje za našu svetu vjeru, koja u očaj¬ 
nim vremenima rađa nadljuđe.« 14. X. »Ne gledati od¬ 
više u ljude. Svladati radoznalost.« — 

1920. 12. V. »Duševno sam najproduktivniji, kada 
svladavam od pore ili kada trpim. Dakle: sam rado tr¬ 
pjeti.« 

1921. Ivanov program za duševno usavršivanje stvo¬ 
ren u Parizu kao »Pravilo života«: 1. Na sasvim tvr¬ 
dom ležati. 2. Cielo tielo dnevno ledenom vodom umi¬ 
vati. 3. Izjutra ništa ne jesti. 4. U petak glad osjećati. 
5. češće u najboljem teku prestati jesti. 6. Gimnastici- 
rati svaki dan u kojim god prilikama. 7. O sebi nikada 
ne govoriti. 8. Samo ručati i večerati. 9. Jednom mje¬ 
sečno 24 sata ništa ne jesti ni piti. 10. Suvišak svojih 
dobara siromahu pokloniti. 11. O svojoj boli nikad ne 
govoriti. 12. Što manje govoriti. 13. Svaki se dan bar 
jednom posvema Bogu pomoliti. 14. Ići u neugodne pri¬ 
like. 15. Vlastitu bol blagosivati. 16. Kadkada sebi do¬ 
brovoljno, u potaji bol zadavati. 17. Kadkada iz najbo¬ 
ljeg sna ustati i gledati zviezde. 18. Ići po najtamnijoj 
noći na strašiva mjesta, pobiediti strah, jačati vjeru. 
19. Poniženje pred ljudima s veseljem primiti. 20. Ne 
odati se nikada odviše jednostrano znanosti. 21. Biti sa 
životom u najužem dodiru. 

4. XI. »Rob sam Božji... Valja sviet zaboraviti i sve 
sile usredotočiti u radu za Isusa_Izgorjeti, da za- 

ista uđem onamo sa što više bližnjih, gdje nas čeka 
Otac, Sin, BI. Dj. Marija u Duhu Svetome...« 

1923. 7. XI. »Služiti ću Bogu kao izpravljač u kato¬ 
ličkim organizacijama.« 

1928. 21. I. »Sve na slavu presvetoga Srdca Isusova!« 
— 13. I.I »Trpljenje je najjače sredstvo da spasava i 
posvećuje duše.« 

Vježbe zadnjih godina: Molitva sa apostolskim naka¬ 
nama popraćena žrtvom, napose za Orlove. — Sv. Pričest 
u što užem sjedinjenju s Presvetim Trojstvom. — Lju¬ 
bav zahvalna i naknadna; strjelovite molitve Srćlcu Isu¬ 
sovu; duhovna sv. Pričest; naknada za pogrde Sv. Otca 
i za javne griehe. — Pouzdanje i predanje otčinskoj 
Providnosti. — Nakane sve savršenije u radu na pr. jer 
je tako milo Presvetom Srdcu; jer će se napinjanjem 
sila očitovati savršenstva Božja i time Gospodina pro¬ 
slaviti; misliti u radu na prizor, kako je Isus slično 
radio; napor rada žrtvovati, da i povjereni mu u školi 
i društvima te težki radnici zavole rad. — Vesela str¬ 
pljivost s majkom; vedrina kad ga u poslu sme¬ 
taju nezgodni posjeti; potražiti u saobraćaju baš one, 
koji su neugodni; tuđu oštrinu svladavati krotkošču; 
sućut s grješnicima i uzdasi za njih. — Boli tjelesne 
i duševne sjedinjavati s bolima Srdca Isusova i Mari¬ 
jina te ih na njihove nakane prikazivati; sjetiti se ko¬ 
jeg sličnog prizora iz Muke Isusove, pa njemu u zado¬ 
voljštinu svoj bol pođnieti; trpljenje prikazivati za du¬ 
še u čistilištu. 

Sve ove vježbe zadnjih godina bile su samo pojačana 
pažnja u dotičnom smjeru, jer je Ivan i onako bio ne¬ 
prestano sjedinjen s Gospodinom Bogom. Iz ovoga niza 
smjernica, odluka i vježba razabiremo, kako Ivan pro- 
življuje 

Duhovno čišćenje 

od grieha, mana i svjetskoga duha. Znajući dobro ka¬ 
ko on sam sebe oštro sudi i »okrutno po sebi lupa«, 
(Dr. Gračanin: Uspomene str. 11.) možemo biti sigurni, 

da oni grubi izrazi u Dnevniku »da grieši«, »da živi kao 
životinja«, ne znače smrtnoga grieha. Dapače ćemo biti 
bliže istini, pravdi i ljubavi, ako vjerujemo, da se svi 
njegovi manjci mogu protumačiti bez osobnog težkog 
grieha. No kako bilo da bilo, on pere svoje pogrješke 
čestom i skrušenom svetom izpoviedi, a u zadnjih deset 
godina života mu sigurno ne može nitko spočitnuti teže 
pogrješke. Njegovo je dakle čišćenje bilo više upereno 
proti manama Adamovog sina t. j. sklonostima, izraže¬ 
nima u »sedam glavnih grieha« i proti nazorima onoga 
svieta, o kome svjedoči sv. Ivan, da je »uronjen u zlu«. 
Čistio se pak izpitujući savjest svaki dan; zadnjih go¬ 
dina dapače i o podne i u večer; izpoviedajući se svaki 
tjedan i pazeći posebnom vježbom redom na glavne 
manjke, da u njih ne upane. Pri tome se nije toliko za¬ 
državao da izbjegava grješne prigode, koliko više vr¬ 
šeći protivne kreposti. Čistio ga je i sam Gospodin Bog 
bolešću, ratnim stradanjima i pripuštajući, da ga to¬ 
liko puta led odonuda bije, od kuda bi bilo trebalo da 
ga sunce grije. Ovo prvo doba svoga duhovnog života 
završava Ivan koncem rata. Kasnije patnje bile su više 
vježbe u junačkim krepostima nego sređivanje sjetil- 
nosti. 11 

U pogledu trapnja, što ih je Ivan sam poduzimao, 
ne mora se uzeti, da je odmah i sve najednom proveo. 
No sigurno je, da ih je boraveći u Zagrebu doista sve 
vršio, dok mu neke nije otac, druge izpovjednik, a treće 
liečnik branio. U bitnosti je ipak cieli pokornički pro¬ 
gram držao sve do težke bolesti god. 1927. Onda je sa¬ 
ma bolest bila najveća pokora. Ivan je svojim tielom, 
nagonima i svim sjetilima, dapače i maštom već kon¬ 
cem rata 1918. podpuno vladao. Pokorom je ipak dalje 
nastavio, dapače i pooštrio. Da li je to razborito bilo, 
pitaju se mnogi. Proti katoličkom krepostnom vježba¬ 
nju nije bilo nikako, jer tjelesne. pokore imadu i višu 
svrhu izravne časti Božje po zadovoljštini, koju mu da¬ 
ju združene s bolima Isusovim. One množe duhovno 
blago Crkve i koriste kao djela ljubavi za braću, koja 
te pomoći trebaju bilo kao poticaj primjerom, bilo kao 

prošnju za jake milosti. Tu svrhu su i Ivanove pokore 
sigurno postigle. 

Nerazborite nisu bile ni gledom na zdravlje, jer ga 
čovjek smije žrtvovati za veće duševno dobro. A za¬ 
pravo ga i ne umanjuju, osim duži strogi post uz napo¬ 
ran rad. Taj je bio zapravo i najveća pokora i najveći 
izcrpljivač krvne Ivanove snage. No on je bio podpuno 
opravdan velikim razlozima potrebe obćeg dobra i poti- 
cajem najplemenitije ljubavi. Ako je dakle štogod i 
pridonio ranijoj Ivanovoj smrti, bilo je to po volji Bo¬ 
žjoj, a ne proti njoj. Dakle dosta razborito. 

Kako god su ovakove tjelesne trapnje važne, da se da¬ 
pače ne započinje proces za proglašenje blaženim, ako 
se dotični u njima ne bi odlikovao, Ivan je ipak još više 
cienio duševno odricanje. To je bilo u njega 
mnogostruko: 1. najsavršenija točnost u vršenju zva- 
ničnih dužnosti, koja traži jaku samostegu; 2. pravo 
kršćansko vitežtvo, da nije nikad nikomu što neugodno 
učinio, dapače je sebi učinio neugodno, da drugome bu¬ 
de ugodnije; 3. odrekao se svih olakšica života, a okre¬ 
pu i odmor stegnuo je na najmanje. On koji je po svom 
ukusu i zvanju toliko polazio kazalište i koncerte, od 
Pariza dalje nikad ne zalazi ni u kazalište, ni u kino, 
niti pohađa koncerta, niti ide na zabave, osim društvene 
orlovske zbog višeg cilja. ** I tu on više zabavlja, druge 
nego drugi njega. Evo u čemu je njegovo životno za¬ 
dovoljstvo prije nego će u Pariz. 

4. X. 1920. »Materialno mi možda u životu ne će ni¬ 
kada tako dobro ići. Sve mi ide po želji. Mogu se svake 
večeri tuširati, ležati na čistu podu, ustati u pet izjutra, 
otići na sv. Misu i često primiti presvetu Euharistiju. 
Hrane imam dovoljno; mesa nikada, odielo mi nije po¬ 
derano, ovratnik uviek čist. Sve dakle, što mi tielo za- 
htieva imam. Obitelj čovjeku dakle daje najjače sred¬ 
stvo, da uzmogne biti duševno krepak. — Problem kri¬ 
ža mogu sada teoretski studirati i dao Bog, da si sada 
stvorim tako snažnu podlogu, da u praksi ne podleg- 
nem križu.« 

Divna ova jednostavnost bila je odraz nutarnje sre¬ 
đenosti Ivanove ,a obje su plod čišćenja. Ivanu je 
na pameti samo Bog i dužnost; ona strogog zvanja 
i šira dužnost ljubavi bližnjega. Sebe je sasma zabora¬ 
vio, a nalazi sebe opet samo u odnosu prema Bogu i 
dužnosti. Umom Ivanovim ne pokreće bolestna sitniča- 
vost, sumnjičavost, svojeglavost, prenagljenot, a niti 
prepredenost, zakulisnost, himbenost, niti ikakva »poli¬ 
tika«. Svietle mu bistri pojmovi, opravdani izvodi, teme¬ 
ljiti zaključci,a s počitanjem se klanja objavljenim otaj¬ 
stvima. Njegovu težnju ne izražavaju više ni nagoni, 
ni čuvstva, već sveto oslobođena volja djeteta Božjega: 
plemenita, jaka, postojana, obsežna, a ipak sređena, jer 
je, inače mnogostruki »ja«: oholica, pohlepnik i uži¬ 
vao, podpuno pojednostavljen i usklađen s voljom Bo¬ 
žjom. 

Čuvstvenost i težnju za ljubavlju i da bude cienjen 
sredio je, pa niti mari za kakav ukras na sebi, dapače 
ni za gladčane hlače, niti za milin u u govoru ili sla- 
đušne slike, niti svira niti pjeva; ne teži da »iznenadi«, 
niti traži utjehu u duhovnom životu, niti se tuži na su¬ 
hoću. Sve bi to odavalo površnost, zavelo u neozbilj¬ 
nost i nestvarno gledanje svieta, raznježilo bi mužev- 
nost. U tom mnogi obraćenici stradaju, što se dadu na 
prosuđivanje tuđih nesavršenosti, a ne na to, da upod- 
pune svoj život i pomognu bližnjega. 

Kako je bio umjetničke mašte i mnogo se književ¬ 
nošću bavio, bio je u pogibli, da postane raztresenja- 
kom, razdražljivim i čudakom. Očuvao se od toga držeći 
se strogo reda u svemu, ne čitajući zadnjih pet godina 
uobće novina, osim Papin »L’Osservatore Romano«. — 
Jednom je tek iz njega saznao, da se vlada u Beogradu 
promienila. Književna djela čitao je samo za stručnu 
naobrazbu i to »olovkom u ruci«, i sa »gralskim pra¬ 
vilnikom za prosuđivanje«. Knjižnice su obično odraz 
duše, a Ivanova je bila zrcalo jednog vitežki zanosnog 
i čistog srdca. Bilježio si je znatnije stvari pa i u svag¬ 
danjem saobraćaju, da ne zaboravi izvršiti. Proti ried- 
koj raztresenosti u molitvi pomagao si je sa Misalom 

i knjigom za razmatranje. Čitao je, što će mu koristiti 
za duhovni napredak i što će mu pomoći buđenju ka¬ 
toličkog života i obrani vjere. 

Da ne postane ni u mašti razdražljiv izbjegavao je 
prigode sjajnih priredaba i uobće sve neobično kao na 
pr. jake mirise, glazbu, i kino, a zalazio rado u prirodu 
i nastojao muževno otvrdnuti. Taj sređeni način života 
očuvao ga i od utvara, koje su inače u mladosti neiz- 
bježive. Pišući Dnevnik postojano se osvrtao na stvar¬ 
nost svieta i doživljavanja te je na sve triezno gledao. 
Kako god se činio naivan u saobraćaju, on je ipak bi¬ 
stro razaznavao, jasno sudio, duboko ćuvstvovao. 

Duša Ivanova nije bila vezana ni uz koju stvar, ni uz 
koju osobu, ni uz koji položaj na svietu tako te bi ga to 
smetalo u službi Božjoj. S ponosom iztiču mnogi: Moje 
ruke su čiste, moj značaj je čist, moja savjest je čista! 
I to se smatra toliko puta vrhuncem građanske krepo¬ 
sti. Ivanu je to bio tek početak nastojanja. On je mo¬ 
gao mimo pred Gospodinom reći: »Moje srdce je či¬ 
sto!« Čisto srdce — to je cilj nastojanja u prvom ste- 
penu duhovnoga života. 

Kad je sv. Franjo Saleški u svojoj »Filotei« proveo 
dušu razmatranjima i uputama prvoga čišćenja, dubo¬ 
kom psihologijom uvrštava u 20. glavi »Svečano očito- 
vanje«, kojim duša odlučuje, da će vjerno služiti Bo¬ 
gu, te podkraj sve osjećaje skuplja u poklik: »Slava 
Ti, Isuse!« Isti poklik čujemo iz srdca Ivanova na po¬ 
četku Dnevnika. Da to nije bilo prazno čuvstvo, vidjet 
ćemo odmah, a zavjet sv. čistoće, koji polaže, jest ne¬ 
što kudikamo jače nego to sveti učitelj duhovnoga ži¬ 
vota od dobrih kršćana očekuje. U Ivana je već i po¬ 
četak junački. 

VITEŽKA ZAKLETVA — ZAVJET ČISTOĆE 

Napose treba iztaknuti, kako je Ivan sredio dva naj¬ 
jača nagona: za hranom i spolnim užitkom. Silovita su 
obadva, jer im je svrha važna: očuvati i razviti život 
pojedinca, te s brojnim pojedincima život čitavog Ijud- 

skog roda. No baš iz te sile i važnosti odskače i potreba 
i zasluga sređenja, a u načinu sređivanja, očituje se 
pravo vitežtvo. Ivan nije nikada griešio proždrljivošću, 
samo mu se majčinim tetošenjem razvila sladokusnost. 
On hoće i ovu zatomiti, pa o Bezgrješnom Začeću 1916. 
odlučuje ne jesti izvan triju obroka, a početkom 1918. 
na talijanskoj fronti odlučuje, da će samo dva puta na 
dan jesti. Kakovih ga je žrtava i borbe to stajalo svje¬ 
doči prizor iz zaklona na Visokom vrhuncu blizu Bellu- 
na 23. VIII. 1818., gdje se sam sebi ruga, dok mu je 
izgladnjela narav tražila samo redovitu okrepu. «U 
samog sebe zaljubljeni čovječe: slanina, sočni kruh, 
mnogo jedi, siši sok, nek se sve ciedi niz grlo i napunja 
trbuh. Život! Smisao svega! Hoćeš da budeš dobar, da 
sjajiš kud prolaziš, a da si rob svog vječno gladnog 
želudca, koji sve traži, traži nešto snažno i sočno. Sutra 
ćeš umrieti, čovječe! Umrieti! Da, i komis i špek i sve 
drugo još će tu biti i ležati na stolu, a tebe ne će biti, 
ni tvog trbuha, kao da nisi ništa jeo. Kukavico jedna! 
Kada ćeš već umrieti, a ti barem gledaj, da ti duh 
bude slobodan, da trbuh izgubi vlast nad tobom, ku¬ 
kavico jedna!! Bože, daj mi urnebesnu snagu, da sve 
svoje strasti skupim u šaku, pa da ih zahvatim desni¬ 
com rukom i topovskom snagom hitnem o stiene, da se 
ko staklo razbiju i razlete na sve strane. — Bože, Bože, 
kada ću to moći, kad ću pročišćen zemljom stupati! 
Pomozi mi. Bože, jer je bolje ne živjeti, nego tako ži¬ 
vjeti .... Sjeti se smrti — a slanina u kutu vreba. — 
Tko veli da je post glupost, taj ne zna ništa. Bez posta 
nema pravoga duševnog života; čovjek nema onda nad 
sobom vlasti. A to je glavno. Daj mi Bože silnu volju, 
pa makar bio go i bos. Jer, ako sam već na svietu, sve¬ 
jedno je da li imam zviezdu pod vratom, ili da mi pro¬ 
viruje košulja na lakat. Glavno je veliko Ja, sloboda 
duha, koja se ni smrti ne boji, a ostalo je sve sporedno! 
(12 kg sam spao na težini)« 

To veliko »ja« jest neumrla duša, kojoj Ivan gleda 
veličinu u sličnosti s Isusom, a do nje dolazi produ¬ 
hovljen jem. Za to bilježi dva mjeseca kasnije: »Odri- 

canje je pravi put k Bogu, a trpnja, koja uslied ove 
nastaje, mora pojačati snagu života — ako je ona 
počelo života — i da stvara od nas snažne ljude, ne samo 
u ćudorednom pogledu, nego ljude podpune za život; 
učenjake, radnike itd. Suzdržljivost ne samo da nije 
zapreka naučnom radu, nego mora i da je podloga 
ovome. Danas mi je tako snažna volja, da te nazore 
provedem u djelo; — jer zaista čovjek se gadi sam od 
sebe, radi svojih neukroćenih strasti.« 

»Vina, ni piva nije Ivan nikada pio, a niti pušio nije. 
Jeo je uviek polagano, tek u velikoj hitnji nešto brže«, 
svjedoči njegov otac u listu 23. IX. 1942. »Poslije rata 
nije više ni bonbone uzimao, nego samo pastile za ka¬ 
šalj, kad bi bio nahlađen.« 

Pariškim odlukama išao je Ivan još dalje te zaista 
postao savršenim gospodarom svoga grla, a preko nje¬ 
ga i preko sređene mašte također gospodarom 
spolnih nagnuća. U pogledu ovih imao je Ivan 
još od realke dvie teškoće. Prvu, što nije mogao pravo 
razlučiti nagon od ljubavi; i drugu, što nije razlikovao 
nehotične prirodne pojave iod hotimične grješne na¬ 
slade. On čezne za ljubavlju, a odvraća se od nagona; 
a u jednom i drugom ne zna, pravo što je griešno, a što 
nije. Kroz đelih pet godina ove neizvjesnosti zadržaje 
ipak sviestnu težnju: griešiti ne ću, hoću biti čist. I da 
mu to uspije zavjetuje 8. XII. 1915. Majci Božjoj, da će 
pod zaštitom njezinom neokaljano čuvati čistoću do že¬ 
nidbe. Zavjetom dakako nisu napasti prestale, nego mu 
je BI. Gospa dala milosti, te ih je junački svladavao. 
Sievala su mu česta prosvjeti jenja sa stanovišta na¬ 
ravne i vrhunaravne ljepote i koristi sv. čistoće. Mjesec 
dana iza zavjeta 7. I. 1916. veli da u napasti »preda- 
mnom je slika Sikstine uviek« t. j. Rafaelova, koju je 
upoznao iz »Grala». Sam običaj zazivati Gospu stekao 
je u Marijinoj kongregaciji. Već 22. VII. 1914. opaža 
na oporavku u Opatiji: »Kupanje raznježuje, užasna 
napast; ali kad pozovem Djevicu u pomoć pomogne mi 
mnogo.« 



Uspomena na njegovu »prvu idealnu ljubav« poma¬ 
gala je Ivanu, da je laglje prelazio pfreko nečistih ga¬ 
nuća kod mnogog štiva, što ga je morao čitati i usred 
ružnih prizora gradskoga života. 28. II. 1916. Ratni 
napori oduzimali su također napastima nešto snage, a 
isto tako i ozbiljno učenje i post prije i poslije rata. 
Borba ipak nije bila laka. »Svagdje onaj veliki strah, 
da bi mogao biti sjetilan.. Kada će čovjek biti tako 
jak, da bude naivan i iskren ko diete?« On čisti do 
zadnjeg kutića vlastito srđce, i ako mu se na čas uz¬ 
budi osjećaj proti učinjenomu zavjetu, Ivan ga brzo 
suzbija i kaje se. »Sebi sam gadan kad pomislim, kako 
sam razgovarao sa Z...« 20. IX. 1916. Od protuprirod¬ 
nog grieha tako se zgraža te je jasno, da na njega nije 
nikada sviestno ni pomislio. Mladić, koji pred Sveznaju¬ 
ćim priznaje: »Kad čujem da se gadno govori, kad se 
u moju dušu hoće gadne slike da uvuku, uviek slika 
Gospe s Djetetom, onaj liepi i veličanstveni i blagi iz¬ 
raz, ono usredotočenje svega uzvišenoga, uviek nepro- 
mienjeno vidim« 19. XII. 1914. — Taj mladić ne pada 
sviestno! 

Poređujući dva katolička javna radnika primjećuje 
značajno 28. II. 1916. »Sam osjećam, da me se ma kako 
naobražen čovjek ne bi ikada mogao tako dojmiti kao 
Čisti. To je činjenica, i baš ova mi potvrđuje istinitost 
kršćanskih ćudorednih načela. Čistoća i vječna Čistoća, 
treba da je geslo«. 

Tome primjereno nastojao se Ivan i vladati. Premda 
ga priroda vukla u žensko društvo, on ga ipak izbjega¬ 
va, a u društvu dobre katoličke obitelji ostavlja dojam 
čestitog, čistog mladića. Kćerke iz uzorne obitelji Jovi- 
ćevih u Banjoj Luci još se i danas sjećaju, kako su se 
djetinjom nevinošću radovale, kad je Ivan došao u po¬ 
sjete, jer — vele — »njega se nismo bojale«. Bilo je to 
u obitelji sa devetero žive djece, ali koju je majka uz¬ 
gajala veleći: »Volila bih da vas u devet sanduka (lie- 
sova) redom iz kuće iznesu, nego da ste mi koje neva- 
ljalo. Slično je bilo i u obitelji Vlašićevih. Da! »Liep je 

čist naraštaj u sjaju svome, mio je Bogu i ljudima.« 
Mudr. 4, 1. 

U koliko je koje vrieme prije god. 1923. nekim dje¬ 
vojkama posvećivao veću pažnju, jednoj u Beču, dvje¬ 
ma u Banjoj Luci, činio je to proučavajući ih, bi li zna¬ 
čajem njemu odgovarale, da ih vjenča. Nijednoj nije što 
obećavao, niti ikakvim dodirom njihovo povjerenje zlo¬ 
rabio. U jednoj od njih neprestano gleda Rafaelovu 
»Gospu od Velikog Vojvode« — »Madona Granduca« i 
za to mu se sviđa. 23 

Za vojnog dopusta 20. IX. 1916. ustanovljuje: »Ovaj 
porodični život mi ne godi. Ustaje se kasno, jede vječ¬ 
no, a živi svakim danom jednako kao stroj. Dočim kad 
sam sam,, pa makar i gladan, osjećam bar da nešto svla¬ 
davam, kako se borim i dolazim sve bliže k Savršenstvu. 
Tamo barem duša živi i promatra, dočim ovdje ne osje¬ 
ćam tako jasno razlike između tiela i duše.« 

Ovo su samo prvi valovi magneta Božje ljubavi, koja 
ga privlačila, da joj se sav preda. Sve dubljim proma¬ 
tranjem Božanske dobrote i ljepote kroz prirodu i ob¬ 
jave, kroz Isusa i Mariju, kroz Crkvu i Svete, kroz Mont- 
martre i Lurd, Ivan nalazi svoj puni Ideal života. Ovaj 
ga nadahnjuje i privlači, diže i preobrazuje kroz Euha¬ 
ristiju te on uviđa, da je: »Krista ljubit — to je nad 
sve slasti; Kristu služit — to je nad sve časti; Kristov 
biti — to je veličina, a sve drugo varka i taština.« Tomu 
idealu će se sav predati u službu u Katoličkoj Akciji. Pa 
da bude »Omnia Uni« — »Sve Jednome«, Ivan će u istim 
duhovnim vježbama o Svim Svetima god. 1923. kad je 
konačno upoznao tu svoju zadaću, odlučiti se također 
da ostane neoženjen i da učini zavjet vječne či¬ 
stoće, koga je i položio 8. XH. 1923. Na to se je du¬ 
gom vježbom i strogom pokorom dostatno pripravio, pa 
mu ga i nije bilo težko obdržavati. Gledajući Ivanov 
izpovjednik, kako Ivan mora mnogo družiti se s djevoj¬ 
kama, upita ga jednom, da li mu je težko držati taj za¬ 
vjet? Posve mirno odgovori Ivan: »Pa ja sada uobće 
nemam tih napasti!« Zaista riedka milost, ali Merzu je 
bila dana, jer je »u malome bio vjeran« čuvajući osje- 

ti)a, i jer je imao svoju veliku ljubav: Isusa, Mariju, 
Crkvu, duše! Njima se on raduje, za njih radi, za njih 
mnogo trpi. Tu stojimo pred činjenicom uspjeha nad¬ 
naravne odgoje: milosti i junačke volje. Ivan je zaista 
bio nošen Milošću i to u obliku neobičnih zahvata Bo¬ 
žjih u njegovo mišljenje i odluke. 

Dok o zavjetu nitko nije imao pojma, u saobraćaju 
ipak vidjela se Ivanova velika stidi jivost. Na svad¬ 
bi prijatelja iz realke P. izdržao je Ivan sa svatovima 
dugo u noć. Bio razgovorljiv i držao krasnu nazdravicu. 
Svatovi se igrali i »jastučca«. Jedna odlična Orlića iza¬ 
brala Ivana i po običaju klekla očekujući poljubac. Ivan 
ostao na svom mjestu miran, kao da se to njega i ne 
tiče. »Družtvu za volju moraš i Ti!« rekoše svatovi. »Ne! 
Nije moj običaj«, odvrati Ivan i nastavi razgovor o dru¬ 
gom, kao da prizora i nije bilo. Tako izbavi i Orliću iz 
neprilike, jer joj je bilo da zaplače. Samoj je sebi spo¬ 
čitavala: »Pa kako sam se i usudila tako što očekivati?« 

Videći ga ovakova upita ga drugom zgodom znanica 
iz mladosti: »Ivane, pa zašto se ne ženiš?« »Oženio sam 
se već s knjigom«, odgovori on. I oboje se nasmijali, a 
i razumjeli. 

Orliće ga po društvenom poslu posjećivale, pa i pod- 
večer, kad su one i on dospjeli. Ivan je nastojao da bude 
uviek i tko »treći«, a to je bila barem bolestna majka, 
koja je godinama u susjednoj sobi bolestna ležala. Ka¬ 
snije bi Ivan u pravi čas upozorio posjetnice, da se kuć¬ 
na vrata točno u 9 sati zatvaraju, pa se razgovor uviek 
toliko ranije svršio, da je on mogao i koji korak izpra- 
titi i još se u pravo vrieme povratiti. 

Ivan je dakle upotrebljavao sva sredstva, pa i narav¬ 
na, da Čistoću srđca sačuva, najviše dakako uživajući či¬ 
stog Jaganjca i gledajući na Nebesku Majku. Srame¬ 
žljivost je djetinjstva svoga produhovio i zaista bio 
opet »anđeo u tielu«, kako smo ga gledali. Čuli smo već 
o tom izjave Orlića, a razabire se isto i iz obćenitih 
svjedočanstva. Priznali su to i njegovi čestiti protivnici, 
kao na pr. P. C. u »Luči« 1928. str. 276. »Čitao nam je 
Ivan Merz svoju doktorsku razpravu... Na svakoj stra- 

nici vidiš i osjećaš njega. Njega, koji je tako liep, čist. 
Dok nam čita, duša mu gori vatrom, koje ja ne poznam, 
glas zvoni ljepotom, koju sam vidio samo u dječjim oči¬ 
ma ... Je li to izljev ljubavi nebeskom Početniku pje- 
sničtva? Je li to čistoća mladenačke duše, koja izgara 
u čežnji za Zaručnikom? ... Kako mu je čisto oko! Ka¬ 
ko je tih, ljubezan! Uviek nasmijan, vedar i veseo . 
Kako je liep čisti mladić! Odkud ja znam, da je on čist? 
Vidio sam — osjetio sam. Ne može se sakriti grad na 
gori...« 

Opravdano je dakle životopisac uztvrdio, da je Ivan 
djevičansku čistoću sačuvao netaknutu, životopis str. 
233.“ 

Trieznost, post i čistoća najbolji su znaci i stožerne 
kreposti umjerenosti, pa kako eto vidjesmo, da se 
Ivan vitežki u njima uvježbao, tako je sigurno da je i 
tu krepost u junačkom stepenu vršio i posjedovao. 

VITEŽKO ORUŽJE: VJERA, UFANJE I LJUBAV 

Drugo, što se razabire iz niza Ivanovih smjernica, jest, 
da sve dublje prodire u vrhunaravna Isusova načela. 
Svietlo Isusove nauke i osobe sve jasnije mu svietli. On 
sigurnije polazi za njim vršeći kreposti: vjere, ufanja, 
ljubavi, razboritosti, pravednosti, umjerenosti, jakosti 
i svih s ovima povezanih kreposti. On je na drugom 
stepenu usavršivanja, na putu prosvjetljenja. Divnom 
se slobodom kreće pročišćena duša u čistom ozračju svi- 
etla objavljenih istina. Dok običan čovjek gleda samo 
koru i površinu, prosvietljeni katolik gleda jezgru i su¬ 
štinu. Jezgra pak evanđeoske nauke jest: »Ako hoćeš 
biti savršen, dođi, uzmi križ svoj te idi za mnom.« Mt. 
19, 21. Mladić Ivan veledušnije se odazvao od evanđe¬ 
oskog mladića. On se neprestano pita: »Što o tom misli 
Isus? Kako bi to on činio? Je li on sa mnom zadovo¬ 
ljan ?«Da mogne uviek razabrati Isusov glas i ukus, na¬ 
stoji biti sabran i čuvati ne samo čednost sjetila, nego i 
srdce od pustih naravnih užitaka, te sve prožeti vrhuna¬ 
ravnom nakanom. To je najljepše opisano čitao Ivan u 

drugoj i trećoj knjizi »Nasljeduj Krista«, koje razvijaju 
značajnu smjernicu: »Toliko ćeš napredovati, koliko sa¬ 
ma sebe svladaš, i kako blizu sliediš Isusa na križnome 
putu«. 

Vrhunaravni duh vjere, što sja iz ove knjižice, 
uzeo je Ivan po naputku sv. Pavla Efežanima 6, 16. i 
I. Solunjanima 5, 8. za kacigu, štit i oklop u duhovnoj 
borbi, jer vjera je nad razumom, a k tome ga i zašti¬ 
ćuje; dapače sagradio sebi čitavu tvrđavu, na pećini ute¬ 
meljenu, koje ni bujica strasti ne podkopa, ni oluja svi- 
eta ne pokoleba, ni grom pakla ne razruši. 

Tražeći Ivan Istinu, riešio si je još na sveučilištu 
vjerske težkoće ovim kratkim razumnim snalaženjem: 
Po načelu uzročnosti i dostatnog razloga jasna mi je po¬ 
treba stvarnog zahvata Stvoriteljeva u tiek bolnog raz¬ 
voja čovječanstva. Nepristranom pak razumu ne uka¬ 
zuje se nijedan drugi Božji zahvat čovjeka dostojniji ne¬ 
go što ga predstavlja Katolička Crkva. Živjet ću dakle 
čovjeka najdostojnije uzgajajući sebe katoličkim crkve¬ 
nim životom. — Na toj podlozi razuma i vjere gradio je 
Ivan zgradu duhovnoga života, kako se grade najčvršće 
betonske utvrde.** Što treba za njih? Dobro probrana 
pieska izmiešati sa žestoko prepečenim cementom, oboje 
nakvasiti vodom i brzo promiešati te staviti u kalup, da 
u njemu dobije potrebni oblik i otvrdne. Kasnije se bru¬ 
si do potrebe, a finiji i uljem kvasi. Radi li se o većoj 
stvari, stave se i sa žicom spojene željezne priečke. Ta¬ 
ko odprilike nastaju i divne mozaičke slike. Što su dra¬ 
gocjenija zrnca to su i ljepše slike. — Zmje su istine 
vjere, koje je Ivan neprestanim proučavanjem vjere pri- 
birao i cementom prokušane volje svoje obuhvatao, a 
narosila je to u njegovoj duši rosa milosti, koju je na 
poniznu molitvu Gospodin Bog spuštao. Tek što je koje 
vjersko načelo doznao, odmah ga je živom suradnjom ži¬ 
votu primiešao. No sve je to kod njega bilo »armira¬ 
no« sustavom ‘katoličkog učiteljstva i bogoslužja, a po 
kalupu Božanske osobe Isusa Krista, koga je svaki dan 
promatrao i u sebi sve izrazitije odrazivao. Često pri¬ 
manje sakramenata bilo je ulje, česti čini vjere bili su 

duševna masaža, trenje, a vježbe samozataje zdrava 
duševna gimnastika. Divna zgrada slična Petrovoj i s 
njome sponama čvrstog uvjerenja i sinovske odanosti 
združena. »Pravednik stoji kao vječna pećina«. Reč. 
10, 25. 

Ivan ima »božansku i crkvenu vjeru«, on vjeruje ka¬ 
tolički i sinovski, ponosno se zove »Filius Petri« — sin 
Petrov, a najmilije svoje duhovne kćeri potiče da budu 
»kćeri Petrove«, kako je bila sv. Ivana Arška. 

No vjera Ivanova nije bila mrtva pećina nego — ži¬ 
vot. »Pravednik moj iz vjere živi« Rimlj. 1, 17. »Krist 
stanuje po vjeri u srdcima vašim«. Efež. 3, 17. Da, Isus 
je živio i radio u Ivanu kao živom članku svojega otaj- 
stvenog tiela Crkve, živio je u vanrednom stupnju, ka¬ 
ko svjedoči njegov rad, jer život je gibanje, rad. 

Vjera je dakle Ivanova vrhunaravna, obćenita, živa i 
stalna, a sva ta svojstva ima u viteškom stepenu. Svje¬ 
doči to njegov rad za Crkvu u Katoličkoj Akciji, Orlov- 
stvu i odgoju, a još više pogibli, kojima se izvrgava bra¬ 
neći vjeru. »To je pobjeda, koja pobiedi sviet, vjera na¬ 
ša!« Bodrio je često Ivan drugove, kako je i sv. Ivan 
Evanđelista svoje. I. 5, 4. 

Krepost vjere oboružala je Ivanu um; a volja mu do¬ 
bila već na krstu sjeme čežnje za Otcem, koja se razvila 
u krepost ufanja i ljubavi te postala silnim pokreta¬ 
čem milostnoga života; kao da mu zašla u mišice i srdce 
te u njima strujila. A trebao je on tog novog oružja, 
jer je preuzeo velik posao i smiono poduzeće, da stvori 
od sebe »nadčovjeka«, kako on u početku to književno 
zove, a kasnije veli »brata Isusova«; mi bismo rekli sa 
sv. Pavlom — svetca. »Trebao bi cieli život provoditi u 
tom mističnom svietlu, stvarajući od svoje duše remek- 
djelo i tražeći Istinu — Svrhu«. 28. I. 1916. »0 Bože, 
da sam već kod Tebe, najbolje bi bilo. Sažgi plamenom 
svoga Milosrđa sve parasite grieha, što su se usukale u 
moju dušu, pa da dobar i svet stupim u Te; ili barem da 
u životu budem nadahnut svetom radošću i nadčovječ- 
nom voljom. Lako je pisati, ali je težko sveto živjeti«. 
Solarol, 13. VII. 1918. Ivanu to ipak uspieva, jer evo 

stalno računa na Božju pomoć: oproštenje grieha, mi¬ 
lost i život vječni, a računa za to, jer mu to Otac obe- 
ćaje, a Isus je svima zaslužio. To je snažno Ivanovo ufa¬ 
nje, kojim prati sve odluke dodavajući svoj postojani: 
»Bože pomozi!« Kao da primiče svoju izcrpenu bateriju 
akumulatoru božanske elektricitete, želeći je iznova na¬ 
krcati. I što na teže žrtve usmjeruje odluke, to i sve po- 
niznije vapi za pomoć. — U potrebama zdravlja ne obra¬ 
ća se Gospodinu tek kad bi obišao liečnika i ljekarnu, 
nego već prije nego li će i poći k njima. ■— Za Orlove i 
sam mnogo moli i svakom preporuča u molitve, a za va¬ 
žnije korake organizira skupnu molitvu. Baš to pouzda¬ 
nje u Božju pomoć kriepi ga te ne sustaje, dapače još 
više upinje sile znajući kako je sam tek oruđe Provid¬ 
nosti. Nikad ne gleda na prilike crno već stvarno i mi¬ 
lije mu je sve na bolje tumačiti i za budućnost sve bolje 
očekivati. Jedino tim zaufanjem nadahnut usudio se on 
i na tako tegoban posao skretničara javnog rada u stro¬ 
gom papinskom smjeru. »Bog to hoće, pa će i pomoći!« 
govorio je sebi i drugima. Nije njega ni preuzetnost 
uzniela, niti ga je pod grizla malodušnost, ta »smrt mu- 
ževnosti«, kako je naziva Lacordaire. 

Strah je Božji dakako zadržao i uz najžarču 
ljubav; onu tankoćutnost dobrog sina, da ne bi u čemu 
razžalostio Otca. Tim strahom prožet očekivao je god. 
1918. žalostan po državu svršetak rata, a jednako na- 
vieštao i novoj državi, kad je gledao gaženje vjerske 
slobode i odgoja. 

Napose je dirljivo njegovo zaufanje u konačnu uz- 
trajnost, koju se ufa da je sebi osigurao primivši 
devet prvih petaka sv. Pričest. Čvrsto se nada, da su mu 
svi griesi oprošteni, niti je, uza svu nježnost savjesti, ikad 
imao skrupula u tom pogledu. Izrazio je tu vedrinu duše 
i u svom nadgrobnom nadpisu veleći, kako pouzdano 
očekuje Milosrđe Gospodnje. Posebno vodstvo Pro¬ 
vidnosti pokazalo je, kako je Bogu milo to Ivanovo 
pouzdanje. Da podsjetimo samo na sretno proživljene 
dvie godine na fronti; na tolike susrete s ličnostima, 
koje su povoljno djelovale na njegov životni tiek i rad; 

na izmaknuće organiziranom progonu protivnika; na ta¬ 
ko dugo obnavljanje vidne snage, koja bi običnim pri¬ 
rodnim putem već u 12. godini bila morala klonuti, a 
izdržala je ipak još 20 godina. 5 ®’ 

Na duševnom polju je začudno na pr. kako u Ivana, 
iza smrti njegove »prve ljubavi«, nema ni traga onoj 
naravnoj oporosti, ili paklenom prkosu, što se inače ta¬ 
ko lako javlja u jaka mladića, napose iza neuspjeha ili 
kad krepost traži žrtve. Nema dapače ni klonulosti ni 
nehaja za milostnu suradnju u vrieme živčanih izcrpe- 
nosti, kada. na pr. ne može ni učiti u' Beču i Parizu. Ako 
što propusti, to su ni spomena vriedne sitnice; no i za 
to se brzo kaje i potiče na novu revnost. Tako se za¬ 
pravo u čitavom njegovom duševnom razvoju ne zapaža 
nikakav zastoj. Uvaže li se neobične prilike slo¬ 
bode i težke kušnje, koje je prolazio, to je ova posto¬ 
janost dokaz vanredne milosti Božje, a s njegove stra¬ 
ne junačke težnje za savršenošću. 

Već i samo pisanje Dnevnika liepo svjedoči o Iva¬ 
novoj duševnoj jakosti, jer je ono tražilo dosta 
pažnje i odricanja: uvečer ga pisati, na ratnim plani¬ 
nama ga nosati i čuvati, siliti se na razmišljanje i sam 
sebe osuđivati. Ipak je izdržao sve dok mu je to »evan¬ 
đeosko računovodstvo« trebalo. Jakost i pouzdanje u 
Boga najuže je povezano, pa zato ima pravih mučenika 
i uobće junačkih vrhunaravnih kreposti samo u kršćan¬ 
stvu. Jakost je čvrstoća u prosljeđivanju dobra, napose 
u vezi sa smrtnom pogibli. Izdržavati i smjeti! Tko to 
može kad se radi o duhovnim vriednostima ? O Ivanu 
je to zorno prikazao Dr. Gračanin (Uspomene str. 4. i 
sliedeće): »Neobično odlučan u izvođenju svojih namje¬ 
ra«. »Zaustavljao prolaznike za mene divnom smiono- 
šću.« »Išao onamo, gdje je bilo neugodno ići; za sebe 
odabirao, što se nikom drugom nije svidjelo«. »Visoki 
su ga ciljevi neodoljivo privlačili, da je išao k njima ne- 
obazirući se ni desno ni lievo«. 

Sve je to Ivan činio sviestno primajući snagu od Go¬ 
spodina. 27. XII. 1918. »Sveto siromaštvo! Ne brinuti se 
za sjetilne slasti! Pokloniti sve i žarko ljubiti bližnje- 

ga, koliko li veselja ima u svemu tome! A strah nesta¬ 
ne sam od sebe. Valja živjeti jedno odulje vrieme upra¬ 
vo onako, kako ti savjest nalaže, pa ćeš biti sretan, a 
amrti se ne ćeš bojati. Strah moći i tame i vukova, do¬ 
kaz je samo, da nešto nije u redu kod tebe. Zašto se 
strašiš malovjerniče, ne spavam Ja, Ja sam uviek uza 
te i bdijem) nad tobom — pa makar ti misliš da spavam. 
Kao na lađi — i ti nosi na sigurnijem mjestu, kada si 
u toploj zatvorenoj sobi, nego li u mračnoj šumi okružen 
urlajućim vucima. Zašto se bojiš smrti i muke? Ja znam 
kada i kako ćeš umrieti i gorim od ljubavi k tebi, pa 
zar misliš, da ću ja tebe ostaviti?! Pa ako dopustim da 
te vuci razderu, zar misliš, da to nije Moja odluka i da 
te ja zato manje volim? Ne boj se nikoga moj sinko, i 
ako tvoje tielo strune, ti ćeš i nadalje biti. — O moj 
Bože, daj mi snagu, da Te žarko ljubim, da tako snažno 
u Te vjerujem, da bez ikakovog promišljanja i straha 
nevin kao diete, kojemu nije nitko pričao o strahu, pro¬ 
šećem se kroz mjesta, koja priete smrću.« 

Kako je Ivan računao u malom i u velikom s tom 
osobitom Providnošću, liepo osvjetljuje njegova šetnja 
po Rimu s profesorom na Gregoriani 0. Hausherom, 
koji to ovako opisuje: »Pođosmo šetati svetim gradom. 
Šetali smo dobra dva sata, a da nijedan ni drugi nije po¬ 
znavao razmještaja. Rima. Uzput smo unišli u knjižare, 
gdje je Ivan kupio Dantea, Sumu sv. Tome, i druge 
knjige, kojima se više ne sjećam naslova. Ali ono, čega 
ne mogu zaboraviti ,to je bio naš razgovor. Pred mojim 
3e očima otvorila čista ljepota jedne duše i ja sam bio 
radostan poput djeteta, kad se njegovim očima otvori 
nova i nepoznata ljepota vanjskoga svieta. Mir ovoga 
čovjeka i bogata nutrina njegova, bile bi mi ostale za¬ 
gonetkom, da mi ih nije on sam i neznajući protumačio. 
Odgonetka je ove zagonetke: izvanredna vjera u Božju 
providnost. Slušajući, kako mi je pripoviedao o svojim 
nastojanjima, sjetio sam se drugog jednog svetog čo¬ 
vjeka, nekog starog profesora bogoslovlja, koji mi je 
godinu dana prije govorio o istoj stvari, istim glasom, 
koji umiruje, ali a »više skolastike« — znanosti, da me 


190 



uvjeri, kako je bit svetosti upravo u ovoj podpunoj pre¬ 
danosti vjere. Ivan nije dokazivao »u formi« prema pra¬ 
vilima, premda bi bio kadar i to učiniti, on se više po¬ 
zivao na svoje izkustvo i ne primjećujući, da mi ne 
izmjenjujemo samo misli o kršćanskoj savršenosti, ne¬ 
go da mi on u samome sebi pokazuje i jedan divni pri¬ 
mjer onoga, o čemu smo govorili... Idući tako zausta¬ 
vio se kod nekog mljekarstva i uzeo čašu jogurta za do¬ 
ručak, jer je bio još na tašte. Bilo je 10 sati manje de¬ 
set minuta. Za dvie je minute bio ovaj kasni doručak 
dovršen. U 10 je sati imao sastanak s O. Sakačem pred 
Biblijskim zavodom. On nije znao puta, a ni ja, ali mi 
je rekao, da se uzda u svog anđela čuvara, da će ga do¬ 
vesti u 10 sati na određeno mjesto. Meni se doduše či¬ 
nilo ovo pouzdanje malo prejakim, ali doista nas na¬ 
jednom usred našeg razgovora zaustavi neki tada još 
meni nepoznati svećenik. Začudio sam se, jer smo bili 
upravo pred vratima Biblijskog zavoda. Ivan izvadi svoj 
sat i sa smieškom mi pokaže: bilo je točno 10 sati«. 

U takvoj vezi s Gospodinom bilo je vrelo Ivanove ja¬ 
kosti i ljubavi. Jakost se pokazuje u vršenju svake 
kreposti, no osobito su joj vježbalište: zvanične dužno¬ 
sti, koje traže neumornu radinost: sređivanje čuvstve¬ 
nih pokreta, kojima je Ivan podpuno vladao; bolesti, 
koje je Ivan šutke i odano snosio; ljudski obziri, koje 
posve prezreo i izlučio iz svojih nakana; veća poduzeća 
na čast Božju, koja je predlagao i provodio, kao hodo¬ 
čašća u Rim, obnovu pravila organizacije, ćudoredne 
smjernice proti nošnji, plesu i pogibeljnim zabavama. 
Katoličko krepostno vježbanje pak osobito cieni jakost 
u patnji, tzv. pasivne kreposti, a te smo vidjeli na sva¬ 
kom koraku Ivanova života. Sada još samo ustanovimo 
njegovu postojanost u tom, šutnju o tom i radost. Ivan 
je predviđao, što ga čeka i unapried je sve prikazivao 
Gospodinu, pa je i mogao ostati uvieke miran. On nije 
na tuđi račun pravio velike osnove nego je i prvi svag- 
đe pružio rame, da ponese teret. To raspoloženje pro- 
sjajiva iz bilježke 12. V. 1920. »Duševno sam najplod¬ 
niji, kada svladavam od pore ili kada trpim. Dosada sam 

trpio i svladavao odpore (rat, glad), jer me je Provid¬ 
nost postavila u taj položaj. Tada sam rado trpio. No 
nisam se još dovinuo, do te visine, da svojevoljno izabe¬ 
rem put savršeniji: put trpljenja. Ako svoj život pravo 
promotrim, to ne trošim mnogo više snage za svlada¬ 
vanje samoga sebe, nego li recimo obični liberalci. Po¬ 
peo sam se na stanovitu visinu i sada me sila uztraj- 
noti na ovoj drži. Ali u meni je plamen za bezkrajnim 
visinama; žar za nepomućenim grljenjem Sina i Otca i 
Duha ,a do toga se dolazi samo neumoljivim i sređe¬ 
nim svladavanjem samoga sebe. 

Ne bi li bilo moguće ne misliti nikada na jelo, ne za¬ 
sititi se sasvim kod ručka, spavati samo šest sati, pri¬ 
miti dnevno sv. Pričest, gimnasticirati dnevno i uza sav 
gubitak snage, koja se u ovo utroši, sustavno učiti još 
jedno deset sati dnevno i postati u znanosti čovjek vr- 
tan. Sv. Katarina Sienska, moli se da dobijem željeznu 
volju!« 

»Žar za neprestanim grljenjem Otca...« Zar to nije 
odjek Spasiteljeve želje: »Da budu jedno kao što si Ti, 
Otče, u meni i ja u Tebi, da i oni u nama budu jedno«. 
Ivan. 17, 21. Sjedinjenje po ljubavi, koja je onda 
najjače oružje i oruđe, jer koji se vole njima je sve za¬ 
jedničko. Zato i obećaje Isus apostolima sigurno usli- 
šanje molitava, jer ih Otac ljubi. Ivan. 16, 17. Tko Bo¬ 
ga ljubi postaje tako reći svemogućim, ne samo u obra¬ 
ni nego i u osvajanju. Kako su orlu oružje: krila, kljun, 
i pandže, tako su čovjeku za obću čovječju djelatnost 
ideje, volja i ljubav, jer je u idejama moć da zaokupe 
dušu, a u volji i ljubavi snaga, da upravi težnju za do¬ 
brim, koje misli da će ga zadovoljiti. 

Ivanove su težnje odgovarale snazi njegova talenta: 
sebi želi počinak na Srdcu Isusovu, t. j. blizu k njemu 
doći; roditeljima da budu uz njega; Hrvatskoj da bude 
Božja, t j. volju Božju da vrši, a to je savršenstvo i 
svetost; čovječanstvu želi da Krist njime kralju je t. j. 
nekršteni da se pokrste, kršteni da s Isusom živu. Brzo 
je Ivan prošao ljestvicu dobrote stvorova i na nijednom 
mu se stupnju nije srdce smirilo. On se željom propinje 

u Vječnost, hoće samu neizmjernu Dobrotu. Skok mu 
nije u prazno, jer mu ga je premostila Isusova osoba 
svojom božansko čovječanskom naravi, svojstvima i za¬ 
slugama. Što i kako Isus ljubi, to i tako nastoji Ivan 
ljubiti: nebeskog Otca, Duha Svetoga, Mariju, Crkvu, 
Papu, svećenstvo, ređovničtvo — i redom sve, sve što 
nalazi u Bogu, napose malog čovjeka, samo ne pakostni 
sviet. »što ljubiš, ono i jesi«, reče veliki Augustin. U 
Bogu nema tame, u Ivanu nema mržnje, nego na grieh. 
Ivan ljubi snagom svoga talenta, a toga smo vidjeli na 
djelu. Njemu nisu ni čestitke prazne rieči, nego sviestni 
zahvati moliteljke ruke u riznicu Božjih darova, da ih 
prenese u željna srdca. On svoje želje utjelovljuje i 
ostvaruje, išle one izravno na čast Gospodnju ili preko 
smirenih ljudskih srdaca. Gospodinovu čast izravno 
najbolje izražava bogoštovlje i bogoslužje, a kako je 
to djelo, Ivan se baš za nj oduševljava za — »sveti 
čin«. Ivan čovjeka ljubi, želi mu ono dobro, što mu još 
manjka do sreće, i daje se u potjeru za tim dobrom dok 
mu ga ne smogne i ne namakne. Pa kad vidi tako smi¬ 
rena potrebnika, tjelesnog ili duševnog, onda je i sam 
radostan. Pjesnici daju krepke izražaje svojim čežnja¬ 
ma, no mnogi ostaju samo pri izražaju; i Ivan silno če¬ 
zne, no brzo prelazi k tome i na djelo, da čežnju ostvari. 
Toliko dobra tiekom života Bogu na čast, bližnjemu na 
korist!... A brzo ostvaruje i zadnji cilj ljubavi — ra¬ 
nom smrću. 

Junačka ljubav! Benedikt XIV. traži za junačku kre¬ 
post, da se vrši: lako, spremno, rađostno, uztrajno, iz¬ 
nad običnog načina, iz vrhunaravne nakane, bez ljudskih 
računa, odričući se sebe i podvrgavajući sve sklonosti. 
Ivan je tu zadaću podpuno izvršio. Kraljica svih kre¬ 
posti sjaji u njemu' divno urešena. »Tko ostaje u ljubavi, 
u Bogu ostaje ,i Bog u njemu«. I. Ivan. 4, 16. Za svetost 
više i ne treba. Ivanova ljubav zadovoljuje zapoviedi i 
psihologiji ljubavi. »Ljubi Gospodina Boga svoga svim 
srdcem, svom dušom, svom misli i svom snagom svo¬ 
jom; a bližnjega kao samoga sebe«. Mr. 12, 30. Ljubio 
je ne dieleći srdca između Stvoritelja i stvora, nalazeći 

jedno u drugom; služeći vjerno, ne uzmičući nikako; 
nikad dosta, uviek sve žarče; svladavajući sve, ne da¬ 
jući se svladati od nikoga. »Mjera ljubavi k Bogu jest: 
ljubiti ga bez mjere«, reče sv. Lovro Justiniani. (»Drvo 
života« IV, 9.). Tom je mjerom Ivan mjerio »ljubeći 
Boga sve do prezira sebe« (Sv. Augustin) i tako je gra¬ 
dio Božji grad. Istinito se veli, da je ljubav najjače 
oružje za osvajanje srdca. Eto, Ivan je to oruđe i oru¬ 
žje imao i vješto upotriebio; bio je dobro oboružani i 
nesavladivi vitez vjerom, ufanjem i ljubavlju. 

U BOGA URONJEN MOLITVOM 

U svom pisanom i provedenom nacrtu duhovnoga ži¬ 
vota daje Ivan uz odricanje najveću važnost molitvi. 
Vidjeli smo već, kako njome daje dužnu počast Stvori¬ 
telju kao vježbom bogoštovlja; bilo je to osobito us¬ 
menom molitvom. Ćuli smo ga toliko puta, da moleći 
vapi za pomoć sebi i svojima, mnogo se i spretno slu¬ 
žeći tim oružjem spasenja. Izvršio je opomenu Spasite- 
ljevu: »Bdijte i molite se, da ne padnete u napast« Mt 
26, 41. Bila je to prosna molitva. 

Ivanu je molitva još nešto više. Kako mu je sviest dje¬ 
tinjstva Božjega snov svega životnog tkanja, tako mu je 
molitva neprestano zirkanje na uzorak, po komu treba 
da tke, jer on milo pomišlja na Otca i Sina, da bude sa¬ 
vršen po njihovu uzoru; a to pomišljan je je dizanje 
srdca i pameti k Bogu, jest molitva kao sredstvo usa- 
vršivanja. To je činio u mislenoj molitvi, u razma¬ 
tranju. K tomu ga poticala ljubav, da kao diete s 
Otcem razgovara i milo se zabavi; sa Sinom da vieća o 
kraljevstvu Njegovu i kako da za nj radi. U centrali 
Duha Svetoga da Njegovim »ultra-zrakama« sve ne¬ 
zdrave sokove starog Adama u cieloj naravi izsuši, te iz 
njegovog skladišta dobije aparate i liekove za uspješan 
svoj apostolat. Ti obiteljski razgovori, ta »sveta nedje¬ 
lja milovanja« kod Presvetoga Trojstva, to pronicanje i 
poistovjetovanje svih obiteljskih interesa, to izravno 
trenje i prožimanje duše Božjim uljem zbivalo se u 

razmatranju Ivanovu. Sav taj posao uzkog združivanja 
s Bogom je treća značajka Ivanovog duhovnog napređ- 
ka i ujedno treći stepen ili put sjedinjenja. 

Značajka je toga stanja, da duša traži i nalazi Boga 
Gospodina u svemu i sve u Njemu: Božju prisutnost, 
Božji razgovor, Božju volju, Božju ljubav, sreću u jedi¬ 
nome Bogu. Sve to izpunja dušu i život, vrieme i posao 
kao sama jedna misao: »Bog moj i sve moje!« Za uje¬ 
dinjenjem s Gospodinom Bogom težio je Ivan uviek, jer 
ga je ljubio, a ljubav traži blizinu Ljubljenoga. Tako 
veli i 9. IV. 1918.: »Težit ću za svetošću, za ujedinjenjem 
sa Gospodinom Bogom i molit ću ga, da mi dade od- 
pome snage u životnoj borbi i silu u stvaranju«. U tom 
razpoloženju Ivan je trajno svakako iza Lurda. Kad se 
zatim dao na Božji posao borbe za duše u Katoličkoj 
Akciji, trebao je za to i osobitu Božju snagu, Božji po¬ 
gon, svaki dan novi i svježiji, jaki i neprestani. Bez 
sumnje mu je taj pritjecao iz Euharistije. Ali da i nju 
uztrajno cieni i prima, trebao je svietla iz razmatranja, 
iz promišljanja o Gospodinu Bogu i svemu što k Njemu 
vodi. Mislilac je Ivan bio uviek, promišljanjem se i učvr¬ 
stio u vjeri. Samoniklo promišljanje razvio je polagano 
do sustavnog razmatranja, nešto čitajući »Umjetnost 
moljenja« i drugo slično, nešto uputama jednog franjev¬ 
ca u Bozenu, nešto kasnije razgovorima s duhovnim vo¬ 
đom Koliko mu je bilo stalo da zaista sustavno znade 
razmatrati, vidi se najbolje, što je u duhovnim vježba¬ 
ma 1923. sastavio na punih pet araka latinski izvadak 
iz razprave O. Roothana o načinu razmatranja po sv. 
Ignaciju. Po tom sustavu je Ivan već uvečer predvidio, 
o čemu će sutra razmišljati, da mu se tako sve sile za¬ 
bave s Gospodinom. Činio je predvježbe i pazio da za¬ 
posli i maštu predočbom osoba i mjesta, i pamet sjeća¬ 
njem predmeta, i um traženjem uzroka, uvjeta i poslje¬ 
dica, i volju odlukama i čuvstvima. Završio bi srdačnim 
razgovorom i poniznom preporukom Onoga, što bi za 
taj dan odlučio. Građu bi uzimao redovito iz sv. Mise 
onog dana. No dopunjao je to i temeljitim tumačima 
kao na pr. Meschlerom. Neko vrieme upotriebio je i 

Summu sv. Tome, kad mu je izpovjednik kazao, kako ju 
je promatrajući prošao i sveti kanonik Stepinac. Dapače 
ga Dr. Građanin našao, kako promatra iz Peschove 
»Dogmatike«. 

Proti raztresenosti, nepouzdanju i tjeskobi nije 
se Ivan borio toliko kojim protivnim činom, već više ve¬ 
likim mislima, koje mu ulievale snagu. »Velik je Bog, 
neizmjerna Mu je moć, svemir to svjedoči«. »Dobar je 
Bog... Kako se sve nama približuje, saobćuje i daje«. 
»Kad mislim, Bog samnom misli, treba tek da ga u sebi 
zapazim kao elektro-magnet, koji sve goni, vuče, sre¬ 
đuje«. »A ta je sila Dobrota — ona budi i vuče našu 
volju; treba joj tek zapaziti Dobrotu, i volja će se k 
njoj usmjeriti. Uskladit će se s voljom Božjom i bit će 
jedno. Čovjek pri tom ne treba da što u sebi lomi ili 
ruši, već da svu svoju zdravu snagu stavi u službu ne¬ 
izmjernoga Dobra primajući ga i odsievajući ga«. 2 * 

Ivanu su istine i događaji, o kojima je razmatrao, 
bile jasna stvarnost i sigurne činjenice, pa su mu kao 
takove obuzimale sve moći i on je sav molio, kad je mo¬ 
lio. Znao je onu Weissovu »Samo što zaposluje cielog 
Čovjeka, što cielog čovjeka diže k Bogu, što pomaže ci¬ 
elog čovjeka obnoviti — to zaslužuje ime molitve«. Ta¬ 
kovu »afektivnu« molitvu, u kojoj čovjek moli cielim 
bićem, nalazimo u Ivana već na ratnim vrletima. Uz to 
je Ivan nastojao biti trajno sabran i vježbao se u pri¬ 
sutnosti Božjoj, izbjegavao suvišne razgovore, 
dapače i bezkoristne poglede, veleći, da treba živce za 
korisne predočbe. Glava 20. i 21. prve knjige »Naslje- 
duj Krista« jezgrovito ga u tomu poučila. Kad bi se 
uhvatio u raztresenosti ili se našao u suhoći, mirno bi 
se ponizio i rekao: »Jesam Gospodine slab i biedan; 
ali kakav sam, Tvoj sam, Tebe ljubim, Tebi radim i tr¬ 
pim«. I mirno bi nastavio. Ova poniznost, ljubav i pre- 
danje, jednom rieči: smirenost u Bogu bile su značajke 
njegove duševnosti podkraj života. 

Neobično je što Ivan, premda umjetnički nastrojen, 
vrlo rano gubi maštovite predočbe o Gospodinu Bogu. 
Pojam Božanstva ne prati mu više ni slika starca ni fi- 

nog oblaka, niti koja biblijska pojava, dapače ni u sve¬ 
miru razlivena elektriciteta, koja može svojom silom, svi- 
etlom i toplinom liepo olakšati poimanje Presvetoga Troj¬ 
stva. Njemu je dosta misao na Absolutni Život, spo¬ 
jena s uvjerenjem, da taj postoji, da »Jest«. Neizmjer¬ 
no jaki, trajni, dobri, liepi, mudri, živi, svudašnji »Jest«. 

I taj »Jest« — Duh se za nj i za sav sviet zanima, da¬ 
pače ga voli i u njemu radi. 

On je doduše iza neprozirne zavjese ;ali i čovjek je 
u tamnom tunelu obćeg neznanja o zadnjim uzrocima 
vidljivog svieta. Kako je naravnom vjerom ipak sigu¬ 
ran, da ti uzroci postoje, tako je vrhunaravnom još si¬ 
gurniji, da je s onkraj zavjese neizrecivo dobri Otac, ko¬ 
ji ga podupire, ako se umoran na nj nasloni, dapače ga 
šaptom tješi i na prozirnim mu pločama osvjetljuje na¬ 
pisana čitava pravila za ćudoredni život. On je tu, gdje 
god jesi, kako su i glasovi glasbe i pjesme oko tebe, a ti 
ih ipak ne čuješ, dok ih ne uhvatiš na svoje uho radio 
aparatom. 

Božje glasove, dapače i njegovu prisutnost hvataš ta¬ 
kođer jednim aparatom — promatranjem, kontemplaci¬ 
jom. Ona je milo i jasno zrienje Gospodina Boga i bo¬ 
žanskih stvari. Činimo li to svojim običnim umnim sila¬ 
ma, makar i milošću praćeni ,to je onda redovita kon¬ 
templacija ;daje li se pak duši sam Gospodin Bog izrav¬ 
no upoznati posebnom objavom, onda je to neobična, 
ulivena ili pasivna, prava mistična kontemplacija, vrhu¬ 
naravno gledanje.* 7 I ova ima više stupnjeva. Ne ćemo 
tvrditi da je Ivan imao izvanredne objave, osim one ja¬ 
sne spoznaje pred smrt. No siguno je, da je imao po¬ 
četke ulivene kontemplacije, tako zvanu molitvu jedno¬ 
stavnog zrienja, molitvu mira i jednostavnog sjedinje¬ 
nja, kad je duša tako sviestna blizine Božje, da je s 
Bogom jedno kao u zagrljaju, te da Duh Sveti u njoj 
moli. To je stanje po prikazivanju sv. Terezije »peto bo¬ 
ravište« u tajinstvenom gradu Božjemu. Za takvu je 
molitvu Ivan bio vrlo dobro pripravljen: pročišćen od 
svake puste naravne sklonosti, vrhunaravnih se načela 
držao u svemu prosuđivanju i radu, čeznuo za sve užim 

sjedinjenjem s Gospodinom Bogom i surađivao revno s 
darovima Duha Svetoga. A da se Gospodin njemu do¬ 
ista i približavao tim neobičnim načinom, razabiremo 
već iz bilježaka Dnevnika, kao na pr. 13. VII. 1918., 
27. XII. 1918. i kasnije češće, premda nije volio pisati 
vanrednih pojava, koje bi mu bile u čast. Njemu je 
»podpuno se pomoliti« nešto daleko uzvišenije od obične 
misli i razgovora s Bogom; njemu to znači »uroniti u 
ogromno mistično more«; on znade »zaroniti u more boli 
Srdca Isusova i živjeti u uzkoj vezi s njime«. 24. IV. 
1921. Ivan je doista u takvim časovima dobivao onako 
više spoznanje o vjerskim otajstvima, kako prirodoslo¬ 
vac saznaje kroz istraživanje sunčanih zraka kakovih 
sve elemenata, plinova i ruda imade na suncu. Njegova 
je duša plivala u radosti, koja se s nijednom radošću 
ovoga života ne može izporediti. Duša mu se lelija na 
oceanu Božanstva; sav je zanesen u Bogu, smiren kao 
diete sjedeći na ruci Otčevoj u sladkom milovanju. Ta¬ 
kovo je prosvjetljenje bilo i ono, što ga je doživio u 
Lurdu: »Gospa je tuđe... Bog je tuđe...« Posljedica 
ovakove molitve bila je ona njegova duboka produho- 
vljenost u mišljenju i izražaju te onaj nebeski mir. 

U božično doba god. 1927., prigodom svojih preda¬ 
vanja u Travniku, posjetio je Ivan u Docu i obitelj g. 
umirovljenog učitelja Čekade. Na odlazku, već kasno 
iza 9 sati, pokazala je Ivanu u predsoblju učiteljeva 
kćerka Neda novo razpelo, što ga je brat Čedomil obi¬ 
telji donio. Osvietlila ga podignuvši lampicu i pozorno 
promatrala Ivana, kako je on promatrao neobično raz¬ 
pelo. Kao skamenjen gledao je Ivan Isusa četvrt sata i 
ni okom da bi krenuo niti što rekao. Trgnuvši se onda 
odjednom, kratko se oprosti i ode u župni dvor, gdje je 
još dugo, dugo molio. U takvom neobičnom zrienju vi¬ 
djela ga ona jednom i u crkvi sv. Vinka u Zagrebu pred 
Svetootajstvom. Zanos ju je taj tako dirnuo, kao da se 
nalazi u blizini svetca. 

»Gospodina gledam neprestano pred sobom«, veli Da¬ 
vid (Ps. 15, 8.) i sv. Petar (Dj. Ap. 2, 25.) o Isusu, i da 
mu je zato Srdce bilo puno radosti. To je i Ivan naučio 

od Božanskog Učitelja. On govori s Gospodinom Bogom 
kao živom prisutnom osobom, koju voli, kojoj ima puno 
reći, od koje želi još više i sam čuti, s kojom treba sve 
prije razpraviti nego će početi raditi. Pa i drugima to 
isto želi. 88 Zato i jest kontemplacija izhodište i svrha 
njegovog apostolskog rada, kao i ciele Katoličke Akci¬ 
je. Učenik Ivanov veli: »Usjekao mi se u pamet njegov 
ozbiljni lik, koji je u času molitve prije ili poslije sata 
poprimio najsvetačkiji izraz«. (Aug. Kralj u listu 2. 13. 
1943.) Jednom zgodom primietio je Ivan otcu svome, 
koji slučajno nije bio prije molitve zakopčao puceta: 
»Otče, kod molitve treba da bude naše odielo posve u re¬ 
du. Jamačno ne bi govorio s kraljem u otvorenom ka¬ 
putu; dakle i onda, kad moliš, kad govoriš s najvećim 
kraljem, Kristom Gospodinom, valja da bude odielo na¬ 
še posve u redu. Na isti osjećaj božanske prisutnosti 
podsjetio ga je i kod jela. Za obični ljudski život to su 
sitnice, pa dapače s opravdanog razloga, na pr. zdra¬ 
vlja, možemo i ne paziti na to; no kad netko ipak i na 
to pazi, odaje nebesku finesu, koja u Ivanu nije bila 
tvrda ukočenost, nego vedro počitanje. Liepo je to opa¬ 
zio O. Hausherr D. I. profesor na Gregorijani, kad je 
ovako veli sjećajući se Ivana: 

»Savršeni ljudi promatraju sviet Božjim očima. Nji¬ 
hova se svetost ne očituje više nekim posebnim izvan¬ 
rednim načinom, jer je postala, da tako kažem, priro¬ 
đena njihovu biću i lako može izbjeći površnom pogledu 
posmatrača, koji nije upozoren na to. Oni živu na zemlji 
tako, kao da je njihova domovina nebo. Oni nose so¬ 
bom svoje nebo; oni su neprestano ne samo u prisut¬ 
nosti Božjoj, nego uronjeni u Boga, izpunjeni Bogom 
više nego li je spužva izpunjena oceanom. Prvi je uči¬ 
nak ovog stanja onaj neizrecivi mir, o kojem govori 
Isus Krist i poslie njega, izkušavši ga, sv. Pavao. Drugi 
je učinak požrtvovno razumievanje svih ljudskih bieda, 
koje ove duše gledaju očima Božjim. Za njih je Bog 
Ljubav i njihovo sjedinjenje s Bogom čini, da sudionič- 
tvuju u neizmjernoj ljubavi božanskoj prama svim 
stvorovima. Za onoga, koji je tako izgubljen u Bogu, 

ništa ljudsko ne može više biti ravnodušno... Jednom 
rieči, svetac mi se čini čovjekom, koji je iznad i izvan 
ovoga svieta našao u Bogu svu svoju sreću i slobodan 
od svih potražnja za ličnom utjehom, ništa drugo ni ne 
sanja nego samo izcrpsti svoj život u službi djece Bo¬ 
žje. Ova je svojstva ostvario Dr. Merz u svome životu 
možda više od. ikoga, koga sam sreo u svom životu...« 
Pismo O. Sakaču D. I. siečanj 1929. 

Tako je Ivan ostvario onu sv. Pavla: »živim ja, ali 
ne više ja, nego živi u meni Krist«. Gal. 2, 20. Koga je 
po savjetu istog Pavla »držao neprestano pred očima«. 

EUHARISTIJSKO SREDIŠTE 

U V. razredu realke bio je Merz jedini đak, koga je 
Dr. Maraković morao u crkvi opomenuti na dolično dr¬ 
žanje, jer je poslije Pretvorbe držao ruke na leđima. 
Bez sumnje je u osjetljivom dečku u prvi mah uzavrelo, 
no naviknut od otca poštivati ugled on se sredio i — 
zamislio. U njegovim je očima poskočio ugled profe¬ 
sora, ali i vriednost same stvari. Katehetska pouka do¬ 
bila je svoju potvrdu i Ivan na Euharistiju gleda ozbilj¬ 
nije, možda neko vrieme i nevoljko, ali svakako kao na 
tajanstvenu svetinju. 

Čitanje »Grala«, napose kongresnoga godišta god. 
1912. pa i ciela gralska ideja ojačala je Ivanu vjeru u 
Euharistiju. Izravnu je pouku o njoj crpio još najviše iz 
četvrte knjige »Nasljeduj Krista«, koja mu je bila naj¬ 
milije pobožno štivo. Iz nje se naučio povjerljivo razgo¬ 
varati kao Učenik s Učiteljem, živim otajstvenim Isu¬ 
som, a u naučno dokazivanje i obrazlaganje samog Otaj¬ 
stva nije se u to vrieme upuštao baš zbog opomene, što 
je daje 18. poglavlje iste knjige. Razumijemo ga stoga 
kada 18. XII. 1915.veli »Kad bi se sastao s kakvim 
bezvjercem, ne bi mu znao reći, šta je Euharistija, ne 
bi mu znao dokazati što osjećam. Dapače kad sam gdje¬ 
god u vedroj, svietloj, sunčanoj prirodi, pa pomislim na 
svoje osjećaje kod Pričesti, čudno mi je, kao da je to 
bio neki san, tajinstven, čudan, liep san, neki osjećaj, 

neko ozračje, koje sada nemam, a kad sam u tome osje¬ 
ćaju zaboravim sve, samo me nešto vuče, neodoljivo vu¬ 
če, molitva vuče drugu, želja, čežnja, neprestana težnja, 
da, upravo treba naprezanje, da se prestane osjećati, 
težiti onamo. Sav je život liepa i velika tajna.« 

Znanstveno obrazložiti prisutnost Isusovu u Euhari¬ 
stiji naučio je Ivan tek u proučavanju kršćanske filozo¬ 
fije god. 1923. s O. Alfirevićem, kad je uvidio kako se 
ne protivi razumu, da se izmieni bit stvari — substan- 
cija, a pripadci — akcidenti, vanjske pojave krušnih 
prilika da ostanu. To su sadržajem različiti pojmovi, 
pa se ne protivi razumu i odieljene ih pomišljati. Ono 
u kruhu, što ga čini kruhom, da se pretvori u Isusovo 
tielo, a onaj plašt krušnih prilika, što ih osjetilima za¬ 
mjećujemo, da ostaje i dalje plaštem tiela Isusova. Nije 
bilo Ivanu težko vjerovati, da to može učiniti Onaj, koji 
je mogao tako umnožiti pet hljebaca, da se od njih na- 
sitilo pet tisuća ljudi. A da to i hoće govorila je nje¬ 
gova ljubav, koja ide u susret potrebi i čežnji srdca 
ljudskoga, da se približi Božanstvu. Baš ta potreba i 
čežnja bila je u Ivana napadno jaka sve onamo od kon¬ 
ca realke. Povod joj je bez sumnje bio u kongregacij- 
skom uzgoju, u dobrom štivu i primjeru učitelja, vođe; ali 
onu jačinu bez izgrađene znanstvene spoznaje u naobra- 
ženog i darovitog mladića može protumačiti samo van- 
redni dar — karizma — Duha Svetoga. On ga je 
pripravljao za Apostola Euharistije, pa ga je i u vjeri u 
nju neobično učvršćivao. Ivan je dakle najprije vjerovao 
Dobroti Božjoj kao i sv. Ivan Evanđelista. »I mi smo 
upoznali i vjerovali Ljubavi, koju Bog ima prema na¬ 
ma, Bog je ljubav« I. Ivan 4, 16. 

Ivan već sada pliva u sreći kadgod prima sv. Pričest. 
Tako na Uzkrs 23. IV. 1916. čezne za njom. »Moja usta 
htjela bi Hostiju« 19. VII. 1916. Euharistiju on u to do¬ 
ba zove jednostavno Tielo, Snaga, Kruh života, Život. 
Nije to samo zbog njegove realske izobrazbe, nego jer 
to više odgovara onom poimanju: Isus se u prilici kruha 
daje i osjetnom čovjeku, da mu prožme cielo biće i sav 
čovjek da živi od njega. Kao zemaljski putnik u nebo 

čovjek treba takovu cielom biću primjerenu okrepu. I 
to je posve u smislu Isusova obećanja: »Tko blaguje 
mene, živjet će od mene i ja ću ga uzkrisiti na sudnji 
dan«. Ivan 6, 54—57. 

Ova je vjera Ivanu postala upravo zorno živom u 
Lurdu, gdje je na svoje oči vidio bolestnike, koji su 
uslied blagoslova Hostijom u tili čas ozdravili. U Ho¬ 
stiji mora da je sam Početnik i Vrelo života, kada mo¬ 
že život takoi iz nje poteći.« Vidio sam ovdje velike i po¬ 
tresne događaje«, pisao je iz Lurda 3. VIII. 1921. i svo¬ 
me ispovjedniku. 

Za to smo i pričešćujući opažali na Ivanovu licu izra¬ 
žaj čežnje: Hostiju je dočekao kao s neba pali zalogaj, 
koji ga razblažio u grlu kao slatkiš, ugrijao u srdcu kao 
silna električna sijalica, kao malo sunce. Tu milinu je 
Ivan većinom i osjećao, jer se duševno za to i razpo- 
ložio pobuđujući čine vjere, ufanja, ljubavi, kajanja i 
želje. U dubokoj sabranosti i sklopljenim ru kam a vratio 
bi se na mjesto, te se redovito oko pola sata klanjao 
kao smjerni domaćin nebeskom Gostu i zahvaljivao, 
oproštenje i druge milosti molio te mu se na kraju sav 
prikazao i na službu kroz dan predao. Vanjska mu po¬ 
java činila dojam, da se i sam osjeća gostom anđeoske 
gozbe, pa je mišlju i srdcem s njima sjedinjen doživlja¬ 
vao njihovu reću. Služio se u pripravi i zahvali još i pri¬ 
zorima iz sv. Mise onoga dana, kako je to u Misalu či¬ 
tao. Nikad ne bi propustio zamoliti Blažene Djevice, da 
mu ona dade Sina svoga i nadahne ga svojim osjeća¬ 
jima te se mogne s njime što dostojnije zabaviti. Ivanu 
je Pričest bila — kako je to i Mahnić naglašavao — 
Božje sjeme vrhunaravnoga života. 

Njome je stišavao strasti i Čistio zle sklonosti; njo¬ 
me se jačao proti napastima i mlakosti. »Život je sve ... 
a meni prieti opasnost, da opet zagreznem u širi život 
knjiga. Idem sutra na sv. Pričest, da opet upijem snage 
za borbu.« 9. IV. 1918. 

»Htio bih blagovati Gospodina, koji me voli više ne¬ 
go itko i koji mi je draži od svega na svietu. Samo ga 
nisam dostojan, slab sam odviše, da bih se i bez najma- 

nje pomisli žrtvovao za Presvetu Hostiju. Pravo veli 
Kempenac: Uživati u Hostiji smo pripravni, a kad nam 
valja križ nositi u veselju, očajavamo.« I tako za rata 
vrlo često, kako smo već čitali u zapiseima. 

Život Isusov u Hostiji bio je Ivanu uzor kreposti, i mi 
se ne čudimo, da se na njemu odrazile upravo značajne 
kreposti euharistijskog Isusa: ljubav, poniznost, strplji¬ 
vost. Tako se i događa među pravim prijateljima, da si 
postaju sličniji, dapače jedna duša u dva tiela: isto mi¬ 
sle ,isto žele i jednako rade. 

Ovo sjedinjenje i jedinstvo izrazilo se tako te je či¬ 
njenica da je Ivanu Hostija središte svemu: i dnevnom 
redu i životnoj osnovi; i njegovoj orlovskoj organizaciji 
i zamisli jednog romana; i nutarnjem liturgijskom ži¬ 
votu i vanjskim crkvenim proslavama. Gdje god se Ivan 
pojavi, bit će i nešto euharistijsko; a u zadnjih pet godi¬ 
na Ivanova života u našoj katoličkoj javnosti bilo je i 
obrnuto: gdje god je bilo što veliko i liepo euharistijsko, 
tu je bio i Ivan svojim liepim udjelom. 

Već o svom prvom nastupu god. 1920. u Mariboru, 
kad je govorio o međunarodnoj đačkoj suradnji veli 3. 
VIII. 1920. »Govorio sam sa žarom, koji mi je dala 
Presveta Euharistija.« 

30. I. 1921. bio je u Parizu na posljednjoj sjednici ka¬ 
toličkog pokrajinskog kongresa, gdje je na nj učinila 
duboki dojam zaključna molitva, kad se svi prisutni 
okrenuše spram Presvetog Sakramenta i jednoglasno 
zapjevaše »0 spasonosna Hostijo!« Ovako se Ivan ka¬ 
snije uviek srdcem, a često u danu i tjelesnim poklonom 
okretao prema Svetohraništu. Kad je u Zagrebu pro¬ 
lazio na Akademskom trgu sučelice svetišta Srdca Isu¬ 
sova i tamo je skinuo šešir, premda su ga od njega di- 
elile još dvie u pored ne ulice sa četiri niza kuća. 

Baš u to svetište dolazio je i svako jutro k sv. Misi i 
Pričesti, a po podne u dva sata uzpeo bi se kroz kućne 
stube na balkon, gdje je bio posebni »mali Križni put« 
za Isusovce. Tu je od nikoga ne opažen, obavio naiz¬ 
mjence jedan dan sat klanjanja, drugi dan Križni put, 
često i jedno i drugo ili barem spojeno. Brzo su mu pro- 

lazili satovi pred Svetohraništem, jer mu je ondje bila 
zatvorena vječna Mudrost, živi Isus, a Ivan se znao s 
njime razgovarati. Ta imali su i o čemu: zajedničke su 
im bile osnove velikog preporoda hrvatske mladeži, ci- 
ele Hrvatske. Tu je on primao nadahnuća za stotinu 
svojih članaka, među kojima je jedva jedan, da ne bi 
spominjao Euharistiju. 

Pa da! I onako je sve za Isusa, a Euharistija je živi 
i blizi Isus, Bog s nama! Što naravnije nego onda na nj 
i pomišljati, s njime se ondje savjetovati, njemu se iztu- 
žiti ,kod njega se nakrcati snagom za apostolat i žrtvu. 
Kada se god. 1927. u Sarajevu radilo o sudbini Orlov¬ 
skog saveza, klečao je Ivan pred Presvetim gotovo dva 
sata dok je trajalo viećanje. Na izlazu ga zapitam: »No 
šta, da im je ipak uspjelo uništiti Orlovstvo?« — »Mi¬ 
slim, da nije«, odgovori podpunim mirom, »pa i kad bi. 
Božja volja nek se vrši!« Eto to je bila Euharistija Iva¬ 
nu. Za proslavu Euharistije napisao je i u »Hrvatsku 
mladost« 1924. prikaz sv. Tarzicija. 

O njegovoj nježnoj ljubavi k svetootajstvenom Isusu 
svjedoči i ganutljiva crtica u časopisu »Za vjeru i dom« 
1938. br. 5.: Kako je svake sriede naručivao u cvjetarni 
crvene karanfile i slao ih u crkvu, da se stave uz Sve- 
tohraaište. Znatiželjna se naučnica preporodila, kad je 
poslije Ivanove smrti ustanovila, tko li je bio taj lju- 
bezni naručitelj. 


NA SRDCU ISUSOVU 

»Ljubav je snažnija od mržnje i straha. Hosana Kri¬ 
stu, koga toliko vrieđam!« Kliče Ivan još 12. VII. 1914. 
I to posetmo štovanje osobe Božanskoga Spasitelja 
razvija se u širinu, dubinu i visinu Ivanove duše te po¬ 
stizava u pobožnosti Srdcu Isusovu svoj vrhunac. N e- 
shvaćenoj ljubavi uzvratiti ljubav po¬ 
svetom, pogrđenoj dati zadovoljštinu 
naknadom — to je prema nauci Pija XI. sadržaj po¬ 
božnosti Srdcu Isusovu. (Poslanica »Premilostivi Odku- 
pitelj« 8. V. 1928.) Isus daje raznih i velikih obećanja 

štovateljima Srdca Svoga, da ih potakne i privuče nji¬ 
hovom vlastitom korišću. Svrha mu je ipak i kad daje 
darove pomoći ljudima, da izvrše prvu i glavnu zapo- 
vied ljubavi. Time je osigurana slava Božja i spas 
duša. 

I Ivan se obraća Srdcu Isusovu, da mu uzvrati ljubav 
i dade naknadu. Zanimivo je, da je njegova prva po- 
božnost Srdcu Isusovu »Velika devetnica spa- 
s a«. Počeo ju je prvim petkom u siečnju 3. I. 1919. i 
završio 5. rujna. I tom zgodom piše: »Jučer je bio naj¬ 
znamenitiji dan u mojem životu. Obavio sam devetu sv. 
Pričest na slavu Presv. Srdca Isusova i vjerujem, da ću 
gledati dubine Presvetoga Trojstva. Neizmjernu onu lju¬ 
bav Kristovu moram barem nekako ovdje zaslužiti, pa 
ću s Božjom pomoću gledati da djelo posveće¬ 
nja što snažnije nastavim.« Ivan to vjeruje i 
vrši prema obećanju Spasiteljevu danom sv. Margareti, 
da ne će umrieti u nemilosti, tko primi redom devet pr¬ 
vih petaka u mjesecu sv. Pričest kao naknadu njemu 
nanesenih uvreda. Vježbu naknadne sv. Priče- 
s t i nastavio je Ivan sve do smrti, a prikazao je i izri¬ 
čito svoje boli, napose podnesene uvrede, kao naknadu 
Božankome Srdcu za psovke Hrvatskoga naroda. 

Osiguravši sebi stan u Srdcu Isusovu, želi onamo 
smjestiti i mile roditelje. Vidjeli smoi već, kako mu je to 
uspjelo, a on zahvaljuje Presv. Srdcu: »Tata je primio 
nakon 25 godina na 12. I. sv. Pričest. Moje su mo¬ 
litve Srdcu Isusovu uslišane. U pismu, što 
mi ga je pisao, vidim jasan primjer obraćenja — Milost 
— nadnaravnu silu — koja ga obratila. Još ostaje na¬ 
ma na brizi! Srdce Isusovo, pomozi!« I mi smo već vi¬ 
djeli, kako je ono zaista pomoglo. Iskrenim uvjerenjem 
vršili su roditelji svoje kršćanske dužnosti. Da ih još 
više u kreposti unapriedi, svjetovao je, da posvete 
obitelj Srdcu Isusovu. Sustavno ih je za taj 
čin pripravio, pozvao je svoga izpovjednika, da se u 
njegovoj prisutnosti taj čin što svečanije obavi. Tako 
se obitelj i posvetila 21. V. 1925. pred slikom Presv. 
Srdca, koja je od sada visila mjesto njegove slike na 

najodličnijem mjestu roditeljske sobe. Svi se tada upi¬ 
sali u Apostolstvo Molitve i vršili od sada svoje jutarnje 
prikazanje, večernji zaziv Srdcu Isusovu, a i majka je 
primala svaki prvi petak sv. Pričest. No nije to bila je¬ 
dina obitelj, koju je Ivan priveo Srdcu Isusovu, živom 
rieči i pismeno revnovao je, da ih što više obavi ovu 
posvetu, da time Isusa uvede u hrvatske obitelji. 

Kad je sam bio u Parizu u najvećoj duševnoj poti- 
štenosti zbog neprestane pogibli da osliepi, obraća se 
Božanskom Srdcu s prošnjom za zdravlje, koje će upo- 
triebiti za njegovu čast 24. IV. 1921. »Bol moja još 
uviek traje i radi toga ne pisah skoro ništa. Za pro¬ 
šlost hvalim Isusu Kristu, što sam mogao za vrieme ko¬ 
rizme zaroniti u more boli Njegovog Srdca 
i da sam živio u tako uzkoj vezi s njime. 
Uzput sam preveo »Križni put« Paul Claudela i čini mi 
se, da bi svaki katolički pjesnik morao napisati jedan 
»Križni put«, da uzmognemo ocieniti njegovu veličinu 
kao čovjeka. Uslied te moje očne boli ne mogoh se po¬ 
svetiti učenju kako bi želio... Srdce Isusovo, Te¬ 
bi posvećujem moj život; ako je na Tvoju sla¬ 
vu, da trpim i tako dođem k Tebi, neka bude Tvoja vo¬ 
lja i molim Te, da uza me budu u Tvome Kraljevstvu i 
moji roditelji«. 

I mi znamo kako se Ivan držao ovog svog obećanja 
do zadnjih trzaja. Sve posvetiti, sve u Srdce 
Isusovo dovesti, to je njegova želja. Putujući 
god. 1921. u Lurd, proučio je Ivan u Tuluzi »Apostol¬ 
stvo Molitve« najveće družtvo u Čast Srdca Isusova. Nje¬ 
govi »Euharistijski Križari« zadivili su ga, i on zaželi 
njihovim duhom zadahnuti hrvatske Orlove. Vidjeli smo 
već kako je to učinio. U čestim pogiblima uticao se za 
njih Presv. Srdcu ,a napose god. 1927. Prietila im je ta¬ 
da najveća pogibao, da ih razpuste ili drugim duhom za- 
đahnu. Merz je opet dugo klečao u svetištu Srdca Isu¬ 
sova. Na sjednici HOSA skupa sa vodstvom učinio je 
zavjet: »Ako nam Božansko Srdce pomogne, ciela će se 
organizacija posvetiti Presv. Srdcu Isusovu, a osim toga 
će se čitava organizacija sa HOSOM upisati u Apostol- 

stvo Molitve.« I Presveto Srdce ih upravo čudom oču¬ 
valo, jer su protivne odluke bile već spremljene. Zapisci 
O. Foretića str. 4. Početkom god. 1928. težko bolestan 
počinje opet Ivan — iza pet godina — redovitije bilje¬ 
žiti u Dnevnik. I prve rieči stavlja: »Sve na slavu 
Presvetoga Srdca Isusova!« 

Poznato je kako je ciela proslava Tisućgodišnji- 
ce Hrvatskoga kraljevstva bila usmjerena u 
poklon, zahvalu, naknadu i prošnju Božanskomu Srdcu 
Isusovu kao pravom vječnom vladaru Hrvatskoga na¬ 
roda. Najljepši dio te proslave izvela je Orlovska orga¬ 
nizacija, koju je idejno nadahnjivao Dr. Merz. Zato su 
i đisale okružnice i proglasi i sastanci i proslave ovim 
duhom. Da sve to može što bolje izvoditi, utjecao se 
Ivan za pomoć sv. Ivanu Evanđelisti, ljubljeno¬ 
me učeniku Srdca Isusova, od koga je češće baš na nje¬ 
gov blagdan primio koju osobitu milost. Opravdano da¬ 
kle vjerujemo, da se izpunilo, što kaže grobni nadpis, 
da je »Očekivao vječni počinak na Srdcu Isusovu«. 

Na tom Srdcu želio je Ivan da jednom odpočinu i nje¬ 
govi Orlovi i đaci seminarci kao budući svećenici, 
pa ih je — s njima srdcem združen — izručivao za vri- 
eme odmora u sjemeništnoj kapeli Božanskome Srdcu 
osjećajima ove molitve nadarene oprostom od 300 dana 
(8. IV. 1919.) »O Isuse, u Euharistiji poništeni, da bu¬ 
deš ognjište ljubavi katoličke Crkve i snaga dušama, mi 
ti prikazujemo svoje molitve, djela i trpljenja, za tvoje 
svećenike i da se iz dana u dan sve većma širi kraljev¬ 
stvo Tvoga Presvetoga Srdca!« Li ove druge »Isuse, 
Kralju i središte sviju srdaca, po dolazku kraljevstva 
Tvoga, daruj nama mir!« (300 dana oprosta 23. VI. 
1923.). 

Proučavajući ugodnike Božje rado pitamo za njihovu 
najmiliju pobožnost, jer nam ona odaje njihov duh, a 
time i visinu savršenosti. Po tom sudimo i čiju duhov¬ 
nost su sliedili ili možda novu unieli. Ivan ima osebujnu 
značajku radnika za Isusa, apostola Katoličke Akcije. 
No ipak je i taj radnik zadahnut baš ovom pobožnošću 
Srdcu Isusovu. A drugčije nije ni moguće. Ivan radi sa 

živim Isusom i za živo njegovo tielo — Crkvu. U tom 
tielu je Srdce »izvor života i svetosti«. Duhovnost 
dakle Ivanova jest u ljubavi, koja se iscr¬ 
pljuje za spas bližnjega poput Isusa u 
Euharistiji. Revnost, da punina života Isusova 
struji njegovim tielom Crkvom — u krugu koji mu je 
najbliži — u Orlovstvu, u Hrvatskom narodu. »Da ži¬ 
vot imadu i u obilju da ga imadu«. Iv. 10, 10. 

Ivan je junak, vitez, i to vitez Srdca Isusova. 

MARIJINO DIETE I APOSTOL 

Premda »gospodsko diete«, Ivan je već od počet¬ 
ka realke polazio na sastanke Marijine kongregacije, 
a diplomu dobio je tek u četvrtom razredu 16. sieč- 
nja 1910. Odabrao je Bezgrješnu za Gospođu, Odvjet¬ 
nicu i Majku, te joj' obećao vjerno služiti i nasto¬ 
jati, da joj i drugi služe. Kad se ono, za vrieme svog 
preranog zaljubljenja, bio nešto odalečio od kongrega¬ 
cije, nije ipak izgubio ni pobožnosti k Mariji, a niti nje¬ 
zine zaštite. Preko dobrog kongreganiste profesora Ma- 
rakovića privukla ga ona brzo opet u svoj vrtić. Onaj 
osjećaj potrebe da se izpoviedi i čežnja za Pričešću, što 
Ivan tako često bilježi u Dnevniku, odjek su majčinskog 
Marijinog uzgoja kroz kongregacijsku mjesečnu sv. Pri¬ 
čest. U njemu trajno živi sviest, da je pod okom ne¬ 
beske Majke i njezina uzvišenost nadopunjuje mu manj¬ 
ke rođene majke. Jedva je stigao u Beč, kad 17. I. 1915. 
već se stavlja pod njezinu zaštitu. »Moja molitva sada 
ide Neoskvrnjenoj, neka me u ovome gradu prati na 
svakom koraku. Svaki moj hod i mig neka bude uperen 
liepomu.« Za tjedan dana vapi zbog bolesti očiju: »Maj¬ 
ko vječna, ti, koja si utjelovljena Pjesma svega liepog 
i vječnog, daj da i nadalje mogu darove ljepote prima¬ 
ti«. I tako više puta kasnije dobiva od nje pomoć oso¬ 
bito u napastima. 0 najozbiljnijim životnim pitanjima 
dobiva jače prosvjetljenje baš na njezine svetkovine, kao 
na pr. 15. VIII. 1916. o sporednoj ulozi umjetnosti u 
životu. Kao da mu ona daje više životne smjernice. To 

i jest uloga Posrednice svih milosti. Za njega je imala 
osobito velike. Jer kako da inače shvatimo, da on, ma- 
zunik majčin i slobodni sveučilištarac, zavjetuje sv. či* 
stoću i to baš na BezgrjeŠno Začeće 1915. Već god. 
1916. došao je u Banjoj Luci s jednim drugom prečast- 
nom kanoniku čurčiću, moleći ga, da bi osnovao Mari¬ 
jinu kongregaciju za naobražene. 

I u Beču je član Kongregacije akademičara te u njoj 
iza prevrata živo surađuje. U Zagrebu prelazi g. 1923. 
u Akademsku veću i vrši u njoj službu tajnika sve do 
smrti. Kongregacijski arhiv nije on doduše obogatio za- 
piscima, ali je to više izpunio knjigu života djelima pra¬ 
vog Marijanskog duha i apostolata. S upraviteljem O. 
Alfirevićem savjetovao se često o duhovnom životu i o 
smjernicama javnog katoličkog rada. Pa kad ga ovaj 
upozorio na velike Papinske enciklike, koje ta pitanja 
rješavaju, bilo mu to nešto novo i on ih stao temeljito 
proučavati. Nutarnji život pravog Marijinog djeteta te¬ 
meljito je razložio u predavanju na svečanom kongre- 
gacijskom sastanku 8. XII. 1923. Ono nam i daje pogled 
u njegovu vlastitu krasno izgrađenu dušu, u kojoj ima 
Marija svoje priestolje do Sina svoga. Za »Mladost« 
1924. str. 139. napisao je »Marija i tjelovježba«, nasto¬ 
jeći ovoj dati viši odgojni smisao. 

Marijina kongregacija je udruženje sa bitnom apo¬ 
stolskom svrhom. Nije ipak ni sebično slavična ni lju¬ 
bomorna, da bi baš na njezino ime trebalo sve glasiti. 
Zadovoljna je, da čovjeku pomogne te sebe odgoji, pa da 
ima što davati i da hoće dati svoje i — sebe. A to je u 
Ivanu odlično uspjela. Cieli mu je apostolat imao pravi 
marijanski duh, jer je bio »s Isusom i za Isusa«, bio je 
crkveni, djelatan i svestran. No Marijinu čast širio je 
Ivan napose krunicom, hodočašćem i osobito Lurdom. 
»Ako mi i nije posve izliečila oči, to sam u Liirdu zavolio 
krunicu, koja će mi biti uz Euharistiju najvjerniji pri¬ 
jatelj do groba«. List N. Bilogriviću 10. X. 1921. 

Sigurno je, da je iza svog lurdskog hodočašća svaki 
dan molio krunicu. Prigodom rimskog hodočašća Orlića g. 

1926. izmučio se noću tražeći nastambu za njih pedeset. 
I kada je u dva sata iza ponoći sve smjestio, još je na¬ 
šao snage, da klečeći izmoli krunicu. »Život« 1938. str. 
292. I to kako ju je molio! »Molio ju je — veli dobro 
upućena osoba M. M. (List 12. VIII. 1940.) bolje reći: 
razmatrao ju je. Jednom zgodom je rekao, da ne shvaća, 
kako je nekima za moljenje krunice dosta deset časaka, 
on da treba pol sata, da je izmoli pobožno. Kad je išao 
ulicom putem do škole ili do kuće obično je držao ruku 
u džepu i molio je krunicu. Tko se s njime sastao na 
ulici, pa se htio rukovati, neriedko se morao iznenaditi 
kako Ivanu nešto zveči u džepu. Koji smo ga već po¬ 
znavali, nastojali smo da ga ne smetamo. Takvom jed¬ 
nom zgodom htjedoh se izpričati što ga smetam. No on 
mi odgovori: »Ne smeta ništa, idemo zajedno, pa ćemo 
skupa izmoliti ostatak krunice.« I bilo je tako. 

Hođočastio je gotovo k svim našim većim Marijinim 
svetištima. U najbliže Remete skoro svaki mjesec, više 
puta na Mariju Bistricu. 2. IX. 1924. vozio se onamo 
vlakom ,ali je cielo vrieme stajao, prem je bilo mjesta 
da sjedne. Molio je, razgovarao, našalio se pa opet mo¬ 
lio. Na povratku pješice kroz goru s obitelju M. prošli 
su bez jela berući samo kupine, ali su došli veseli, pje¬ 
vali, molili krunicu i litanije Gospine sve do Zagreba. 

Kamenitoj Gospi u Zagrebu išao bi često kasno uve¬ 
čer i molio se ondje klečeći sa sirotama. 

Glavno vanjsko sredstvo Ivanovog marijanskog apo- 
stolata bio je Lurd, gdje se i njegova ljubav k Mariji 
žarko rasplamsala. Napisao je o Lurdu knjižicu: o naj¬ 
novijim čudesima, te drugu o Zoli i njegovim izkrivlji- 
vanjima, koja i kod nas nažalost mnoge zavedoše. Osim 
toga još i šest razprava u raznim časopisima. Pokazujući 
lurdske prizore svjetlopisom, držao je predavanja o Bla¬ 
ženoj Djevici takovim uvjerenjem i oduševljenjem, da 
je mnoge priveo natrag k vjeri i vjerskom životu. Ta je 
predavanja držao i u pokrajini: u Bjelovaru, Karlovcu, 
Varaždinu, Sarajevu i drugdje. 

Upravo Gospa Lurdska bila je simbol njegovih 
ideala: nevinosti srdca kao Bezgrješna, a ipak 

oštrine života na koji, je opominjala svojim »Po¬ 
kora, pokora, pokora!« Izražaj duševne smirenosti, 
a u isto vrieme snažne radinosti, što je oboje tako 
skladno spojeno u Lurdu. Brige za vlastito savršen¬ 
stvo, kako je Gospa Bernardicu kao uzor izgrađivala, 
a uz to širok utjecaj na život ciele Crkve. Euharistija 
i sjaj liturgije, a ipak tako skladno sve spojeno sa 
krunicom i pobožnošću križnoga puta. Divna na- 
r a v i savršena umjetnost, a oboje u službi vrhunaravi 
i najuzvišenijih otajstva vjere. Rječito i stvarno po- 
b i j a n j e zasada pozitivističke filozofije, 
koja je u doba Gospinog ukazanja bila poplavila Fran- 
cuzku, a u isti čas tako veličajna družbovna ustanova 
dobrotvornosti za tjelesna i duševna ozdravlje¬ 
nja. Tko tu ne vidi Merzove duše, a tko ne bi razabrao 
Majčinog odgoja? Oni su se razumjeli. 

Njegovom se pobudom god. 1923. razvija ona sjajna 
procesija sa sviećama u čast Gospi Lurdskoj od svetišta 
Srdca Isusova u crkvu franjevaca, i u toj je procesiji i 
on sa otcem svojim nosio goruću svieću. 

Jedno je djevojačko družtvo potaknuo Ivan, da dade 
u Jeronimskoj dvorani priredbu u čast Gospi Lurdskoj. 
Za tu smo zgodu trebali kip Gospe Lurdske. Dobili smo 
ga u najam velik i liep, gotovo u naravnoj veličini. No 
valjalo ga je vrlo oprezno prenieti, da se možda ne po¬ 
lomi ili oruni. Za to ga je sam Ivan donio u Jeronimsku 
dvoranu i natrag odnio sve kroz one najprometnije za¬ 
grebačke ulice. Ta nas je vjera i poniznost jednog pro¬ 
fesora — doktora zadivila. To je najbolja pilula protiv 
moderne bolesti — ljudskog obzira. List M. M. 12. 
VIII. 1940. 

Sve je to išlo Ivanu od srdca k srdcu. »O Blaženoj 
Djevici govorio bi najbiranijim riečima i zanosom naj¬ 
većih štovalaca njezinih.« Živo mi je pred očima pripo- 
vieda sretno diete Marijino N. Glaser u »Za vjeru i dom« 
1938. str. 85. — kako sam na dan moga pristupa u Ma¬ 
rijinu kongregaciju pošla k njemu i kazivala mu svoje 
osjećaje. A on će mi dirljivo i duboko progovoriti o Go- 

spi. Na odlazku izvadio je liepu sličicu Nebeske Majke 
i dao mi je s riečima: »Ostani uviek dobro Marijino di- 
ete i ona te ne će nikada ostaviti!« — Kasnije nam je 
jednom kao Orlicama govorio o štovanju Nebeske Maj¬ 
ke i toplo nam stavio na srdce molitvu sv. krunice. 
»Kada vam bude u životu težko i kad vas snađu nevo¬ 
lje, uzmite Gospinu krunicu i ona će vas utješiti i dati 
vam snage, da sve mirno snosite sa podpunim preda- 
njem u Volju Božju«. — Gospođici Miri M. poklonio je 
»Malu službu BI. Djevice« veleći: »Molite to svaki dan 
Gospi u čast.« 

U kutiću Ivanove sobe gorjela je pred Gospom uviek 
uljanica, živi znak njegove djetinje zahvalne ljubavi. 
Ona ga je sjećala na odluku iz duhovnih vježba: »Isuse, 
želim da Te po Mariji svaki dan više ljubim!« Tom lju¬ 
bavi prema svojoj Majci htio je razplamtiti srdca i sve 
druge braće svoje, koji prolaze ovom dolinom suza. 

7. III. 1926. održao je u Sv. Iliji kod Varaždina prije 
podnevne sv. Mise predavanje o Gospi Lurdskoj i kod 
sv. Mise se pričestio. »Tako učen profesor, govorio je 
narod, pa ovako drži svoju vjeru, to je nešto!« 

U STOŽERU — BOŽJE VODSTVO 

Majka je Ivanova živo željela, da on postane stožerni 
častnik. On je to i postao, samo ne u stožeru svjetovne 
vojske nego kao vitez duha i milosti. Vidjeli smo ga što 
je sve radio u Hrvatskom Orlovskom Savezu. Nije bio 
vođa organizacije, pa i nema odgovornosti za sav nje¬ 
zin rad. Priznavaju ipak svi, da je bio idejni pokretač 
svega rada i kao duša organizacije. Kao tajniku mu je to 
bila i dužnost, pa pogledajmo, da li je u tom poslu i 
smjeru postupao prema prvoj i glavnoj stožernoj kre¬ 
posti — razboritosti. Proširimo taj pogled i na 
ostali život i rad, napose zadnjih deset godina, da usta¬ 
novimo: je li i krepost razboritosti vršio u junačkom 
stupnju. 

Razborit je prema nauci katoličke Crkve, tko izprav- 
no postupa, prava sredstva pravoj svrsi odabire. Tomu 

treba sve oprezno promisliti, bistro prosuditi i snažno 
provesti. Merz se najprije o svemu pomnjivo i povjer¬ 
ljivo propitao, izkoristio svoje izkustvo i druge pitao za 
savjet; domišljato je predviđao zapreke i prisebno se 
snalazio u najzamršenijim zgodama. Njega nije u sudu 
zavelo ni omilje, ni odvratnost, ni srčba, već bi mirno i 
stvarno odabrao, što će bolje uspjeti. Stvorene jednom 
odluke provodio bi i na sebi i u organizaciji odlučno, ali 
ne silovito; postupao bi otvoreno i prostodušno, nikad 
lukavo, uviek ipak mudro. Drugovi bi ga na vieću na¬ 
kon dugog razpravljanja, kod koga je on šutio, upitali: 
»A što ti misliš, Ivane?« Iz iskustva su znali, da će naj¬ 
bolje biti, kako on svjetuje, i redovito su barem sliedili 
njegov savjet. Što je on crkvenim krugovima predla¬ 
gao, bilo je bolje od predloga njegovih protivnika, pa 
bili ti i stariji ili svećenici. To je pokazao plod i uspjeh, 
dotično neuspjeh, ako se njegova nije uvažila. Da spo¬ 
menemo samo neke njegove zamisli: Liturgijska preda¬ 
vanja, neka lurdska i rimska hodočašća i karitativne 
sekcije. Svima su znani, koji su ih u javnosti provodili, a 
pisana svjedočanstva govore, da su izašle iz Merzove 
glave. Ovo ujedno najbolje očituje Merzov duh pobo- 
žnoti, koja je bila solidna i duboko crkvena, jer je bila 
liturgijska, marijanska, papinska i sirotinjska. Dokaze 
i prizore niže obilna već štampa o njemu, a mi spomeni¬ 
mo još neke činjenice. 

Za bistar njegov sud evo već primjera s fronte, kad 
30. IV. 1918. piše otcu: »Svi topovi ne će spasiti ni jed¬ 
nog naroda, ako ne nosi u sebi ćudorednih vrjednota«. 

Kako oprezno promišlja i postupa, da se usavrši ću¬ 
doredni život, svjedoči pismo Dr. Guberini 23. II. 1928. 
»HOS nije još dospio da uzme u pretres one ćudoredne 
smjernice. Čini se, da nije ni sazreo čas da se konačno 
izdadu, jer u nekim se stvarima svećenici u pokrajini 
razilaze... Mislim, da bi bilo dobro, kad bi se duhovnici 
sporazumjeli na jednom sastanku o tim potankostima. 
Prvi, načelni dio, poslao sam preuzv. biskupu Srebmiću 
i kad ga ovaj provjeri, zamolit ću »Katolički Tjednik« 

da ga objelodani. Tako će se barem stvarati duševno 
razpoloženje, i onda će naše članstvo lakše prihvatiti 
odredbe, koje izdade HOS.,.« Tako se uistinu i dogo¬ 
dilo sa »Smjernicama za obnovu kršćanskih ćudorednih 
običaja«. Kat. Tjednik« 1928. br. 12. i sliedeći. 

Izkustvo je svoje popunjao pitajući one, koji su mu 
mogli svjetovati. Tako, kad se radilo tko će preuzeti vod¬ 
stvo Orlića, pa pitali njega, pošao je u samostan SS. 
Milosrdnica i tamo pitao onu častnu sestru, koja je 
najviše poznavala Članstvo. Razvoj stvari je pokazao, 
da je onda njegov savjet bio dobar. 

»Svetost Dr. Ivana Merza — veli preć. L. Rusan, žup¬ 
nik u Remetama — vidjela se na svakom njegovom po¬ 
gledu i koraku, a pogotovo u riečima i djelima, pa skri¬ 
vao on to kako mu drago. Kod njega si vidio, što se 
riedko vidi u mlada čovjeka. Divio sam se njegovoj sve¬ 
toj razboritosti. Jednom zgodom htio neki uvaženi naš 
svećenik, da učini neke zavjete. On ga slušao, blago ga 
pogledao i rekao: »Ne! Vi bi sada dok ste na muci od 
zlih ljudi, toliko toga obećali; ali pričekajte, dok 3e 
malo smirite, pa ćete vidjeti, da je ovo nemoguće«. 

Sastanem ga jednom zgodom na Zrinjevcu, a kraj nas 
prođe jedan gospodin, koji je organizirao »djecu« u 
jednu organizaciju, da prieči »Orlovstvo«. Ja ga upi¬ 
tam: »Da li Vi znate, što ovaj gospodin radi?« Nije od¬ 
govorio, premda je znao. Pa kada sam sa par rieči spo¬ 
menuo to okupljanje, reče on, držeći u rukavu krunicu: 
»Hvala Bogu! Samo nek se širi slava Božja, pa će biti 
sve dobro«. Divio sam se onom svetom miru i žaru za 
slavu Božju, kojim je bio on prožet.« 

Najveći dokaz Ivanove razboritosti jest svakako taj, 
što je znao biti na pomoć crkvenom Senatu u nas, pre- 
uzvišenim biskupima, steći i zadržati povjerenje najveće 
većine njih. Pomagao im je u stvari Katoličke Akcije, 
koju su oni trebali rješavati po nalogu i uputama Sv. 
Otca Pape. Njegovo dopisivanje o tomu nije još za jav¬ 
nost, ali već tolike njihove izjave poslije Ivanove smrti, 
pa rieči nuncija Pellegrinetia svjedoče dosta. 

No odakle tako mladom čovjeku razboritost, kakova 
bi bila ures mudrog i izkusnog starca? Odakle uobće ovo 
vitežtvo Ivanovih kreposti? Ustanovimo same nepobitne 
i neobične činjenice iz njegova života: 

1. Sveučilištarac, sin obratio je otca častnika i 
liberalnu majku na samozatajni katolički crkveni život. 

2. Samostalan student, častnik i profesor, usred naj¬ 
opasnijih zamama, očuvao je netaknutu sv. 
čistoću. 

3. Nadaren književni talenat zamienio je svoj umjet¬ 
nički poziv sa dušobrižničkim pomaganjem, da bude 
»kapelan u civilu«. 

4. Maturant polazi u veliki sviet, da sam postane ne¬ 
što »veliko«; a kao muž želi biti malen te izniče 
i umire neshvaćen od svoje okoline, kojoj hotimice sa¬ 
kriva veličinu svoga znanja i kreposti. 

5. Muž sposoban da sam stvori jedan obnoviteljski 
društveni pokret, odabire službu »izpravlja- 
č a«, te tako sudjeluje u odkupiteljskom Kristovom ra¬ 
du, koji je također ispravljanje pogrešnoga. 

6. Mladić i muž sa vrlo razvijenim svojim ukusom, 
uzkraćuje sebi sviestno i slobodno sve ugodnosti i nad- 
čovječnose trap i. 

7. Naobražen, boležljiv čovjek, koji bi se mogao li- 
ečiti i tako još dugo poživjeti, radije čitav život 
trpi od bolesti i sviestno ranije umire od prenapornog 
rada za Božju stvar. 

8. Moderni sumnjaČ izgrađuje svoju vjeru do zo¬ 
ra tako visoko te i jedan Msgr. Beaupin, čovjek svjet¬ 
skog poznanstva, priznaje, da se nije namjerio na iz- 
građenijeg i dubljeg katolika. 

9. Mladi čovjek, laik, koji zma da ga se susreće kao 
»stranca«, poduzimlje velik obnoviteljski podhvat p o- 
uzdavajući se za uspjeh jedino u Boga. 

10. Čovjek visoke naobrazbe i svjetovnog vidika tako 
žarko ljubi Gospodina Boga, Crkvu i Papu, te 
mu se dive i visoki crkveni dostojanstvenici. 

11. Kao profesor vrši svoje zvanične dužnosti 
"bez pogrješke, a k tome radi neprestano i napor- 

no na spisateljskom i organizacijskom polju za dva čo¬ 
vjeka bez ikakove nagrade. 

12. Bližnjemu daje iz čiste ljubavi, osobno i 
kroz organizaciju, sve svoje, a na kraju i život. 

13. Protivniku oprašta najvećom velikodušnošću, 
moli za nj i brani ga pred prijateljima. 

14. Neustrašivo ide u pogibli smrti braneći ka¬ 
toličku Crkvu. 

15. Neosporivo veliki talenat pokazuje svoju izvornost 
i veličinu upravo u odnosu prema Božanstvu 

1 to više u dovijavanju otajstvenog Božjeg života, gdje 
se traži žrtva uma i volje, nego u utješnim prosvjetlje- 
njima. 

16. U svojim muževnim godinama odabire uviek, 
što drži da se Bogu Gospodinu više mili, 
pa ma to njega stajalo i ne znam kakovih žrtava. 

17. D i e 1 i se srdcem, a do potrebe i činom od naj¬ 
milijih, da može vršiti dragovoljna djela milosrđa, od 
kojih je njemu najveće: pomagati Sv. Otca u razvijanju 
Isusova života u vjernicima. 

18. Rano se utječe pod zaštitu Marijinu i nježno 
je štuje cieli život nastojeći i druge za nju oduševiti. 

19. Sluša crkvene poglavare i starije i u stvarima 
slobodnog mišljenja, makar zbog toga strada u svojim 
građanskim odnosima. 

20. U stvarima crkvenog i duhovnog života njegovi 
su savjeti, ma da je laik, bolji i od samih učenih 
svećenika. 

Ove će činjenice težko tko moći oboriti; a jednako 
težko se one mogu protumačiti bez neobične milosti Bo¬ 
žje. Dakle je Ivan svoje vitežke kreposti crpio iz vrhu¬ 
naravnih vrela. 

»Ne vjeruj svojoj razboritosti — veli Duh Sveti — 
već se uzdaj u Gospodina; moli ga za mudrost, jer iz 
usta njegovih izlazi razboritost. Traži savjeta, idi pu¬ 
tem svetaca, pa će te očuvati razboritost.« Rečen. gl. 

2 i 3. 

Ivan je od djetinjstva želio savjeta i dao se voditi, 
pa je naučio prosuđivati ljude i prilike. Stalnog duhov- 

nog vodstva do Pariza nije imao, ali se okoristio sva¬ 
kom prilikom, da se uputi u duhovnom životu i radu.*' 
Od katehete primio je temeljno vjersko znanje; od Tra¬ 
pista stvarnost vjerskih vrjednota i zbilju rada za spas 
duže; od Franjevaca prirodnost kreposti; od Dominika¬ 
naca dubinu dokazivanja; od Isusovaca sustav onog du¬ 
hovnog i crkvenog života, što ga je zaželio prema »Na- 
sljeduj Krista«; od Sulpicianaca živahnost života s Isu¬ 
som; od Otaca Božje Rieči i od Benediktinaca liturgij¬ 
sku molitvu; od saobraćaja s Konventualcima srdačnost 
dušobrižničkog postupka; a od Salezijanaca strpljivost 
s pogreškama mladeži. 

Nije to ipak bila kakova duševna krparija, nego sve¬ 
strano oplođenje velike duše, koja svojom osobnošću i 
ukusom sve svodi u jedinstvo i sklad, kako je i Stros- 
majer tolike različnosti stilova spojio u izvornom je¬ 
dinstvu svoje katedrale. Mnogostruki utjecaj nije zaro¬ 
bio svetu slobodu djeteta Božjega nego je obogatio. Za¬ 
to su u Ivanu već za života i nalazili toliki, što baš nji¬ 
ma treba, a još više njih iza smrti. Svima je bio pristu¬ 
pačan i poslušan u izgradnji, a tako i svima podatan u 
dielenju plodova. 

Pravog duhovnog vođu imao je Ivan samo u Otcu 
Pressoiru, sulpiciancu »čovjeku — kako ga opisuje Dr. 
Gračanin (List 27. D(. 1942.) — u vanjskom nastupu 
vrlo strogom, no istodobno vrlo srdačnom i blagom u 
duhovnom vodstvu, koji je gledao na duše onom lju¬ 
bavlju, kojom ih Bog gleda, te ih milo gore vukao, uviek 
više, ali uviek i tako oprezno. Nastojao je duše tako 
osamostaliti, da se i same snađu pod vodstvom Duha 
Svetoga.« 

To mu je kod Ivana i uspjelo, jer je Ivan u Zagrebu 
pokazao vanrednu osjetljivost i vjernost tim nadahnu¬ 
ćima. U načelnim pitanjima Katoličke Akcije svjetovao 
se doduše sa stručnjacima: profesorom pastoralke Dr. 
Kniewaldom, O. Alfirevićem i O. Foretićem, ali mjero¬ 
davne su uviek bile njemu i njima »Papine smjernice« 
— djelo Duha Svetoga. — U duševnoj tami i patnji, 

kroz koju mora svaki miljenik Božji proći, razgovarao 
bi se redovito subotom po podne s izpovjednikom; no i on 
mu je uviek privikivao: »Drži se Isusa iz razmatranja!« 
A Isus mu je govorio i jasno i milo i krepko i uztrajno 
po Duhu svome, koji je pravi vođa duša. I Ivanu je to 
bio. Jer liepo ustanovljuje Dr. Gračanin, koji je s Iva¬ 
nom razpravljao o Lallemantovoj »Nauci o duhovnom 
životu« još prije nego li je na hrvatskom izašla, «da je 
Merz svu onu divnu djelatnost darova Duha Svetoga 
već davno prije posjedovao«. (List 12. VII. 1942.) 

»Darovi Duha Svetoga, veli sv. Toma (Summa I. II. 
ae. qu. 68, a. 3.) razpolažu nas te smo spremni bez okli- 
evanja sliediti nadahnuća Duha Svetoga osobito, u pri¬ 
likama, kada treba svladavati zapreke, koje nadmašuju 
obične kreposti. Dar razuma usavršuje krepost vjere te 
čovjek jasnije shvaća objavljenu istinu. Dar mudrosti 
čini te se čovjeku mili jedino Bog i njegova volja i ti¬ 
me usavršuje ljubav. Dar savjeta usavršuje razboritost 
pa čovjek u stvarnom provođenju razlikuje sigurno nu¬ 
tarnja ganuća jesu li od dobrog ili zlog duha. Dar po- 
božnostd usavršuje pravednost i čežnju za krepošću, na¬ 
pose daje čovjeku milo štovati Boga kao otca vršeći 
njegovu volju. Dar jakosti usavršuje krepost ufanja i 
jakosti te se čovjek odvaži i podnosi, što je vrlo težko. 
Dar straha Božjega usavršuje krepost umjerenosti, da 
čovjek odbije i žešće grješne zamame. 

U svemu tome vidjeli smo Ivana u junačkoj borbi, 
dapače koji puta i tako vitežkoj, te je to znatno prelazi¬ 
lo sve naravne sile i račune, kao na pr. u trapnji, u po¬ 
maganju bližnjega i pridobivanju duša. On je Duha 
Svetoga Štovao i srdce je njegovo bilo bujan vrt, što 
ga je obrađivao »Prst desnice Otčeve«. Kad je 27. VII. 
1921. na izletu iz Bordeauxa promatrao svietlo plavi 
Atlantski ocean, »čiji su valovi hitili pjeneći i natječući 
se, davali su sliku Duha Svetoga, koji je također ne¬ 
prestani, vječni, neizmjerni i liepi život«. Duhu Svetom 
se preporučivao često himnom »Dođi Duše Presveti« i 
drugim uzdasima. »Prosvietli me, Bože i nadahni me!« 
kao na pr. pri izboru staleža (9. IV. 1918.). Kad mu je 

27. V. 1920. u Beču uspjelo predavanje o međunarod¬ 
nom đačkom udruživanju, srdačno bilježi: »Svetome 
Duhu se zahvaljujem, što je uslišao molbu, da je moje 
na brzo spremljeno predavanje uspjelo«. Cieni darove 
njegove i postojano piše velikim početnim slovom »Mi¬ 
lost«. Nastoji širiti njegovo štovanje iztičući njegovu 
djelatnost u Crkvi i dušama. »Sav vjerski život u po- 
viesti ljudskoj samo je vidljivi izražaj Duha Svetoga. 
»Luč« 1924. str. 214. »Na razvoj gregorianske glazbe 
djelovao je Duh Sveti«, »život« 1928. str. 35. Tako i 
na crkvenu hierarhiju i Katoličku Akciju »koja je sa- 
vremeno očitovanje djelatnosti Duha Svetoga u Crkvi«. 

Kao što mu je Bog Otac govorio i on se k njemu di¬ 
zao kroz zanosno promatranje prirode; Bog Sin kroz 
Euharistiju; tako Duh Sveti kroz Crkvu. »Koje god 
Duh Božji vodi, oni su sinovi Božji«. Rim. 8, 14, Ivan 
se osjećao sretnim djetetom Božjim, i to kao »Filius 
Petri« — »Papin čovjek«, živi članak, ili barem stanica 
tajinstvenog tiela Isusova. 

Nema sumnje, da je Ivanu mnogo pomogla krvlju na- 
slieđena radinost i uztrajnost, te odgojena poučljivost 
i strpljivost; pa življa iztaknutost usred vjerske podi- 
eljenosti okoline; pomogla je i kongregacija i dobri 
provodič mladih dana. Sve to ipak ne može objasniti vi¬ 
sine njegovih ideala, ni dubine uvjerenja, niti težine 
žrtava s jednostavnog razloga, što ovdje učinci nad- 
mašuju uzroke. Vrhunaravne značajke odkrivaju i vr¬ 
hunaravnu Silu — Milost — Duha Svetoga, odkrivaju 
božanski rad Stožera Presvetoga Trojstva. 

Kad se dakle filozofija poviesti ovdje pita: Koje li su 
sile izbacile ovu pojavu, te kad ustanovi kao uzroke 
Ivanovog ideala Žrtve: njegovu bolest, Trapiste i rat; 
kao uzroke njegovog ideala Euharistije: kongregaciju, 
primjer profesora i Gralovo euharistijsko godište 1912.; 
kao uzroke ideala Apostolata: đačku organizaciju, fran- 
cuzki odgoj i Isusovce — to će morati i smjeti samo re¬ 
ći, da su ti uzroci Ivana za Žrtvu razpoložUi, k Euhari¬ 
stiji priveli i njegov Apostolat usmjerili; ali da je to 

Ivan prihvatio i proveo, i to u tako vitežkom stepenu, 
to je djelo u isti čas i najplemenitijeg njegovog samo¬ 
određenja i božanske moći, koja daje komu hoće i kako 
hoće. »Ivanova volja bila je postojano na dobro upere¬ 
na«, svjedoči povjerljivi mu drug O. Mato Filipović. Tako 
sam uviek držao, da sviestna grieha Ivan nije bio po¬ 
doban učiniti.« Plemenitu je Ivanovu volju nagradio Go¬ 
spodin već ovdje na zemlji »blaženstvima«, koja je obe¬ 
ćao u Gorskoj besjedi... Mi je pak priznajemo sa »Čast 
vitezu!« 

Visokom pak Stožeru Presvetog Trojstva kličemo 
skupa s Ivanom: »Poklon, hvala i slava!« 

* 


Obća značajka Merzova jest: živjeti Isusov 
život s Crkvom. 

Isusov život živjeti znači podpuno usvojiti, provoditi i 
širiti njegova vrhunaravna načela. Među tima jest prvo 
i bitno otajstvo Križa, otajstvo »malenoga« i sakrive¬ 
noga pred očima svieta. Time se pobija i lieči propali 
stari čovjek: oholica, pohlepnik i uživač. Živjeti Isusa, 
koji sakriva svoje Božanstvo, dapače i čovječansku sve¬ 
tost sve dok drugačije ne traži obzir prema Otcu, volja 
i slava Otčeva. Doći u sakrivanju i zbog njega u sukob 
sa svietom, ostati neshvaćen, biti prezren i odbačen kao 
i Isus; a baš time provesti u djelo i stvarno biti svet tj. 
Otcu po volji, to traži neizmjernost Božanstva, da se 
njemu i prizna, što ono i jest: »Bog sve u svemu«. I. 
Korinč. 15, 28. 

Čovjek treba da stvarno prizna: ništa sam po sebi, 
sve po Bogu. Kada to cielim životom prizna, onda je 
sposoban vječnim gledanjem utonuti u Boga, onda u 
Bogu nađe »smirenje«, kada se u njemu samomu ništa, 
više ne buni, kad više ne traži sebe, kad podpuno žrtvu¬ 
je svoj »ja«. 

Tom sukobu i tragici ne može izbjeći ni jedan stvor. 
Što je čovjek vjerski i krepostno prosvjetljeniji, to mu 
se jasnije duši nameće i taj zahtjev; dragovoljno biti 
malen i trpjeti. Provodi li to spoznanje u životu, mora 

doći u sukob s onima, koji toga ne shvaćaju ili ne će 
provesti. A i takovih mora biti, jer se Neizmjerni ne 
može ograničenomu saobćiti neizmjerno, nego samo 
ograničeno t. j. na dielove: u jednom nešto u drugom 
nešto; u svakom postepeno, ali opet na svoj način. 

Shvatiti tu potrebu Božanske dobrote i ljubavi, da se 
proslavi djelomično i suprotno očitujući se stvoru, pa 
voljko se podvrći tomu, to je savršena ljubav u djelu. 
»Neka se samo Bog proslavi, pa i na moj račun! Neka 
je meni pa i protivno od slave; neka sam ja prezren, 
samo neka je On priznat i zadovoljan, pa sam i ja. To 
je podpuno istinito i opravdano, jer sam po biti svojoj 
ograničen, a On je Neizmjerni; ja ne smijem od njega 
drugo ni tražiti.« 

U tom je bitnost kreposti poniznosti, u tome je smi¬ 
sao boli, u tome je temelj jakosti, u tome vrhunac lju¬ 
bavi. To se provodi pod zastavom Isusovom, odkako ju 
je on sam izdignuo na križu: podpuno siromačtvo, poni¬ 
ženje, odricanje, a sve iz ljubavi Otcu. To je Isusova po- 
božnost, to je i Merzova pobožnost. 

Kako pak Isus živi i dalje u Crkvi ovim životom, živi 
on svojom pobožnošću prema Otcu, to i pravi Isusov 
učenik nužno mora živjeti s Crkvom kao član njezinoga 
tiela, živoga, organskoga i zato s njome dieliti sudbinu 
Isusa Razpetoga. To znači u životu provedeni Ivanov uz- 
klik: »Ili katolik, ili ništa!« 

Tko tako misli i živi, njega može samo Bog voditi i 
uzgajati. A to je uzgojio Duh Sveti u Ivanu. 

No i samo Presveto Trojstvo dostoji se u upravlja¬ 
nju svieta držati zakona molitve, jer je on izražaj naj- 
nutamjijih odnosa u Njemu samome. »Tko moli, do¬ 
biva«. Mt. 7,8. Zašto je ovaj Božji dar — Ivan — procvao 
baš u Banjoj Luci? I drugdje je bilo dobrih profesora 
i još boljih đaka. Kako da nije i Ivan pošao za primje¬ 
rom drugog profesora, koji ga je također privlačio, a o 
kojem je bilo poznato, kako je bio sav sretan, kad se 
domogao šlapice ljubljene osobe. Ivan piše: »Jedino 
»Memento mori!« — poznati pozdrav Trapista — »Sjeti 

se, da ti je mrieti!« što je svećenik izustio, uništilo je. 
Svu moju dvojbu i očaj«. 17. V. 1914. U najkobnijim 
svojim časovima sedme i osme realke zalazio je Ivan 
češće u samostan Trapista »Marija Zviezdu«, k jednom 
redovniku na izpovied. I premda je sebi želio naobraže- 
nijega, okoristio se je njegovim opomenama i još više 
primjerom. Kad se odlučuje na najteže žrtve odricanja, 
Ivanu su pred očima Trapisti. Žrtva, koja je zapravo 
Ivana posvetila, bila je sjeme njihovog primjera, a da 
je to sjeme i niklo nemamo li zahvaliti baš njihovoj mo¬ 
litvi, koja prodire oblake, vabi kišu, a iza toga liturgij¬ 
skim sjajem širi sunčane zrake na posijano sjeme. Či¬ 
njenica jest, da su u to vrieme na teritoriju Hrvatskoga 
naroda bili jedini Trapisti kontemplativni — molitveni 
red; a jednako je činjenica, da katolička Crkva baš 
kontemplativnim redovima pripisuje najveći blagoslov 
i uspjeh svojega rada. 

ČAST VITEZU 

Kao pravi Isusov apostol, Merz je oblikovao savjesti, 
a u savjesti primljeni darovi nerado se očituju. Mnogi 
će se tek na sudnji dan vidjeti, kao i sva veličina nje¬ 
govih kreposti. Ni te se ne cieni za života kako zaslu¬ 
žuju, dapače ih zavist nerieđko i umanjuje. No već Ari¬ 
stotel opaža, da junak bolju svojom prokali i oplemeni 
osjećaje svoje i svojih. To smo vidjeli i kod smrti Iva¬ 
nove. Ako je koga u načelnoj borbi i preko volje ožalo- 
stio, gorčinom je smrti svoje svakom plemenitom dao 
zadovoljštinu. Tako je uspomena njegova ostala u svim 
ljudima dobre volje svietla i mila. Najbolje to svjedoče 
očitovanja prigodom njegove smrti, a i kasnije, u svim 
našim časopisima. Prvi životopis nabraja ih 150 za prve 
tri godine u domaćim i stranim časopisima, a toliko ih 
je od prilike od onda do danas. Odmah g. 1930. stavlja 
ga Nadbiskup Dr. Bauer Križarima kao uzor molitve, 
rada i žrtve. 

Nadbiskup Dr. I. Ev. Šarić predočuje njegov svietli 
primjer Križarima 1932. »Katolički Tjednik broj 19. str. 

1., te veli »Čovjek milosti i vjere, čovjek borbe i žrtve, 
čovjek ljubavi i rada za druge. Križarski Božji vitez, 
uzor — Križar.« 

Preuzvišeni Dr. A. Akšamović zove ga »svećenikom« 
kreposti i crkvenog rada. »Nedjelja« 1930. br. 19. 

Msgr. Dr. M. Beluhan »Dr. Ivan Merz bio je čovjek 
Providnosti. On je davao dobri duh vodstvu HOS-a, 
tako u idejnom, kako i u ličnom praktičnom pravcu«. 

»Božji čovjek Hrvatske« zovu ga profesor Žanko i za 
njim mnogi drugi. »Homo catholicus« — katolički čo¬ 
vjek — Papin čovjek«. »Svetac u fraku« — Dr. Č. Če- 
kada »Kat. Tjednik« 1933. br. 18. 

Najveći organizator jakoga duševnoga života V. Lov- 
rić »Nedjelja« 1939. broj 6. 

»Orao zlatnih krila« S. šarić »Katolički Tjednik« 
1932. broj 19. 

»Svet mladi čovjek« F. Terseglav. »Križ« Ljubljana 
1929. V. 67. 

»Brat — vitez« P. Crnkovački »Luč« 1928. str. 276. 
Liep izražaj plemenitog protivnika. 

Svi ovi i slični nazivi govore nam o visokom štova¬ 
nju upravo sa vjerskog stanovišta. A 
to isto svjedoče i brojni članci kao i govori prigodom 
njegove smrti. No da to nije bilo samo kratkotrajno 
oduševljenje ili sućut, svjedoče trajni članci u istim časo¬ 
pisima prigodom svake obljetnice njegove smrti. Svje¬ 
doče isto i ljudi koji mu nisu stajali u neposrednoj bli¬ 
zini. Tako Dr. J. O. u »Katoličkom Listu« 1928. broj 20. 
str. 259.: »U tom osjetljivom gubitku neka nam bude 
najvećom utjehom čvrsta nada, da je pokojnikova čista 
i sveta duša već dostojna bila primiti krunu vječne na¬ 
grade za neumorni rad u duhu Apostolata, Euharistije i 
Žrtve, u kom je izgarala od svete revnosti, kao vošta- 
nica na Božjem oltaru...« 

K. Volinski u »Hrvatskoj Prosvjeti 1928. br. 6 »Pre¬ 
minuo je jedan čovjek, za kojega možemo slobodno reći, 
da je gotovo svetac... Ovo nije nikakovo pretjeriva¬ 
nje ... Pojave takvih ličnosti ne izčezavaju bez traga. 

Nema ni najmanje sumnje, da će njegovo ime biti prije 
ili kasnije dignuto na dostojnu visinu u cielom kršćan¬ 
skom svietu, jer je on sasvim izključiva pojava.« 

Na obljetnicu smrti drže se svečani spomeni 
Sirom Hrvatske, na kojima se o njemu govori sa najve¬ 
ćim vjerskim ushitom i izrazuje želja, da se započne pro¬ 
ces za njegovo proglašenje blaženim. Tako već 1929. u 
Zagrebu i sliedećeh godina. 

Hodočašća pojedinaca i grupa na njegov grob 
učestala su i ne prestaju. Govori koji se tamo drže odu¬ 
ševljeni su poticaji na nasljedovanje njegovih kreposti, 
pa je tako njegov grob postao propovjedaonicom i re¬ 
kao bih škola kreposti. Tako napose prigodom deset- 
godišnjice njegove smrti. Već 1937. iztiče govornik 
(»Nedjelja« br. 19 S. Š.) »Dr. Ivan Merz je duhovni 
otac mnogih tisuća hrvatskih Križara, koji u život pro¬ 
vode duh Euharistije, Žrtve i Apostolata, kojima ih je 
Merz naučio. Uobće duhovni svoj program Križarstvo 
duguje 9amo njemu«. 

Štovanje Ivanovo prodrlo je i u najšire krugove tako 
te i obćinska poglavarstva smatraju potrebnim, da mu 
izkažu počast. Tako u Pakracu određuje, da se jedna 
ulica nazove »Prolazom Dr. Ivana Merza«, te to obraz¬ 
laže: »Merz je bio zaista velik čovjek. Tih i povučen, ali 
u radu i borbi za ideale neumoran i neslomljiv. Velik je 
po svetosti svoje duše... Ali je velik i po svojoj ba¬ 
štini, po svojim djelima. On je onaj, koji je učinio revo¬ 
luciju. On je srž hrvatske omladine oteo materializmu i 
dao joj velike ideale. On je u barjak »erven-bieli-plavi« 
upleo gorući križ, koji će sve zlo uništiti; i dao ga omla¬ 
dini, da ga ona nosi čista i neokaljana. To je velikan, 
velikan duha, kojega će hrvatski narod uviek častiti i 
slaviti«. »Hrv. Jedinstvo.« Rujan 1941. 

Glas svetosti Dr. Ivana Merza odjeknuo je u 
nevoljom i biedom pritisnutim dušama, koje mu se s 
pouzdanjem u njegov zagovor utjecale. A kako se čini 
ne bez uspjeha, jer su to u raznim Glasnicima priznale 

posebnim zahvalnicama. Tako da navedemo samo 
neke iz Glasnika Presv. Srdca Isusova od g. 1930. 

Zagreb: M. S. velika zahvalnica za namješten je kato¬ 
ličke učiteljice po protuvjerskoj vladi proganjane. -— A. 
M. ozdravila po zagovoru Iv. Merza. Split: Lj. K. usli¬ 
šana po zagovoru + Iv. Merza. — Brod n. S. Dj. i A. po 
zagovoru Dr. Merza utješeni u križevima. — Drenčina: 
Š. A. po zagovoru Dr. Merza pomoglo Presveto Srdce 
kod operacije. — Generalski Stol: S. S. pomoću i Dr. 
Merza udielilo Presveto Trojstvo veliku milost. — Kap¬ 
tol: K. S. zagovorom i Dr. Merza sretno uspjela opera¬ 
cija grla. — Zagreb: A. K. zagovorom i Dr. Ivana Mer¬ 
za sretno položila maturu. — Travnik: M. B. po zago¬ 
voru Dr. Merza položen izpit. — Zagreb: A. E. moleći 
se na grobu Ivana Merza ozdravila od više bolesti. — Š. 
A. Merz joj pomogao u naucima. — Zagreb: gđa Jel. 
Vit. molila se Merzu prije operacije ličnih šupljina i do¬ 
bro prošla. — Z. D. u težkom porođaju zazivala ga sr¬ 
dačno i baš na šestu godišnjicu njegove smrti rodila 
zdravo diete. Iz zahvalnosti će nositi ime Ivan. — Fr. 
Mat. g. 1932. iza križarskih duhovnih vježba na Jorda- 
novcu pošao na Merzov grob i srdačno molio, da spozna 
volju Božju glede svoga zvanja, te ono bude na veću 
slavu Božju. Stao čitati njegov životopis i uvjerio se, da 
je to pravi svetac, te se odlučio stupiti u Isusovce. De¬ 
set godina sretno je eto izdržao, pa to pripisuje sve nje¬ 
govom zagovoru. 

Niz ovih uslišenja započeo je zapravo samim časom 
smrti Ivanove u bolnici. Tamo je u isto vrieme ležao vlč. 
Iv. Ivančić, župnik u Brođancima, i bio operiran isti dan 
kada i Merz. Čuo je mnogo o njegovim krepostima i 
pouzdao se u njegovu molitvu, pa se preporučio Gospo¬ 
dinu za olakšicu u bolima, koju je u isti čas i dobio. 

Prijatelj Ivanov M. B-ć pripisuje prigodom 10-godiš- 
njice smrti Ivanove njegovom primjeru i zagovoru sav 
liepi uspjeh Križarstva na Hvaru. Slično i drugi iz dru¬ 
gih mjesta. 

Kodočasteći na njegov grob ostavljaju mnogi pisane 
molitve i preporuke u njegov zagovor, a isto tako i za- 

hvalnice za uslišanje, što je sve već ne jedanputa njegov 
otac uređujući grob tamo našao. Oduševljeni pjesnici 
pjevaju mu zahvalne i poletne pjesme, od kojih su neke 
dospjele i u časopise kao na pr. »Nedjelja«, »Za vjeru i 
dom« »Orlovska Straža« i »Katolički Tjednik«. 

Primjer i zagovor Merzov vrši — osobito iza izdanja 
njegova životopisa — veliki duhovni apostolat. Poznata 
su prava obraćenja, mnoga obiteljska smirenja, vitežke 
žrtve u vršenju zvanja i u nastojanju oko kršćanske sa¬ 
vršenosti pod njegovim utjecajem. Koliko su piscu svi 
ovi slučajevi poznati, čini mu se kao da zagovor Merčev 
imade osobito moć u smjeru duševnog snalaženja i u 
težkoćama kod operacija. Da spomenemo još samo je¬ 
dan iz Sarajeva. Gospođa J. š. zahvalno je priznala, ka¬ 
ko joj je u životnim i duševnim borbama, napose za bli¬ 
zinu Božju i duševni mir pomogao zagovor Dr. Merza, 
komu se utjecala dulje vremena, te u to dobila posve 
nove poglede u duhovni život, a time vedrinu i smi¬ 
renje.” 

Začudno je osobito ozdravljenje gospojice Anice Erce- 
gović iz Graduse kraj Sunje, koje ona ovako opisuje: 
»Moja bolest i uzaludno lieČenje trajalo je od god. 1924. 
do 1930. Liečnici redom u Sunji, Kostajnici, Zagrebu, 
Ogulinu i napokon Dr. VI. Cepulić u Zagrebu ustanovili 
su slabost srdca, bolest slezene i bubrega te tuberkuloza 
pluća. Kašljala sam jako i pri tom osjećala kao rane po 
svemu tielu. Vrućina i preko 39 stupnjeva. Upotreblja¬ 
vala sam redom sve propisane liekove, pošla sam i u 
Ogulin na bolji zrak. No pomoć slaba, jer sam se vratila 
još i sa reumom, pa mi se prsti i ruke pokrčile. Nespo¬ 
sobna za ikakav ozbiljan posao, klonula sam i duševno, 
kad mi je 16. VI. 1930. i mila majčica umrla. S nekom 
nadom, da se barem duševno dignem, pošla sam u Za¬ 
greb na Vrhovac obaviti duhovne vježbe. Č. sestra, koja 
nas je u Domu smještala, grdila je gđicu M. Grgić, što 
me je onako iznemoglu vukla na put; a kad mi krv na 
nos navalila, svi se prestrašiše, da ću umrieti. Izdržala 

sam ipak sva tri dana i pošla zatim na Merzov grob, da 
mi on pomogne. Dugo sam klečala i molila, šutila i pla¬ 
kala. »Znam, da nisam vriedna zdravlja, ali mi Ti, do¬ 
bri brate, ipak pomogni kod Isusa!« Još dok sam molila 
obuzelo me stalno uvjerenje, da ću sad biti zdrava. Vra¬ 
tim se kući j prihvatim se svih i najtežih poslova. Sve 
sam mogla jesti i stalno sam na vagi dobivala. Zelila 
sam dobiti svjedočbu o mom ozdravljenju baš na dan sv. 
Luke i pošla sam taj dan Dr. ćepuliću. Čim me pogle¬ 
dao, rekao je: »Pa vi ste zdrava!« Pretražio me ipak i 
izdao svjedočbu: »Gđicu Anicu Ercegović pregledao 
sam danas i ustanovio, da je podpuno zdrava«. To je 
bio zadnji moj posjet kod liečnika do danas — 6. I. 
1943. Čini mi se da sam laka ko ptica u zraku. Od g. 
1930. idem svaku nedjelju, srieđu i petak k sv. Pričesti 
5 kilometara do crkve, isto natrag i ne uzmem zajutarka 
ni kad se vratim već odmah na posao. Nedjeljom radim 
s Križaricama, nešto i na sastanku Katoličkih žena; bri¬ 
nem se uz to i za nekoliko bolestnika. Čitav moj život 
mora biti zahvala i pjesma Isusu za veliki dar zdravlja. 
Merz je sa mnom svuda, kod svakoga mi posla pomaže, 
pa mi zato i jest sve lako. On sve moje želje i prošnje 
predaje Isusu. Svaki dan odem duhom na njegov grob 
i tamo stavljam bielo cvieće, klinčeke i ljiljane. Isus je 
utjeha svakoj boli — Onom daje snagu, koji ga moli.« 

Velečastni gosp. župnik, naročito zamoljen i propitavši 
za sve, službeno potvrđuje sve ove navode, pa neka oni 
posluže Bogu Gospodinu na slavu, a vitezu njegovom 
Ivanu na čast. 

Neobičan se događaj zbio i na Božić 1942. u sarajev¬ 
skoj državnoj bolnici Ležao tamo već tri tjedna bogo¬ 
slov svećenik Ante Paradžik sa još tri svoja druga u 
istoj sobi, svi težko bolesni od trbušnog tifusa, a on još 
k tome i od meningitisa, od koje je bolest i Merz umro. 
Tako zvana kriza našega bolestnika produljila se i on 
je tri dana zapravo umirao, tek bi riedko došao na ča- 
sak k sviesti. U jednom takvom času na Badnjak pred¬ 
ložio mu izpovjednik neka bi se preporučio biskupu 

Langu, pa ako ostane na životu, da će to zahvalno pri¬ 
pisati njegovu zagovoru. Ili možda, ako voli da se pre¬ 
poruči rade pokojnome Merzu, koji je od iste bolesti 
trpio. Bolestnik odgovori: »Hoću Langu i Merzu!« I 
nakon kratke molitve s izpovjednikom opet padne u 
nesviest. Ali od toga časa prestala je smrtna borba: 
počeo je primati jelo, prestao prazni kašalj, sve na dulje 
vraćao se k sviesti i podpuno ozdravio. Na Božić je pje¬ 
vao božične pjesme i drugove poticao, da još pjevaju. 
Liečnik Dr. Hušner dao je i pismenu izjavu, da se ovo 
ozdravljenje ne može protumačiti prirodnim silama. 

Kada zazivanje Merza ne bi bilo Gospodinu Bogu mi¬ 
lo, sigurno ne bi uslišao molitve pa spojili je i s ne znam 
kojim svetcem. Bolestnik je Merza već dugo vrlo cienio. 

Konačni sud o ovom, kao i o svemu, što smo u ovom 
životopisu naveli u pogledu vrhunaravnog utjecaja i po¬ 
java, sami od sebe kao i po propisu sv. Otca Urbana 
VIII., rado prepuštamo sv. Crkvi. Dopušta nam ipak 
ona, dapače nas i potiče svojom naukom o obćinstvu 
Svetih, da posebice zazivamo njihov zagovor, a od nje 
da molimo službeno priznanje kreposti i proglašenje 
blaženika. 

Ovim uslišenjima kao da Gospodin Bog očituje, da bi 
on hotio proslaviti svoga vjernoga slugu, koji je toliko 
njega proslavio. Sto će ih biti više i neobičnijih, to će i 
sv. Crkva biti sigurnija, da je to zaista volja Božja, pa 
će povesti proces i proglašenje. 

Vieće Velikog Križarskog Bratstva zaključilo je 21. 
IV. 1940., da će s odobrenjem crkvene vlasti nastojati 
oko što skorijeg proglašenja Ivana blaženim. 

To bi proglašenje svestrano odgovaralo poviestnom 
utjecaju sv. Crkve na Hrvatski narod, jer mu je u svako 
doba pomagala u onom, što je trebao. Danas on treba 
najvećih žrtava za održanje svoje zajednice, slobode i 
punine katoličkog života. To mu mogu osigurati samo 
vitežki značajevi, koji sebe izgrade Žrtvom i Euharisti- 


22S 



jom za Apostolat. Svietli primjer toga jest Merz, a kad 
će taj primjer biti i posvećen crkvenim pravorjekom, 
bit će strostruko jači. 

Ima, hvala Božanskoj Dobroti, svaki naš kraj svojih 
uzora i mrtvih i živih. No eto osobita milost Božja 
prati uz uzore: biskupa Langa i Petra Barbarića još i 
Ivana Merza. Prvoga kao uzor svećenstvu i prvacima; 
drugoga đačtvu; a trećega đačtvu i muževnim borcima. 

Da se ovdje ograničimo samo na našega viteza, iztiče- 
mo, da će jedva koji tako oživiti pokolebanu vjeru u 
vrhunaravne vrjednote, kao primjer Merzov u traženju 
Istine; tako podići klonulo pouzdanje u družbovnu Prav¬ 
du, kao njegov život po njoj i borba za nju; tako odu¬ 
ševiti djelatnom Ljubavlju za sv. Crkvu, kao njegova 
žrtva u Katoličkoj Akciji. 

Merzov široki vidik kroz vatikanske prozore otvara 
oči za prosuđivanje sadanjih događaja, koji svietom 
tresu i za izpravno snalaženje u njima. Merzova jaka 
ruka u radu za Kraljevstvo Kristovo jača je sada sklop¬ 
ljena na molitvu, da ohrabri i za sobom povuče hrvatske 
borce. Merzovo toplo srdce, Božanskim Srdcem ugrija- 
no, razplamtit će požrtvovnom ljubavi za toliko potreb¬ 
nu tjelesnu i duhovnu pomoć bližnjega. 

To vjeruje i tome se nada i dobar Ivanov poznavalac, 
naš pjesnik Milan Pavelić D. I., kad ovako završava du¬ 
boko misaonu svoju pjesmu. »Lovac Srdca Isusova« 
Ivanu u spomen i čast: 

Premda ne bi naše krvi, naš si sav i od svih prvi. 

Hrvatska Ti kosti krije, ko svoj program Tebe vije, 
Umni pravedniče! 

Svi molimo: Božji Sine, daj, s oltara da nam sine 

Ovaj Križar pun milote, što nam svima srdca ote, 

»Lovac Srdca Tvoga!« 

»Pod okom Gospodnjim« str. 95. 

IZJAVE 

Svi, koji su izbliza poznavali Dr. Ivana Merza, uvje¬ 
reni su, da je njegova pojava u nas vanredni dar Pro¬ 
vidnosti, kako su i nekad bili neki strani muževi, 
koji su ipak i te kako blagotvorno djelovali na razvoj 
Hrvatskoga naroda. Sjetimo se samo pojava: Opata 
Martina i sv. Cirila i Metoda, bojovnika obitelji Baka&a 
i Frankopana, kulturnih prvaka Vitezovića i Gaja. I dok 
neki pa i noviji ostaju samo naravne poviestne veličine, 
Ivan je vrhunaravna pojava, koja nam još sjajnije svie- 
tli danas, kada naravne vriednosti potamnjuju. Donosi¬ 
mo ovdje samo nekoliko izjava ugle dnih poznavalaca 
Ivanovih, koje nam osvietljuju njegovu cjelovitu sliku. 
Iztičemo napose sažalnicu vrhbosanskoga Nadbiskupa 
Dr. Ivana Šarića poslanu Hrvatskom Orlovskom Savezu, 
jer je Preuzvišeni bio najveći zaštitnik obnoviteljskog 
nastojanja Ivanova i jer je upravo on svojim prievo- 
dom Palauove knjige »Katolik na djelu« vrlo mnogo 
pridonio Ivanovu posvećenju. 

Predragi! 

Danas sam u 6 sati navečer primio iz Zagreba vrlo 
tužan telegram: »Dr. Merz jutros umro«. 

Tako mi je pri duši, kao da sam izgubio svoga rođe¬ 
nog brata... 

Ali opet hvala našoj svibanjskoj Kraljici! Ona je taj 
bieli ljiljan iz zemaljskog svog vrta presadila u nebeski 
Perivoj. Neka nam tamo cvate i sja pred priestoljem 
Krista Kralja! 

Svibanjskoj ću Kraljici večeras sa svojim ukućanima 
izmoliti krunicu za dušu našeg neprežaljenog Dr. Iva¬ 
na Merza. 

Da li ćemo se moliti za njega ili njemu? Prvo nam 
nalaže ljubav i zahvalnost. A drugo nam šapće naše 
tvrdo ufanje, da će nam on sa onoga svieta stajati bli¬ 
že, nego na ovom svietu. Hoće! 

Primjer njegova svetog života lebđit će nam uviek 
pred očima. I govorit će nam ovu utješnu opomenu: 
»Ugledajte se na mene, kao i ja na Krista!« (I. Kor. 

U, 1.) 

A Vi, Predragi, usadite .molim, na Merzov grob koji 
svibanjski cviet, i poškropite ga onda svetom vodom, 
i prošapćite: »U ime Tvoga otčinskog prijatelja, Nad¬ 
biskupa Vrhbosanskog, koji je bio u Bogu tako uzko 
vezan sa Tvojom plemenitom dušom«. 

Ja znam, predraga braćo u našem Hrvatskom Orlov¬ 
skom Savezu, kolik je gubitak za Vas prerana smrt na¬ 
šega Dr. Ivana Merza. Ali ipak podložimo se svetoj vo¬ 
lji Božjoj i recimo: Gospodin nam ga dao, Gospodin 
nam ga uzeo. Neka je blagoslovljeno Ime Gospodnje! 

Njegov život, pun žrtve i apostolskog rada, okretao 
se uviek oko svetog Tabernakula. Jedan od najvećih 
štovatelja Presvete Euharistije među nama bio je Dr. 
Ivan Merz. I tako vjernom i pobožnom svom Slugi i Vi¬ 
tezu bit će Božanski Krist Kralj nesamo Milostiv Sudac, 
već i Velik Platac. 

I poletni naš Orao brat Ivan Merz molit će se u Nebu 
za nas. Gledat će nas on s Nebesa, i blagosivat će našu 
Katoličku Akciju, kojoj se je bio posvetio sa tolikom 
apostolskom ljubavlju i revnošću. On je bio pravi Čo¬ 
vjek Božji. Pravi Ljubimac Ivan svoga Krista Kralja, 
Duša, koja je uviek živjela u prisutnosti Božjoj. I on je 
uviek tako živo osjećao sa svetom Crkvom Katoličkom. 
On je samo upirao svoje oči u pogled Namjestnika Kri¬ 
stova na zemlji. 

I njegov apostolski duh i moć njegova svetog živo¬ 
ta ostat će uviek u našem dragom Hrvatskom Orlov- 
stvu, koje mu je uviek bilo toliko, toliko na srdcu. 

O, neka nas on, naš nezaboravni Dr. Ivan Merz, naš 
dragi Apostol Ivan iz nebeske vječne Domovine uviek 
milo gleda i pazi i blagosiva! Neka s neba prati našu 
katoličku mladost, naše Hrvatsko Orlovstvo, našu Ka¬ 
toličku Akciju! 

Bog živi! 

U dubokoj sućuti, u Presvetom Srdcu i sa svetim 
biskupskim blagoslovom ostajem Vaš uviek 

U Sarajevu, 10. svibnja 1928. 

■f Ivan 

nadbiskup vrhbosanski 

Važno je svjedočanstvo dične Hrvatice gospođe Ma¬ 
rije Kumičić, osamdeset godišnje udove hrvatskog knji¬ 
ževnika i same zaslužne kulturne predvodnice, jer je ona 
vodila upravu i nadzor nad »Starčevićevim Domom«, u 
komu je Ivan stanovao za cielog boravka u Zagrebu, pa 
je imala baš zbog Ivanova hrvatstva i obzira s obitelju 
u stanarinskom postupku. Gospođa u oduševljenom pis¬ 
mu među ostalim kaže : 

S Drom Ivanom Merzom ne znam da li sam pet puta 
u životu podulje razgovarala, a iz tih razgovora raza¬ 
brala sam, da je on bio podpun čovjek, s koje god stra¬ 
ne si s njim načeo razgovor. Sve je bilo kod njega u 
suglasju: najbolji sin, velik karakter, prokušan hrvat¬ 
ski otačbenik, vjeran Bogu i Domovini ne samo rieči- 
ma, nego tom je vjerom bio proniknut u najdubljoj du¬ 
bini svoga srdca. Skroman i čedan, u koliko je meni 
poznato, nije se javno nigdje isticao, nije letio za sla¬ 
vom niti za zemaljskim dobrima. S malim zadovoljan 
vazda je nastojao da udovolji svojim uzvišenim dužno¬ 
stima, stoga je i svojim radom, svojim savjetima i upu¬ 
tama velik upliv vršio na mladež, koja bi — kak o ga 
ljubila i štovala — vjerojatno sliedila njegov primjer 
riečju i činom, da ga nije svemogući Bog tako neočeki¬ 
vano u svoje rajsko naselje pozvao. 

Poznato mi je da se mnogo naukom bavio, što mi je 
znao kazivati moj Tomica, koji je često s njime filozof¬ 
ske stvari razglabao i razčinjao, i uviek u podpunom 
suglasju. 

Da je i Dr. Ivan Merz imao svojih podmuklih protiv¬ 
nika, samo se po sebi razumije, jer nema izpravnog 
čovjeka, kojemu u čašu medovine nije koliko-toliko ljud¬ 
ske žuči pomiešano. On je stoički pretrpio svoje, i u taj 
čas ne želim drugo, nego da sva hrvatska mladež usvoji 
njegov primjer i prosliedi njegovim stopama, jer to bi 
mi pružalo jamstvo, da će izkrvavljenoj i izpaćenoj nam 
domovini Hrvatskoj konačno svanuti dani Božjega bla¬ 
goslova. 

Zagreb, 15. rujna 1942. 

Marija Kumičić 

Prečastni 0. Ambroz Vlahov je provincial toliko za¬ 
služnih hrvatskih franjevaca konventualaca, koji su od 
početka najživlje sudjelovali s Ivanom u provođenju 
Katoličke Akcije Pija XI. Pa on evo svjedoči ovako: 

1. Dra. Ivana Merza pobliže i lično sam upoznao na 
sastancima Katol. udruženja godine 1922. i sliedećih 
godina, gdje mi je kao mladom svećeniku naročito u 
oko palo njegovo odieljeno crkveno stanovište u mno¬ 
gim pitanjima, što me je poslije u omladinskom pitanju 
privuklo k njemu. To njegovo stanovište, koje je kasni¬ 
je nepokolebivo u trzavicama zastupao bilo mi je, osim 
ostalog divnog kat. rada, dokazom, da je njegovo shva¬ 
ćanje bilo jedino izpravno. Osobno obćenje s Drom Mer- 
zom, surađivanje njegovo s nama na Sv. Duhu, nje¬ 
gova predavanja, njegovi nastupi kod raznih svečano¬ 
sti, moji razgovori s njime u njegovom roditeljskom 
stanu, moj saobraćaj s njime na sjednicama HOSa itd. 
učinili su na mene, i ostavili u meni dojam, i do danas 
uviek nepromjenljivo uvjerenje, da je profesor Merz 
jedan izvanredan katolik. 

2. Na njemu mi se sviđala osobito ozbiljnost, tako, 
te se ne sjećam, da se ikada šalio ili smijao. U govoru 
vladanju i radu bio je vrlo ozbiljan, a svoje dužnosti i 
obećanja uviek je najsavršenije izvršio. 

3. Često sam znao doći k njemu po skioptikonska 
predavanja, pa sam imao Čast biti u njegovoj radnoj 
sobi: tad bi on izvukao klečeći na podu izpod kreveta, 
ili iz ormara — donje ladice, diapozitive i aparat te mi 
sve brižljivo posuđivao i upućivao me, kako da radimo, 
a ja sam kod toga osjećao, da govorim sa čovjekom, 
koji je sav u Bogu i Božjim stvarima. Taj je utisak on 
uviek ostavljao na meni sve do zadnjih dana života. 

4. Sa protivnicima svojeg mišljenja uviek je postupao 
vrlo uljudno i nikad ga nisam vidio u afektu, pa ni 
onda, kada je bio sam protiv velike većine; kao u Po¬ 
žegi na večernjem dogovoru prije glavne godišnje skup¬ 
štine HOSa, a ni sutradan ujutro, kad se je održavala 
strašno burna skupština. 

5. Čuo sam govoriti protiv njemu, ali samo u organi¬ 
zacijskim pitanjima, dočim u pogledu njegovog rada i 
života, vidio sam da su i protivnici imali prema Merzu 
neko posebno poštovanje. 

6. Njemu sam se molio i polazio na njegov grob u 
uvjerenju, da mi kao ugodnik Božji može pomoći. 

7. Njegova mi pojava dolazi češće na pamet i djeluje 
na mene kao pojava svetog čovjeka. 

8. Kod molitve činio je na mene osobiti utisak, kao i 
na druge, jer je izgledao, kao da ne zna za cieli sviet, 
već samo za Boga. 

9. Dr. Merz mi je uviek bio čovjek energije i pod- 
pune dosljednosti: u stvarima vjerskim i moralnim ne¬ 
popustljiv, makar je bio ljubezan i svakomu dobar. 

10. U noći prije njegove smrti bio sam prisutan kod 
njegovog bolestničkog kreveta. Nije doduše dolazio k 
sebi, ali se vidjelo na bolestniku izvanredno mirno pod- 
našanje muka. Često sam mu puta šaptao na uši uzdahe 
i pritiskao na usne sv. križ: znaka nije odavao nika¬ 
kva, jer je bio u nesvjestici. 

Gornje navode dajem po svojem najboljem znanju i 
sjećanju te sam pripravan na njih i priseći. 

S nadom, da ću time poduprieti veleč. naslov u na¬ 
stojanju oko izdavanja jednog novog, kritičnog izdanja 
života, a time i koji mali prilog do uzvišenja Dra Ivana 
Merza na čast oltara, ostajem u uzajamnoj molitvi 
uviek odani: 

o. Ambroz Vlahov 

Prečastni Dr. Čedomil čekada, kanonik vrhbosanski, 
najtočnije prati i sudi u »Katoličkom Tjedniku« već 
gotovo dvadeset godina naš hrvatski katolički život i 
njegove promicatelje, pa nam već sam njegov sud vrie- 
di za mnogo drugih. I evo što on sada veli: 

Poznavao sam osobno blagopokojnog Dr. Ivana Mer¬ 
za. Vidio sam ga, već kao đaka, god. 1915., kad je u 
Sarajevu polagao dopunsku maturu za klasičnu gimna¬ 
ziju i tom prilikom stanovao u bogosloviji, u kojoj sam 
tada i ja živio kao klerik. 

Kasnije sam ga, u posljednje tri, četiri godine njego¬ 
va života, više puta vidio, prilikom njegovih pohoda Sa¬ 
rajevu, gdje bi uviek odsjedao kod preuzvišenog gospo¬ 
dina nadbiskupa Dr. Ivana Šarića, kojemu sam ja tada, 
kao ravnatelj nadbiskupijske pisarne, bio komenzal. S 
njim sam i razgovarao i šetao. Jedanput mi je Dr. Merz, 
nekako pod konac svoga života, i pisao dosta obširan 
list o jednoj tada aktualnoj stvari iz našega katoličkog 
javnog života. 

Živo mi je ostala u pameti njegova markantna po¬ 
java. Dobro se još sjećam, kako sam u njegovoj blizini 
osjećao ono tipično instiktivno strahopočitanje, što ga 
čovjek uviek osjeća pred osobom asketski od sebe pu¬ 
no višom. Jasno se na Dr. Merzu opažalo, da pod puno 
vlada sa mim sobom i da su sve njegove rieči i geste dik¬ 
tirane izravnom i sviestnom težnjom, da u svemu učini 
ono, što je bolje. Ni u čemu nije iz njega progovarao 
naravni čovjek. Njegovi su interesi očito bili upravljeni 
samo za vrhunaravnim ciljevima. Osobito mi je imponi¬ 
rala harmonija njegove pojave. Bio je umrtvljen i oz¬ 
biljan, pobožan, oduševljen za sve Božje, a opet visoko 
inteligentan, otmjen, naravan, bez ičega čudačkog. Ne 
znam, jesam li ikada u životu vidio čovjeka, s kojega bi 
duhovna veličina i svetost onako otvoreno prosievala 
kao s blagopokojnog Dr. Merza. Izriekom i promišljeno 
izjavljujem, da na Dr. Merzu, makar da sam inače već 
od naravi i odviše kritičan opažač ljudskih bieda, nikad 
nisam opazio ničega, što bih mogao označiti ne samo 
kao pogrešku, nego i kao časovitu karakternu slabost. 

Vrlo tople komemorativne članke o njemu pisao sam, 
raznim prilikama iza njegove smrti, uviek iskreno i iz 
podpunog uvjerenja. 

U Sarajevu, 8. svibnja 1943. 

Dr. Ćedomil Cekada, kanonik 

Dr. Ivan Protulipac, dugogodišnji predsjednik Orlova 
i Križara, najoduševljeniji provoditelj Merzovih ideja, 
u govoru na proslavi »Merzova dana« 15. V. 1938. na¬ 
zivlje Ivana u govorničkom zanosu 

»Prorok Božji nove Hrvatske« 

»Dr. Ivan Merz spada u red najvećih graditelja nove 
Hrvatske. Ove tisuće križarske omladine po svim hr¬ 
vatskim krajevima živi su svjedoci, da je Dr. Ivan Merz 
bio veliki prorok nove, mlade i Božje Hrvatske. Jer 
Križari su odraz njegovog duha, deblo, koje je izraslo 
iz njegove njive, nepokolebivi čuvari jedne od najvećih 
duhovnih baština Hrvatskoga naroda... Merz je sma¬ 
trao, da je po Bogu pozvan posvetiti se i žrtvovati za 
prvo i glavno: za duhovnu izgradnju novoga čovjeka... 
I novi čovjek Hrvat nema biti ništa drugo, nego što je 
u svojoj biti cio Hrvatski narod... Merz hoće u hrvat¬ 
skoj omladini dignuti uzornu izabranu četu, koja će u 
sebi obnoviti do velike visine kršćanski katolički duh 
starih Hrvata, koji su bitno cielom poviesti svojom ve¬ 
zani za Krst častni... 

Pred vama je Križarska omladina, ko¬ 
ja je dala sve Crkvi i domovini. Crkvi, 
jer je svoj život dala u službu Boga i pobjedi njegova 
zakona u životu Hrvatskoga naroda. Zar treba bolji 
govor od onoga, što govore one stotine tisuća skupnih 
sv. Pričesti, pa onih 7.293 samo crkvenih sastanaka sa¬ 
mo od god. 1930. u mužkoj Križarskoj organizaciji. Pa 
one stotine duhovnih vježbi i oni desetci mladih ljudi, 
koji su iz Križara otišli u svećenike!... Da Križarstvo 
nije ništa drugo učinilo, nego uvelo i održalo one sjajne 
Papinske priredbe, na kojima su mase, koje 
predstavljaju živi Hrvatski narod davale odraze vjerno¬ 
sti Papi, Crkvi i povezanosti Hrvatskog naroda sa pa¬ 
pinskim Rimom — učinilo bi dosta, da se od njega od¬ 
biju sve klevete i uvrede, koje mu se nanose. 

A domovini dala je ova mladost ljubav, ljubav 
neograničenu. Nema za domovinu većeg rada do onog, 
kada se za život spremaju i šalju u život spremni novi 
naraštaji. Za njih je Križarstvo radilo. U ovih petnaest 
godina tu je izvršeno tako veliko kulturno i socialno 
djelo, da možemo ponosno reći, da je to najveći ma¬ 
sovni kulturni zahvat u široke slojeve mladih narašta- 

ja. Ta samo ono u mužkoj križarskoj organizaciji odr¬ 
žanih od 1923. pa dalje 82.611 prosvjetnih sastanaka s 
46.256 predavanja, onih 429 tečajeva, 1606 priredbi, 
18.392 odborskih sastanaka predstavlja djelo, koje ne 
može nikada umrieti ni izginuti. Ovo djelo je živo, oli¬ 
čeno u 17 hiljada članova i 9.500 Malih Križara u muž- 
kom dielu organizacije, razasutih po svim hrvatskim 
krajevima. Oni su živi svjedoci ovog posla izvršenog 
Bogu i domovini. 

A to djelo Bogu i domovini dano je u najteže 
doba našeg narodnog života. Ne zaboravimo, 
da smo mi djeca dobe, kada se Hrvatska trzala u gr¬ 
čevima, a zlo nas je bilo više, nego nalazilo dobro. Mi 
smo išli ponosno ‘kroz klance — jađikovce, ne čekajući 
da sine sunce, jer nas je zvala dužnost prema Bogu i 
domovini. I mi smo danas tu. 

Tu smo okupljeni da damo spomen i počast naj¬ 
većem menam@., našem) Mierzu! (Našem 
proroku nove, mlade i Božje Hrvatske! I kada pred 
njegovim duhom, koji lebdi nad ovim zborom izpituje- 
mo svoju savjest, onda možemo reći, da smo izpunili 
svoju dužnost, kako smo najbolje znali i mogli! Kri- 
žarstvo prima svaku kritiku, ali ne prima prigovora, da 
ne bi radilo savjestno za Boga i domovinu...« »Ne¬ 
djelja« 1938. br. 21. 

Od Ivanovih suradnika navodimo još samo gosp. M i- 
livoja Mostove a, sudca i častnika, jer je bio naj- 
radiniji mlađi drug Ivanov, koji govori iz srdea svih 
ostalih. Toliki su drugi oduševljeno o Ivanu pisali u 
raznim časopisima, što spominjemo niže u bilježkama. 

Za mene je pokojni Ivan bio i ostao izvanrednim čo¬ 
vjekom. Najneobičnijom pojavom u čitavome mome ži- 
vtu. Ovo stoga, jer se čitavo njegovo držanje u mnogim 
i vrlo osjetljivim organizacijskim prilikama nije moglo 
protumačiti drugačije nego tako, da je njegova smire¬ 
nost i staloženost u najburnijim časovima, posljedica 
podpuno sređenoga i nadzemaljskog gledanja na sve 

pojave u svietu. Za n jega je naš zemaljski život sa onim 
prekogrobnim činio tek podpunu cjelinu. Za to je mo¬ 
gao biti nad ljudima i dogođajima. Ovo u tolikoj mjeri, 
da nam se činio kao da je sav uronio u prekogrobni ži¬ 
vot, u težnju da se što prije sjedini sa Bogom svojim, 
a ovo što je boravio među nama bilo mu je tek prolaz¬ 
na stanica, tek izpunjavanje dužnosti — približiti sviet 
— Istini, Dobroti i Ljepoti. 

Kad je progovorio, kao da je iz njega progovaralo 
vjekovno naučanje Crkve. Bio sam u ono doba sveučili- 
štarac. Mene i ostale vršnjake smetala je ovakova stalo¬ 
ženost i sigurnost u nastupu pok. Ivana. Posebice ja, 
jer sam bio vesele ćudi, kušao sam nekoliko puta izba¬ 
citi Ivana iz toga duševnoga ravnovjesja. Ovo je on 
jednoć i opazio rekavši mi »kako ga kušam«. Htio sam 
ga bar jednom vidjeti sličnog nama — ljutitoga, bar 
malo slavičnoga itd. Htio sam odkriti bar nekoliko sit¬ 
nih uobičajenih ljudskih slabosti. Međutim — uzalud — 
uviek je ostao svojim gospodarom, uviek daleko nad 
nama, a opet bliz svakome, uviek pravedan prema ne¬ 
prijateljima. Gledao je Ideju, a ljudi bili su mu samo 
sredstvo iste. Čak i onda, kad su zabludjeli, našao je za 
njih rieč opravdanja i tračak nade, da će se popraviti. 

U tom pravcu prije polazka na organizacijsko puto¬ 
vanje davao mi je upute i smjernice. Bježao je od dnev¬ 
ne politike. Riedko bi i čitao novine. Rade se bavio dub- 
Ijim proučavanjem izvjestnih problema. Smatrao je, da 
preporod u duhu vječnih Istina najradikalnije rješava 
temeljna pitanja Hrvatskoga naroda. Držao je, da je 
upravo ta obnova temeljnim preduvjetom svestrane 
hrvatske izgradnje. Sve drugo za njega bilo je kratko¬ 
trajno i prolazno. U tome pravcu bio je povučen od 
dnevne politike. Također smo od prvoga dana primjetili 
izvjesnu povučenost od ženskih osoba. Kad je pak uslieđ 
posla u pokretu dolazio sa članicama u dodir, gledale 
su one u njemu ideološkoga borca i prvaka. 

Po njegovoj smrti ja mu se gotovo svakodnevno utje- 
čem za pomoć, da ostanem dosljedan na izabranome ži- 

votnom pravcu. Znam, da je još za njegova života bio 
štovan kao svet. Već dugo sam na čistu s time, da se u 
ovom slučaju radi o svetačkoj pojavi kao i time, da 
bih ja osobno mnogo puta klonuo u nezahvalnom poslu 
odgajanja duša, da ne osjećam kako me on u tome bo¬ 
dri. 

Zagreb, 3. IH. 1943. 

Milivoj Mostovac 

BILJEŽKE 


i Spisateljski rad i nazore Merzove najbolje je prikazao 
Dr. Knlewald u životopisu str. 195.—204. On dleli taj rad na: 
umjetnost — 11 članaka; liturgija — 20 čl., Lurd — 8 CL, kat. 
organizacije — 30. 61.; Rim 9 61.; Katolička Akcija — 21. 
61.; suvremeni ćudoredni apostolat — 6 61.; razno — 9 61.; 
u rukopisu još 3 razprave. K tomu treba dodati još 2 članka 
u »Vrhbosni« 1926. o Katoličkoj Akciji 1 2 u »životu« 1925. 
str. 41. i 44. o liturgiji i Katoličkoj Akciji. Povrh toga je 
napisao mnogo manjih ocjena, proglasa i viestl u časopisima 
i posebnim brošurama Orlovskog vodstva. Značajka je svega 
vjersko prosvjetljivanje, pobuda na kršćanski život 1 obrana 
pravog crkvenog duha, a da nikada nikoga osobno ne napada. 

* O Merzu, poslije objelodanjenog Životopisa g. 1932. po Dr. 
Knlewaldu, najviše je i najtočnije pisao profesor Dušan Žan- 
ko u »Životu« g. 1938. str. 245.—273. »Duša Dra Ivana Mex- 
za». Razvija dalje misli 1 svojstva »Božjeg čovjeka«, kako 
ga je već u »Nedjelji« g. 1929. nazvao i opisivao. 

O deset-godišnjlci Ivanove smrti Izdalo je Veliko Krlžar- 
sko Sestrlnstvo zbirku sastavaka, većim dlelom pretiskanih 
lz »života« 1928. br. 5., pod naslovom »Božji čovjek Hrvat¬ 
ske« što je liepo onda nadomjestilo nedovršeni novi životopis. 
Tuđe gospođica M. Stankovlć pod naslovom »Božji čovjek 
svagdašnjice«, te i Inače u časopisu »Za vjeru I dom« u sva¬ 
kom godištu po više članaka, zorno prikazuje Ivanovo shva¬ 
ćanje pitanja ženskog katoličkog pokreta. Članci se odlikuju 
stvarnošću sadržaja i prikazivanja, te su vjerodostojni pri¬ 
lozi za prosuđivanje Ivanova značaja i rada. Uz nju češće 
piše 1 gđica Vlktorija švlgir krasne crtice iz Ivanova života 
1 štovanja. 

Od ostalih brojnih članaka Iztičemo samo važnije. Tako 
u »Katoličkom Tjedniku« donosi Dr. C. Cekada najvjerniji 1 
najduhovi prikaz »Našeg svetca u fraku« g. 1933. br. 18 iz- 
tlčući osobito njegovu »vrhunaravnu stvarnost«. Urednik Fr. 
Krallk izpravlja pisanje »Hrvatske prosvjete« osobito u po¬ 
gledu Ivanova hrvatstva. 1938. br. 7—10. Preglednl su 1 
stvarni članci »Katolička formiranost« Dr. I. M.« 1936. br. 
19, te »Ideje 1 rezultati« 1938. br. 13. 

Dr. Drag. Cepullć, drug Ivanov lz Pariza, pošto je već 
prvih godina iza njegove smrti Iznio llepe crtice, kasnije 


16 


241 



češće u »Nedjelji« i »Kat. Tjedniku« s udlvljenjem promatra 
Ivanove nazore i visinu kreposti. 

Dr. Fedor Clcak u »Nedjelji« 1939. br. 12—20 plSe »Eseje 
o Dr. I. M. « dajući Merzova rlešenja na pitanje modernog 
lntellgenta 1 socialnog radnika o problemima: čovjeka, kr¬ 
šćanina, Intelektualca 1 katoličkog radnika, koji se svojim 
apostolatom posvećuje. Nije presmiono, kada na kraju lztiče 
Merzov vjerski odgojni utjecaj kao doličan dopunjak kultur¬ 
nom radu Starčevlća i Radića za Hrvatski narod. 

Don Mate Blašković, u »Nedjelji« 1937. broj 45, 48 i inače 
češće, zahvalan Ivanu za dragocjeni putokaz u književnom 
radu i za još dragocjeniji svetački primjer, Iznosi crtice o 
Ivanu 1 osobne duboke dojmove. 

Don Jure Dulčić, kanonik na Hvaru, u »Nedjelji« češće, a 
napose 1940. broj 19 »Ličnost i značenje Dr. I. M.«, opisuje 
Ivanov utjecaj na hrvatsku omladinu 1 pripisuje mu epohalnu 
važnost. 

Vlaho Lovrlć: »Nedjelja« 1939. br. 5 1 6 »Sinteza katoli¬ 
cizma 1 nacionalizma u Merzu«, odobravajući lzvanstranačnost 
Ivanovu veli: »Merz Je bio na pravom putu, jer nije vezao 
hrvatstvo uz nijednu političku grupaciju, nego uz Hrvatski 
narod, čija Je svojina 1 sam bio.« 

s U piščevom članku u »životu« 1928. str. 215. je »ne« ti¬ 
skarska pogrješka. Isto tako treba da glasi na str. 218, redak 
11 ozdol »na djelu«; a str. 220. r. 11. ozdol »elektrika«. 

* »Glasnik sv. Josipa« 1943. str. 73. 

6 Po kazivanju Ivanove majke bilo je to zbog neke po¬ 
grješke upravitelja kongregacije, kojom je dao povod, da je 
Ivan zavolio družtvo protestantske djevojčice. Kad se ona 
s roditeljima odselila u Travnik, Ivan je opet dolazio na sa¬ 
stanke kongregacije. Pristupivši g, 1923. većoj akademskoj 
Marijinoj kongregaciji u Zagrebu, sam je izjavio, da Je kon- 
greganist od g. 1906., pa prema tome nije stvarno nikada od¬ 
stupio od svoje posvete B. Djevici. Drugujući od 7. razreda 
više s Dr. Marakovićem naučio je Ivan razlikovati sveće¬ 
ničku službu od osobnih slabosti, samo mu je još dugo ostalo 
nejasno, što je zapravo u »ljubavi« grješno. A grješno je 
svako spolno ugađanje izvan ženltbe, te sve, što čovjeka 
sviestno dovodi u neposrednu pogibelj takvog ugađanja: misli, 
rleči, pogledi ili diranje. 

• Zbog svjetskog Euharistijskog kongresa u Beču počet¬ 
kom rujna 1912. lztlču članci »Grala« toga godišta često 
ideju Euharistije. Broj 11—12 (kolovoz 1 rujan) bave se iz- 
ključivo ovim Otajstvom. Najljepši je sastavak dramatski 
pjesmotvor »Sveti Gral« od samog R. Kralicka, u kom raz¬ 
vija ove misli: Euharistija obnavlja Iza pada; daje snagu za 
borbu; sadržaj je vjere. Jakost ufanja, a ljubav u njoj nalazi 
cilj ljepote; ona vjerno odkupljuje sviet od bola. Samo koga 

»Gral« — Euharisttjskl Isus — šalje, od pobjeđuje i donosi 
svletu odkup. Str. 521. 

Na članku W. Oehl-a »Euharistljska mistika« ojačala se 
Merzova vjera u Euharistiju kao činjenicu 1 vrhunaravnu 
životnu silu. Baš u godištima 1912.—14. Ima više članaka o 
BI. Dj. Mariji. Tako Welngartnerovl o crkvenoj umjetnosti sa 
12 slika Madone 1 Koch-ov o Slkstlnskoj u Drezdenu. To je 
snažno obnovilo Ivanu štovanje Gospino 1 kongreganistlčku 
suradnju. 

Nema sumnje, da je 1 pismo Plja X. od 16. U. 1911. »Gral- 
bundu« u kome hvali Krallckovu lozinku »Istini, Dobroti 1 
Ljepoti«, milo razpoložilo Ivanovo srđce za papinstvo 1 na¬ 
dahnuto mu pravo shvaćanje katolicizma, jer sv. Otac u njemu 
hvali književnike, koji se ne prilagođuju krivoj svagdašnjo- 
stl, »nego se javno pokazuju katolicima, kako na pismu tako 
i na djelu. Vjera, koja je rodila svu pravu kulturu, kako 
obuhvaća clelog čovjeka, tako treba da 1 vlada u clelom 
čovječjem životu ...« 

? Od Pavla Mathies-a, s književničkim Imenom Ansgar 
Alblng. Rod. 1868. u Hamburgu, postao katolik 1891., pa¬ 
pinskim barunom 1901. svećenikom 1906., prelatom 1915., 
umro u Tunisu 1924. U boljim krugovima rado čitani ćudo¬ 
redni pisac. 

8 Fra Kazimir Dr. Ivlć, ravnatelj franjevačke gimnazije 
u Visokom, govori o Ivanu vrlo pohvalno u »Franjevačkom 
vjestniku» O. 1933. Str. 39. 

8 Nije to filozofski lntulclonlzam, a najmanje Huaser- 
lovo fenomenološko gledanje bića; Ili BergsoDov »Instinkt«, 
niti Schellerovo »osjećanje vrlednosti«. To je razumom spo¬ 
znana prisutnost Božja Izražena živahnim činom vjere. 
Prema sv. Toml »Summa contra gentlles« HI. c. 40. vjer¬ 
skom spoznajom ne postaje vjerovana stvar umu savršeno 
prisutna, jer se vjeruje u odsutno, ne u prisutno, kako I apo¬ 
stol veli II. Kor. 5, 6., da dok u tielu stanujemo na zemlji 
putnici smo daleko od Gospodina, Jer putujemo u području 
vjere ne u području vida; biva Ipak po vjeri Bog prisutan 
afektu, budući da dragovoljno vjerujući pristaje uz Boga, 
kako veli Efežanlma 3, 17., da »Krist stanuje vjerom u 
srdcima vašim«. 

i° Sam se profesor podpislvao bez »r«, a nema ga ni na 
tiskanoj diplomi. 

ii Ivan Je imao pismeno dopuštenje Ordlnarlata, da smije 
u naučnu svrhu čitati Inače zabranjena djela. Koliko god 
izključuje svojevoljne dvojbe, one mu Ipak zamračuju du¬ 
ševnu vedrinu. Pod utjecajem jakih umova, čija djela čita, 
pokazuje Ivan mnogo snage u osobnom doživljavanju 1 ve¬ 
like Izvorne misli. Najljepše su o odnosu čovjeka prema 
Stvoritelju, pa baš tima očituje, da Je Božji ođobranlk, jer 
mu se On milo saobćava 

12 Tako stoji u Izvorniku Dnevnika. No razumije se, da 
Ivan time samo upozoruje na neke povlestne činjenice. 

Ravnateljstvo nadbiskupske gimnazije dobivalo je od 
»Comltč cathollque des Amltlšs frangalses 4 l'Etranger« 
mjesečno 500 franaka kao nagradu za Ivanova predavanja 
francuzkog jezika. 

Uz neobvezatni francuzkl jezik predavao je Ivan više go¬ 
dina 1 obvezatni njemački, pa je tako na pr. školske god. 
1925.—26. Imao 17 sati tjedno. Bili su to većinom zadnji 
satovi, dapače je 1 uz gimnastiku on jedini predavao po 
podne. 

Shvaćanje Ivanovo točno označuju zadaće, što Ih je da¬ 
vao. Tako na pr. g. 1926.-27. u VIII. razredu, kad je imao 
utorkom 1 subotom drugi sat po podne: 1. Uloga Crkve u 
sredovječnom društvu; 2. Smisao za prirodu u sv. Franje 
Aslžkoga; 3. La Farce du Pathelln; 4. Francuzka književnost 
prije XVH. vleka; 5. Život 1 djela B. Pascala. — Savremene 
crkvene slave vazda bi odgojno upotrlebio. Tako franje¬ 
vački jubilej 1926. za dvle zadaće o franjevačkom aposto- 
latu i himni porciunkule. O Božiću dao je temu: »Moj dnev¬ 
nik za božičnih praznika«. 

U razrednlcu podplslvao se jasno 1 jednostavno bez »za- 
frkača«, a g. 1928. samo sa M. Sviestno je Izčezavao. 

‘»a Po najboljem se ipak svojem uvjerenju, zbog obćeg 
dobra i dobro upućenom savjesti poslužio Dr. Merz svojim 
naravnim pravom 1 pravom. Što mu ga Crkva daje u kano¬ 
nu 998 1 slledećlma skupa sa kanonom 1357. 1 1935., dapače 
1 dužnošću koju nalaže, pa je 1 kod više crkvene vlasti po¬ 
duzeo korake za temeljit crkveni odgoj budućih svećenika 
prema uputama Svete Stolice, (S. C. Cons. 23. IX. 1910. te 
S. C. Cons. 20. X. 1910.) napose u pogledu čitanja političkih 
dnevnika. Znao je, da se Ume Izvrgava težklm neugodnosti¬ 
ma, pa je Ipak to poduzeo. Kada je pak te gorke časove od 
druge strane 1 doživio, od bola je proplakao, veledušno je sve 
uvrede oprostio 1 upravo herojskom kršćanskom 
ljubavi dalje se vladao kao da mu se nije ništa na žao 
učinilo. 21. X. 1927. 

i* Bez ičijeg upozorlvanja Merz je sam već g. 1915. 
18. II. zapažao težke manjke katoličke đačke organizacije. 
»TI ljudi nisu na svom mjestu... Djelom su nekatoltcl. Pro¬ 
bleme nutarnjeg usavršlvanja ne proživljuju...« Brzo Iza 
toga 22. n. 1916. ustanovljuje sam na fronU, da se u ka¬ 
toličkom pokretu sve dalo samo na pollUku. Dok se napo¬ 
kon s bolju ne uvjeri, »da se postojano odstupa od kato¬ 
ličkih smjernica javnoga rada«. Jasna mu Je bila pogibelj, 
što je odatle prlettla vjerskom životu, ali što može tuđe on, 
mladi laik? 

Istu pogibelj vidi Ivan još 21. II. 1928. pišući gospojici 
N.: »Iz kruga, koji hoće da se nagađa s duhom ovoga 

svleta, koji kao da hoda na granici t. j. hoće da ostane 
unutar Crkve, ali ne će da ćlnl više nego 11 se bezualovno 
traži, da se, veli, lz tog kruga mlnlmallzma iztrgnu oni, koji 
su spremni ne za politički 111 soclalno-ekonomskl ili nacio¬ 
nalni — već upravo za ćudoredni apostolat, koji Je najpo¬ 
trebniji; jer radi nećudorednlh plesova, knjige, kazališta, 
kupališta, odjeće, mnoge duSe propadaju. Postanemo U 1 mi 
popustljiviji, naša organizacija odstupa od cilja, radi kojeg 
je stvorena, i tada bi neminovno morala propasti. Uzdajmo 
se u Gospoda, da do toga ne će doći...« 

i* U svečanom nagovoru, što ga je držao S v. Otac 
P1 j o XI. 23. V. 1923. rekao je o Katoličkoj Akciji među 
ostalim i ovo. »Silno nas veseli i ono revno nastojanje i 
svlest dužnosti, kojom su pod vodstvom biskupa, svećeniol 
zajedno sa svjetovnjacima, poslušavši Naše opomene 1 po¬ 
ticaje, razvili djelatnost u onim ustanovama i podhvatima, 
koje sve skupa obuhvata naziv Katoličke Akcije. Ova akcija 
po svojoj naravi ide za tim, da pod vodstvom duhovnih pa¬ 
stira uzgoji savjesti iskrenim duhom Isusa 
Krista, i to skladno sa zadaćom i prilikama vremena 
kako pojedinih ljudi tako ljudskoga družtva, već prema 
raznolikosti država i građanskih razreda. I stoga će svatko 
moći uvidjeti, kako je važno da Katolička Akcija ojača ne 
samo na uhar vjerskoga života 1 blagostanja Crkve, nego 
i na korist čovječanske uljudbe i same ljudske zajednice. 
Stoga smo u spomenutoj Poslanici otvoreno i namjerice 
rekli, da ta ista K. A. bez dvojbe spada s jedne strane 
na pastirsku službu, a s druge na kršćanski 
život, tako te sve štogod se poduzme da 
se ona unapriedl Ili oslabi, očevidno služi 
za obranu ili povredu prava Crkve 1 duša. 

Najsvetijom nas dakle radošću napunja i ulleva nam u 
srdce nadu u mnogo bolja vremena, kad gledamo kako se ta 
akcija danomice razgranjuje i sve dublje učvršćuje; kako po 
njoj ljubav Božanske Euharistije duboko zadahnjuje srdca 
i čini ih bodri ja u radu; kako svećenici i svjetovnjaci 1 mla¬ 
dež obojega spola ne žale nikakva truda ni brige u ovoj 
hvalevriednoj borbi 1 ovom apostolatu svoje vrste.« A. Ap. 
S. 1923. p. 247. Hrvatski prievod »Vrhbosna« 1923. broj 11 
i 12. s izpravkom. 

Sveti Otac P i j o XII. u svojem prvom blagoslovu što 
ga je podielio čitavome svietu 3. III. 1939. naročito je na¬ 
glasio Katoličku Akciju kao pomoćnicu svoga apostolskoga 
rada. Isto tako u svojoj prvoj velikoj Poslanici od 20. li¬ 
stopada lste godine naročito Je naglasio, kako je Katoličkoj 
Akciji zadaća oblikovanje savjesti svakoga u njegovoj 
službi, te kako upravo od toga nastojanja ovisi napredak 
katoličkog života dotično nazadak ako se propusti. A. Ap. 
S. 1939. p. 442. 

Dr. Merz gledao je na prilike u kojima se Imala razvi¬ 
jati Katolička Akcija u nas ovako. Gospođici M. Marošević, 
koja je trebala držati predavanje o Orlovstvu 1 Katoličkoj 
Akciji na sletu u Sarajevu preporuča, da ovako razloži po¬ 
četak Katoličke Akcije u nas. Kod tog predavanja valja pri¬ 
kazati veli on »kako je biskup Mahnlć dvie velike ideje 
unio u katolički život Hrvata: djelotvornu pri¬ 
mjenu družtvovnlh smjernica Sv. Stolice 
(tumačenje poslanica Leona XIII. i Pija X.), koje unose 
katolička načela u život 1 clelom družtvovnom životu hoće 
dati katoličko obilježje, te važnost svjetovnjaka 
u ovom družtvovnom pokrSćanjenju. Taj je 
pokret bio u početku narodan, ali ne politički. Ova obilježja 
razlog su tolikom oduševljenju prvih pokretni ka. Zatim mo¬ 
žete pokazati sastranjenje: stvaranje nekakvih novih na¬ 
čelnih gledanja, koja Izlaze iz redova svjetovnjaka i mieša- 
nje čiste crkvene nauke s nekim primjesama, skretanje 
od narodnog na čisto političko (stra¬ 
načko) polje, vjersku prilagodljivost, 
stvarno vođenje clelog pokreta neovisno 
od biskupa, podpuno zanemarivanje proučavanja crkve¬ 
nih smjernica i katoličkih pisaca ltd. Zatim možete poka¬ 
zati kako je Orlovstvo dar Providnosti s idejnog 
gledišta, jer je izlučilo sve kasnije natruhe i izključlvo svje¬ 
tovnjačko gledanje, te se stavilo stvarno pod vodstvo 
crkvene hierarhlje, a izključllo stranačku 
političku djelatnost, te stalo raditi prema smjer¬ 
nicama Sv. Stolice 1 biskupa, 1 dalo se na proučavanje ka¬ 
toličkih pisaca. Zatim protumačite značenje Katoličke Ak¬ 
cije 1 iztaknite misao svjetovnjačkog apostolata 1 dužnost 
svake Orliće, da bude apostol korjenitog katoličkog života 
svuda (vjerska uljudba, zabava, zaručnik, nošnja, obitelj 
itd.). Pismo iz Sv. Križa, 19. vn. 1027. 

i« Zagreb, 6. IX. 1920. Dojam: Čudni su putevi Božji. 
Svakuda Milost djeluje 1 ljudi zapravo ne znaju, da su samo 
lutke velikih Ideja, koje sve pokreću. Građani su grozni bur- 
žujl, drže do vjere, ali se ta vjera sastoji u glavnom: Treba 
nam vjere, da dobro i zadovoljno živimo tu na zemlji. Zna¬ 
čajno je, kako se ovih dana jedan dobri čovjek tužio, da 
jedva diše, kad se najede. Naivno! A međutim za ručkom 
jede do tri razne vrste mesa, a skoro nikakvog povrća. Ovo 
je »purgersko kršćanstvo« za naš užasna opasnost i ono je 
u mnogome krivo, da je kršćanskoj nauci često ugled pao. 
Ideja izpostnička nije prodrla još u narodne slojeve... Da 
se kršćanstvo digne, mora biti u prvom redu sve¬ 
ćenstvo sveto; mora imati uviek pred očima Krista na Ma¬ 
slinskoj gori, kako svladava jurišanje svih krlževa; Krista, 
koji svladava đavla, koji hoće da pretvori kamenje u kruh. 
Odgoj je volje savremena potreba za hrvatski kler. 

Kristovu vjeru treba Siriti u crkvi 1 Izvan nje: Same pro- 
poviedl ne će toliko djelovati, koliko 11 č n o s 11, koje 
ostavljaju neizbrisiv trag u svojoj oko¬ 
lini... Izpostnlčko-trijeznostnu misao, žrtvovanje 
valja Siriti. Sa strahom sam opazio, da 1 neki najbolji 
ljudi te Ideje nisu upoznali. Trebali bi živjeti među gladnim 
i biednlm ljudima, 1 onda bi se Istom dovinuti do tih spo¬ 
znaja. Mislim, da su ml milije od glada i biede Izmorene 
socijalističke mase, od sitih katoličkih purgara...« 

»Glavno je sada stlcatl u narodu ideju katolicizma, kao 
značajnu oznaku, koja nas dleli od buržoazije, kao 1 od ko¬ 
munizma. Nas ne može 1000 progona uništiti, ako Imamo 
uvjerenih katolika, koji će uzpostaviti svoje organizacije, 
čim se bujica komunizma splasne. Moramo točno Izraditi naS 
uzajamni — sollđarlstičkl gospodarski program i pokazati 
masama, koje trpe uslleđ kapitalističkog poredka, da se ne 
zauzlmlju samo komunisti za blednike, već u prvom redu 
kršćani. Ml se dakle moramo sada biti s komunistima i bur- 
žujima, iztičući što nas dieli, a ne spominjući, što nas veže. 
Pomalo gladujem.« 

Katolička Akcija. Uvod. Nastojat ćemo prika¬ 
zati Katoličku Akciju, koja je postala u našim krajevima 
jednim od najsavremenijlh sredstava duhovne pastve. O njoj 
se mnogo pisalo. Naša je nakana, da pokažemo njezinu ve¬ 
liku zadaću, poglavito u okviru božanskog poslanja svete 
Crkve. 

Cielu ovu radnju razdijelili smo u tri diela. Ponajprije 
prikazujemo narav Katoličke Akcije. Ona je aposto- 
lat svjetovnjaka. Ovaj se apostolat razlikuje od dru¬ 
gih svjetovnjačkih apoetolata, što je to soclalan đružbo- 
van apostolat. Ali 1 u drugim vjekovima su svjetovnjaci 
pomagali sv. Crkvu u družtvovnom apostolatu. Posebno Je 
obilježje Katoličke Akcije, što ona provodi taj svjetovnjački 
družtvovnl apostolat u družtvu, koje je negda bilo kršćan¬ 
sko, a sada Je razkršćanjeno. 

Drugi dio pokazuje, kako je cilj Katoličke Akcije, da 
se ostvari družtvovno kraljevstvo Isusa Kri¬ 
sta. Družtvovno kraljevstvo Kristovo jest onakav poredak 
u svjetovnom družtvu, koji čovjeka potiče na krepo- 
stan život 1 time stvara preduvjete, da duša spozna 1 uz- 
ljubi Boga, te tako postigne svoju konačnu svrhu. Nažalost 
je sadašnje družtvo slobodarskog svjetovnjačtva daleko od 
Kristovoga poredka, a Katolička Akcija jest jedno savre- 
meno sredstvo Crkve Božje, kojim ona ostvaruje poredak 
Isusov u svjetovnom ljudskom družtvu. 

Napokon su sredstva, kojima se služi Katolička Ak¬ 
cija u ostvarenju družtvovnog Kraljevstva Isusa Krista vrlo 
točno određena. Ona su trojaka: Prije svega dolazi uzgoj 
volje prema načelima ascetlke, nauke o duhovnom 

životu, 1 izobrazba uma u duhu (ilozofsko-bogo- 
Slovakom. Zatim se prelazi na posebnu đružbovnu 
Izobrazbu; na proučavanje one nauke, koja se znan¬ 
stveno bavi druitvovnim Kraljevstvom Kristovim 1 
svim njegovim sastavnim dlelovima: pojedincima, obi¬ 
teljima, društvima, državama, međunarodnim đruž- 

tvom 1 dr. Ova se družtvovna djelatnost’ kreće u dva 
pravca: u stvaranju tako zvanog unutarnjeg u pro¬ 
micanju vanjskog Kristovog Kraljevstva. Prvo činimo, 
ako sva družtva Katoličke Akcije Izgrađujemo u duhu kr¬ 
šćanskoga pravnog poredka (Pravila, Poslovnici), a vanjsko 
Kraljevstvo promičemo primjenjujući načela katoličke 
družtvovne nauke na svjetovno družtvo izvan Katoličke Ak¬ 
cije. To činimo poglavito prema onim Papinim poslanicama 
i uputama mjestnih Biskupa, koje su družbovnog sadr¬ 
žaja. A sav ovaj asketsko-mlstičkl, filozofsko-teološkl i so¬ 
cijalni uzgoj stavlja se u službu spašavanja 1 posve¬ 
ćivanja duša. 

Po Katoličkoj se Akciji Crkvi Božjoj krči put u svjetovno 
družtvo. Crkva preko Katoličke Akcije širi unutarnje 
Kraljevstvo Božje, Kraljevstvo Milosti Posvećujuće, 
i tako pripravlja neumrle duše za Vječno Kraljevstvo Slave, 
prema kojemu moraju kao prema svojoj konačnoj svrsi 
težiti sva ljudska nastojanja. 

18 1 poslije smrti čuvali su profesori medicinskog fakulteta 
na klinici Ivanov mozak kao vanredno zdravi i savršeni 
uzorak. 

>• S. Th. II. II. ae qu. a. 3. i 4. 

=<* Drži 1 O. Iv. Kozelj D. L 

2 ’ Dokaz postojanog usavršlvanja je i to, što je od dje¬ 
tinjstva Izgovarao slovo »s« kao »f«, a boraveći u vojnlčtvu 
posvema je taj izgovor izpravio. 

22 U kazalištu je bio samo na proslavi jubileja preparan¬ 
dije Cas. S. Milosrdnica, a u kinu kad se prikazivao sv. 
Franjo Asiški. I to je kasnije požalio što je Išao. 

23 Ivan se češće razgovarao sa Viktom, sestrom Msgra 
Ivana Vlašića, sada već udovom Mutabdžija. Njoj se onda 
nije svidjalo, što bi Ivan samo mlako pružao ruku. Mogla 
bi s njime razgovorom 1 kroz Ameriku proći, veli ona, a da 
ne osjetim na njemu mužkarca, tako je bio fin 1 mio. Do 
haljine nije držao zbog finoće nego da bude čist. On Je 
sigurno u nebu, jer tko bi bio ako ne on. Svaki dan molim 
Ivanu u čast Oče naš i Zdravo Marijo, da izprosi prema 
svome načelu: »Hrvatska Kristu!« Prečistom Srcu Marijinu 
molim za moje petero djece, da ih očuva od smrtnoga 
grleha. Makar kamen tucali, samo da Izdrže u vjeri 1 po¬ 
štenju. Trpimo, da! Ali nema prave bogomolje bez nevolje. 
Češće dođe u obiteljskim nevoljama do zuba, ali molitva 

pomogne, da se ne survamo. Svagda sve na bolje okrene.« 
To je Bhvaćanje »Ivanova kruga«. (U razgovoru 6. VHL 
1943.). 

24 Tek rok prvog zavjeta nije ondje točno označen, jer 
je taj zavjet Ivan učinio 8. XII. 1915. — Crkveno shvaćanje 
čistoće vidi: Noldln »De Sexto« n. 4. 

2« Obšlrno je tu misao razvio pisac u »Nedjelji« 1937. br. 
38. »Gradimo Merzovim betonom«. 

2 »a Čini se, daje Providnost htjela posebno nagraditi Ivanovu 
darežljivost. Poslije smrti našao je otac u Ivanovoj novčarki 
uz 10 dinara još škapular, medaljlcu i malu lutrijsku srećku. 
Par dana kasnije opazio je, da je broj srećke izvučen, pa je 
na nju dobio 750 dinara, upravo koliko je od svoga platio 
gradu za Ivanov grob. Sam je otac pri tom imao osjećaj: 
»To mi je njegov prvi dar iz neba.« 

2 « A. M. Weiss: »Apologie des Chrlstentums« V. 484. 

17 P. Grandmalson u »Revue d'ascetlque et de myBtlque« 
1921. p. 145. razlikuje »mistični« život u strogom 1 širem 
smislu. U strogom smislu: duša je pasivna i samo prima; 
obično znanje zamlenjeno je znanjem višega reda, nepo¬ 
srednim saobćenjem Božanstva punim miline. U širem smi¬ 
slu: prema raznolikosti Božjih poziva u duši Krist Gospo¬ 
din i Duh Sveti jače djeluju nego redovitom mllostnom su¬ 
radnjom, ali ipak trajno 1 često bez ljudske suradnje. U tom 
širem smislu djelovao je Gospodin u Ivanu mistično sve 
onamo od mature. No povrh toga smijem kazati, da je zad¬ 
njih pet godina imao 1 neposredan saobraćaj s Gospodinom. 

2 > vidi njegovu »Katoličku Akciju« str. 37. 

»» Na Ivana je kasnije djelovao Otac Willbrod Kohn, ne¬ 
kada kanonik u Luksenburgu, a kod Trapista profesor bo¬ 
goslovlje 1 organlst. Umro je kao svećenik jubilarne 27. 
rujna 1926. Bio je to Idealna mužka pojava: miran 1 krep¬ 
koga basa, veledušan i ljubezan svakome, osobito đacima, 
koji su rado slušali njegove šale. 

2® Uslišenja neka se javljaju Preč. župnom Uredu sv. 
Marije, Zagreb, Kaptol 3. 

*2 Ovaj je životopis, prije nego je predan u tisak, pro¬ 
čitao Dr. M. Rebac, nekad odvjetnik, sada sudac u Banjoj 
Luci, koga Ivan u svom Dnevniku 28. n. 1916. 1 kasnije 
s osobitim poštovanjem spominje. I on štuje Ivana kao 
svetca te Iztlče, da su prilike 1 Ivanova osoba točno ocrtani. 
(U razgovoru 14. VIII. 1943.) 

STVARNO KAZALO 

Akcija — katolička 97, 103, 161; Plja XI. 243; Ivanova 245. 

Alkohol — protivnik mu 39. 

Apostolnt — Ivanov 95; nepolitički 96; izpravljati 95, 242; 
dužnost 97; uspjeh 161; Orlova Pljo XI. 128, 243; 

Bog — zaziva ga 22; poCltanjem Ime 67; osobni obstojl 28, 
33; doživljava ga 41; pravedan 28; bogoštovlje 66, 115; 
nedjeljom 67; prisutnost 91, 109, 196. 

Biskupe — Štuje 1 sluša 101. 

Blagost — 83, 90. 

Bol — odakle 1 zaSto 145, 220; đufievna 21, 27; stvara novo 
53; blažlo 140; radostno 148. 

Bolest — očiju 20, 23; upale 148; smrtna 150. 

Borba — za čistoću i vjeru 27, 41; za život 56; za organi¬ 
zaciju Orlova 117. 

Crkva — Ideal 18; Božje djelo 94; ljubav 93, 100; duh 100; 
brani je 130. 

Čežnja — za krepoSću 166, 168. 

Čistoća — krepost 25; čuva je 90; Mariji posvećuje 181; 
zavjet 183; stldljivost 184. 

Čišćenje — duhovno 172, 175; maSte 178, 182. 

Čitanje — pravilno 17, 241; duhovno Štivo 168. 

Dnevnik — Ivanov vjerodostojan 6; pisanje korlstno 17, 179. 

Dobrota — Ivanova 109, 140. 

Drugovi — 13, 54; pogibeljni 25; pomaže lm 54. 

Družtva — katolička 57; družtvovan 81. 

Duh — obstojl 25, 33; Sveti vodi 107; darovi njegovi 201. 
218. 

Duhovni vođa — Ivan drugovima 54; ženskima 89; pokre¬ 
tu K. A. 109; Orllcama 121. 

Duhovnik — u kat. družtvlma 97, 102, 105. 

Dužnosti — vrti 21, 53. 68 

Euharistija — značenje 18, 49; moć 43; čežnja 44; lozinka 
104; Misa 137; sredstvo usavrtenja 170; srediste života 
200; Pričest 202. 

£gzerdclje — okuplja 54, 114, 115, 158; čini 95, 132. 

Fin — u vladanju 13, 76, 87. 

»Gral« — čita 17, 200, 240. 

Grteh — nesreća 30, boj proti 156. 

Hrvatska — mila 22, 78, 125. 

Isus — ideal 18, 168; u Papi 124; pomaže iz Hostije 39; 
Ivanu život 152, 220. Vidi 1 Euharistija. 

Istina — trostruka 83; borba za 15, 32; stvarna 26; poj¬ 
movi temeljni 34; na djelu 36; dubina u Bogu 56; Sire 
je kat. dr. 57; ljubi Je 82; u suđenju 83; u govoru Iskrenost. 

Izvjestnost — vjere slobodna 30. 

Izpovjed — želi 18; i usavrštvanje 170. 

Jakost — stožerna 189, 191. 

Junaštvo — u druitv. krepostima 92; svim ostalima 215. 

Katolik — ili ništa 29; katolicizam prava vjera 29, 35; prak¬ 
tični 42; francuzki 59; u Akciji 98; krivi 244. 

Književnik — ugled 17; Ivan se odriče 106. 

Kongregacija Marijina — Ivana odgaja 18, 54, 208, 240; cle- 
ni je 110; snaga 167; tajnik 209. 

Krepost — ljubi 36; solidne vježba 173. 

Križ — gorući u barjak 22; trpljenja 146; za druge 147; 
grob Iv. škola 155. 

Križari — Ivan prvi 155; osnovani 158; uspjeh 159, 236; 

Liturgija — 55; apostolat 131; siela 133; poticaji 134; za¬ 
nos 135; Misa 137; pjevanje 138; kao molitva 168. 

Lurd — značenje 62, 210. 

Ljubav — nova 18; Bogu u Crkvi 93; savršena 193. 

Ljubav bližnjemu — na djelu 10, 44, 93, 140; međunarodna 
58; u suđenju 83; protivniku 107, 242; pogibeljna 15. 

Marija — ideal 18, 30, 171; zaziva je 22, 23; lurdska 60 ; 
zagovornica 172; Majka 208; štovanje širi 209. 

Milost — djeluje 38; po Mariji 172; Ivan neobične 216, 219. 

Milosrđe — djela tjel. 140; duh. 148. 

Međunarodan — bratstvo 53, 58, 123. 

Mladež — današnja 6; uzgaja ju 111; čuvar mladiću 112. 

Molitva — pomaže 18; usavršuje 194; potrebna 21; Boga 
štuje 67; Ivan uslišava 113, 226; za bližnjega 144; misle¬ 
na 194; raztresenost 196; sjedinjuje s Bogom 198; mistič¬ 
na 198; 247; izmolila Ivana 221. 

Načela — drži 13; životna 173. 

Napasti — navaljuju 18, 51, 176. 

Obećanje — drži 84. 

Obitelj — život katol. 59; posveta S. I. 205. 

Odgoj — dobrotom 11, 19; sebe 31; za sloboda 19; pod- 
mladka 109. 

Odricanje — 38, 51, 169, 176; duševno 177. 

Omladina — Savez 99; Ivan predsjednik 99; dan 113. 

Orlovi — hrvatski osnovani 99; lozinka ŽEA 104; borba za 
105; perom širi 106; podmladak 109; u Savezu Ivan radi 
113; odjeća 117; tjelovježba 117; zasluge za vjeru 1 dom 
118; žrtva za 152; prestali 158. 

Orliće — Ivan brat 1 vitez 118; poslanje trostruko 120; 
duh. vodstvo 121. 

Fapa sv. Otac — ljubi ga 58, 101; p. Čovjek 97; p. dan 115, 
129; kod p. 123 i si.; o Hrvatima 125; orlovima 125; 
brani ga 130. 

Ples — proti 114. 

Pobožnost — prava 66, 169. 

Poniznost — uvjet vjere 35; temeljna krepost 164. 

Posebna vježba — u krepostima 175. 

Poslušnost — roditeljima 22, 69; poglavarima 76. 

Post — koristi 180. 

Poštenje — nada sve 13. 

Potvrda sv. — Ivanova 10; kum na 71. 

Poućljlvost — 12, 164. 

Povjerljivost — s Bogom 54, 196. 

Požuda — svladavati 40, 180. 

Pravednost — Ideal 65; borba za 22; vodi k Bogu 28; sve¬ 
strana 65; zakonska 77; izmjenična 81; pravičnost (aequl- 
tas) 81; družtvovna 81; osvetnička 82. 

Predanje — Otcu 51, 150. 

Pričest sveta — želja za 18; sreća u 201; priprava l zahvala 

202 . 

Prijatelj — pravi 36, 72, 84. 

Profesor — prijatelj 18, 20; Ivan pr. i odgojitelj 72, 242; 
usposobljuje se 52; usavršuje 73; moli za 75; sluša 76. 

Prostodušan — 110. 

Providnost — muž Pr. 108; vodstvo 188, 190. 

Rad — zvanlčnl 25, 32, 73; za družtva 113. 

Rat — dopušten prem strašan 36; oplemenio ga 40. 

Razboritost — stožerna 212; vltežka 215. 

Razmatranje — 194; kontemplacija 197. 

Redovničtvo — cieni 94, 110, 132. 

Roditelji — štuje, sluša, ljubi Ih 10, 68. 

Rodoljublje — 77; baš hrvatsko 78; vrhunaravno 79, 107; 
junačko 80. 

Savjest — grižnja 15, 18; odgoj u K. A. 07. 

Sloboda — svrha uzgoja 19; pogibeljna 24; u sudu samostal¬ 
nost 119. 

Smrt — očekuje 149; umire 153. 

Srđce Isusovo — posveta i naknada 204; obitelj 205; semi- 
narce 207; Hrvatsku 208. 

Strah — Božji 188. 

Svećenik — francuzki 80; svet 244. 

Svete — štuje 68; nasljeduje 171. 

Svetim — smatraju Ivana roditelji 11; drugovi 13, 237; bis¬ 
kupi 222; odličnici 223 i si. 

Svrha — života smisao 31, 50. 

Svenčllištarac — brucoš 24, katolički 53. 

Škola — bez vjere nesreća 12. 

Trpljenje — zbog suprotnosti ćudi 27; nepravedno 43; strp¬ 
ljivo 116, 144; oluje 117; Boga slavi 220. 

Ulanje — vitežko 187. 

Umjerenost — stožerna 185. 

Uslužnost — 84, 88. 

Ustrajnost — 188. 

Veselje — opravdano 24; s mladeži 84; značajka 84, 90, 108. 

Vitez — sposobnošću 163; krepofiću 164. 

Vjera — u vječnost 29; brani je 12, 130; prigovori 18; sla¬ 
bi 21; sumnja 30, 34; priprosti 27; kriza 27, 34, 241; pu¬ 
tokaz 29; beton 186; oduševljenje za 52; u Lurdu ojača¬ 
na 61; veliko stvara 128; stožerna krepost 186; duh 
vjere 186. 

Veledušnost — 63, 109; veliki ljudi 52, 55. 

Volja — uzgoj odricanjem 38; veledušje 63, 111. 

Zahvalnost — u svemu 91. 

Značaj — podpun katol. 107; svetački 220. 

Zvanje — 19, 22; priprava za 52; usavršuje 73; vrši 77; 
svećeničko podupire 110. 

Žena — plemenita 30; clenl je 85; sestra u Isusu 86; vitez 
časti ž. 87. 

život — borba za Istinu 15, 32; više nego umjetnost 44, 40; 
smisao 49, 50; u Francuzkoj 63; duhovni program 168; 
značenje Ivanovog 229. 

žrtva — nemilog zvanja 20; lozinka 104; života 146. 

